
CUVÂNT ÎNAINTE 



Mare este taina morţii! După cum au spus mai toţi filosofii, e singurul lucru de 
neocolit din viata noastră, si totuşi nu ştim ce este cu adevărat si unde ne duce. 

Sfintele Scripturi spun despre moarte că vine pe neaşteptate („Nu ştiţi ziua, nici 
ceasul..." - Mt. 25, 13), că pricina ei e păcatul dintâi (Rom. 5, 12); încă vestesc învierea 
morţilor şi viaţa ce va să fie a împărăţiei, dar nu spun nimic despre răstimpul dintre moartea 
omului şi Judecata din urmă. Din istorisirea învierii fiului văduvei din Nain (Le. 7, 11-6) şi 
cea a lui Lazăr (In. 1 1 , 1-43), înviaţi de Domnul, nu aflăm nimic despre ce s-a petrecut cu ei 
până să se întoarcă la viaţă. Aşadar, e limpede că Dumnezeu n-a îngăduit morţilor să le 
descopere celor vii tainele lumii de dincolo, pentru că n-a socotit a fi lucrul acesta de folos 
spre mântuire. însuşi Domnul spune în pildă că le e de-ajuns că „au pe Moise şi pe proroci; să 
asculte de ei!' (Le. 16, 29). De aici însă nu trebuie să înţelegem că Dumnezeu porunceşte să 
nu ne punem întrebări despre viaţa de dincolo. In primele două cazuri citate, tăcerea evan- 
gheliştilor se explică prin faptul că esenţială aici este învierea celor doi, cu rostul de a 
preînchipui învierea de obşte, la sfârşitul veacurilor, şi de a vădi puterea lui Dumnezeu de a o 
săvârşi; iar cât priveşte pilda cu bogatul nemilostiv, Sfinţii Părinţi 1 arată că diavolii s-ar folosi 
în chip viclean de asemenea prilejuri, ca să-i înşele pe oameni cu mărturii amăgitoare; fie 
lucrarea dracului, fie mintea tulburată de boală i-ar fi făcut pe mulţi să se dea drept morţi 
întorşi la viaţă, iar oamenii ar fi avut parte mai mult de tulburare şi amăgire, decât de folos. 2 
Astfel, prin cuvintele: „au pe Moise şi pe proroci; să asculte de ei!' , Domnul nu porunceşte 
să nu iscodim soarta omului după moarte, ci ne îndeamnă ca pentru aceasta să cercetăm 
Scripturile 3 şi să luam aminte la cuvintele prorocilor, la mărturia şi învăţătura sfinţilor, din 
care aflăm tot ce ne este de trebuinţă spre mântuire. 

într-adevăr, prin scrutare profundă şi prin tâlcuire duhovnicească, multe texte din 
Sfânta Scriptură, îndeosebi pilda despre săracul Lazăr şi bogatul nemilostiv (Le. 16, 19-31), 
ne pun la îndemână învăţături nepreţuite în această privinţă 4 . In Cuvintele de folos ale 
sfinţilor celor bătrâni şi în Vieţile sfinţilor - pe care neîndoios îi putem pune în rândul 

Sf. Ioan Gură de Aur, Omilii la Lazăr, IV, 3: „diavolul ar însămânţa dogme rele cu multă înlesnire. Că ar putea 
să arate de multe ori năluci sau să-i insufle pe unii a se preface morţi [...], iar după aceea se arata in chip de 
inviati din morţi, si prin aceia sa bage tot ce vrea in capul celor amăgiţi [...] si dracul cel spurcat ar urzi mii de 
viclenii si multa amăgire ar aduce in viata noastră." Sf. Teofilact al Bulgariei, Tâlcuire la Evanghelia de la Luca, 
XVI: „Ca morţi a invia si diavolul s-ar fi meşteşugit după nălucire, si prin aceasta ar fi amăgit pe cei fara de 
socoteala, semănând dogme pentru cei vrednici de iad, dogme pe măsura răutăţii lor." 

învăţătura Părinţilor se arată o dată mai mult a fi adevărată dacă ne gândim, pe de o parte, la tulburarea iscată 
de textele publicate de Dr. Moody şi discipolii săi, cuprinzând mărturii cel mai adesea contradictorii referitoare 
la experienţele trăite la limita dintre viaţă şi moarte, iar pe de altă parte, la tulburările mintale şi manifestările de- 
monice care însoţesc spiritismul şi celelalte practici oculte prin care, chipurile, morţii pot să se arate şi să 
comunice cu cei vii. 

Cf. Sf. Ioan Gură de Aur, Omilii la Lazăr, IV, 3: „Chiar dacă mort ar învia şi dacă înger din cer s-ar pogorî, 
Scripturile sunt mai vrednice de crezare decât oricine [...] Să nu cerem, dar, a auzi de la morţi ceea ce Scripturile 
ne învaţă cu mult mai limpede în fiecare zi [...] Dumnezeu învăţându-ne să socotim dumnezeieştile Scripturi mai 
vrednice de crezare decât orice, fiindcă ne-a arătat în ele lucruri cu mult mai mari decât învierea unor morţi"; Sf. 
Teofilact al Bulgariei, Tâlcuire la Evanghelia de la Luca, XVI: „Nimic nu ne foloseşte aşa de mult precum 
cercarea Scripturilor cea cu de-adinsul [...]. Când Scripturile sănătos se cearcă, nu e loc de amăgire; că acestea 
sunt făclie şi lumină [...]. Deci acestora se cuvine să credem, şi să nu căutăm învieri ale morţilor!" 

Dintre vechile tâlcuiri, a se vedea mai cu seamă cele ale Sf. Ioan Gură de Aur. Din Omiliile la pilda despre 
săracul Lazăr şl bogatul nemilostiv, I-VII; iar dintre cele recente, remarcabila interpretare a Mitropolitului 
Hierotheos Vlachos, din Life after Death, Levadia, 1996, p. 19-33. 



proorocilor, căci au grăit insuflaţi de Acelaşi Duh - aflăm multe istorisiri, vedenii şi 
descoperiri minunate legate de soarta şi starea sufletelor după moarte. Tâlcuirile Sfinţilor 
Părinţi, la rândul lor, ne luminează şi ne limpezesc deopotrivă cuvintele Scripturii şi ale 
marilor bărbaţi duhovniceşti. Avem încă şi pe Maica noastră, Biserica, cu slujba de 
înmormântare şi parastasele înţelept rânduite (mai cu seamă într-a treia, a noua şi a patruzecea 
zi de la petrecerea din această lume) , cu rugăciunile pentru răposaţi, toate faceri ale Părinţilor 
insuflaţi de Sfântul Duh. Din ele se vede limpede felul în care Biserica priveşte moartea fie 
când fiii ei se află pe patul morţii, fie când clipa morţii a sosit, şi apoi în toată cealaltă vreme; 
vedem iarăşi cum se grijeşte şi se cinsteşte trupul ce se pune în groapă, şi cum se cugetă soarta 
sufletului pornit pe calea veşniciei. 

Toate aceste învăţături ale Tradiţiei se află presărate ici si colo si nu sunt întotdeauna 

cu totul limpezi. Insă o dată adunate laolaltă, puse cap la cap şi bine orânduite, ele oferă 
imaginea limpede a învăţăturii creştine despre viaţa de după moarte 5 . 

Sa fie oare un lucru necuvenit a dezvălui în întreaga ei amploare şi amănunţime 
această reprezentare? Oare puţinătatea cuvintelor Sfintei Scripturi în această privinţă este un 
îndemn la a nu iscodi taina, păstrând tăcerea? 

Tăcerea Scripturii însă îşi are rostul ei; în felul acesta ne învaţă că se cuvine să credem 
chiar si cele pe care nu le vedem cu ochii noştri, că e de trebuinţă să ne gătim de moarte si de 

lumea de dincolo, iar nu să cunoaştem ce şi cum sunt ele, lucru greu câtă vreme noi suntem în 
trup şi aici, pe pământ, iar vieţuirea aceea va fi cu totul alta 6 . Pe de altă parte, Părinţii care, 
insuflaţi si mânaţi de Duhul Cel Sfânt, au socotit a fi lucru bun să le vestească si să le 

tâlcuiasca oamenilor oarecare descoperiri minunate despre cealaltă lume, au rupt tăcerea tot 
cu rost ziditor, dând astfel semne celor care aveau folos din ele. Nu e lipsită de înţelepciune 
cercetarea semnelor timpului (Mt. 16, 3) şi a nevoilor oamenilor, şi potrivirea învăţăturilor 
Bisericii la ele. Nu că ea s-ar schimba o dată cu vremurile, ci unul si acelaşi adevăr neştirbit se 

rosteşte altfel si altfel, mai luminos ori mai umbrit, dezvăluindu-i-se altă si altă latură. 

Dintotdeauna omul s-a întrebat ce-i dincolo de moarte, si filosofiile toate, si toate 

religiile s-au străduit în van să-i dea un răspuns. Tăcerea creştinismului în această privinţă este 
ea însăşi, într-un chip cu totul nou, un răspuns şi o mare învăţătură. Creştinismul cere de la 
oameni o credinţă infinit mai profundă şi mai spiritualizată, care nu are nevoie de minuni şi 
semne. Celor însă care cer semne (Mt. 12, 39; Mc. 8, 12), adeseori li se dau, fie pentru a fi 
aduşi la credinţă, fie pentru a se întări în ea. 

Marele succes pe care-1 au astăzi cărţile în care se istorisesc experienţe -limită sau 
post-mortem, oferind concluzii ce se pretind adevărate învăţăminte (ca cele ale Dr. R. Moody 
şi E. Kubler-Ross), nu este expresia unei curiozităţi nesănătoase, ci dezvăluie o reală şi 
îndreptăţită nelinişte a omului legată de ieşirea sa din viaţă şi de ce se întâmplă cu el după 
moarte. 

E bine oare ca creştinismul să lase autorilor profani, sectelor ori religiilor necreştine 
dreptul de a da învăţături legate de moarte şi viaţa de dincolo, îngăduind astfel larga 
răspândire a unor credinţe cu totul fanteziste pe această temă? E bine oare să lăcătuiască, fără 
o pricină temeinică 7 , comoara de învăţături pe această temă, dobândită de-a lungul timpului? 

Prima sinteză de anvergură a epocii moderne în această privinţă a realizat-o episcopul rus Ignatie 
Briancianinov, recent canonizat, în lucrarea sa, Slovo o smerti (Cuvânt despre moarte), în Opere complete, Sankt 
Petersburg, 1886, p. 69-183 (în lb. rusă). Bine cunoscuta scriere a Arhim. Serafim Rose (The Soul after Death, 
Platina, 1980) se foloseşte mult de ea, însă ca răspuns la tezele Dr. Moody (vezi mai jos). O excelentă sinteză a 
fost realizată recent de Mitropolitul Hierotheos Vlachos, E zoe meta ton thanato, Levadia. 1994 (în greacă); tr. 
engl. Life after Death. Levadia, 1996. (Toate aceste cărţi sunt traduse în lb. rom. - n. tr.) 

Vezi Sf Isaac Şirul, Cuvinte despre sfintele nevoinXe. 30: "Scriptura nu ne-a tâlcuit ce sunt lucrurile veacului 
viitor [...] bunătăţile viitoare sunt de necuprins şi nu au vreo asemănare oarecare cu cele de aici." 

Părinţii spun întotdeauna că necunoaşterea ceasului morţii e cu totul întemeiată, dar nu vorbesc tot aşa despre 
neştiinţa în legătură cu viaţa de dincolo, ci doar că ea nu poate fi înţeleasă de om în starea lui de-acum (vezi Sf. 
Isaac Şirul, loc. cit.). Sfanţul Ioan Gură de Aur arată că, de altfel, o asemenea cunoaştere nu aduce nimic esenţial 



Credem că, în această privinţă, ca şi în altele, nu e deloc binevenită tăcerea jenantă a 
teologilor creştini, intimidaţi în fata materialismului si scientismului modern, care 
propovăduiesc, sperând să fie bine priviţi de agnostici, „demitologizarea" religiei noastre, în 
numele unei credinţe pe care o doresc cât mai pură, dar care cel mai adesea devine abstractă şi 
ireală. In felul acesta îi îndepărtează pe oameni de Biserică, lăsându-i pradă sectelor ori 
religiilor care nu se sfiesc să-şi clameze credinţa. Ne place ori nu, răspunsul pe care o religie îl 
dă interogaţiilor legate de moarte a fost mai întotdeauna unul dintre motivele pentru care 
oamenii aderă la ea. Iar aceasta nu doar pentru că omul caută în religie sprijin şi mângâiere în 
faţa morţii 8 , ci pentru că moartea este, fără nici o îndoială, marea sa problemă, iar de soluţia 
dată acestei probleme depinde însuşi sensul existenţei sale. 

Marele răsunet pe care l-au avut în America autori creştini - ca Părintele Serafim 
Rose 9 - care au replicat la difuzarea de false învăţături despre moarte şi lumea de dincolo prin 
prezentarea învăţăturilor Tradiţiei noastre, arată calea ce trebuie urmată de pastorala şi 

cateheza creştină. 

•> 

In scrierea de fată, înfăţişăm învăţătura pe această temă a Tradiţiei creştine ortodoxe 

care, în unele puncte, este mult diferită de cea catolică ori protestantă. Intre Tradiţia 
răsăriteană şi cea apuseană există deosebiri încă din veacul al V-lea, dar ele s-au accentuat 
după veacul al XH-lea, când Apusul, potrivit expresiei istoricului J. Le Goff, „a inventat 
Purgatoriul" 10 . Insă, la rădăcinile sale, Tradiţia latină este în perfect acord cu Tradiţia 
răsăriteană. De aceea, cu toate că vom cita mai mult din Părinţii răsăriteni, nu vor lipsi din 
această lucrare nici mărturiile ori învăţăturile Părinţilor si hagiografilor latini din vechime. 

Nădăjduim ca în felul acesta sa facem mai bine cunoscute chiar ortodocşilor 
învăţăturile propriei lor Tradiţii, risipite prin mulţimea de scrieri ale Părinţilor şi, din pricina 
aceasta, adesea neştiute 11 . Dorim totodată să le descoperim catolicilor şi protestanţilor 
învăţături ale Bisericii pe care le ignoră sau care au ieşit de multă vreme din sfera credinţei 
lor, dar care aparţin bogatului tezaur al vechii Tradiţii creştine care, în principiu, aparţine - sau 
ar trebui să aparţină - tuturor. 

Mai înainte de a intra în subiectul nostru, credem că e necesar să mai facem o ultimă 
precizare: pentru a înfăţişa lumea de dincolo, Părinţii se folosesc de un limbaj simbolic. 
Aceasta pentru că, aşa cum am arătat mai sus, e vorba de o realitate existenţială imposibil de 
experiat în veacul de acum şi deci cu neputinţă de redat ca atare. Astfel, potrivit principiilor 
simbolismului, cele ce nu se văd şi duhovniceşti se închipuie prin cele ce se văd în această 
lume. Mai cu seamă atunci când auzim de loc şi durată, nu trebuie să ne luăm după literă, ci să 
le cugetăm duhovniceşte, pentru că e vorba, iarăşi, de stări ce nu cunosc nici timp, nici loc. 
Mai bine zis, de lucruri ce aparţin unui tărâm şi unei curgeri a timpului de neajuns pentru firea 
pământească. 

celui ce crede si nu poate convinge pe cel lipsit de credinţa (Omilii la pilda despre săracul Lazar si bogatul 
nemilostiv, IV, 3). 

8 Această motivaţie a fost luată în râs de către Nietzsche, constituind unul dintre principalele sale puncte de atac 
în critica religiei. Ea însă este cu totul îndreptăţită atâta vreme cât nu este exclusivă şi lasă loc şi altor motivaţii, 
mai profunde şi de natură pozitivă. 

9 The Soul after Death, Platina, 1980. 

Vezi J. Le Goff, La Naissance du Purgatoire, Paris, 1981. 

De pildă, atunci când D. R. Wheeler, autorul binecunoscutei scrieri Journey to the Other side, a cerut 
reprezentanţilor diferitelor grupări religioase să-şi expună poziţia lor cât priveşte starea sufletului după moarte, a 
primit din partea eparhiei greco -ortodoxe din Statele Unite uimitorul răspuns că Ortodoxia nu are o idee foarte 
precisă despre viaţa de dincolo. Aşa se face că învăţătura Bisericii Ortodoxe pe această temă, deşi - după cum 
vom vedea - foarte bogată, lipseşte din cartea sa. 



Să nu uităm lucrul acesta când vom vedea iadul şi raiul, împărăţia cerească şi gheena 
înfăţişate ca locuri anume, iar vieţuirea de acolo asemănată cu desfătările ori chinurile de aici, 
de pe pământ, sau, iarăşi, când vremea vieţuirii de după moarte se va împărţi şi se va număra 
în zile! 



ORIGINEA SI ÎNŢELESUL DUHOVNICESC AL MORŢII 



1 . Pricina dintâi a morţii: păcatul strămoşesc 



Moartea nu e de la Dumnezeu, spun într-un glas toţi Sfinţii Părinţi 12 . In Sfânta 
Scriptură stă scris limpede: „Nu Dumnezeu a făcut moartea, nici că Se bucură de nimicirea 
celor vii. El a făcut toate lucrurile pentru ca ele să vieze, făpturile lumii sunt mântuitoare, în 
ele nu-i otravă de pieire." (Inţ. Sol. 1, 13-14). Realitatea morţii este de natură negativă: 
moartea există doar prin pierderea vieţii; ea face parte dintre relele care există numai întrucât 
lipseşte sau a fost pierdut binele. Or, lumea creată de Dumnezeu a fost toată desăvârşit bună, 
iar viata i-a fost dăruită omului ca un mare bine. 

Era însă omul nemuritor? Mulţi Părinţi spun că da 13 , considerând că moartea era 
deplin străină de firea lui; alţii însă se feresc să facă această afirmaţie 14 . Intemeindu-se pe 
cuvintele din Facere (2, 7), unde stă scris: „Domnul Dumnezeu 1-a zidit pe om din ţărână 
luată din pământ", şi dorind să facă distincţie între creat şi necreat, unii dintre Părinţi cred că 
la origine trupul omului, potrivit naturii sale, era o frământătură supusă schimbării, 
stricacioasă şi muritoare. „Omul este după fire muritor, ca unul ce a fost făcut din cele ce nu 
sunt", spune Sfântul Atanasie cel Mare 15 , adăugând că firea celor dintâi oameni era 
„stricacioasă" 16 . Aşadar, unii Părinţi preferă să spună, în chip mai nuanţat, că omul a fost creat 
„spre nestricare" 17 sau că „firea omenească fusese zidită ca să nu moară" 18 sau că ţinea de 
natura lui sa aibă „dorul continuu după veşnicia divină 19 ; ei vorbesc şi de „făgăduinţa" 
nestricăciunii şi a nemuririi 20 , care n-au fost de la început un câştig sigur şi perpetuu al 
omului, aşa cum s-ar fi întâmplat dacă ele ar fi fost însuşiri proprii naturii sale. 



Sf. Vasile cel Mare, Dumnezeu nu este autorul relelor, 7; Sf. Maxim Mărturisitorul, Răspunsuri către Talasie, 
42; Sf. Grigorie Palama, 150 de capete despre cunoştinţa naturală, despre cunoaşterea lui Dumnezeu, despre 
viata morală şi despre făptuire, 47, 51; Omilii, XXXI, PG, 151,3968. 

A se vedea: Sf. Atanasie cel Mare, Cuvânt împotriva elinilor, 2 şi 3; Sf. Vasile cel Mare, Dumnezeu nu este 
autorul relelor, 7, PG 31, 344C; Sf. Grigorie de Nyssa, Marele cuvânt catehetic, 5, 6, 8; VIII, 4-5; Despre 
facerea omului, IV, PG 44, 136D; XVII; 188B; Despre feciorie , XII, 2; Omilii la Sfintele Paşti sau la învierea 
lui Hristos, I. 4; Sf. Ioan Damaschin, Dogmatica, II, 12; Sf. Ioan Gură de Aur, Omilii la statui, XI, 2. 

De pildă, Sf. Ioan Gură de Aur spune, pe de o parte, că în Rai „nu era trupul omului aşa stricăcios şi pieritor" 
(Omilii la statui, XI. 2), dar, pe de altă parte, că acolo omul era „înveşmântat în trup muritor", însă nu era supus 
nevoilor trupeşti" (Omilii la Facere, XVII, 7). 

Tratat despre întruparea Cuvântului, I, IV. 

Ibidem, V. 

După cuvântul din Inţ. Sol. 2, 23, citat de Sf. Atanasie cel Mare, Tratat despre întruparea Cuvântului, V. 

Sf. Grigorie de Nyssa, Marele cuvânt catehetic, 8; Omilii la Fericiri, III, 5. 

Sf. Grigorie de Nyssa, Marele cuvânt catehetic, 5; Sf. Atanasie cel Mare, Cuvânt împotriva elinilor, 2; Sf. 
Grigorie Palama, 150 de capete despre cunoştinţa naturală, despre cunoaşterea lui Dumnezeu, despre viata 
morală şi despre făptuire, 47. 

Cf. Sf. Atanasie cel Mare, Tratat despre întruparea Cuvântului, III, 4; Sf. Maxim Mărturisitorul, Ambigua, 10, 
PG91, 1156D. 



Toţi Sfinţii Părinţi sunt însă de acord că nestricăciunea si nemurirea celui dintâi om se 

datorau numai şi numai harului dumnezeiesc. Pentru că, după cum spune Cartea Facerii, 
îndată ce 1-a frământat din ţărână, Dumnezeu „a suflat asupra lui suflare de viată şi s-a făcut 
omul întru suflet viu." (Fac. 2, 7). Iar Părinţii socotesc această suflare deopotrivă sufletul 
omului şi Duhul dumnezeiesc 21 . Pătrunse de energiile dumnezeieşti, trupul şi sufletul lui 
Adam au căpătat însuşiri mai presus de fire. Sfântul Grigorie Palama spune că harul 
dumnezeiesc „împlinea, cu bogăţia binefacerilor sale, neajunsurile firii noastre." 22 . Harul 
făcea trupul nestricăcios şi nemuritor 23 . Sfântul Atanasie cel Mare zice şi el că omul trăia o 
„viaţa [...] cu adevărat nemuritoare", având „harul Celui Ce i 1-a dat şi puterea proprie a 
Cuvântului" 24 ; iar în altă parte arată că: „fiind după fire stricăcioşi, (oamenii) ar fi scăpat de 
ceea ce sunt după fire" 25 „datorită Cuvântului care era cu ei", din pricina Căruia „stricăciunea 
cea după fire nu s-ar fi apropiat de ei" 26 . 

Dar pentru că omul a fost creat liber, ţinea de voia lui să păstreze harul primit şi astfel 
să stăruie în starea de nestricăciune şi nemurire dăruită de el sau, dimpotrivă, respingându- 1 , 
sa cadă din această stare 27 . Aşadar, atunci când Sfinţii Părinţi spun că omul a fost creat 
nestricăcios şi nemuritor, aceasta nu înseamnă că era cu neputinţă ca el să cunoască 
stricăciunea şi moartea, ci că ar fi putut, prin harul lui Dumnezeu şi prin libera sa alegere, să 
n-aibă parte de ele. Pentru ca nestricăciunea şi nemurirea să-i devină pururea proprii, trebuia 
ca omul să păzească harul dumnezeiesc, stăruind în unirea cu Dumnezeu şi ascultând de 
porunca ce-i fusese dată tocmai în acest scop (cf. Fac. 2, 16- 17 28 ) 29 . Astfel, Sfântul Grigorie 
Palama scrie: „Dacă omul ar fi ascultat de porunca dată lui la început, stăruind în harul ce-i 
fusese dat, ar fi avut parte astfel de desăvârşita unire cu Dumnezeu şi ar fi devenit veşnic ca 
Dumnezeu, îmbrăcându-se cu nemurirea." 30 

In felul acesta înţelegem de ce Părinţii spun adeseori că, la început, mai înainte de a 
păcătui, omul nu era nici muritor, nici nemuritor. Sfântul Teofil al Antiohiei scrie în acest 
sens: „Dar îmi vei spune: A fost făcut omul, prin fire, muritor? Nu! Atunci, nemuritor? Nici 
asta n-o spun! Dar poate mă vei întreba: Nu era nimic din acestea? Nici asta n-o spun. Prin 
fire, omul n-a fost făcut nici muritor, nici nemuritor. Dacă l-ar fi făcut dintru început nemuri- 
tor, l-ar fi făcut Dumnezeu; si iarăşi, dacă l-ar fi făcut muritor, s-ar fi crezut că Dumnezeu 

5 5 , , 5 5 

A se vedea Sf. Grigorie Palama, Omilii, LVII. 
22 Omilii, XXXVI, PG 151, 452A. 

Cf. Sf. Vasile cel Mare, Dumnezeu nu este autorul relelor. 7; Sf. Maxim Mărturisitorul, Tâlcuire la 
Rugăciunea domnească; Răspunsuri către Talasie, Prolog; Sf. Grigorie Palama, 150 de capete despre cunoştinţa 
naturală, despre cunoaşterea lui Dumnezeu, despre viata morală şi despre făptuire, 46; Omilii, XXXVI, PG 
151, 452A; Omilii, LIV. 

24 Cuvânt împotriva elinilor, 2. 

Tratat despre întruparea Cuvântului, V. 

Ibidem. 

Cf. Sf. Atanasie cel Mare, Tratat despre întruparea Cuvântului, III; Sf. Maxim Mărturisitorul, Răspunsuri 
către Talasie, 61; Sf. Ioan Damaschin, Dogmatica, II, 30. 

Cf. Inţ. Sol. 6,18: „păzirea Legii înseamnă să ai nestricăciune". 

In această privinţă, Sfinţii Părinţi subliniază atât responsabilitatea omului legată de liberul său arbitru (care 
presupune alipirea lui de bunăvoie de Dumnezeu), cât şi bunătatea lui Dumnezeu, Care nu voieşte moartea 
omului, ci nemurirea lui. A se vedea, Sf. Atanasie cel Mare, Tratat despre întruparea Cuvântului, III, IV; Sf. 
Ioan Gură de Aur, Omilii la Facere, XVII, 3; Sf. Grigorie Palama, 150 de capete despre cunoştinţa naturală, 
despre cunoaşterea lui Dumnezeu, despre viata morală si despre făptuire , 47 ; Omilii, XXXI, PG 151, 388D. 

Omilii, LVII. Cf. Sf. Ioan Damaschin, Dogmatica, II, 11. 

este pricina morţii lui. Aşadar, nu 1-a făcut nici nemuritor, nici muritor, ci, după cum am spus 
mai înainte, capabil şi de una, şi de alta. Dacă omul înclina spre nemurire, păzind porunca lui 
Dumnezeu, avea să primească de la Dumnezeu ca plată nemurirea şi avea să ajungă 
dumnezeu; şi iarăşi, dacă se îndrepta spre faptele morţii, neascultând de Dumnezeu, el însuşi 
avea să fie pricina morţii sale, că Dumnezeu 1-a făcut pe om liber, cu voinţă liberă." 31 La 
rândul său, Sfântul Atanasie cel Mare spune şi el: „Ştiind că libertatea de alegere a oamenilor 
poate înclina în amândouă părţile, (Dumnezeu) a voit să le asigure de mai înainte harul dat lor 
prin lege. Căci, aşezându-i în raiul Său, le-a dat lor lege. Aceasta pentru ca, dacă vor păstra 
(ce au primit) şi vor rămâne buni, să aibă [...] făgăduinţa nestricăciunii [...]. Iar dacă vor călca 
porunca şi, întorcându-se, se vor face răi, să ştie că vor avea să sufere în moarte stricăciunea 
cea după fire şi nu vor mai vieţui în rai, ci, murind, vor rămâne în afara lui, în moarte şi 
stricăciune." 32 Sfântul Grigorie Palama socoteşte chiar că porunca i-a fost dată omului tocmai 
ca să se poată feri de stricăciune şi moarte, păstrându-şi totodată libertatea de a alege 33 ; el 
subliniază faptul că a fi muritor ori nemuritor, stricăcios ori nestricăcios, ţinea în fapt de 
alegerea omului 34 , pentru ca Dumnezeu 1-a creat liber să-şi hotărască destinul 35 . 

Originea şi cauza morţii trebuie aşadar căutate, potrivit Sfinţilor Părinţi, numai şi 
numai în voia omului, în greşita folosire a libertăţii sale, în păcatul săvârşit în rai 36 , învăţătura 
lor urmează cuvântului Sfântului Apostol Pavel, care spune: „...printr-un om a intrat păcatul 
în lume - şi, prin păcat, moartea." (Rom. 5, 12; cf. 1 Cor. 15, 21). Astfel, Sfântul Teofil al 
Antiohiei scrie: „(Aşa s-a întâmplat) cu cel dintâi zidit: neascultarea i-a adus izgonirea din rai; 
[...] din pricina neascultării, omul [...] la sfârşit a fost doborât de moarte." 37 Tot aşa spune şi 
Sfântul Maxim Mărturisitorul: „Moartea cea după fire a adus-o în Adam povârnirea voii 
libere." 38 La întrebarea: „De unde toate neputinţele, bolile şi celelalte rele din care ne vine 
moartea?", Sfântul Grigorie Palama răspunde: „Din neascultarea noastră de povaţa 
dumnezeiască, din călcarea poruncii lui Dumnezeu, din cel dintâi păcat săvârşit în rai. Bolile, 
slăbiciunile, multele şi împovărătoarele încercări de tot felul, păcatul le-a născut. Din pricina 
lui ne-am îmbrăcat în veşmântul de piele al acestui trup pieritor, ros de boli şi suferinţe, şi-am 
fost mutaţi în lumea aceasta nestatornică si trecătoare si osândiţi la o viată pândită de multe 
rele şi nenorociri. Iar boala în care păcatul a împins tot neamul omenesc e o cale necăjicioasă 
şi povarnita, la capătul căreia ne-aşteapta moartea. 



Trei cărţi către Autolic, II, XXVII. Cf. II, 24: „Omul a fost făcut la mijloc: nici cu totul muritor, nici desăvârşit 
nemuritor; în el erau cu putinţă amândouă." 

Tratat despre întruparea Cuvântului, III. Cf. Sf Ioan Damaschin, Dogmatica, II, 30. 

Omilii, XXXI, PG 151, 388D. Cf. Omilii, LIV; 150 de capete despre cunoştinţa naturală, despre cunoaşterea 
lui Dumnezeu, despre viata morală şi despre făptuire, 5 1 . 

34 Omilii, XXXI, PG 151, 388D; XXIX, PG 151, 396C. Cf. Sf. Ioan Gură de Aur, Omilii la Facere, XVII, 7. 

35 Omilii, XXXI, PG 151, 388D. 

Cf. Rom. 5, 12. Epistola către Diognet, XII, 2; Sf. Iustin Martirul şi Filosoful, Dialogul cu iudeul Tryfon, 124; 
Sf. Irineu de Lyon, Contra ereziilor, IV, 38, 4; Sf. Atanasie cel Mare, Tratat despre întruparea Cuvântului, III, 
IV, V; Sf. Vasile cel Mare, Dumnezeu nu este autorul relelor, 7; Sf. Grigorie de Nyssa, Marele cuvânt catehetic, 
8; Despre facerea omului, XX; Despre feciorie, XII, 2; Dialogul despre suflet şi înviere; Sf. Ioan Gură de Aur, 
Omilii la Facere, XVII, 7; Omilii la Romani, X, 2; Sf. Maxim Mărturisitorul, Ambigua, PG 91, 7j, 1093A; 42, 
1156D; Răspunsuri către Talasie, 61; Sf. Ioan Damaschin, Dogmatica, II, 30; III, 1; Sf. Grigorie Palama, Către 
maica Xenia, 9-10; 750 de capete despre cunoştinţa naturala, despre cunoaşterea lui Dumnezeu, despre viata 
morală şi despre făptuire, 46, 50, 5 1 ; Omilii, XI. 

Trei cărţi către Autolic, II, 25. 

Răspunsuri către Talasie, 42. 
39 Omilii, XXXI, PG 151, 388BC. Cf. Sf. Ioan Gură de Aur, Omilii la statui, XI, 2; Sf. Teofil al Antiohiei, Trei 
cărţi către Autolic , II, 25. 



Plecându-şi urechea la şoapta celui rău şi dorind să fie „ca nişte dumnezei" (Fac. 3, 5), 
adică voind să fie dumnezei în afară de Dumnezeu, Adam şi Eva s-au lipsit ei înşişi de harul 
dumnezeiesc, pierzând pe dată darurile sale, prin care erau, în chip minunat, mai presus de 
fire. 40 „Călcarea poruncii - scrie Sfântul Atanasie cel Mare - i-a întors pe ei la starea cea după 
fire" 41 , adică la ţărâna din care au fost plămădiţi 42 (Fac. 2, 7), aşa cum îi spune Dumnezeu lui 
Adam: „...te vei întoarce în pământul din care eşti luat; căci pământ eşti şi în pământ te vei 
întoarce. 1 " (Fac. 3, 19). 

Aşadar, Părinţii răsăriteni, spre deosebire de mulţi Părinţi latini, nu socotesc relele pe 
care le-au avut de îndurat Adam şi Eva în urma păcatului drept o pedeapsă a lui Dumnezeu. 
Ele sunt mai curând urmări, aşa-zicând, fireşti ale lipsirii lor de bunăvoie de comuniunea cu 
Dumnezeu, prin care se făceau părtaşi ai însuşirilor dumnezeieşti. Despărţindu-se de Bine, au 
lăsat relele să pătrundă în firea omenească 43 ; mai bine zis, depărtându-se şi lipsindu-se de 
Viaţă, şi-au agonisit moartea. Sfântul Grigorie de Nyssa scrie în acest sens: „După ce a părăsit 
binele, omul s-a afundat în rele tot mai adânc. De acum, depărtarea de viaţă a adus moartea, 
retragerea luminii, întunericul, lipsa virtuţii, răutatea; pe scurt, întreg şirul de forme ale binelui 
a fost înlocuit de relele contrare lor." 44 Tot el spune că: „In chip viclean, vrăjmaşul a vârât 
răutatea în sufletul omului, reuşind pe această cale să stingă şi să slăbească puterea binefacerii 
dumnezeieşti a harului, în locul lui sălăsluindu-se îndată tocmai contrariul lui. Iar contrariul 
vieţii e moartea." 45 Tot aşa spune şi Sfântul Vasile cel Mare: „Moartea este urmarea firească a 
păcatului; pe măsură ce te depărtezi de Dumnezeu, Cel Ce este însăşi viaţa, te apropii de 
moarte, căci moartea este lipsa vieţii. Indepărtându-se de Dumnezeu, Adam a căzut pradă 
morţii." 46 La rândul său, Sfântul Maxim Mărturisitorul scrie: „Nevrând primul om să se 
hrănească (cu Cel Ce este Pâinea Care dă viaţă), pe drept cuvânt a căzut din viaţa dum- 
nezeiască si a dobândit o alta, născătoare de moarte." 47 

Moartea s-a abătut mai întâi asupra sufletului omului care, despărţit de Dumnezeu şi 
lipsit de viaţa dumnezeiască, ajunge pătimitor, stricăcios şi pieritor. 48 Apoi, de la suflet trece 
la trup. După tâlcuirea Sfântului Atanasie cel Mare 49 , despre această îndoita moarte, 
sufletească şi trupească, vorbeşte Dumnezeu atunci când le spune primilor oameni: „...în ziua 
în care vei mânca din el (clin pomul cunoştinţei binelui şi răului,), cu moarte vei muri!" (Fac. 
2, 17). Sfântul Grigorie Palama spune şi mai limpede: „Moartea ivită în suflet din pricina 
neascultării, n-a stricat numai sufletul [...], ci a adus şi asupra trupului necaz şi pătimire, 1-a 
făcut stricăcios şi rob al morţii. Căci murind omul lăuntric prin călcarea poruncii, atunci aude 
Adam cel pământesc cuvântul: „Pământ eşti şi în pământ te vei întoarce!" (Fac. 3, 19) 50 

Cf. Sf. Grigorie de Nyssa, Marele cuvânt catehetic, 5; Sf. Ioan Damaschin, Dogmatica, II, 30; Sf. Ioan Gură 
de Aur, Omilii la Facere, XVI, 4; Sf. Grigorie Palama, 150 de capete despre cunoştinţa naturală, despre 
cunoaşterea lui Dumnezeu, despre viata morală si despre făptuire, 46, 48, 66; Omilii, 16. 

Tratat despre întruparea Cuvântului, IV. 

Cf. ibidem. 

Amintim că, potrivit celor mai mulţi dintre Părinţii rasariteni, în primul rând răul ia fiinţă numai prin voia 
diavolului sau a omului, iar în al doilea rând el nici nu are o subzistenţă de sine, nefiind nimic altceva decât lipsa 
binelui. A se vedea mai cu seamă: Sf. Vasile cel Mare, Dumnezeu nu este autorul relelor, 2; Sf. Grigorie de 
Nyssa, Marele cuvânt catehetic, 5, 6. 7; Dionisie Areopagitul, Despre numele divine, V, 19-35; Sf. Maxim 
Mărturisitorul, Răspunsuri către Talasie, Prolog. 

44 Marele cuvânt catehetic, 8. 
Ibidem, 6. 
Ibidem, 6. 
1 Ambigua, 42. 
Cf. Sf. Ioan Gură de Aur, Omilii la statui, XI, 2. Sf. Grigorie Palama, Către maica Xenia, 9; Omilii, 1 1. 

Tratat despre întruparea Cuvântului, III. 

Către maica Xenia, 10. Cf. 150 de capete despre cunoştinţa naturală, despre cunoaşterea lui Dumnezeu, 
despre viata morală şi despre făptuire , 5 1 . 

Urmând învăţătura Sfintelor Scripturi, Părinţii spun că relele abătute asupra firii 
omeneşti în urma păcatului -moartea în primul rând - s-au întins la toţi urmaşii lui Adam 51 , 
pentru că el era cu adevărat arhetip, începătură şi rădăcină a tot neamul omenesc pe care îl 
cuprindea întreg în sine. 52 Mulţi Părinţi spun că transmiterea acestor rele se face prin naşterile 
cele după trup 53 , fiind aşadar inevitabilă. 54 De aceea, toţi oamenii se nasc pătimitori, 
stricăcioşi şi muritori, şi nimeni nu poate scăpa de această soartă, pe care Sfanţul Maxim 
Mărturisitorul o numeşte când „lege a păcatului" 55 , pentru că a fost instituită de păcat, când 
„lege a firii" 56 , pentru că îi este proprie firii omeneşti căzute. Se cuvine să amintim aici 
cuvântul Sfanţului Apostol Pavel: „printr-un om a intrat păcatul în lume şi, prin păcat, 
moartea" şi „moartea a trecut în toii oamenii prin aceea că toii au păcătuit." (Rom. 5,12) 



2. Cele două fete ale morţii 



a. Fata cea bună 



Moartea sufletească este cu totul rea; ea nu are nimic bun. Moartea trupească însă are 
unele foloase pentru starea de cădere instituită de păcatul strămoşesc. Astfel, Sfântul Ioan 
Gură de Aur scrie: „Chiar dacă păcatul a adus moartea pe acest pământ, Dumnezeu o pune în 
slujba noastră, ca să ne fie de folos" 57 ; moartea e mai curând „o binefacere, decât o pedeapsă" 
şi arată din partea lui Dumnezeu mai degrabă „purtare de grijă, decât mânie." 58 

într-adevăr, dacă omul mort sufleteşte n-ar fi murit şi cu trupul, ar fi avut parte de 
necazuri mari si nenumărate. 

Mai întâi de toate, obişnuinţa cu starea sa păcătoasă l-ar fi făcut delăsător, în vreme ce, 
ameninţat de moarte şi neştiind când îi va suna ceasul, începe să cugete la mărginirea acestei 
vieţi şi să se gătească pentru viaţa ce va să fie, cu vie simţire duhovnicească şi neîntârziată 
căinţă. 

Apoi, nemurirea l-ar fi împins la trufie, iar înşelătoarea făgăduinţă a ispititorului: 
„Veţi fi ca Dumnezeu?', i-ar fi părut a fi deplin adevărată. Fiind însă silit să se întoarcă în 
pământul din care a fost luat, cunoaşte micimea, slăbiciunea şi nimicnicia de care are parte 
făptura lipsită de harul lui Dumnezeu, şi se smereşte. 59 

Dacă n-ar fi moartea, după cum spune Sfanţul Ioan Gură de Aur, „ar fi nespus de 
iubite trupurile şi cea mai mare parte dintre oameni nu s-ar mai îngriji de nimic altceva decât 



A se vedea, între alţii: Sf. Ioan Gură de Aur, Omilii la Romani, X, 2; Marcu Ascetul, Despre Botez, 18. 

Vezi: Sf. Grigorie de Nyssa, Despre facerea omului, XVI. XXII; Marcu Ascetul, Despre unirea ipostatică, 18; 
Sf. Grigorie Palama, Omilii, 5. 

Vezi: Sf. Grigorie de Nyssa, Despre Fericiri, VI; Sf. Teodoret al Cirului, Tâlcuire la Epistola către Romani, 
PG 80, 1245A; Sf. Maxim Mărturisitorul, Răspunsuri către Talasie, 21, 61; Sf. Ioan Damaschin, Dogmatica, II, 
30; Sf. Grigorie Palama, Omilii, 5. 

34 A se vedea mai cu seamă Sf. Maxim Mărturisitorul, Răspunsuri către Talasie, 6 1 . 
Răspunsuri către Talasie, 49. 
Ambigua, 8 3b; Răspunsuri către Talasie, 2 1 . 
Tâlcuire la Psalmul 114, 2. Cf. Omilii la Matei, XXXI, 3. 
Omilii la Facere, XVIII. 3. 
Sfântul Ioan Gură de Aur, Omilii la Matei, XXXIV, 4; Omilii la statui, XI, 2. 

de trupuri, facându-se încă şi mai trupeşti şi mai îngroşaţi." 60 

Mai mult încă: lipsa morţii ar fl înveşnicit căderea omului. Astfel, Sfântul Vasile cel 
Mare spune că Dumnezeu „n-a împiedicat destrămarea noastră, pentru ca să nu rămânem 
pururi neputincioşi şi slabi." 61 

Acestea sunt foloasele morţii cât priveşte trupul. Căci, după cum spune Sfântul Ioan 
Gură de Aur, nu trebuie să ne tânguim că trupul putrezeşte, ci „atunci ar trebui să plângem, 
când trupul ar rămâne pentru totdeauna în această nenorocită stare de acum" 62 , însă „moartea 
nu nimiceşte numai trupul, ci şi stricăciunea lui"; moartea înseamnă „nimicirea pe vecie a 
stricăciunii" 63 ; îngăduind moartea, Dumnezeu pregăteşte astfel, în chip proniator, restaurarea 
prin Hristos a stării din rai şi chiar a unei stări mai înalte, în care omul va fi pururi nestricăcios 
şi nepieritor 64 , căci, după cuvântul Domnului, grăuntele trebuie să moară ca să aducă roadă 
(cf. In. 12, 24; 1 Cor. 15,35-44). 

Dar moartea trupului e folositoare şi pentru suflet. Mulţi Sfinţi Părinţi spun că moartea 
a împiedicat „răul să fie nemuritor" 65 . O dată cu moartea, moare şi păcatul. Sfântul Ioan Gură 
de Aur arată cum, prin înţelepciunea lui Dumnezeu, odrasla îşi ucide maica, căci: „moartea s- 
a născut din păcat, dar a mâncat păcatul" 66 . Sfântul Maxim Mărturisitorul, la rândul său, spune 
că pentru omul căzut moartea este o formă de eliberare providenţială şi că, paradoxal, ea 
contribuie la menţinerea lui ca om, pentru că altfel „puterea sufletului s-ar fi mişcat veşnic în 
chip potrivnic firii, ceea ce ar fi însemnat nu doar cel mai mare rău şi pierderea vădită a 
calităţii de om, ci încă şi negarea limpede a bunătăţii dumnezeieşti." 67 Tot el spune că 
Dumnezeu a îngăduit moartea, „socotind că nu e bine ca omul, care şi-a înrăit voia liberă, să 
aibă o fire nemuritoare." 68 

Pe scurt, după cum spune Sfântul Maxim Mărturisitorul: „Sfârşitul vieţii acesteia de 
aici socotesc că nu e drept să se numească moarte, ci izbăvire de moarte şi despărţire de stri- 
căciune şi slobozire din robie şi încetarea tulburării şi oprirea războaielor şi risipirea 
întunericului si odihna de osteneli si liniştirea fierberii si acoperirea ruşinii si scăparea de 

5 5 5 5^55^ 

patimi şi nimicirea păcatului şi, ca să spun pe scurt, hotarul tuturor relelor." 69 

Chiar dacă moartea, ca lege a firii, s-a ivit în lume prin păcatul celui dintâi om, chiar 
dacă moartea fiecărui om în parte e şi ea legată într-un fel sau altul de un rău oarecare -boală, 
ruină trupească, ucideri, războaie, furia naturii - şi chiar dacă Dumnezeu, ţinând seama de 
libertatea omului, cu toate nenorocitele ei urmări, o lasă să secere în voie, totuşi clipa morţii 
El singur o hotărăşte, prin pronia Sa. Părinţii spun că omul moare atunci când clipa îi este 
prielnică pentru mântuire, potrivit atotştiinţei lui Dumnezeu. Sfântul Maxim arată că 
Dumnezeu îi dă omului să trăiască atâta cât îi trebuie ca să străbată calea până la El. 70 Aşa 
putem înţelege de ce unii mor dintr-un lucru de nimic, în timp ce alţii, suferind de boli grave 
şi trecând prin mari primejdii, scapă totuşi cu viaţă. In altă ordine de idei, Sfanţul Ioan Gură 



60 Omilii la Matei, XXXIV, 4. 

Dumnezeu nu este autorul relelor, 7. Vezi şi Metodiu de Olimp, Aglaofon sau Despre înviere, XL; XLIII. 

62 Omilii la Matei, XXXIV, 4. 
Despre învierea morţilor, 6. 
64 A se vedea Sf. Teofil al Antiohiei, Către Autolic, II, 26; Sf. Ioan Gură de Aur, Omilii la Matei, XXXIV, 4. 

Metodiu de Olimp, Aglaofon sau Despre înviere, XL, XLIII; Sf. Grigorie de Nazianz, Cuvântări, XXXVIII, 
12; XLV, 8. 

Omilii la statui, V, 4. 
" Epistole, 10, PG 9 1 , 449BC. Cf. Răspunsuri către Talasie, 6 1 . 

Răspunsuri către Talasie, 42. 

Ambigua, 43. 

Cât priveşte conceptele de distanţă (diastasis) şi interval (diastema) la Sf. Maxim, vezi Lars Thunberg, 
Microcosm and Mediator. The Theological Antrhopology of Maximus the Confessor, ed. a Ii-a. Chicago şi La 
Salle, 1995, p. 57-60. 

de Aur spune că nu trebuie să ne întristăm nici de moartea celui „rău şi supus patimilor", 
pentru că ea taie şirul păcatelor sale, nici a celui „bun şi virtuos", pentru că astfel este „luat 
mai înainte ca răul să-i strice sufletul şi mutat în locul în care virtutea îi este pusă la adăpost şi 
în care nu mai are a se teme de vreo schimbare a lui în rău." 71 

Sfinţii Părinţi spun cu toţii limpede că pentru drepţi „moartea este o binefacere" 72 , 
pentru că-i urcă la o viaţă cu mult mai bună 73 . Lucrul acesta este adevărat mai cu seamă după 
întruparea mântuitoare a lui Hristos, şi Părinţii îl leagă numaidecât de ea. 74 Vom reveni la 
acest subiect la momentul cuvenit, înfăţişând aici doar felul în care moartea era privită mai 
înainte ca Hristos să-i schimbe rostul si noima, sau cum o vede cel care nu vrea să ştie de 
Hristos. 



b. Fata cea rea 



Cu toată această fină tâlcuire a rostului morţii, Părinţii si întreaga Tradiţie o socotesc un 
rău până ce n-a venit Hristos s-o preschimbe. Sfântul Apostol Pavel o numeşte „vrăjmaş" (1 
Cor. 15,26). 

Moartea este un îndoit rău: născută din păcat, ea naşte, la rându-i, păcatul. 75 
într-adevăr, după ce primul om a păcătuit, de îndată ce se iveşte moartea, ea intră sub 
stăpânirea diavolului (cf. Evr. 2, 14). Pe de o parte, prin ea îşi arată ura faţă de neamul ome- 
nesc şi răspândeşte relele în întreaga zidire; pe de alta, se foloseşte de ea - ca de toate celelalte 
patimi fireşti şi nevinovate, îndeosebi plăcerea şi durerea 76 - pentru a-1 împinge pe om în 
păcat şi în patimi nefireşti şi vrednice de pedeapsă. Cu acest înţeles vorbeşte Sfântul Apostol 
Pavel despre „cei pe care frica morţii îi ţinea în robie toată viata." (Evr. 2, 15) si din pricina 
căreia toţi au păcătuit (cf. Rom. 5, 12) 77 . Mulţi Părinţi răsăriteni au preluat această idee. 78 
Astfel, Teodor de Mopsuestia scrie că, „ajungând muritori, am dobândit o şi mai mare 
înclinare spre păcat"; împlinirea nevoilor trupului îl mâna spre patimi cu neputinţă de ocolit 
pe omul care voia să-şi păstreze cu orice preţ viaţa aceasta vremelnică. 79 Aflăm aceeaşi idee la 
ucenicul său, Teodoret al Cirului. Spunând că „făpturile muritoare sunt negreşit roabe ale pati- 
milor fireşti, îndurând frica, robia plăcerii, durerea, mânia şi supărarea" 80 , el arată cum omul 
căzut cade pradă patimilor celor rele, socotind că astfel va scăpa de moarte: „Toţi cei ieşiţi din 
Adam au firea muritoare şi multe nevoi; ca să-şi ducă traiul au nevoie de hrană, apă, veşminte, 
case şi tot felul de meşteşuguri. Adesea însă, lăcomindu-se, întrec măsura şi cad în păcat. 
Aşadar, Dumnezeiescul Apostol spune că, păcătuind Adam şi ajungând muritor prin păcat, 

Omilii la parabola despre săracul Laz&r .... V, 2. 

A se vedea: Sf. Ioan Gură de Aur, Omilii la Matei, XXXVIII, 4; Sf. Grigorie de Nyssa, Despre moarte. Un 
tratat al Sf. Ambrozie al Milanului se intitulează chiar De bono mortis (PL 14. 567-596). 

73 Omilii la Matei, XXXIV, 4. 

Vezi J. Danielou, „La doctrine de la mort chez Ies Peres de l'Eglise", în Le Mystere de la mort et sa 
celebration, Paris, 1956, p. 141-145. 

Cuvântul rău însă nu are în ambele cazuri acelaşi înţeles; moartea e mai întâi un rău fizic (unul dintre celelalte 
care au urmat păcatului strămoşesc), apoi un rău moral şi spiritual. 

Vezi studiul nostru: Dieu ne veut pas la soufflance des hommes, Paris. 1999. 

Referitor la această interpretare a textului Sf. Apostol Pavel, vezi: S. Lyonnet, „Le sens de fe( en Rm 5, 12 et 
l'exegese des Peres grecs", Biblica, 36, 1955, p. 436-456; J. Meyendorff, Initiation a la theologie byzantine, 
Paris, 1975, p. 194-195; ,| En fe (Rm 5, 12) chez Cyrille dAlexandrie et Theodoret", Studia Patristica, 4, Texte 
und Untersuchungen, 19, 1961, p. 157-161. 

Vezi J. Meyendorff, Initiation a la theologie byzantine, Paris, 1975, p. 194-196. 
Tâtcuire la Romani, PG 66, 801B. 
Tâlcuire la Romani, PG 80, 1245 A. 

moartea şi păcatul au intrat în neamul omenesc şi s-au întins la toţi oamenii, moartea silindu-i 
pe toţi să păcătuiască (cf. Rom. 5, 12)" 81 . Căci omul îşi adună bani şi avuţie ca să scape de să- 
răcie şi boală, şi aşa se face iubitor de avere, lacom şi zgârcit, îşi hrăneşte peste măsură trupul 
şi- 1 dezmiardă în tot felul, ca să-1 ţină în putere, ajungând lacom, desfrânat şi iubitor de sine. 
Se face stăpân peste lucruri şi oameni, crezând că numai aşa e cu adevărat viu şi puternic, şi 
iată-1 pornit spre mânie. Iar străduindu-se în tot chipul să fie cunoscut de toţi şi amintirea lui 
să nu se stingă, devine mândru si iubitor de slavă deşartă. 82 

Aceeaşi idee o aflăm şi la alţi Sfinţi Părinţi. Astfel, Sfanţul Ioan Gură de Aur spune că 
frica de moarte îi tiranizează 83 într-atât pe oameni, încât ar face orice ca să scape de ea. 84 
Sfântul Ioan Damaschin, la rândul său, zice că „moartea îl ţine pe om în robie prin mijlocirea 
păcatului." 83 Aceeaşi idee o aflăm la Sfântul Grigorie Palama. 86 Sfântul Maxim Mărturisitorul 
însă o reliefează în mod deosebit. Astfel, spune el, „păcatul strămoşesc stăpâneşte asupra 
tuturor făpturilor prin frica de moarte." 87 Rod al păcatului, moartea îl împinge pe om în păcat. 
Mai limpede spus, Satana şi demonii săi pun stăpânire pe latura pătimitoare a omului, ivită în 
urma păcatului strămoşesc, şi se folosesc de afectele lui fireşti şi nepăcătoase pentru a semăna 
patimile. 88 Or, între afectele fireşti şi nepăcătoase stă şi sila de moarte, pe care diavolul se 
sileşte s-o schimbe în groază de moarte 89 . înfricoşat de moarte, omul se aruncă în vâltoarea 
păcatelor, amăgindu-se cu gândul că flacăra plăcerilor îl va feri de frigul morţii. Aşa ajunge 
moartea - alături de plăcere şi durere 90 - sa stăpânească şi să tiranizeze nu doar trupul, ci şi 
sufletul omului, facându-1 să voiască şi să aleagă răul. 91 

Sila firească de moarte devine frică de moarte, şi de aici spaima, neliniştea, 
melancolia, scârba de această viaţă care cu moarte se sfârşeşte, deznădejdea şi cel mai mare 
rău, ura de Dumnezeu şi răzvrătirea împotriva Lui. Din silă faţa de moarte, omul refuză s-o 
accepte, alipindu-se tot mai pătimaş de viaţă - dar nu de viaţa cea adevărată, ci de viaţa acestei 
lumi. Şi cu cât se alipeşte mai mult de înşelătoarele bunuri pământeşti, cu atât mai mult se 
revoltă împotriva morţii, care-1 lipseşte de ele. 92 



Tâlcuire la Romani, PG 82, 100. 

Despre aceste patimi, a se vedea studiul nostru: Therapeutique des maladies spirituelles, ed. a IV-a, Paris, 
2000. 

Omilii la Evrei, IV, 4; Omilii la sfintele mucenite Vernica, Prosdoca şi Domnina, mama lor, 1. Sf. Ioan Gură 
de Aur arată de multe ori că frica de moarte îi stăpâneşte nu numai pe cei păcătoşi, ci şi pe drepţi (Omilii la 
sfintele mucenite Vernica, Prosdoca şi Domnina, mama lor, 1). Drept pilde îi dă pe Avraam (Scrisori către 
Olimpiada, III, 3; Omilii la sfintele mucenite Vernica, Prosdoca şi Domnina, mama lor, 1-2; Omilii la Facere, 
XXXII, 5), pe Iacov (Omilii la sfintele mucenite Vernica, Prosdoca şi Domnina, mama lor, 2), pe Moise (La 
Eleazar şi cei şapte tineri, 2), şi pe Ilie (ibidem). 

Omilii la Evrei, IV, 4. 

85 Dogmatica, III, 1. 

86 A se vedea, J. Meyendorff, Introduction a l'etude de Gregoire Palamas, Paris, 1959, p. 183-184. 

Răspunsuri către Talasie, 61 . 
88 Ase vedea Răspunsuri către Talasie, 21. 

La origine, spaima de moarte este firească şi lipsita de orice vină, fiind expresia normală a instinctului de 
supravieţuire, a tendinţei oricărei făpturi vii de a se menţine în viaţă, şi în acelaşi timp a unui simţământ adânc 
înrădăcinat că moartea e străină de adevărata natură a omului, o venetică furişată în ea ca s-o piardă. 

Vezi studiul nostru: Dieu ne veut pas la souffrance des hommes, Paris, 1999, p. 39-47. 
Vezi Răspunsuri către Talasie, 21,61. 

Sf. Grigorie de Nyssa, Despre cei morţi, PG 46, 517A. 

3. Biruinţa lui Hristos asupra morţii 



Prin lucrarea Sa mântuitoare, Hristos 1-a izbăvit pe om de moarte şi i-a dăruit viaţa 
veşnica. Căci, spun Părinţii, pentru aceasta S-a şi întrupat. „Cu mult temei ar putea spune cel 
care cunoaşte mai adânc învăţătura creştină, că nu naşterea (lui Hristos) e pricina morţii Sale, 
ci că, dimpotrivă, din cauza morţii a primit Dumnezeu să Se nască. Nu de aceea s-a supus 
naşterii trupeşti Cel veşnic viu, pentru ca ar fi dorit viaţă, ci pentru că voia să ne cheme pe noi 
iarăşi de la moarte la viată." 93 

5 5 

Pentru noi, Hristos primeşte de bunăvoie moartea -căci nu-i era supus prin fire, ca Cel 
născut în chip feciorelnic, iar nu din sămânţă bărbătească, prin care păcatul strămoşesc trece 
la fiecare om 94 ; si, rămânând neatins de stricăciune - căci era Dumnezeu Cuvântul 95 si în El 
firea omenească era strâns unită cu firea dumnezeiască care lucra în ea 96 -, Hristos înviaza. Si 
înviind, ne izbăveşte de veşnicia morţii si a stricăciunii si ne dăruieşte puterea de a învia si noi 

" 5 5 5 5 5 5 ^ 5 

la sfârşitul veacurilor, când trupurile noastre, înnoite şi de-a pururi nestricăcioase, vor fi 
înălţate la viaţa cea fericită, lipsită de suferinţă şi nemăcinată de timp. 97 

Având aceeaşi fire ca a tuturor oamenilor - lipsită însă de păcat -, în trupul Său înviat 
şi slăvit izbăveşte de stricăciune şi înviaza tot trupul omenesc. 98 

Moartea lui Hristos este „omorârea morţii" 99 , iar învierea Sa, biruinţa şi înstăpânirea 
pentru totdeauna a vieţii celei veşnice şi nestricăcioase. In slujbele de la înviere şi din 
săptămânile ce urmează, Biserica Ortodoxă nu osteneşte să cânte fără încetare: „Hristos a 
înviat din morţi, cu moartea pe moarte călcând si celor din morminte viată dăruindu-le!" 

5 " ~ 5 5 

Biruinţa lui Hristos asupra morţii este o realitate fizică, nu doar spirituală. Hristos, în 
mod real şi obiectiv, a nimicit moartea şi a înviat cu propria Sa omenitate spre folosul întregii 
umanităţi; nu este vorba aici doar de o viziune subiectivă a credinţei noastre, asa cum au 

5 * 5*5 

afirmat în ultimele decenii unii teologi aşa-zişi creştini, care pretindeau că astfel 
„demitologizează" creştinismul. Cuvintele Apostolului Pavel sunt foarte limpezi: „Dacă 
Hristos n-a înviat, zadarnică este credinţa noastră! (1 Cor. 15, 17). Creştinii ortodocşi, de la 
înviere până la înălţare, se salută rostind: „Hristos a înviat!", la care se răspunde cu încredin- 
ţarea: „Adevărat a înviat!" 

5 " 

Biruinţa lui Hristos este însă, desigur, şi o izbândă duhovnicească. Prin moartea Sa, 
Hristos a omorât păcatul şi a şters păcatele tuturor oamenilor. 

Hristos surpă puterea diavolului 100 ,de a-i stăpâni pe oameni prin frica morţii, mai 
înainte chiar de a muri, în timpul sfintelor Sale patimi, pe cruce, când moartea-I sta în faţă şi 



Marele cuvânt catehetic, 32. 
94 Vezi Sf. Maxim Mărturisitorul, Răspunsuri către Talasie, 61; Sf. Ioan Damaschin, Dogmatica, III, 1. 

Cf. Sf. Atanasie cel Mare, Tratat despre întruparea Cuvântului, 20; Sf. Chirii al Alexandriei, Talcuire la Luca, 
V, 19. 

96 Cf. Sf. Grigorie de Nyssa, Omilii la Sfintele Paşti, 11,5. 
Vezi Sf. Ioan Gură de Aur, Omilii la Romani, X, 2; Omilii la Ioan, XXV, 2; Omilie la înălţarea Domnului, 2. 

Vezi Sf. Atanasie cel Mare, Tratat despre întruparea Cuvântului, XX. 
9 Vezi, de pildă, Metodiu de Olimp, Aglaofon sau Despre înviere, III. 23; Sf. Ioan Gură de Aur, Omilii la 
Coloseni, VI , 3 ; Omilie la toţi sfinţii din toată lumea care au suferit mucenicie, 1. 

Vezi Sf. Maxim Mărturisitorul, Talcuire la Tatăl nostru. 

diavolul se silea să aducă asupra Lui ispita prin durere , adică să-I insufle teama de moarte, 
să-L ducă la deznădejde, să-L facă să respingă voia lui Dumnezeu, adică să Se lepede de El şi 
să Se răzvrătească împotriva Lui. Nici una din săgeţile diavolului nu-L atinge însă pe Hristos, 
Care-Si pleacă voinţa Sa omenească înaintea voinţei dumnezeieşti, iar biruinţa Sa se face 

^5 5 5 ' 5 

câştig al celor care se unesc cu El şi se împărtăşesc de harul Său. 102 

Suferinţele lui Hristos din Ghetsimani, când S-a tulburat si S-a mâhnit si S-a întristat 

5 '55 

cu duhul, sunt punctul culminant al înfruntării morţii, cu care ne-a mântuit pe noi. In 
rugăciunea Sa cu sudori de sânge ni se dezvăluie calea de urmat la vreme de încercare. Ispita 
de a cădea pradă fricii, pe care o mărturiseşte rostind: „Părintele Meu, de este cu putinţă, 
treacă de la Mine paharul acesta. 1 ", o respinge prin supunerea voii Sale omeneşti voii 
dumnezeieşti a Tatălui: „Insă nu precum voiesc Eu, ci precum voieşti Tuf" (Mt. 26, 39) 10 \ 
Biruind pentru noi, Hristos ne dăruieşte puterea de a birui şi noi, de ne vom uni cu El. Căci 
după cum voia Sa omenească era sprijinită şi întărită de firea Lui dumnezeiască, cu care firea 
Sa omenească era unită în El 104 , tot aşa slăbiciunea noastră omenească capătă sprijin şi tărie 
din unirea noastră cu Hristos, prin împărtăşirea de harul Duhului Sfanţ dăruit de El. 

Biruinţa lui Hristos asupra morţii este, aşadar, biruire a morţii şi stricăciunii ca 
fenomene fizice; totodată, ea este şi biruire a păcatului şi patimilor pe care le naşte şi le 
sporeşte spectrul morţii. Puterea ei nu se va face vădită doar la sfârşitul veacurilor, la învierea 
de obşte; iar în veacul de acum nu e doar temei al nădejdii şi credinţei noastre (cf. 1 Cor. 15, 
17), ci iradiază cu adevărat în viaţa noastră, scoţându-ne din robia celui rău, a păcatului şi a 
morţii. Prin harul Botezului, creştinul moare si învie duhovniceste cu Hristos, adică moare 

5 '55 5 ' 

omul cel vechi, al păcatului, şi se naşte omul cel nou, de sub har (cf. 2 Cor. 5, 17). 

Sfintele Scripturi ne înfăţişează biruirea morţii de către Hristos drept biruinţă asupra 
păcatului nu doar pentru că moartea este rodul şi pecetea păcatului, ci şi pentru că ea este un 
necurmat izvor de păcătuire, ţepuşă cu care diavolul îl mână pe om la păcat, laţ cu care-1 ţine 
în robia păcatului. Sfântul Pavel spune că Hristos S-a făcut părtaş firii omeneşti „ca să surpe 
prin moartea Sa pe cel care are stăpânirea morţii, adică pe diavolul, şi să izbăvească pe acei pe 
care frica morţii îi ţinea în robie toată viaţa." (Evr. 2, 14-15) 105 

Aşadar, Hristos 1-a biruit în felul acesta şi pe diavol care, prin viclenia lui, a făcut să 
intre moartea în firea omenească şi se foloseşte de ea ca să-1 înspăimânte pe om şi să-1 
împingă la păcat. 106 

Moartea, spun Părinţii, a fost îngăduită de Dumnezeu doar pentru ca răul şi starea de 
păcătoşenie a omului să nu se înveşnicească. Dar prin Hristos, iarăşi zic, se nimiceşte 
moartea, pentru ca starea de muritor a omului să nu fie fără sfârşit şi nici moartea lui veşnică. 
Că nu era după gândul lui Dumnezeu ca cel zidit spre viaţă să piară şi nu se cuvenea ca 
„răutatea şarpelui să fie mai puternică decât voia Lui" 107 . 

Prin lucrarea mântuitoare a lui Hristos, osânda morţii veşnice a fost strămutată. „Acum 

5 , , 55 

- scrie Sfântul Atanasie cel Mare - nu mai murim ca nişte osândiţi, ci aşteptăm ca nişte ridicaţi 
din moarte învierea de obşte a tuturor, pe care o va arăta la timpul cuvenit Dumnezeu, Cel 
Care a lucrat-o şi ne-a dat-o în dar" 108 . Va mai fi încă moarte până la învierea de obşte, la 
sfârşitul veacurilor, dar ea nu mai domneşte peste cei uniţi cu Hristos prin Sfintele Taine şi 
prin împlinirea dumnezeieştilor Sale porunci. Trupurile încă mor, dar moartea nu mai e 

1 Vezi Sf. Maxim Mărturisitorul, Răspunsuri către Talasie, 21. 
Vezi Sf. Maxim Mărturisitorul, Răspunsuri către Talasie, 21. 

Vezi Sf. Grigorie de Nazianz, Cuvântări, XXX; Sf. Maxim Mărturisitorul. Opuscule teologice şi polemice, 
VI, PG 91,65A-68D; VII. PG 91, SOC; XVI, PG 91, 196D; III, PG 91,48C;XV, PG91, 160C, 164C, 165AB, 
169C. 

Ibidem. 
Vezi Sf. Atanasie cel Mare. Tratat despre întruparea Cuvântului, XX. 

106 Vezi Sf. Ioan Gură de Aur, Omilii la Evrei, IV, 4. 

107 Sf. Irineu de Lugdunum, Adversus haereses, III, 23, 1. 

108 Tratat despre întruparea Cuvântului. X. 

nimicire, ci somn şi odihnă. 109 Iar cât priveşte sufletele, ea nu mai are asupra lor nici o putere, 
nu le mai stăpâneşte şi nu le mai stârneşte teamă, aruncându-le în păcat. De aceea, cu adevărat 
creştinul este încă de aici şi încă de acum izbăvit de moarte. Sfântul Atanasie cel Mare spune: 
„Despre faptul că moartea a fost nimicită şi crucea a adus biruinţă asupra ei şi că ea nu mai 
are nici o putere, ci e ea însăşi moartă cu adevărat, ne dă o dovadă şi un temei vădit de 
credinţă si aceea că toţi ucenicii Lui au dispretuit-o si toţi pornesc spre ea si nu se mai tem de 

5 5 5 r 5 5 5 r r 5 

ea, ci o calcă în picioare, ca moartă [...] înainte ca oamenii să creadă în Hristos, văd moartea 
ca înfricoşătoare si se tem de ea. Dar după ce se mută la credinţa în El si la învăţătura Lui, 

5 5 r 5 5 5' 

dispreţuiesc atât de mult moartea [...], râd de ea, batjocorind-o cu cuvintele scrise mai înainte 
împotriva ei de Apostol: „ Unde îţi este, moarte, boldul tău? Unde îţi este, moarte, biruinţa?" 
(1 Cor. 15, 55) no . In acelaşi sens, Sfântul Ioan Gură de Aur spune şi el: „Moartea nu mai este 
un lucru de temut. A ajuns să fie călcată în picioare, ca ceva vrednic de dispreţ, un lucru cu 
totul rău şi josnic, un nimic. [...] Odinioară, oamenii îşi duceau viaţa în frică de moarte, erau 
robi ai ei. Astăzi, dimpotrivă, au ieşit de sub tirania ei şi râd de acest strigoi care-i îngrozea pe 
strămoşii lor" 111 ; „înviind Hristos, cea care ne înspăimânta mai înainte cu chipul ei 
înfricoşător, acum e dispreţuită, învierea Lui face neputincioasă viclenia diavolului; prin ea 
nesocotim moartea, ne ridicăm deasupra acestei vieţi, şi noi, cei îmbrăcaţi în trup, avem parte 
de slava puterilor celor netrupeşti." 112 

Hristos schimbă rostul morţii. Astfel, Sfântul Ioan Gură de Aur spune că, în chip 
minunat: „însăşi moartea ne-a făcut nemuritori" 113 ; „cel mai mare dintre rele, nenorocirea care 
ne păştea, moartea adusă de diavol peste lume, Dumnezeu a întors-o spre slava şi lauda 

noastră" 114 . „Stiti doar câtă frică stârnea moartea mai înainte! Văzând aşadar cât e de 

"55 5 

dispreţuită astăzi, daţi slavă lui Dumnezeu, Cel Care a adus o asemenea minunată schimbare. 
Cunoscând puterea ei de odinioară şi văzând-o acum cât de slabă este, să-I mulţumim lui 
Hristos, Care a nimicit-o. Altădată, ea era cea nespus de puternică, iar noi cu totul slabi. Acum 

însă nimic nu întrece tăria noastră. Vedeţi ce minunată schimbare s-a lucrat? Vedeţi cum 

5 5 

Dumnezeu a făcut slabe pe cele tari şi tari pe cele slabe, arătându-Şi marea Lui putere şi 
printr-o lucrare şi prin cealaltă?" 115 

Moartea nu mai are puterea de a-1 stăpâni pe om, nu mai e stingere deplină, ci se face 
început al vieţii celei ne-stricăcioase. După cum spune Sfântul Maxim Mărturisitorul, Hristos 
a făcut din moarte „începutul prefacerii spre nestricăciune" 116 . In această lume căzută, 
moartea are rostul bun de a ne trece la viaţa nepieritoare 117 , şi doar păşind peste pragul ei 
ajungem în lumea de dincolo, unde vom avea parte, trup şi suflet, de un alt fel de vieţuire, 
scoasă din îngustimile de aici 118 . Prin lucrarea mântuitoare a lui Hristos, prin porţile morţii nu 
coborâm în cele mai de jos ale pământului, unde părea că sufletele sunt osândite să zacă pe 
vecie, ci, dacă suntem vrednici, ne înălţăm la viaţa cerească şi intrăm în împărăţie 119 , unde va 



09 Vezi Sf. Ioan Gură de Aur. Cuvânt la cimitir şi la Crucea Domnului, 1; La Sfintele Paşti, 2; Omilii la Facere, 
XXIX, 7. 

Tratat despre întruparea Cuvântului, XXVII. Cf. XXVIII-XXX. 

Omilii la Evrei, IV, 4. 

Omilie la Sfintele Paşti, 2. 

Omilie despre ce înseamnă cuvântul „cimitir" si despre Crucea Domnului, 2. 

Omilie la toţi sfinţii din toata lumea care au suferit mucenicie, 1 . 

Omilii la sfintele mucenice Vemica, Prosdoca si Domnina, mama lor, 1. 

Răspunsuri către Talasie, 42. 

117 Cf. Sf. Ioan Gură de Aur, Omilii la Matei, XXXI, 3. 

18 Vezi Sf. Teofil al Antiohiei, Trei cărţi către Autolic, II, 26; Metodiu de Olimp, Aglaofon sau Despre înviere, 
XL. XLIII; Sf. Grigorie de Nyssa, Despre moarte, PG 46, 516C; Sf. Ioan Gură de Aur, Despre învierea morţilor, 
7; Tâlcuiri la Epistola a doua către Corinteni, X, 3; Sf. Grigorie Palama, 750 de capete despre cunoştinţa 
naturală, despre cunoaşterea lui Dumnezeu, despre viaţa morală si despre făptuire , 54. 

"' Vezi Sf. Ioan Gură de Aur, Omilii la Evrei, IV, 4. 

fi desăvârşita dăruire a bunătăţilor dumnezeieşti. Moartea nu mai este un lucru fără rost, care 

5 5 5 " 

ne aruncă în nefiinţă, ci un fapt solemn şi minunat, început al vieţii celei adevărate, plenare 120 
şi cu mult mai bune 121 ; ea nu mai înseamnă decădere şi desfiinţare, ci, dimpotrivă, înălţare la 
un belşug de fiinţă. „Diavolul a adus moartea spre pierzarea noastră, ca să ne întoarcă în 
pământ şi să ne taie orice nădejde de mântuire, însă venind Hristos şi luând-o asupra Sa, a 
preschimbat-o cu totul" 122 , spune Sfanţul Ioan Gură de Aur. 

Prin harul lui Hristos, creştinul nu se mai teme de moarte, ci chiar o doreşte - însă nu 

* 5 * 5 

de dragul ei, ci pentru că prin ea trece la viaţa cea bună şi adevărată, care-1 apropie de 
Dumnezeu. Drept pildă, Părinţii ni-i dau pe mucenici, care mergeau la moarte cu bucurie 123 . 
Fără s-o caute cu orice preţ - de altfel nici nu-i este îngăduit -, creştinul primeşte moartea fără 
împotrivire, întâmpinând-o cu credinţă şi nădejde în Dumnezeu. 

S-ar putea spune că o asemenea atitudine nu este nouă, că o aflăm încă din platonism 
şi stoicism. Semnificaţia ei însă este alta. Pe de o parte, după cum remarcă Jean Danielou, 
spre deosebire de adepţii platonismului, creştinul nu caută „eliberarea sufletului din temniţa 
trupului, ci eliberarea deopotrivă a sufletului şi a trupului din robia cărnii" 124 . Iar de stoici se 
deosebeşte prin faptul că biruinţa asupra morţii nu este, ca la aceştia, simpla dominare inte- 
lectuală şi psihologică a reprezentărilor noastre despre moarte care produc frică. Pe de altă 
parte, pentru creştin moartea înseamnă a vieţui cu Hristos la dreapta Tatălui, aşa cum spune 
Sfântul Ignatie Teoforul: „Mai bine-mi este să mor în Hristos Iisus, decât să împărătesc 
marginile pământului. Pe Acela II caut, Care a murit pentru noi; pe Acela II vreau, Care a 
înviat pentru noi. Naşterea mea mi-i aproape [...]. Nu-1 daţi lumii pe cel care voieşte să fie al 
lui Dumnezeu, nici nu-1 amăgiţi cu materia! Lăsaţi-mă să primesc lumină curată! Ajungând 
acolo, voi fi om! [...] Vă scriu fiind viu şi dorind să mor. Dorinţa mea a fost răstignită şi nu 
este în mine foc care să iubească materia, ci apă vie, care susură în mine şi-mi spune 
dinlăuntrul meu: Vino la Tatăl!" 125 . Acelaşi lucru ni-1 spune şi Sfântul Grigorie de Nyssa, 
vorbind despre moartea surorii lui, Sfânta Macrina: „Pe măsură ce i se apropia sorocul, 
văzând parcă şi mai limpede frumuseţea Mirelui, se grăbea să ajungă mai iute la Cel iubit" 126 . 

Rugăciunea rostită de Sfânta Macrina pe patul de moarte, înmănunchind parcă toate 
cele spuse mai sus, e o potrivită încheiere pentru capitolul de faţă: „Tu, Doamne, în dar ne-ai 
dezlegat pe noi de frica morţii. Tu ai pus începutul vieţii celei adevărate şi sfârşitul vieţii de 
acum. Tu pentru o vreme odihneşti trupurile noastre cu somnul morţii, şi iarăşi ne deştepţi pe 
noi cu trâmbiţa cea de pe urmă (1 Cor. 15, 52). Tu dai ţărânii ca pe un zălog trupul de lut pe 
care, cu mâna Ta, l-ai plămădit şi aduci la viaţă iarăşi pe cel dat ţărânii, şi în dar schimbi în 
nestricăciune trupul nostru cel putrezilor şi groaznic la vedere. Tu ne-ai izbăvit pe noi din 
blestem şi păcat, însuţi facându-Te pentru dragostea noastră blestem şi păcat. Tu ai zdrobit 
capul balaurului (Ps. 73, 15) care, pentru neascultare, 1-a înghiţit pe om. Tu ne-ai deschis 
nouă calea spre înviere şi, zdrobind porţile iadului, ai surpat pe cel ce are stăpânirea morţii, 
adică pe diavolul!" 127 



120 Cf. Sf. Ignatie Teoforul, Către Romani, VI, 2. 
Sf. Ioan Gură de Aur, Omilie la Psalmul 48, V. 

122 Idem. Omilie la toţi sfinţii din toată lumea care au suferit mucenicie, 1. 

123 A se vedea Sf. Atanasie cel Mare, Tratat despre întruparea Cuvântului, XXVIII-XXIX; Sf. Vasile cel Mare, 
Omilie la mucenicul Varlaam, 1. 

124 „La doctrine de la mort chez Ies Peres de l'Eglise", în Le Mystere de la mort et sa celebration, Paris. 1956. p. 
143-144. Amintim că, la Sf. Apostol Pavel, ca şi la Sfinţii Părinţi, cuvântul carne nu denumeşte trupul, ci ceea ce 
se împotriveşte duhului. 

125 Către Romani, VI -VII. 
Viata Sfintei Macrina, 23 . 

127 Ibid'em, 24. 

II 



CEASUL MORŢII 



I. ÎNCERCĂRILE DIN VREMEA MOR1II 



1. Natura încercării 



Vedem adesea cum oamenii îi fericesc pe cei ce mor pe neaşteptate, pentru că scapă de 
agonia morţii. Sfinţii Părinţi însă spun că e primejdios să mori fără să ai măcar o clipă timp să 
te găteşti de moarte; a-ţi cunoaşte ceasul morţii este un dar al lui Dumnezeu, pentru care 
trebuie să ne rugăm, cerându-I să ne dea timp de gătire ca să stăm cum se cuvine înaintea Lui. 
Un mare monah al veacului ce-abia a trecut, în rugăciunea sa de dimineaţă, Ii cerea lui Hris- 
tos: „Când va fi voia Ta să pui sfârşit vieţii mele, vesteşte-mi ceasul morţii, ca sufletu-mi să se 
gătească pentru întâlnirea cu Tine ! " ' 28 . 

Dorinţa de a muri fără de veste este curată nebunie din punct de vedere duhovnicesc; 
ea oglindeşte însă bine frica în faţa morţii şi presimţirea unei grele încercări. 

Iar moartea este, cu adevărat, o mare încercare, fiindcă omul simte atunci durerea 
despărţirii şi spaima de necunoscut. 

La apropierea morţii, omul simte că a venit vremea să părăsească acest tărâm, să se 
despartă de cei dragi, de toată agonisita sa, de această lume ce-i era familiară. 

Văzând de-atâtea ori oameni morţi, ştie că trupul lui, ca al acelora, neînsufleţit şi rece, 
va fi pus în groapă şi va putrezi. Ştie că nu va mai avea atunci nici o putere asupra lui. 

II încearcă apoi spaima de necunoscut: totul îi e nou şi străin; n-a mai trăit nicicând aşa 
ceva şi nu ştie ce se va întâmpla cu el. înaintea lui se cască un hău întunecat, care stă să-1 
înghită. Tulburarea şi neliniştea-i cuprind sufletul. Canonul de rugăciune către Maica 
Domnului mai înainte de ceasul morţii înfăţişează frica de care e cuprins omul la apropierea 
morţii: „Iată, m-a cuprins frică negrăită şi cutremur nespus şi se sfârşeşte întru mine duhul 
meu, văzând că ceasul meu se apropie şi sufletul meu se va despărţi de întinatul meu trup" 129 . 
Cunoaşte prin credinţă că urmează o altă viată, însă cum va fi ea, nu ştie. Ce fel de vieţuire 
poate fi aceea în care eşti lipsit de trup? Şi unde se va sălăşlui sufletul său şi care-i va fi 
soarta? La loc de fericire, ori la loc de osândă? Pe scurt, suferă „pentru că mai înainte n-a fost 
pus la o astfel de încercare, se teme de greutatea drumului şi de schimbarea sălaşului; se 
mâhneşte de pierderea celor care i-au bucurat vederea şi a avuţiilor; suferă că e grea 
despărţirea de trupul cu care s-a obişnuit să trăiască şi ieşirea din tovărăşia cu el." 130 . 

128 Arhim. Sofronie, Sa vie est la mienne, 1981, p. 63. 

129 Cântarea întâi, glasul VI. Vezi şi „Rânduiala înmormântării mirenilor", în Aghiazmatar. „Cumplită este calea 
pe care mă duc şi pe care niciodată n-am mai umblat; şi locul acela îmi este necunoscut, unde nimeni nicidecum 
nu mă cunoaşte!"; „Ce vom face când ne vom duce în ţara pe care nicidecum n-o cunoaştem?" 

Sfântul Macarie Egipteanul, Cuvânt despre ieşirea sufletului... şi cum se desparte de trup" A se vedea şi 
Patericul, Colecţia alfabetică, Ilie, 1. 

Boala, neputinţa şi slăbiciunea de care e îndeobşte cuprins îi sporesc şi mai mult 
spaima şi suferinţa. 

Cât de falsă este afirmaţia lui Nietzsche, că omul a născocit religia din slăbiciune, ca 
să-1 întărească şi sa-1 mângâie la vremea morţii! La urma urmei, e mult mai simplu să crezi 
că moartea nu este altceva decât neant, somn veşnic din care nu ne mai trezim, sfârşit a toate, 
dincolo de care nu mai e nimic, decât să ştii că ei îi urmează o altă viaţă, fără de sfârşit, despre 
care nu cunoaştem dinainte cum va fi. 

In ceasul morţii, nici sfinţii n-au fost toţi senini. Cei mai mari sfinţi se socoteau cei din 
urmă păcătoşi şi se temeau de judecată, de iad şi de veşnicele chinuri. Scut le era doar 
nădejdea tare în marea milă a lui Dumnezeu. Awa Isaia, în ceasul morţii, mărturisea: „M- 
apasă frica de clipa cea întunecată, când voi fi aruncat de la faţa lui Dumnezeu, şi nu va fi 
nimeni să mă audă şi parte de odihnă nu voi avea!" 131 Iar Awa Ilie spunea: „Eu de trei mă 
tem: când sufletul meu va ieşi din trup, când II voi întâlni pe Dumnezeu şi când va fi dată 
sentinţa împotriva mea. " 



2. Ajutorul cu care sunt datori semenii şi Biserica 



In această vreme de nelinişte şi spaimă, omul are nevoie de întărirea şi mângâierea 
celor din jur mai ales în zilele noastre, când atâţia oameni se sting singuri, departe de familie, 
sfârşindu-şi viaţa cel mai adesea într-o cameră străină şi rece de spital. Chiar dacă înţelegerea 
lor abia pâlpâie sau pare că s-a stins cu totul, simpla noastră prezenţă la căpătâiul lor, tăcută, 
iubitoare şi veghetoare, le este de mare folos. 

Cu cât mai mult îi va ajuta rugăciunea noastră! 

Toţi fraţii de credinţă sunt chemaţi să înalţe rugăciuni pentru cel aflat pe patul de 
moarte, iar Biserica vine în ajutor cu rugăciunile şi harul ei. In Biserica Ortodoxă există două 
slujbe pentru cei aflaţi pe patul morţii: Slujba la ieşirea cu greu a sufletului şi Canonul de 
rugăciune către Maica Domnului mai înainte de ceasul morţii. 

Prima constă în rostirea mai întâi a psalmilor 69 şi 142, care se citesc şi la alte slujbe, 
dar care sunt deosebit de potriviţi în această împrejurare: „Doamne, spre ajutorul meu ia 
aminte! Doamne, să-mi ajuţi mie grăbeşte-Te! [...] Iar eu sărac sunt şi sărman, Dumnezeule, 
ajută-mă! Ajutorul meu şi Izbăvitorul meu eşti Tu, Doamne, nu zăbovi/"; „Doamne, auzi 
rugăciunea mea, ascultă cererea mea [...] Să nu intri la judecată cu robul Tău, că nimeni din 
cei vii nu-i drept înaintea Ta. Vrăjmaşul prigoneşte sufletul meu şi viata mea o calcă în 
picioare; făcutu-m-a să locuiesc în întuneric ca morţii cei din veacuri. Mâhnit e duhul în mine 
şi inima mea încremenită înlăuntrul meu. Adusu-mi-am aminte de zilele cele de demult [...]. 
întins-am către Tine mâinile mele, sufletul meu ca un pământ însetoşat. Degrab' auzi-mă, 
Doamne, ca a slăbit duhul meu! Nu-ii întoarce faţa Ta de la mine, ca să nu mă asemăn celor 
ce se coboară în mormânt [...]. Arată-mi calea pe care voi merge, că la Tine am ridicat 
sufletul meu. Scapă-mă de vrăjmaşii mei, că la Tine alerg, Doamne, învaţă-mă să fac voia Ta, 
că Tu eşti Dumnezeul meu! Duhul Tău cel bun să mă povăţuiască la pământul dreptăţii. 
Pentru numele Tău, Doamne, dăruieşte-mi viată, întru dreptatea Ta scoate din necaz sufletul 
meu. Fă bunătate de stârpeşte pe vrăjmaşii mei şi pierde pe cei ce necăjesc sufletul meu, că 
eu sunt robul Tău!" Canonul alcătuit de Sfântul Teodor Studitul înfăţişează teama celui care 
va să stea în faţa înfricoşătorului scaun de judecată al lui Hristos şi rugăciunea lui ca Domnul 
să Se milostivească de el în ceasul judecăţii, iertându-i mai înainte de sfârşit toate păcatele 



Isaia Pustnicul, Douăzeci şi nouă de cuvinte, XXVI, 32. 
Patericul, Ilie, 1. 

sale. Rugăciunea aceasta oferă un ultim prilej sufletului aflat pe pragul morţii de a-şi exprima 
căinţa şi de a se întoarce la Dumnezeu, de Care s-a înstrăinat: „Intoarce-te, suspină, ticăloase 
suflete, mai înainte până ce nu ia sfârşit praznicul vieţii; până ce nu-ţi încuie Domnul uşa 
cămării celei de nuntă. 1 " In rugăciunea ce urmează, preotul cere de la Dumnezeu ca „dezlega- 
rea de trup a sufletului" să fie dezlegare „de păcatul sufletesc şi trupesc". Iar în altă rugăciune 
se cere de la Cel Ce este „odihna sufletelor şi trupurilor noastre" să facă „fără durere 
dezlegarea din trup a sufletului", „în pace", să-1 odihnească pe cel adormit „acolo unde sunt 
sufletele drepţilor" şi să-1 dezlege „de această durere de nesuferit şi de această neputinţă 
amară" ce-1 chinuie. 

Prin Canonul de rugăciune către Maica Domnului mai înainte de ceasul morţii - rostit 
în numele celui ce stă să moară - se încredinţează Maicii Domnului suferinţa si chinurile sale 

5 5 5 

şi, cu glas îndurerat, i se cere mila şi ajutorul: „Iată, m-a cuprins frică negrăită şi cutremur 
nespus şi se sfârşeşte întru mine duhul meu, văzând că ceasul meu se apropie şi sufletul meu 
se va despărţi de întinatul meu trup [...]. Prea Sfântă Maică a lui Dumnezeu, miluieşte-mă în 
ceasul morţii mele!". „Pentru aceasta s-a mâhnit duhul meu, întru mine s-a tulburat inima 
mea, trupul meu s-a schimbat şi mădularele mele au început a se desface [...]. Caută cu milă 
din preaînalt scaunul tău şi, când vei vedea sfârşitul meu, grăbeşte, Stăpână, de vino întru 
ajutorul meu şi nu mă lăsa pe mine, nici te depărta de mine, acum şi în înspăimântătorul ceas 
al ieşirii mele, Mărie preadulce, nădejdea mântuirii mele!" „Călătorind dintru această lume, 
când se vor ridica asupra mea viforul şi volbura întunericului [...], Tu, nădejdea şi scăparea 
mea, mângâierea şi bucuria mea, Prea Sfântă Maică a lui Dumnezeu, călătoreşte cu robul 
tău!" 

II. FENOMENELE ŞI EXPERIENŢELE 
CARE PRECED MOARTEA 



1 . Retrospectiva întregii vieţi 



Unul dintre cele mai cunoscute fenomene care se petrec cu puţin înainte de moarte 
este vederea dintr-odată a întregii vieţii, cu toate momentele ei. 

Acest fenomen este menţionat de autori profani, care prezintă mărturii ale persoanelor 
revenite la viaţă din pragurile morţii 133 . Potrivit unor mărturii, amintirile se succed cu o viteză 
ameţitoare, în ordine cronologică; după altele, amintirile se înfăţişează toate deodată şi pot fi 
cuprinse dintr-o singură privire. Toţi martorii însă spun într-un glas că toate aceste amintiri 
sunt extrem de vii, reale şi foarte limpezi; oricât de rapid s-ar succeda sau oricât de mare ar fi 
mulţimea lor, fiecare dintre ele este foarte clar percepută şi identificată. Unii spun că au 
sesizat doar faptele importante din viaţa lor; alţii, că şi le-au văzut pe toate, de la cea mai 
neînsemnată, până la cele care l-au marcat în mod deosebit. 

Despre acelaşi fenomen vorbesc şi autori creştini 134 . Mitropolitul Hierotheos Vlachos 
aminteşte cuvântul unui mare monah din zilele noastre, care a spus că „în ceasul morţii fiecare 
om îşi va vedea chiar şi cea mai mică faptă a sa, tot aşa cum n-ai nevoie mai mult de-o clipită 
ca să zăreşti într-un pahar de apă o fărâmă de necurăţie" 135 . 

Acum omul are de înfruntat o nouă încercare: pe de o parte suferă, privind cu regret la 
bucuriile trecute; pe de alta, se înspăimântă văzând într-o clipită întreaga mulţime a păcatelor 
sale. „Atunci când sufletul omului este pe cale să părăsească trupul, îşi aminteşte de păcatele 
pe care le-a făcut şi ajunge într-o stare cu adevărat cumplită. Sfântul Ioan Gură de Aur spune 
că în ceasul din urmă vederea păcatelor îi sfâşie inima omului de durere 136 . 

Din punct de vedere duhovnicesc, această ultimă încercare este însă binefăcătoare; e 
un ultim prilej de căinţă a sufletului, care-şi judecă singur viaţa şi aşezarea faţă de Dumnezeu. 
Bilanţ al vieţii, fulgerătoare cercetare a conştiinţei şi recapitulare a întregii sale existenţe în 
care se luminează înţelesul ei până atunci tainic, retrospectiva aceasta este un soi de 
judecată' 37 . Omul mai are astfel o clipă ca să dea răspuns bun, căindu-se de relele săvârşite şi 
mulţumind pentru tot ce i-a dat Dumnezeu, printr-o rugăciune mută, căci nu mai e timp nici 
de cuvinte, nici măcar de înfiriparea unui gând, ci doar de predare în mâna lui Dumnezeu. 138 



R. Moody, La vie apres la vie, Paris. 1977. p. 84-01. 
34 A se vedea S. Bulgakov, L'Epouse de l'Agneau. La creation, l'homme, l'Eglise et la fin. Lausamie, 1948, p. 
276; Mitropolitul Hierotheos Vlachos, Life after Death, Levadia, 1995, p. 53. 67, 73. 

135 Life after Death. p. 53. 

136 Lbidem, p. 73. Cf. Sf. Ioan Gură de Aur, Omilii la Matei, XXIV. 

137 VeziS. Bulgakov, L'Epouse de l'Agneau, p. 276. 

138 VeziS. Bulgakov, L EchelledeJacob, Lausanne, 1987, p. 135. 

2. Apariţii, vedenii şi graiuri străine şi mai presus de fire 



Uneori, în ceasul morţii se petrec lucruri stranii, mai presus de fire, pe care le 
experiază numai muribundul, care capătă de-acum o simţire nematerială şi o cunoaştere ce nu 
mai tine de această lume . 

îndeobşte, omul ştie tot ce se petrece în jurul său chiar atunci când nu mai simte nimic 
şi şi-a pierdut cunoştinţa 139 . „Bietul suflet, neputincios, vede cum cei din jur, rude şi prieteni, 
plâng zadarnic şi fără de folos. Le-aude bocetele şi plânsetul, le zăreşte şi lacrimile, dar nu 
poate scoate nici un cuvânt ca să vorbească", spune Sfântul Macarie Egipteanul 140 . Chiar dacă 
nu se poate manifesta în nici un fel, muribundul este deplin sensibil la reacţiile celor din 
preajma sa, care-i fac fie bine, fie rău, fie îl mângâie şi- 1 întăresc, fie, dimpotrivă, îl 
înspăimântă şi-1 descurajează. De aceea, cei care stau la căpătâiul unui muribund trebuie să se 
poarte cu o nesfârşită delicateţe. 

Se poate ca muribundul să vadă alţi oameni care stau şi ei să moară în alt loc, sau pe 
cunoscuţii de-ai săi morţi mai înainte. „Se întâmplă adesea - spune Sfântul Grigorie cel Mare - 
ca sufletul, înainte chiar de a ieşi din trup, sa-i recunoască pe cei cu care va fi trimis în acelaşi 
lăcaş, având să împartă cu ei aceeaşi vină sau aceeaşi răsplată." 141 Tot de la el aflăm că un 
monah, cu numele de Ioan, mai înainte de a muri, a strigat: „Frate Ursus, vino!", spre mirarea 
celorlalţi fraţi care nu cunoşteau pe nimeni cu acest nume. Mai pe urmă s-a aflat însă că era 
vorba de un alt călugăr ce murise în acelaşi ceas, în altă mănăstire 142 . Asemenea clară vedere 
şi putere de pătrundere nu cere însuşiri duhovniceşti deosebite; de ea au parte nu numai 
drepţii, ci şi păcătoşii. Astfel, tot Sfântul Grigorie cel Mare istoriseşte că un tânăr, pe nume 
Eumorphius, în clipa morţii i-a poruncit slugii sale, zicând: „Du-te degrabă şi spune-i 
adjutantului Stephanus să vină iute! Iată, corabia a fost pregătită, pentru că trebuie să ne 
ducem în Sicilia. Ducându-se slujitorul la omul acela, care locuia aproape, a aflat că tocmai 
murise; şi, întorcându-se la stăpânul său, 1-a găsit şi pe el zăcând mort. E destul de limpede, 
tâlcuieşte Sfântul Părinte, ca Sicilia despre care vorbea Eumorphius, fiind un ţinut vulcanic, 
închipuia iadul în care aveau să meargă amândoi 143 . 

In multe scrieri ale Părinţilor, şi mai cu seamă în Vieţile sfinţilor, se istoriseşte că 
uneori la căpătâiul muribundului vin prooroci ori sfinţi, Maica Domnului sau chiar însuşi 
Hristos. De lucrul acesta însă se învrednicesc foarte puţini oameni; pentru sfinţenia vieţii lor, 
aceştia sunt întâmpinaţi pe pragul morţii de cei pe care i-au iubit din tot sufletul şi la care s-au 
rugat şi s-au închinat toată viaţa lor. Cei zăriţi cu ochii credinţei vin acum în chip văzut ca să-i 
mângâie, să-i întărească şi să-i sprijine 144 în ceasul trecerii lor la cele veşnice. 

In Viata Sfintei Sinclitichia ni se spune, fără a se intra în detalii, că puţin înainte de 
moartea sa „a avut parte de vedenii minunate". In Pateric însă, ni se istoriseşte mai amănunţit 
că Awa Sisoe a văzut în vedenie pe toţi cei ce sălăşluiesc în cer: „Se povestea despre Awa 
Sisoe, că atunci când era să se săvârşească, şezând părinţii lângă dânsul, a strălucit faţa lui ca 
soarele. Şi le-a zis lor: Iată, Awa Antonie 145 a venit. Şi după puţin, a zis: „Iată, ceata 
prorocilor a venit!" Şi iarăşi faţa lui mai mult a strălucit. Şi a zis din nou: „Iată, ceata 
apostolilor a venit!" Şi s-a îndoit strălucirea feţei lui. Şi se părea că vorbeşte cu cineva; şi s-au 
rugat bătrânii de el, zicând: „Cu cine vorbeşti, părinte?" Iar el a zis: „Iată, îngerii au venit să 

139 Vezi Arhiepiscopul Ioan Maximovici, Cuvânt despre viata de după moarte, nota 2. 

Cuvânt despre ieşirea sufletului... şi cum se desparte de trup. 

Dialoguri despre moarte, IV, 36. 
Ibidem. 

Ibidem. 
'"Ibidem, IV, 12, 17. 
143 Care trecuse deja la cele veşnice. 

mă ia [...]. Apoi faţa sa s-a făcut ca soarele şi s-au temut toţi. El le-a zis lor: „Vedeţi, Domnul 
a venit şi zice: „Aduceţi-Mi vasul ales al pustiului!" Şi îndată şi-a dat duhul." 146 La moartea 
lui Daniil Stâlpnicul s-a întâmplat tot aşa, iar un îndrăcit pe care-1 vindecase a strigat cu glas 
mare înaintea mulţimii adunate, spunând: „Mare bucurie e acum în cer! Căci au venit sfinţii 
îngeri să-1 ia cu ei pe sfânt, şi încă şi aleasă mulţime strălucită de prooroci şi de apostoli, de 
mucenici si de sfinţi!" 147 

Sfântul Grigorie cel Mare povesteşte că ruda sa, Tarsilla, în ceasul morţii, pe când erau 
adunaţi în jurul patului ei mulţi oameni, bărbaţi şi femei, „deodată, privind în sus, 1-a văzut 
venind pe Iisus şi a început să le strige celor din jur: „Daţi-vă la o parte! Daţi-vă la o parte! 
Vine Iisus!" Şi pe când sta cu privirea aţintită către Cel numai de ea văzut, sfântul ei suflet a 
ieşit din trup." 148 . 

Acelaşi Sfânt Părinte spune că o oarecare fecioară, Muza, mai înainte de ieşirea 
sufletului, „a văzut-o [...] pe Preacurata Maica Domnului venind la ea. Atunci ea a început a 
zice cu glas lin către cea care o chema pe ea: „Iată, vin, Doamnă, iată vin!" Şi cu acest cuvânt 
si-a dat sufletul în mâinile Preasfintei Născătoare de Dumnezeu." 149 . 

Tot el relatează istoria stareţului Ştefan care, pe când sta să moară, i-a văzut în vedenie 
pe sfinţii apostoli: „Si a început să strige cu mare bucurie: „Bine-aţi venit, stăpânii mei! Bine- 
ati venit! Cum de-ati binevoit să veniţi la un rob netrebnic ca mine? Vin, îndată vin! Vă 

5 5 5 * 

mulţumesc, vă mulţumesc!" Şi, spunând de mai multe ori aceste cuvinte, fraţii care-1 
înconjurau l-au întrebat cu cine vorbeşte. Iar el, mirându-se, le-a răspuns: Oare nu vedeţi că 
sfinţii apostoli au venit împreună aici?! Nu-i vedeţi pe preafericiţii Petru şi Pavel, primii între 
apostoli? Şi iarăşi, întorcându-se spre aceia, zicea: „Iată, vin! Iată, vin!" Spunând aceste 
cuvinte, îşi dădu duhul, dând astfel mărturie că într-adevăr îi văzuse pe cei pe care îndată i-a şi 
urmat. 150 " Ni se spune de asemenea despre monahia Galla care, puţin înainte de moarte, „1-a 
văzut pe fericitul apostol Petru stând înaintea patului ei. Atunci, fără să se teamă, cu 
îndrăzneala iubirii, plină de bucurie, i-a zis: „Ce-i, Doamne al meu? Iertate mi-au fost păcatele 
mele?" Iar El, cu chipul plin de bunătate, a încuviinţat, făcând semn cu capul şi zicându-i: 
„Iertate sunt. Vino!" 151 

Tot Sfântul Grigorie cel Mare spune că „se întâmplă de multe ori cu cei drepţi că la 
moartea lor li se arată sfinţii înaintemergători", pentru a-i mângâia 152 . Astfel, episcopului 
Probus, în clipa morţii, i s-au arătat sfinţii mucenici Iuvenal şi Elefterie 153 . Iar Sfântului 
Macarie, cu nouă zile mai înainte de moartea sa, pe când zăcea în pat slăbit de boala, i se 
arătară doi sfinţi. „Şi cum gândea el în sine la plecarea sa, la şederea înaintea lui Dumnezeu, 
la judecata ce se va rosti şi la locul unde va fi aruncat, a văzut doi sfinţi plini de slavă şi 
cinste, cu feţele strălucind de bucurie. Când i-a văzut bătrânul, a tăcut o vreme, iar unul dintre 
ei i-a zis: „Ştii cine sunt eu?" Şi, privindu-1, nu-1 vedea cine este din pricina strălucirii şi 
slavei în care erau. După un timp, i-a spus celui care-i vorbise: „Socotesc, părinte, că eşti 
Awa Antonie." Si Awa Antonie i-a zis atunci: „Dar acesta ştii cine este?" Si iar a tăcut 
bătrânul, căci niciodată nu se grăbea să răspundă. Antonie i-a spus: „Acesta este fratele 
nostru, Pahomie, părintele monahilor din Tabenise, şi am fost trimişi să te chemăm la noi; de- 
acum fa cele ce gândeşti, că mai sunt nouă zile, după care vei lepăda acest veşmânt de piele şi 
te vei sălăşlui alături de noi. Ridică-ţi ochii şi vezi locul gătit ţie spre primirea bucuriei şi 
intrarea în odihnă!" Şi zicând acestea, sfinţii s-au depărtat de el." 154 La rândul său, Sfântul 

Patericul, Sisoe, 14. 
Viaţa Sfântului Daniil Stâlpnicul, 97. 
' Dialoguri despre moarte, IV, 17. 
Ibidem, 1 9 . 
Ibidem, 12. 

Ibidem, 14. 
Ibidem, 12. 
Ibidem, 13. 
Viata Sfântului Macarie din Schele, 27. 

Daniil Stâlpnicul „s-a învrednicit, cu trei zile mai înainte de adormirea sa, de vederea tuturor 
sfinţilor care în veac au bineplăcut lui Dumnezeu." 155 

Dacă aceste apariţii sunt cu totul excepţionale, apariţiile îngerilor şi ale demonilor sunt 
foarte comune şi de ele au parte toţi muribunzii. De îndată ce sufletul începe sa se desprindă 
de trup, „începe să zărească lumea spirituală, pe care trupul îl împiedica s-o vadă. Când omul 
moare, i se înfăţişează mai întâi lumea făpturilor spirituale care-1 înconjoară, cea a îngerilor şi 
a demonilor. Sunt persoane care, din mila şi cu harul lui Dumnezeu, se învrednicesc din 
timpul vieţii de o asemenea vedere spirituală, cum sunt angelofaniile. La moarte însă, toţi 
oamenii au parte în mod firesc de ea." 156 

Multe texte patristice afirmă că, în clipa în care sufletul se desparte de trup, în preajma 
omului sosesc îngeri, ca să ia sufletul şi să-1 ducă în cealaltă lume 157 , dar vin şi demoni care 
încearcă să-1 răpească 158 . 

Cât priveşte pe cei dintâi, l-am auzit mai înainte pe Awa Sisoe spunând: „Iată, vin 
îngerii să mă ia!" 159 . Iar Sfanţul Grigorie de Nazianz, în cuvântul rostit la moartea Sfântului 
Vasile cel Mare, spune: „Sfanţul bărbat sta întins, ajuns la ultima suflare, iar cetele de sus, 
spre care de multă vreme îşi aţintise privirile, îl chemau la ele." 160 Când Sfanţul Macarie sta 
să-şi dea duhul, un înger vine „însoţit de mulţime de cete ale celor netrupeşti şi-i spune: 
Grăbeşte-te de ieşi; toţi stau şi te-aşteaptă! Atunci bătrânul a spus: „Stăpâne Doamne Iisuse, 
Cel iubit de sufletul meu, primeşte duhul meu!" Şi astfel a adormit în Domnul." 161 Când Awa 
Pafnutie era aproape de moarte, „un înger i-a stat înainte şi i-a spus: „Vino acum şi tu, fericite, 
în lăcaşurile cele veşnice ale lui Dumnezeu. Căci au sosit prorocii, ca să te primească în cetele 
lor!" 162 ' 

Potrivit Părinţilor, în clipa morţii pot veni mulţi îngeri, însă doi nu lipsesc niciodată. 
Unul e cel care însoţeşte şi călăuzeşte sufletul pe calea neumblată, îngerul „psihopomp" sau 
„psihagog" 163 . Celălalt este îngerul păzitor. „Potrivit învăţăturii Bisericii, el stă la căpătâiul 
nostru în ceasul morţii, ca să ia cu sine sufletul [...]. Şi îndată ce sufletul iese din trup, îngerul 
nostru păzitor se face văzut, şi- 1 cunoaştem." 164 Aceşti doi îngeri sunt pomeniţi în multe texte. 
Un monah ortodox rus, care a trăit în secolul al XlX-lea şi a avut în tinereţea sa „o experienţă 
limită" 165 , istoriseşte următoarele: „Doi îngeri au apărut lângă mine, stând de-o parte şi de 
alta; nu ştiu cum, dar pe unul l-am recunoscut a fi îngerul meu păzitor, însă nu ştiam cine este 
celălalt 166 ; mai târziu, a aflat de la un pelerin evlavios că acela era „îngerul care te întâmpină 

5 Viata Sfântului Daniil Stâlpnicul, 96. 
" b S. Bulgakov, L 'Echelle de Jacob, p. 135. 

,? Vezi Sf. Grigorie de Nazianz, Cuvântări, XLIII, 79; Sf. Ioan Gură de Aur, Omilii la parabola despre săracul 
Lazăr şi bogatul nemilostiv, II, 2; Despre pocăinţă, PG 60, 727; Viaţa Sfântului Daniil Stâlpnicul, 97; Viaţa 
Sfântului Ipatie, 51,3; Istoria monahilor din Egipt, XI, 8 (Despre Awa Sur). Mai multe trimiteri se vor face în 
cap. IV, 1. 

Vezi Sf. Iustin Martirul şi Filosoful, Dialogul cu iudeul Tryfon, 105; Sf. Vasile cel Mare, Cuvânt despre 
Botez, PG 31, 441D-444A. 

159 Patericul, Sisoe, 14. 
'"Cuvântări, XLIII, 79. 

Viaţa Sfântului Macarie din Schele, 28. 
2 Istoria monahilor din Egipt, XIV, 23 . 

Vezi F. Cumont, „Leş vents et Ies anges psychopompes", Pisciculi. Studien zur religion und Kulter des 
Altertums (Antike und Christentum, Erganzungsband, 1), Milnster, 1939; A. Recheis, „Engel. Tod und seelen 
reise. Das Wirken der Geister beim Heimgang der Men-schen in der Lehre der alxandrinischen und 
kappadokischen Vater", Temi e Testi, nr. 4, Roma, 1958. 

164 S. Bulgakov, L Echelle de Jacob, Lausanne, 1987, p. 70. 

Vezi infra. 
166 A. Uexkuell, „Unbelievable for Many, but Actually a True Occurence", Orthodox Life, 26, 1976, p. 22. 

pe pragul morţii". Aceşti doi îngeri sunt pomeniţi şi în Viata Sfântului Salvius, scrisă de 
Sfântul Grigorie de Tours 167 , şi în istoria despre Sfânta Teodora, pe care o aflam în Viata 
Sfântului Vasile cel Nou: „Deodată am văzut doi îngeri ai lui Dumnezeu, luminaţi şi foarte 
frumoşi, care au venit la mine cu faţa veselă. Chipurile lor erau luminoase, privirea plină de 
iubire, perii capului albi ca zăpada, strălucind ca aurul, hainele lor erau ca fulgerul şi încinşi 
cruciş cu brâie de aur." 168 

Părinţii spun că şi diavolii vin la căpătâiul celui ce stă să moară. Astfel, Sfântul 
Grigorie cel Mare scrie că un om foarte bogat şi „la fel de plin de vicii, ca de averi", „pe 
pragul morţii, chiar în clipa când să-şi dea duhul, a deschis ochii şi a văzut şezând în faţa lui 
duhuri hidoase şi întunecate, care încercau cu toată puterea să-1 înşface în temniţele 
iadului." 169 . Sfânta Teodora istoriseşte ea însăşi: „Atunci când m-am apropiat de sfârşitul 
vieţii mele şi a sosit ceasul despărţirii sufletului meu de trup, am văzut o mulţime mare de 
arapi 170 stând împrejurul patului meu. Feţele lor schimonosite erau negre ca funinginea, ca 
tăciunele şi ca smoala; ochii lor, ca nişte cărbuni învăpăiaţi de foc şi înfăţişarea lor era grozav 
de urâtă, ca gheena focului. Aceia făceau o mare tulburare şi gâlceava. Unii răgeau ca do- 
bitoacele, răcneau ca fiarele sălbatice, alţii lătrau ca nişte câini sau urlau ca lupii [...]. Toţi 
iuţindu-se asupra mea, se repezeau scrâşnind din dinţi, vrând să mă înghită. Acele duhuri rele 
şi urâcioase se pregăteau [...] aşteptând parcă să vină oarecare judecător [...]. Atunci, sărmanul 
meu suflet a fost cuprins de mare frică şi cutremur. Astfel, fiind muncită eu de relele acelea, 
deşi îmi era destulă amărăciunea morţii, acea înfricoşată vedere a acelor groaznici arapi, mi-a 
fost asemenea unei alte morţi, încă şi mai cumplită, întorcându-mi ochii încoace şi încolo, ca 
să nu mai văd înfricoşatele lor feţe şi să nu mai aud glasurile lor infernale, nu puteam scăpa cu 
nici un chip de ei." 171 O amintire de asemenea apariţii se face şi în Canonul de rugăciune că- 
tre Maica Domnului mai înainte de ceasul morţii, în care i se cere să ne izbăvească în ceasul 
morţii de „cumpliţii draci şi de groaznica lor vedere" 172 , când va fi să mergem „prin locuri 
întunecate, pline de draci cumpliţi" 173 . La fel citim şi în Canonul de rugăciune către îngerul 
păzitor: „Pentru milostivirea milei şi pentru multa mulţime a iubirii de oameni, să mă acoperi 
pe mine cu acoperământul aripilor tale când voi ieşi din trup, păzitorul meu, ca să nu văd 
feţele cele urâte ale diavolilor." Sau: „De-a dreapta sufletului meu celui ticălos să te văd 
stând, luminat şi blând, pe tine, ajutătorul şi folositorul meu, când va ieşi din mine cu anevoie 
sufletul meu, şi izgonind pe amarii vrăjmaşi care caută să mă apuce."; „înfruntarea şi ruşinea 
să acopere feţele vrăjmaşilor cele întunecate şi întinate, când se va despărţi de trup sufletul 
meu cel smerit şi să-1 acoperi [...] cu aripile tale cele luminate şi preasfinte!" 174 

Privind la cei pe care nicicând nu i-a văzut, sufletul se înfricoşează cu atât mai mult cu 
cât e mai întinat de păcate. Şi nu doar de diavolii cei fioroşi se teme, ci şi de îngeri se 
cutremură sufletul păcătos. Şi se întristează atunci, înţelegând că au venit să-1 ia şi să-1 
despartă de trup şi de lume. Vorbind despre clipa aceasta, Sfântul Macarie Egipteanul spune: 
„După cum atunci când împăratul lumesc trimite ostaşi să prindă pe vreunul şi să- 1 aducă la 
el, acela, nevoind, se înfioară de frică şi tremură în faţa celor ce-1 silesc să pornească la drum, 
tot aşa se întâmplă atunci când sunt trimişi îngerii să ia sufletul, fie al celui drept, fie al celui 
păcătos; sufletul se înfioară şi tremură în faţa îngerilor celor înfricoşători şi neînduplecaţi." 175 



Histoire des Francs, VII, 1. 

Gregoire de Thrace, Vie de saint Basile le leune, Recit de Theodora. (în rom., istorisirea Sfintei Teodora o 
aflăm la Nicodim Măndiţă.) Calea sufletelor în veşnicie. Vămile văzduhului, Ed. Lumină din lumină, f.a., voi. I, 
p. 29 - n. tr.) 

169 Dialoguri, IV, 40. 

170 In literatura patristică, harapii îi închipuie în mod tradiţional pe demoni. 

171 Gregoire de Thrace, Vie de saint Basile le Jeune. Recit de Theodora. în rom., voi. cit, p. 28. 

172 Molitfelnic, Cântarea I, glasul 6. 

173 Ibidem, Cântarea a IlI-a. 

174 Ibidem, Cântarea a Vi-a şi Cântarea a IX-a. 

173 Cuvântul despre ieşirea sufletului... si cum se desparte de trup. 

La rândul său, Sfântul Ioan Gură de Aur vorbeşte de multe ori de frica pe care o iscă vederea 
îngerilor în clipa morţii. El spune că, văzându-i, omul este „cu totul uluit." 176 Venirea lor 
umple de groază, pentru că e semn că vor fi duşi la judecată înaintea lui Hristos: „Va veni 
negreşit peste noi frica aceasta, când vom fi scoşi din lume. Că şi întemniţatul suferă mai mult 
când e scos din închisoare şi dus înaintea judecăţii; atunci mai cu seamă tremură, când este 
aproape de scaunul de judecată, când trebuie să de socoteală de faptele sale. Aceasta e pricina 
că poţi auzi pe mulţi spunând că oamenii pe patul de moarte sunt cuprinşi de frică şi au 
vedenii înfricoşate, a căror vedere n-o pot suferi; că se zvârcolesc cu multă furie în patul în 
care zac şi se uită cu ochi îngroziţi la cei de faţă, deoarece sufletul lor, ghemuindu-se, amână 
despărţirea de trup, neputând suferi vederea îngerilor care se apropie." 177 Şi iarăşi spune: 
„Dacă ne sperie vederea unor oameni, ce spaimă nu ne va cuprinde la vederea îngerilor 
ameninţători şi a puterilor cereşti neîndurătoare, când se apropie de noi ca să ne scoată din 
trup şi din această viaţă?" 178 

Sfântul Părinte vorbeşte aici aşa de sigur spre zidirea păstoriţilor săi, ca să-i facă să se 
gătească de moarte, părăsind iubirea lumii şi purtând grijă de suflet, pentru a sta în curăţie 
înaintea „înfricoşătorului scaun de judecată al lui Hristos." Din multe alte texte vedem însă că 
îngerii nu vin doar ca să ia sufletul, ci şi ca să-1 sprijine şi să-1 întărească pe om în ceasul 
morţii. Aşa, de pildă, din Viata Sfintei Sinclitichia, aflăm că mai înainte de a muri, „au venit 
îngerii s-o mângâie" 179 . 

De la Beda Venerabilul aflăm că vin deopotrivă îngeri şi diavoli şi-i pun omului 
înainte toate faptele, bune ori rele, săvârşite în viaţă, ce şi le vede fiecare om în ceasul morţii, 
cum s-a spus. Se prefigurează aici cercetarea amănunţită la care va fi supus sufletul în timpul 
trecerii prin vămile văzduhului 180 : „Puţin mai înainte - istoriseşte unul întors din porţile morţii 
- intrară în casa doi tineri foarte plăcuţi la chip, care s-au aşezat lângă mine, unul la cap, şi 
altul la picioare. Unul dintre ei mi-a întins o carte minunat de frumoasă, foarte mititică, şi m-a 
îndemnat s-o citesc. Acolo erau însemnate toate lucrurile bune pe care le făcusem în viaţa 
mea, şi erau foarte puţine şi nedesăvârşite. Ei şi-au luat cartea înapoi şi au rămas lângă mine, 
fără să scoată nici o vorbă. Apoi, dintr-o dată, se ivi o ceată de duhuri rele, cu chipuri negre şi 
hidoase; împresurară casa şi mulţi dintre ei năvăliră înlăuntru, aşezându-se şi umplând tot 
locul. Atunci, unul mai negru, care sta în faţă şi părea să le fie conducător, a poruncit uneia 
dintre brute, iar aceasta mi-a pus înainte un cărţoi terfelogit, gros şi foarte greu de urnit. Pe 
măsură ce citeam, vedeam cu groază că toate relele făcute fie cu fapta, fie cu cuvântul, încă şi 
numai cu gândul, până şi cel mai mic şi neînsemnat, erau acolo scrijelite cu literele groase şi 
întunecate. Căpetenia a spus atunci celor doi tineri strălucitori, îmbrăcaţi în alb: „De ce mai 
staţi aici? Vedeţi bine că de-acum al nostru este!" Iar aceia răspunseră: „Aşa este!" 181 

încă si alte lucruri neobişnuite i se întâmplă omului la vremea morţii. Aude sunete si 

zgomote ciudate, pe care uneori le-aud şi cei din preajma lui, căci, după cum spun Părinţii, 
diavolii, venind, fac totdeauna mare larmă, şi chiar ivirea pe neaşteptate a îngerilor şi sfinţilor 
iscă o rumoare ca de mulţime. 182 

5 

Se aud uneori şi cântări minunate, pe drept numite „îngereşti" sau „cereşti" de cei ce le 
ascultă. Sfântul Grigorie cel Mare spune că „adesea, când sufletele celor aleşi ies din trup 
obişnuiesc să se înalţe cântece de slavă" 183 . El istoriseşte despre un anume Servulus care, 
simţind că i se apropie ceasul morţii, i-a îndemnat pe pelerinii găzduiţi de el să se ridice şi să 

Omilii despre răbdare, PG 60, 727. 
177 Omilii la Matei, LIII, V. 
Ibidem. 

Viata Sfintei Sinclitichia, 113. 
Vezi injra, cap. 4. 

Histoire ecclesiastique dupeuple anglais, V, 1 3 . 

Vezi Sf. Grigorie cel Mare. Dialoguri despre moarte, IV, 16. 

Dialoguri despre moarte, IV, 15,1. 

cânte împreună psalmi, în aşteptarea sfârşitului. Şi cum cântau ei împreună, dintr-o data el se 
opri din cântare, strigând: „Tăceţi! Nu auziţi oare cât de mari laude răsună în cer?" Şi, în timp 
ce-si aţintea urechea inimii la vocile cereşti pe care le auzea înlăuntrul lui, sfântul său suflet s- 

a desprins de trup." 184 Sfântul Părinte relatează şi istoria monahiei Romula, la a cărei chilie, în 
ceasul morţii, au venit „două coruri de cântăreţi de psalmi [...] bărbaţii cântau psalmii, iar 
femeile dădeau răspunsurile. Şi-n vreme ce se săvârşea această slujbă cerească de înmor- 
mântare, sfântul ei suflet s-a desprins din legăturile trupului şi a fost condus la cer. Şi, pe 
măsură ce se înălţau, cântarea lor se auzea din ce în ce mai stins, până când, în cele din urmă, 
a încetat." Iar cele care o vegheau au mărturisit că le-au auzit şi ele. 185 Fericitul Teodoret al 
Cirului spune că Sfântul Teodor s-a „mutat la cer în cântări îngereşti." 186 

Se întâmplă, de asemenea, ca muribunzii să vadă o minunată lumină. 187 
In lumină strălucitoare se arată Iisus, Maica Sa, apostolii şi sfinţii 188 ; îngerii care vin în 
preajma celui ce stă să moară sunt şi ei orbitor de luminoşi, după cum spune Sfântul Ioan 
Gură de Aur. 189 Dar se întâmplă ca şi venirea diavolilor să fie însoţită de lumină căci, după 
cum spune Sfânta Scriptură şi după cum mărturisesc sfinţii, ei se pot „preface în îngeri ai 
luminii" ( cf. 2 Cor. 11, 14), pentru a-1 înşela pe om. 



3. Primejdia înşelării 



Toate aceste vedenii şi glasuri neobişnuite pot fi prilej de înşelare. 

Există pe de o parte, în mod real, imagini false create de delir sau halucinaţii ale 
muribundului, cauzate de starea de boală, sau proiecţii ale dorinţelor şi temerilor sale. 

Pe de altă parte, cel care, după cuvântul Scripturii, nu ştie „să deosebească duhurile" (1 
Cor. 12, 10) şi dă crezare oricărui duh, fără să „ispitească" daca este ori nu de la Dumnezeu 
(cf. 1 In. 4, 1), poate să ia de bună şi sfântă o apariţie demonică. Părinţii spun că îngerii li se 
înfăţişează întotdeauna oamenilor cu acelaşi chip şi aşa cum sunt; diavolii, dimpotrivă, îşi 
schimbă chipul şi iau tot felul de alte înfăţişări 190 , ca să-1 înşele pe om, mai cu seamă pe 
pragul morţii, când mai e o clipă stăpân pe soarta sa. Făcându-1 în chip viclean să creadă că e 
sortit raiului şi că nu are a se teme de judecata lui Dumnezeu, îi răpeşte cel din urmă prilej de 
căinţă. 

5 

Aşa stând lucrurile, istorisirile legate de experienţe limită, aşa cum ne sunt înfăţişate 
de unele cărţi recente, trebuie privite cu multă prudenţă şi discernământ, atât cât priveşte 
faptul în sine, cât şi concluziile la care se poate ajunge. 



4. Mărturiile aduse de experienţele limită 



Experienţele limită au fost trăite de persoane care, moarte din punct de vedere clinic, 
au fost ulterior resuscitate, sau de cei care în urma unor accidente, răniri grave sau a unor boli 
s-au aflat într-o stare foarte apropiată de moarte - care au istorisit apoi ce s-a petrecut cu ele în 
acele momente -, sau de cei care în chiar ceasul morţii au fost în stare să le spună celor din jur 
ceea ce simţeau. 

5 

Asemenea istorisiri au fost adunate prin anii 70 de Dr. Raymond Moody într-o carte 

4 Ibidem, IV, 15, 4. 

5 Ibidem, IV, 16. 

6 Vieţile sfinţilor pustnici din Siria, X, 8. 

Vezi Sf. Grigorie cel Mare, Dialoguri despre moarte, IV, 16. 

8 Ibidem, 13, 16. 

9 Omilii despre răbdare, PG 60, 727. 
Vezi Sinaxar, luna mai, ziua 16. 

care a avut un mare ecou: Viata de după viată' 91 . Alte cărţi de acelaşi gen 192 au avut şi ele un 
succes răsunător, pentru că, fără să se situeze într-un cadru religios, luminau pentru marele 
public o realitate socotită cu neputinţă de cunoscut, oferind certitudinea, nelegată de vreo 
credinţă religioasă, că există viaţă după moarte şi transmiţând un mesaj încurajator cu privire 
la natura ei. 

Am dori să facem unele remarci în ceea ce priveşte credibilitatea acestor istorisiri şi 
valoarea interpretărilor, ca şi a concluziilor la care au condus. 

Mai întâi, de vreme ce persoanele considerate decedate din punct de vedere clinic au 
revenit la viaţă, aceasta înseamnă că ele, de fapt, n-au fost moarte. Prin urmare, istorisirile lor 
nu pot fi socotite cu adevărat mărturii ale unei experieri a morţii şi n-au valoare absolută nici 
ca mărturii ale unor experienţe din proximitatea morţii. 

Apoi, toate aceste istorisiri sunt foarte rar relatări brute; ele trec prin filtrul memoriei şi 
suferă interpretări, pe care inconştient le facem atunci când dorim să dăm unei amintiri 
structura şi sensul pe care-1 cere o istorisire coerentă, care nu se poate lipsi de concepte. Mai 
mult, s-a constatat că unele fapte au fost ulterior reinterpretate în lumina unor scrieri despre 
ezoterism, ocultism sau spiritism. 

In sfârşit, istorisirile au fost selectate şi plasate într-o anumită lumină de cei care le-au 
prezentat în lucrările lor, fiind adeseori supuse unui „model" de interpretare, ideal din punct 
de vedere teoretic, pentru a le oferi unitate şi coerenţă 193 , model care el însuşi reflectă opiniile 
personale ale acestor autori 194 . 

Cât priveşte istorisirile în sine, iarăşi se impun unele remarci. 

Sinteza pe care o aflăm la Dr. Moody 195 , comportă două etape principale: 

Mai întâi, muribundul începe să audă un zgomot neplăcut şi se simte târât cu mare 
rapiditate printr-un tunel întunecat, la capătul căruia ajunge în afara trupului său fizic, fără să 
părăsească însă locul unde se afla în clipa morţii; îşi vede propriul trup şi persoanele care stau 
în jurul lui, de la distanţă, asistând la ceea ce se întâmplă ca un spectator. 

Este întâmpinat de făpturi care par că vor să-1 ajute. Mai întâi însă simte prezenţa unor 
spirite care par să aibă rolul de a-i uşura trecerea în cealaltă lume (unii îi văd ca pe rude sau 
prieteni decedaţi înaintea lui, alţii, ca pe „îngeri păzitori" sau ca nişte „călăuze spirituale"). 
Apoi i se arată o „entitate spirituală", cu totul necunoscută, un spirit de o mare tandreţe, 
vibrând de iubire, o „făptură de lumină". Prezenţa acestei făpturi trezeşte în fiinţa sa întrebări 
care- 1 îndeamnă să-şi cerceteze întreaga viaţă. Făptura îi stă alături şi îl ajută, oferindu-i într-o 
clipită o vedere panoramică a tuturor întâmplărilor care i-au marcat destinul 196 . 

Doctorul Moody are grijă sa precizeze că, în ciuda similitudinilor frapante dintre 
diferitele mărturii pe care se sprijină, totuşi n-a întâlnit niciodată două care să fie absolut 
identice şi, de asemenea, n-a întâlnit nici o mărturisire care să cuprindă toate detaliile 
prezentate de el într-un „tablou robot" al acestor experienţe. De pildă, uneori făptura de 
lumină nu se arată, vederea panoramică a întregii existenţe petrecându-se în absenţa ei. Iarăşi, 
nici unul dintre elementele consemnate în mărturiile individuale care i-au fost trimise nu poate 
fi aflat cu constanţă în toate istorisirile. Ordinea stărilor prin care trece muribundul poate fi 
diferită de „modelul teoretic" realizat de autor; de pildă, mai multe persoane au declarat că au 
văzut „făptura de lumină" puţin înainte sau chiar în momentul în care şi-au părăsit trupul fizic, 
şi nu la câteva clipe după aceea, aşa cum se prezintă lucrurile în modelul său teoretic 197 . 

'" Life after Life, Atlanta, 1975. 

192 De pildă: D. R. Wheeler, Journeyto theOther Side, New York, 1977; K. Osisşi E. Haraldson, Atthe Hourof 
Death, New York, 1977; E. Kubler-Ross, La Mort et un autre soleil, Paris, 1988; şi de acelaşi R. Moody, 
Lumieres nouvelles sur la vie apres la vie, Paris, 1 978. 

193 Vezi, de pildă, R. Moody, Life after Life, p. 35-39. 

154 După cum recunoaşte cu onestitate R. Moody, op. cit., p. 35-37. 
195 Op. cit., p. 35-37. 

Op. cit., p. 36 sipassim. 
'"Op. cit., p. 37-38. 

Prima etapă n-are nimic surprinzător dacă ne raportăm la cele ce ni s-au transmis prin 
Tradiţia ortodoxă 198 şi nu trezeşte nici o rezervă 199 . Este vorba de etapa separării sufletului de 
trup, sau mai precis de o primă fază a acestei etape, căci, după cum vom vedea, ea are o durată 
mai lungă. Omul ajunge să-şi vadă trupul din afară, simţindu-1 totuşi ca fiind al său. Omul 
poate experia această desprindere de trup nu doar în legătură cu moartea, ci şi cu alte ocazii, 
de pildă în extazul mistic. Această etapă este descrisă cu lux de amănunte în cartea Doctorului 
Moody şi în alte cărţi de acelaşi gen, care se interesează mai cu seamă de experienţele 
extracorporale şi de ceea ce se întâmpla imediat după momentul morţii 200 . In schimb, în 
literatura creştină ea este rar pomenită, pentru că se acordă mai multă atenţie etapelor 
ulterioare din viata de după moarte si mai cu seamă soartei sufletului în veşnicie. 

A doua etapă comportă elemente pe care le-am semnalat mai înainte, pe baza unor 
mărturii creştine: vederea dintr-o singură privire a întregii vieţi şi apariţia unor persoane 
moarte în acelaşi timp sau mai înainte 201 . „Făptura de lumină" poate să corespundă acelor 
sfinte apariţii învăluite în strălucire, însă numirea „făptură de lumină" sau cea de „entitate", 
folosite de Dr. Moody, sunt doar expresii generice prin care se încearcă să adune sub o 
denumire comună realităţi prezentate de martori în chip divers, care cel mai adesea nu pot fi 
identificate unele cu altele; ele dau impresia falsă că e vorba de o unică realitate, identică în 
toate cazurile, în timp ce de fapt avem de-a face limpede cu fiinţe diferite. Tocmai în aceasta 
constă primejdia înşelării şi a confuziei despre care am vorbit mai înainte. 

Experienţele descrise de Dr. Moody au, fără nici o îndoială, o bază reală şi în principiu 
nu pot fi contestate 202 , însă interpretările la care se poate ajunge trebuie tratate cu mult 
discernământ. Cei mai mulţi dintre martori nu par să aibă discernământul necesar pentru a 
cunoaşte adevărata natură a celor pe care i-au văzut. Faptul că „făptura de lumină" se 
manifesta întotdeauna cu tandreţe şi iubire nu este de ajuns pentru a crede că avem într-adevăr 
de-a face cu o fiinţă bună: înger, sfânt sau chiar Hristos însuşi. Mărturiile patristice arată 
limpede că diavolul nu-şi arată întotdeauna adevăratul său chip, ci făţăreşte adesea bunătatea 
şi mila pentru a-1 înşela pe om şi a-1 îndepărta de Dumnezeu. In Vieţile sfinţilor mucenici 
Timotei şi Mavra, de pildă, se istoriseşte că, în timp ce aceştia erau cumplit munciţi de călăii 
lor şi pe cale să moară, li s-a arătat diavolul ca înger, voind chipurile să-i scape de suferinţă, 
însă de fapt urmărind să le răpească cununa muceniciei 203 . Nici liniştea pe care o insuflă 
această „făptură de lumină" nu e o garanţie a bunătăţii ei; aşa cum am mai spus, diavolul 
însuşi poate să-1 amăgească pe muribund înfăţişându-i lumea cealaltă drept un tărâm al 
luminii, ca să ia de la el frica de Dumnezeu şi căinţa mântuitoare. Dimpotrivă, dacă făptura pe 
care o vede muribundul îl pregăteşte de şederea înaintea lui Dumnezeu si-i trezeşte simtămân- 

tul căinţei, atunci poate fi socotită ca fiind „a lui Dumnezeu". Am văzut, de altfel, în 
mărturiile patristice citate mai înainte că, arătându-se celui ce stă să moară, sfinţii se lasă 

Referitor la acest subiect, în lumea ortodoxă aflăm istorisiri asemănătoare cu cele din cartea Doctorului 
Moody. Vezi, de pildă, „Unbelievable for Many, but Actually a Trae Occurence", traducerea engleză, apărută în 
Orthodox Life (t. 26, nr.4, 1976, p. 1-36), a unei istorisiri publicate la sfârşitul secolului al XlX-lea în Ziarul 
Patriarhiei Moscovei şi reeditată de Episcopul Nicon, membru al Sfântului Sinod al Bisericii Ruse, în revista sa 
Pagini trinitare; autorul acestei istorisiri, K. Ueskuell, a devenit ulterior monah ortodox. Vezi, de asemenea, 
istorisirea unei experienţe similare trăită acum câţiva ani de Mitropolitul Calinic al Edesei, redată de Mitropolitul 
Hierotheos Vlachos (Life after Death,p. 116-117). 

199 Vezi Arhim. Serafim Rose, L'Ame apres la mort, p. 14-17; Mitropolitul Hierotheos Vlachos, Life after death. 
p. 111-131. 

00 Aşa stau lucrurile şi în scrierilor cu caracter ocult (inspirate de Swedenborg, de teosofîe sau de spiritism) sau 
de inspiraţie extrem-orientala (extrase, de pildă, din Cartea tibetană a morţilor), pe care le combate Arhim. 
Serafim Rose în cartea sa, L ame apres la mori, p. 68-88. 

201 A se vedea comentariile Arhim. Serafim Rose, Lame apres la mort, p. 17-22. 

202 Vezi Arhim. Serafim Rose, op. cit., p. 14-17; Mitropolitul Hierotheos Vlachos, Life after Death, p. 11-131. 

203 Vezi Sinaxarul sfinţilor pe luna mai, ziua 3. 

recunoscuţi de ei. 204 

îndeobşte, Părinţii au puterea deosebirii duhurilor, dobândită cu harul lui Dumnezeu, 
printr-o îndelungată nevoinţă, luminaţi de cuvintele Sfintei Scripturi, ale Părinţilor din 
vechime şi călăuziţi de duhovnici încercaţi. In plus, tradiţionala practică a trezviei din 
spiritualitatea răsăriteană nu lasă loc pentru rătăciri ale imaginaţiei. Multe texte patristice arată 
că Părinţii n-au primit lesne ca adevărate vedeniile din ceasul morţii. De aceea, mărturiile lor 
pot fi primite. In plus, sfinţi aparţinând unor societăţi şi epoci diferite au avut în această 
privinţă experienţe similare şi multe dintre faptele descrise - mai cu seamă vedeniile şi 
graiurile minunate - sunt întărite prin mărturia celor care le-au stat în preajmă în ceasul 
morţii 205 . La toate acestea trebuie adăugate şi revelaţiile cu privire la ceasul morţii şi la lumea 
de dincolo de care s-au învrednicit unii Părinţi încă din timpul vieţii, spre folosul şi zidirea 
duhovnicească a semenilor lor. 



Arhim. Serafim Rose, care a consacrat o mare parte din cartea sa, L ame apres la mort, unei analize critice a 
cărţii Doctorului Moody, este foarte reticent faţă de orice asimilare a „făpturilor de lumină" cu îngerii, pentru că 
acestea nu au nici o formă, sunt întotdeauna prezentate ca plăcute, chiar amuzante, nu-i trezesc muribundului o 
stare de căinţă şi nu-1 conduc nicăieri (Vezi op. cit., p. 31-37). 

15 Vezi Sf. Grigorie cel Mare, Dialoguri despre moarte, IV. 13, 16, 20; Leonţiu de Neapole, Viata Sfântului 
Simeon cel nebun pentru Hristos, 4 1 . 

III 



RĂSTIMPUL DINTRE PRIMA SI A TREIA ZI DUPĂ 
MOARTE: DESPĂRŢIREA SUFLETULUI DE TRUP 



1. Moartea este despărţirea sufletului de trup 



Ca multe alte religii şi sisteme filosofice, creştinismul priveşte moartea ca fenomen în 
sine, drept despărţire a sufletului de trup prin ieşirea sufletului din trup. Această definiţie a 
morţii apare cu constanţă în textele patristice, indiferent de tematica lor 206 şi se reflectă în 
slujbele Bisericii Ortodoxe legate de acest moment. 

Pentru că sufletul este principiul vital al trupului - cel care-1 însufleţeşte, îl 
structurează, îl pune în mişcare şi- 1 păstrează viu 207 - trupul din care sufletul a ieşit devine 
inert, încetează de a mai fi un organism, elementele din care este constituit îşi pierd unitatea şi 
legătura şi se descompun. 208 In acest sens se spune că omul se întoarce în ţărâna din care a 
fost luat (cf. Fac. 3, 19). 

Cât priveşte sufletul care s-a despărţit de trup, el continuă să vieze 209 , fiind 
nemuritor 210 . Aşadar, moartea ca fapt împlinit este numai moarte a trupului 211 , pentru ca 
sufletul desprins de trup este lipsit doar de acele facultăţi ale sale care ţin de viaţa trupului şi 
de legătura sa cu trupul 212 ; mai precis, lucrarea acestor facultăţi încetează, ele rămânând 

206 Vezi, între altele: Clement Alexandrinul, Stromate, VII, XII, 71,3; Patericul, Seria anonimilor, nr. 1491 
(N491); Sf. Atanasie cel Mare, Cuvânt împotriva elinilor, XXXIII; Sf. Grigorie de Nyssa, Contra lui Apollinarie, 
XVII, PG 45, 1153D; Sf. Grigorie de Nazianz, Poeme morale, XLIV, 25, PG 37, 947A; Sf. Ioan Gură de Aur, 
Despre mângâiere în fata morţii, II, 1; Omilii la statui, V, 3; Tâlcuiri Ia Epistola a doua către Corinteni, X, 2; 
Sf. Grigorie cel Mare, Dialoguri despre moarte, IV, 7, 9; Sf. Grigorie Palama, Către maica Xenia, 9. Dintre 
autorii recenţi: S. Bulgakov, L'Echelle de Jacob, p. 70; Arhim. Iustin Popovici, Dogmatica Bisericii Ortodoxe, 
voi. V, Lausanne. 1997, p. 364; Mitropolitul Hierotheos Vlachos, Life after Death, p. 51-52; N. Vassiliadis, The 
Mystery of Death, Atena, 1933, p. 95-98. 

Vezi studiul nostru Terapeutica bolilor mintale (tr. rom., Bucureşti, 1997, p. 36). 

208 Vezi Sf. Grigorie de Nyssa, Marele cuvânt catehetic, 8; Sf. Ioan Gură de Aur, Omilie la Psalmul XLVIII, 5. 

Vezi Sf. Atanasie cel Mare, Cuvânt împotriva elinilor. XXXIII; Sf. Grigorie de Nyssa, Marele cuvânt 
catehetic, 8; Sf. Ioan Gură de Aur, Despre mângâierea în fata morţii, II, 1. 

210 Vezi, între alţii: Sf. Iustin Martirul şi Filosoful, Dialogul cu iudeul Tryfon, V; Sf. Atanasie cel Mare, Cuvânt 
împotriva elinilor, XXXIII; Sf. Grigorie de Nyssa, Marele cuvânt catehetic, 8; Sf. Ioan Gură de Aur, Despre 
mângâierea în fata morţii, II, 1. Unii Părinţi spun că sufletul este nemuritor prin însăşi natura lui (vezi: Sf. 
Atanasie cel Mare, Cuvânt împotriva elinilor, XXXIII; Sf. Grigorie de Nyssa, Marele cuvânt catehetic, 8). Alţii 
cred că, fiind creat, el este muritor prin natura sa, însă nemuritor prin har, iar acest har a fost dăruit tuturor 
sufletelor omeneşti (vezi Sf. Iustin Martirul şi Filosoful, Dialogul cu iudeul Tryfon, V). 

Vezi Sf. Atanasie cel Mare, Cuvânt împotriva elinilor, XXXIII; Sf. Grigorie de Nyssa, Marele cuvânt 
catehetic, 8; Sf. Ioan Gură de Aur, Omilie la Psalmul XLVIII, 5; Sf. Grigorie Palama, Către maica Xenia, 9: 
„Despărţirea sufletului de trup este moartea trupului". 

Vezi Sf. Nichita Stithatul, Despre suflet, XIII, 68, 70; Sf. Calist şi Ignatie Xanthopol, O sută de capete, 69. 

simple potenţialităţi, cum sunt de altfel şi îndată după concepere, mai înainte de formarea 

deplină a trupului, în starea de embrion şi fetus, când sufletul este deplin prezent în trup, cu 

toate puterile sale, însă trupul nu este îndeajuns de dezvoltat pentru a-i permite sa şi le 
exercite 213 . 

Despărţirea sufletului de trup, firească pentru natura căzută, se petrece fie lesne şi iute, 
fie trudnic şi greu, din pricini mai presus de înţelegerea noastră, de natură spirituală. 

Sfinţii Părinţi spun că sufletul, împovărat de patimi şi alipit de trup, nu-şi poate lua cu 
uşurinţă zborul 214 . Dimpotrivă, cel plin de virtuţi, aşadar golit de patimi, care a dorit cu 
ardoare cele de sus şi neîncetat s-a avântat spre ele, lesne se înalţă spre cele pe care necontenit 
le-a iubit. 

Greu de îndurat e si războiul dintre îngeri si duhurile rele care, în ceasul morţii, se 
luptă pentru sufletul în care nu-i vădită limpede înrudirea cu ele. îngerii vor să răpească 
sufletul şi să-1 ducă cu ei, iar ceilalţi, dimpotrivă, îl ţin în strânsoarea trupului şi a lumii, şi cu 
cât e sufletul mai pământesc, cu atât mai greu se smulge din carne 215 . 



2. După moarte, vreme de trei zile sufletul rătăceşte pe pământ 



De la unii Părinţi şi din texte cu autoritate în Biserica Ortodoxă aflăm că în primele 
trei zile care se scurg de la moartea „clinică" (adică din momentul morţii, aşa cum este el 
observat şi definit din afară), în marea majoritate a cazurilor, „rămâne pe pământ" 216 . Astfel, 
în Nomocanonul lui Manuel Malaxos se legiuieşte ca mortului să i se facă pomenire şi să se 
împartă pentru el pomană la săraci într-a treia, a noua şi a patruzecea zi după moarte; în cea 
de-a treia zi, „pentru că vreme de trei zile, sufletul mortului rămâne pe pământ şi e dus de 
îngerul său păzitor în orice loc ar voi să meargă" 217 . Acest text exprimă o învăţătură foarte 
veche. Sfântul Macarie Egipteanul spune că sufletul rămâne pe pământ spre „mângâierea 
rudelor şi pentru dragostea trupului din care a ieşit" 218 . Mai precis, „în cele două zile de după 
moarte, i se îngăduie sufletului însoţit de îngeri să meargă unde doreşte pe pământ. Sufletul 
iubitor de trup se duce când la casa de care s-a despărţit, când la mormânt, unde a fost pus 
trupul. Aşa petrece el cele două zile, căutând, precum pasărea cuibul ei. Sufletul virtuos însă 
se duce la locurile unde avea obiceiul să săvârşească faptele lui cele bune" 219 . Sfântul 



Vezi studiul nostru: Terapeutica bolilor mintale, p. 46-47. 

214 Acest simbolism, prezent în dialogul Phaidros al lui Platon, este adesea folosit de Sf. Grigorie de Nyssa. 

215 A se vedea, pentru ilustrare: Apoftegme, seria anonimilor, N 491. Cât priveşte lupta dintre îngeri şi diavoli 
pentru a dobândi sufletul, vezi Infra, cap. 4. 

216 Vezi textul anonim editat de K. Krumbacher, „Studien zu den Legendendes hi. Theodosios", Sitz.-Ber. De r k. 
bayr. Akad. D. Wiss., Munchen, 1892, p. 348-350, după manuscrisul Parisinus graec. 1140A, f. 82r-v, citat de C. 
Vogel, „L'environnement cultuel du defunt durant la periode paleochretienne", „La maladie et la mort du 
chretien", Roma, 1975, p. 398; acest text pare a sta in strânsa legătura cu un pasaj din De mensibus (IV, 26, ed. 
R. Wunsch, p. 84) a lui Ioan Lycos( sec. al Vl-lea); vezi, de asemenea, Sf. Macarie Egipteanul, „Cuvânt despre 
ieşirea sufletului... si cum se desparte de trup ".Istorisirile hagiografice infatiseaza insa si cazuri — rare - in care 
sufletele sfinţilor sunt răpite la ceruri de indata ce au murit. 

17 Canonul 162. în J. Papp-Szilagyi, Enchiridion juris ecclesiae orientalis catholicae, 1880, ed. a doua, p. 38, 
48. 

Cuvânt despre ieşirea sufletului... si cum se desparte de trup. 



33 



Teognost reia şi dezvoltă această învăţătură a Sfântului Macarie 220 , pe care o aflăm şi la un 
monah ortodox al timpurilor moderne, Arhiepiscopul Ioan Maximovici, recent canonizat: 
„Vreme de două zile după moarte, sufletul se bucură de o oarecare libertate şi se poate duce să 
vadă locurile care i-au fost dragi pe pământ" 221 . Sfântul Teofan Zăvorâtul este şi el încredinţat 
de lucrul acesta. Astfel, unui fiu duhovnicesc al său, a cărui soră sta să moară, el îi scrie: „In 
primele zile va rămâne lângă tine; nu va putea să-ţi vorbească şi tu n-o vei vedea, însă va fi 
acolo." 222 

Multe istorisiri spun că în primele zile după moarte, morţii li se arată celor din jur - fie 
în stare de veghe, fie în vis. 

In cea de-a treia zi - plină de semnificaţie, ca şi ziua a noua şi a patruzecea, potrivit 
slujbelor de pomenire şi rugăciunilor pentru morţi 223 şi despre care în vechile scrieri creştine 
se vorbeşte mai mult chiar decât despre ziua înmormântării 224 -, sufletul se desparte definitiv 
de trup şi trece într-o nouă etapă a vieţuirii sale după moarte. Intr-o simbolică legătură cu 
învierea lui Hristos - care s-a petrecut a treia zi 225 -, acum sufletul se înalţă la cer. 226 

Trei zile după moarte, trupul îşi păstrează forma sa 227 . 

Cei vechi credeau că în tot acest timp sufletul poate încă să se înapoieze în trup, şi cel 
mort să se întoarcă la viaţă 228 . Din istorisirile despre ridicări minunate din moarte aflăm că 
mai întotdeauna ele s-au petrecut în acest răstimp 229 . De aici obiceiul ca mortul sa nu se 
îngroape decât în a treia zi 230 . Această credinţă este legată simbolic de faptul că mai înainte de 
a învia a treia zi, Hristos S-a pogorât cu sufletul la iad. 

Istorisirile unor creştini întorşi la viaţă 231 sau a celor care au avut parte de experienţe 
limită 232 îndreptăţesc această credinţă. Astfel, Sfântul Atanasie scrie: „Cum se face că unii 
oameni [...] murind, au vedenii, iar apoi se întorc la viaţă după două ori trei zile şi povestesc 
ce-au văzut? Oare nu pentru ca sufletul lor n-a părăsit cu totul trupul?" 233 Se impune totuşi o 

Thesaunis, XV, CCSG, 5, p. 127. 
1 Cuvânt despre viata de după moarte. 
222 Cetire spre folosul sufletului. 

23 Avem aici de-a face iarăşi cu o foarte veche tradiţie. Printre alte izvoare, a se vedea Constituţiile apostolice, 
VIII, 42; Sf. Macarie Egipteanul, Cuvânt despre ieşirea sufletului... şi cum se desparte de trup; Paladie, Istoria 
lausiacă, 21; Teodor de Petra, Viata Sfântului Teodosie, 8; Teognost, Thesaurus, XV, CCSG 5. p. 127. Vezi, de 
asemenea, studiul lui G. Dagron, „Troisieme, neuvieme et quarantieme jours dans la tradition byzantine: temps 
chretien et anthropologie", în Le Temps chretien de la fin de l'Antiquite au Moyen Age, Il-e - XlII-e siecle, Paris, 
1984, p. 419-430. 

224 Vezi C. Vogel, „L'environnement cultuel du defunt durant la periode paleochretienne", p. 401. 

25 Vezi Constituţiile apostolice, VIII, 42. 

26 Sf. Macarie Egipteanul, Cuvânt despre ieşirea sufletului... şi cum se desparte de trup; Teognost, Thesaunts, 
loc. cit.; Arhiep. Ioan Maximovici, Cuvânt despre viata de după moarte. 

27 Vezi textele anonime (legate de De mensibus. IV, 26, a lui Ioan Lycos) editate de K.Krumbacher în voi. cit., 
p. 345-347 ("Când omul moare, a treia zi se strică şi chipul lui văzut piere"), p. 348-350 ("După petrecerea sa, în 
a treia zi, măruntaiele omului, pântecele şi maţele se topesc şi se scurg, iar trupul se descompune"), citate de C. 
Vogel, „L'environnement culturel du defunt durant la periode paleochretienne", în voi. cit., p. 426. 

28 Vezi G. Dagron, „Troisieme, neuvieme et quarantieme jours dans la tradition byzantine: temps chretien et 
anthropologie", p. 426. 

Ibidem. 
230 Ibidem, p. 426. 

Ca de pildă, de Sf. Anastasia care s-a întors de pe lumea cealaltă la capătul a trei zile (Apocalipsa Sfintei 
Anastasia, ed. Homburg. p. 2). sau mai recent de K. Ueskuell (vezi mai sus, cap. 2. nota 34). 

232 Vezi mai sus, cap. 2, p. 43. 

233 Pseudo-Atanasie, Răspunsuri către Antiohie, 127, PG 28, 677. 

rezervă: medicina modernă, cu aparatura ei, sesizează mult mai precis decât medicina antică 
clipa morţii, cu toate că definiţia pe care ea o dă morţii continuă să fie relativă şi fluctuantă 234 , 
iar posibilitatea unor erori nu este cu totul exclusă 235 . Nu este mai puţin adevărat că limita 
întoarcerii la viaţă după moartea clinică, potrivit nivelului de astăzi al cunoştinţelor medicale, 
este de câteva ore sau chiar de câteva minute atunci când nu s-a acordat asistenţa respiratorie 
prin care se evită leziuni grave şi definitive la nivelul creierului. Lucrul acesta însă nu infirmă 
istorisirile despre învieri minunate petrecute după mai multă vreme, pentru că minunea tocmai 
aceasta înseamnă: biruirea legilor firii în chip de nespus. 



3. Moartea e un proces în desfăşurare 



Moartea, potrivit Tradiţiei ortodoxe, nu este un fapt care se petrece cu mare precizie, 
într-o clipă, în chip ireversibil, aşa cum consideră medicina modernă. Există, într-adevăr, un 
moment al morţii care corespunde aşa-zisei „morţi clinice"; aceasta înseamnă, cât priveşte 
trupul, lipsa oricărui semn de viaţă; iar cât priveşte sufletul, ieşirea lui din trup. Insă, aşa cum 
am văzut, vreme de trei zile nu se poate vorbi de o ieşire deplină şi definitivă a sufletului; în 
acest răstimp, după cuvântul Sfântului Atanasie, „sufletul nu părăseşte cu totul trupul" 236 . 
Aşadar, Tradiţia ortodoxă priveşte moartea - adică despărţirea sufletului de trup — drept un 
proces 237 care se desfăşoară de-a lungul a trei zile. 



4. Implicaţiile morale ale unei asemenea credinţe 



Astfel stând lucrurile, cei care se află în preajma unui muribund au anumite datorii 
morale. 

Prima, pomenită deja, este ca mortul să nu fie îngropat mai înainte de trei zile. 

A doua, tratarea cu respect a trupului; în parte, aceasta explică grija şi atenţia faţă de 
rămăşiţele pământeşti în cadrul ritualului de înmormântare care precede înhumarea 238 . 

De aceea, Dr. Marc Andronikov, în calitate de ortodox, îşi manifestă scrupulele 
morale în privinţa prelevării de organe - pe care societatea noastră ar dori s-o practice potrivit 
nevoilor sale, fără nici o rezervă - arătând că, de vreme ce prelevarea unui organ trebuie 
făcută imediat după constatarea morţii clinice, în vederea folosirii lui cu succes, ea poate fi o 
intervenţie brutală şi şocantă în timpul unui proces în desfăşurare 239 asupra unei persoanei 

234 Vezi, cât priveşte acest ultim punct, remarcile critice ale doctorului M. Andronikov (în prezent şeful secţiei de 
urgenţe a unui mare spital parizian), care arată că actuala definiţie a morţii este plină de contradicţii 
(Transplantation d'organes el ethique chretienne, Paris, 1993, p. 57-62, şi „La bioethique devant un regard 
orthodoxe", inCahiers de VAssociation des philosophes chretiens, 6, 1993, p. 5-7). 

35 Aşa cum o atestă numeroasele cazuri de revenire la viaţă, după ce medicul a constat moartea din punct de 
vedere clinic. 

236 Pseudo-Atanasie, Răspunsuri către Antiohie, 127 , PG 28. 677. 

237 Vezi Dr. M. Andronikov, în Transplantation d'organes et ethique chretienne, p. 53. 

18 Vezi C. Vogel, „L'environnement cultuel du defunt durant la periode paleochretienne", în La maladie et la 
mort du chretien. Roma, 1975, p. 381-413. 

Transplantation d'organes et ethique chretienne, p. 93; „Le medecin face o patient de religion chretienne 
orthodoxe", în H. Durant, P. Biclet, C. Herve (editori), Ethique et pratique medicale, Paris, 1995. p. 24: „Durata 
separării sufletului de trupul organic est, tradiţional, de cel puţin trei zile. Considerăm că orice intervenţie asupra 

care îndură deja suferinţele despărţirii sufletului de trup. 



5. Despărţirea sufletului de trup, o mare încercare 



Pentru sfinţi, această despărţire este uşoară şi pricină de bucurie. Sfântul Teognost 
spune că: „Sufletul care se desparte de trup plin de încredinţare şi- 1 dezbracă pe acesta ca pe o 
haină, încearcă o bucurie negrăită şi netălmăcită. Căci dobândind cele nădăjduite, îl leapădă 
fără întristare." 240 

Omul obişnuit însă, pe care numai şi gândul morţii îl înspăimântă, îndură acum cu 
adevărat o mare suferinţă şi cutremurare. „Vai, câtă luptă are sufletul când se desparte de 
trup!"; „Mare plâns şi tânguire, mare suspin şi nevoie este despărţirea sufletului!", auzim 
rostindu-se la slujba de înmormântare 241 . Iar Sfântul Macarie Egipteanul spune că sufletului 
„îi pare rău de trupul cu care s-a însoţit şi suferă că se va despărţi de el" 242 . Sfântul Ioan Gură 
de Aur, tâlcuind cuvintele Apostolului Pavel: „suspinăm îngreuiaţi, de vreme ce dorim să nu 
scoatem haina noastră" (2 Cor. 5, 4), spune şi el: „Celor mai mulţi le este greu să-şi pără- 
sească trupul [...] şi, cu adevărat, mare e chinul sufletului când se desparte de trup!" 243 

Suferinţa şi chinul îndurate la ieşirea sufletului din trup nu sunt întotdeauna semn al 
alipirii pătimaşe de trup, al „filautiei", „iubirea rea a trupului", cum o numeşte Sfanţul Maxim 
Mărturisitorul, şi izvor al tuturor patimilor. Mai înainte de toate, e suferinţa firească produsă 
244 de sfâşierea firii omeneşti, care se desface în cele din care a fost alcătuită, rupându-se astfel 
unitatea persoanei umane. Despărţirea sufletului de trup este aşadar nefirească şi silnică: 
„Despărţirea sufletului de trup este taină înfricoşătoare şi înspăimântătoare pentru toţi; căci 
sufletul se duce tânguindu-se, iar trupul se acoperă, fiind dat pământului." 245 

Insă, după cum spune Sfântul Ioan Damaschin, aceasta se face din voia lui Dumnezeu, 
potrivit proniei Sale, ca să se strice omul stricăcios şi să se zidească iarăşi spre nestricăciune. 
De aceea Părintele Bulgakov vede în „despărţirea sufletului de trup [...] o mare taină, prin care 
Adam cel căzut este adus la judecată înaintea lui Dumnezeu", pentru ca să ne putem „naşte 
din nou, în patria cerească" 246 . Această nădejde este veselitoare pentru sfinţi şi pentru toţi 
creştinii care nu se îndoiesc că credincios este Domnul si-Si tine făgăduinţele Sale, si de 
aceea, pentru bucuria naşterii celei de sus, chinurile facerii sunt cu totul uitate. 



persoanei în acest răstimp îi poate fi nefastă. De aici, reticenţa unora cât priveşte prelevarea de organe şi chiar 
autopsia." 

Capete despre făptuire ţi vedere, 6 1 (în Filocalia, voi. 4) . 
241 Slujba de înmormântare a mirenilor, în Molitfelnic. 
Despre ieşirea sufletului... şi cum se desparte de trup... 

3 Talcuiri la Epistola a doua către Corinteni, X, 2. 

244 S. Bulgakov, L 'Orthodoxie, Lausanne, 1980, p. 204. 

Slujba de înmormântare a preoţilor şi diaconilor, Molitfelnic. Vezi şi stihirile morţilor în Triod, Stihiri de 
umilinţă, glas 4: „Cu adevărat înfricoşătoare este taina morţii, cum sufletul de trup cu anevoie se desparte; din 
alcătuirea şi împreuna-creştere, legătura cea prea firească, cu voinţa lui Dumnezeu se taie". 

246 S. Bulgakov, op. cit., p. 204. 

6. Sprijinirea duhovnicească a omului aflat pe patul morţii 



In această încercare grea, rugăciunile celor apropiaţi şi ale Bisericii îi sunt de mare 
ajutor şi mângâiere omului. De aceea, Tradiţia bisericească cere ca la căpătâiul mortului să se 
facă necontenit rugăciune; vreme de trei zile, se citeşte iar si iar întreaga Psaltire si toţi se 
roagă pentru odihna sa. 

In slujba de înmormântare se cere iar şi iar ca sufletul celui adormit să aibă parte de 
linişte şi pace în ceasul morţii şi pe calea spre cealaltă lume, presărată, după cum vom vedea, 
cu încercări şi suferinţe, de care doar agonisita faptelor bune şi rugăciunile Bisericii îl pot feri. 

Alinat de rugăciunile celor din jur, uşurat, sufletul se înalţă la cer cu nădejdea 
dobândirii vieţii celei fericite, Biserica cerând de la Dumnezeu iertarea păcatelor sale ştiute şi 
neştiute, cu voie şi fără voie, şi curăţirea de orice întinăciune a patimilor. 



7. Starea sufletului după moarte 



Patimile sufletului nu pier o dată cu moartea. Astfel, Sfântul Macarie Egipteanul spune 
că: „Sufletul cel păcătos, fiind încă în trup, răspândeşte duhoarea faptelor rele, dar după 
moarte o răspândeşte încă şi mai mult. Şi ele, copleşindu-1, în fac negru şi întunecat" 247 . 
Patimile alipesc sufletul de lumea aceasta şi, după cum spun Părinţii, ele îl îngreunează, de 
nu-şi poate lua zborul la cer. De aceea, Sfântul Grigorie de Nyssa îi învaţă pe creştini să se fe- 
rească pe cât pot de o asemenea întinare: „Cei ce trăiesc în trup trebuie să se dezlege de 
împătimirea trupească mai ales printr-o viaţă virtuoasă, pentru ca după moarte să nu mai aibă 
nevoie de o altă moarte, care să-1 dezlipească de trup; ci, scăpând din laţuri, moartea să-i lase 
sufletului cale uşoară şi neîmpiedicată spre binele de sus; fiindcă acum nu-1 mai împovărează 
trupul. Dar dacă cineva are cugetarea cu totul trupească, punându-şi toată pornirea şi lucrarea 
sufletului în slujirea poftelor trupeşti, un astfel de om nici după ce a ieşit din trup nu se 
desparte cu totul de patimile trupeşti. După cum cei ce-şi petrec cea mai mare parte a vieţii în 
locuri rău-mirositoare nu scapă de putoarea aceea nici când se mută la aer curat, căci, 
petrecând vreme îndelungată în acel miros greu, a pătruns în ei şi nu mai iese, tot aşa şi cei 
iubitori de trup este cu neputinţă să nu ducă cu ei, după mutarea în viaţa cea nevăzută, măcar 
cât de puţin din duhoarea trupului; iar din această pricină suferinţa lor sporeşte, fiindcă 
sufletul lor e încă şi mai înlănţuit de cele pământeşti." 248 

In treacăt fie spus, în acest fel explică Sfântul Grigorie de Nyssa apariţia nălucilor: 
„Cu aceasta se potrivesc şi cele spuse de unii, că în jurul mormintelor se arată adesea, ca nişte 
umbre, nălucile celor adormiţi. Dacă aceasta este adevărat, atunci se dovedeşte astfel că unele 
suflete sunt foarte alipite de viaţa trupească, alipire ce trece, în cazul acesta, dincolo de 
marginile fireşti, iar aceasta pentru ca sufletul n-a putut să iasă din trup şi să zboare din el 
curat şi fără nici o urmă de tină, nici n-a îngăduit chipului său să se transforme cu totul într- 
unui nevăzut, ci zăboveşte lângă forma trupului chiar şi după ce forma s-a destrămat şi, deşi a 
ieşit din trup, rătăceşte cu dor prin locurile în care se află materia trupului şi se întoarce mereu 



la el." 249 



Dimpotrivă, curăţit de patimi, uşurat de povara cărnii şi neţinut de laţurile lumii, 



Despre ieşirea sufletului... ţi cum se desparte de trup... 
248 Dialogul despre suflel si înviere. 
Ibidem. 

sufletul se desparte lesne de trup şi se înalţă la cereştile locaşuri 250 . 

Putem spune, aşadar, că sufletul duce cu sine tot ce-a agonisit în vremea sălăşluirii 
sale în trup, fie bune, fie rele, şi stăruie în cele în care a fost aflat la vremea morţii. 

„Sufletele celor adormiţi - scrie Arhimandritul Iustin Popovici - intră în viaţa de 
dincolo cu tot ceea ce poartă în ele, după cuvântul care zice: «Faptele lor vin cu ei.» (Apoc. 
14, 13). Merg dincolo cu toate gândurile şi simţirile lor, cu virtuţi şi cu patimi, cu cele bune 
ale lor si cu cele rele, cu întreaga lor lume morală. Adică, asa cum sunt si asa cum au ieşit din 
acest trup şi din viaţa pământească" 251 . Aceasta este, după el, o formă de păstrare a identităţii 
persoanei: „Dacă moartea ar putea să schimbe starea sufletului, s-ar pierde continuitatea 
persoanei, şi în viaţa de dincolo Petru n-ar mai putea fi recunoscut ca fiind Petru, nici Pavel, 
ca Pavel." 252 

De vreme ce sufletul îşi păstrează starea spirituală în care 1-a aflat ceasul morţii, 
urmează că de-acum înainte îi este cu neputinţă să se mai schimbe în vreun fel. Iar aceasta din 
mai multe motive. Unul dintre ele, după Părintele Iustin Popovici, este acela că, lipsit de trup 
şi de prilejurile din viaţa pământească, sufletul nu are cum să ducă o altă viaţă sau să se poarte 
altfel. „Chiar dacă în lumea de dincolo sufletul ar voi din toată fiinţa sa să se schimbe si să 
înceapă o nouă viaţă, cu totul alta decât cea dusă pe pământ, el nu poate face lucrul acesta în 
nici un chip. Nu mai poate s-o facă pentru că-i lipseşte trupul, fără de care omul nu este om şi 
nu poate să hotărască şi să acţioneze liber; îi lipsesc totodată locurile şi tovărăşiile pământeşti, 
care-i dădeau prilej de fapte bune şi de mântuire. Altfel spus, pe lumea cealaltă sufletul nu 
mai poate să se pocăiască, pentru că acolo rodesc cele pe care le-a sădit aici [...]. Aceasta ne 
învaţă Sfânta Scriptură numind cele de pe pamant „semănaturi", iar viata de dincolo 
„seceriş". ( Gal. 6, 7-8. ) 253 



8. Legătura sufletului cu trupul stăruie şi după moarte 



Trupul din care a ieşit sufletul nu se întoarce în nefiinţă, iar elementele sale, chiar 
risipite, spulberate şi amestecate cu alte elemente din natură, nu sunt nişte simple „rămăşiţe" 
oarecare. Aşa spun Sfântul Dionisie Areopagitul 254 şi Sfântul Grigorie de Nyssa, care scrie: 
„E drept că trupul se destramă pe încetul, dar nu se nimiceşte, căci nimicirea e tocmai trecerea 
în neexistenţă, câtă vreme destrămarea e numai o împrăştiere, adică o reîntoarcere a trupului 
la stihiile pământene din care a fost luat. Iar ceea ce se află în această stare nu se pierde, cu 
toate că aşa ceva trece dincolo de percepţia noastră simţuală" 255 . Sfântul Ioan Gură de Aur, la 
rândul său, spune că „moartea nimiceşte ceea ce este stricăcios în noi, nu şi trupul." 256 

Vezi Ibidem, 73. 

Dogmatica Bisericii Ortodoxe, voi. 5, Lausanne, 1997, p. 369. 

Ibidem. 
253 Ibidem, p. 370. 

234 Despre ierarhia cerească, VII, 2. 
55 Marele cuvânt catehetic, 8. 

Tălcuiri la Epistola a doua către Corinteni, X, 2; cf. Omilie la psalmul XLVIII, 5. 

De aceea ar fi greşit să ne închipuim că „legătura dintre trupuri si sufletele lor se rupe 

• 11257 ' ' 

pe vecie 

Moartea, e drept, scoate sufletul din însoţirea sa cu trupul, însă legătura firească dintre 
ele se păstrează sub o anumită formă şi, în orice caz, stăruie deplin legătura lor ipostatică. Nu 
putem spune că o dată cu moartea din om nu mai rămâne decât sufletul, trupul sortit 
destrămării nemaiavând nici o legătură cu el şi pierind cu totul. După cum sufletul care se 
desparte de trup rămâne suflet al celui mort, tot aşa şi trupul, fie el leş sau numai oase, rămâne 
trup al său. Dincolo de moarte, sufletul şi trupul păstrează - atât între ele, cât şi cu persoana 
căreia îi aparţin -o legătură cu neputinţă de distrus, pe baza apartenenţei lor la o aceeaşi 
persoană (ipostas). Sfântul Maxim Mărturisitorul explică foarte riguros lucrul acesta. Nu se 
poate vorbi de o separare totală a sufletului de trup, „căci după moartea trupului sufletul nu se 
numeşte simplu suflet, ci suflet al omului, şi suflet al unui om anume. Căci şi după moartea 
trupului, sufletul păstrează drept formă a sa deplină, întregul uman a cărui parte este, în baza 
relaţiei. La fel şi trupul, e muritor după fire, dar nu este dezlegat de întregul uman, din pricina 
felului în care vine la existenţă. Căci nu se numeşte trupul simplu trup, după despărţirea de 
suflet, ci trup al omului, şi trup al unui om anume, chiar de se corupe şi se descompune în 
elementele din care este alcătuit. Căci are şi aşa, ca cel ce este parte din întregul uman, drept 
formă a sa deplină acest întreg uman, în baza relaţiei, în amândouă, adică şi în suflet şi în trup, 
relaţia cu-getându-se ca ceva ce nu poate fi smuls, întrucât sunt amândouă părţi ale întregului 
uman, ea înfăţişează si aducerea lor deodată la existentă si dovedeşte si deosebirea dintre ele 

după fiinţă, nevătămând în nici un fel raţiunile sădite în ele după fiinţă. Deci niciodată nu e cu 
putinţă a afla sau numi vreun trup sau suflet în afara relaţiei dintre ele. Căci deodată cu partea 
se arată şi aceea că este parte a ceva [...] şi în ea e implicat şi întregul a cărui parte este. Căci 
relaţia lor este de neînlăturat." 258 

5 

Sfântul Grigorie de Nyssa abordează şi el această problemă, însă dintr-o altă 
perspectivă. El spune că sufletul recunoaşte elementele trupului său chiar după împrăştierea 
lor, tot asa cum zugravul tine minte ce culori a amestecat ca să obţină o nuanţă anume 259 , 

păstorul îşi recunoaşte oile sale chiar atunci când pasc împreună cu altele 260 , iar cel căruia i s- 
au spart mai multe vase cunoaşte ale căruia dintre ele sunt cioburile. 261 Chiar şi în moarte, 
sufletul îşi aduce aminte nu doar de trupul întreg, ci şi de fiecare mădular al său şi rămâne, 
într-un anume fel, prezent în fiecare dintre ele, oricât de descompus ar fi: „sufletul recunoaşte 
însuşirile fireşti ale elementelor trupului în care a trăit chiar şi după ce acestea se despart 
unele de altele; chiar dacă firea ţine elementele materiale despărţite, pe fiecare în altă parte, 
din pricina însuşirilor deosebite ale fiecăruia, totuşi sufletul se află în fiecare, ţinându-se, prin 
puterea de cunoaştere, în elementele trupeşti care-i sunt proprii, stăruind în acestea până când 
se va face din nou unirea acelor elemente împrăştiate, în vederea unei reînnoiri a trupurilor 
descompuse. Şi aceasta este propriu-zis ceea ce noi numim înviere." 262 Tot atât de adevărat 
este că şi trupul rămâne într-un anume fel prezent în suflet. Astfel, Sfântul Grigorie de Nyssa 
scrie că: „după despărţirea de trup, se păstrează în suflet anumite semne care mărturisesc cum 
că noi am format înainte o unitate, un întreg; ne-o dovedeşte parabola despre bogatul 



57 Sf. Dionisie Areopagitul, Despre ierahia cerească., VII. 2. 
""Ambigua, 7, PG91, 1101BC. 

Dialogul despre suflet şi înviere. 
260 Despre facerea omului, XXVIII. 

Ibidem. 

nemilostiv şi săracul Lazăr, din care vedem ca după ce trupurile au fost aşezate în mormânt, 
sufletul a păstrat un oarecare semn trupesc prin care şi Lazăr a fost recunoscut, şi bogatul n-a 
rămas neştiut." 263 E adevărat că de-a lungul vieţii pământeşti trupul suferă felurite schimbări - 
pricinuite, de pildă, de răniri, de boală, de înaintarea în vârstă -, culminând cu cele din ceasul 
morţii, când se desface în cele din care a fost făcut şi se descompune; dar el posedă o formă 
(eidos) 264 a sa, care nu se schimbă, iar această formă stăruie în suflet ca o pecete pe care nici 
moartea n-o poate şterge. Forma aceasta permite ca, la înviere, elementele despărţite sa poată 
fi din nou adunate laolaltă, pentru a se recompune trupul. „Diferitele combinaţii ale materiei 
produc feluritele aspecte ale formei; propriu-zis, aceste combinaţii nu sunt altceva decât 
amestecul elementelor primare (aşa numim elementele din care este alcătuit întregul univers, 
şi însuşi trupul omului). De aceea, pentru că forma (eidos) trupului rămâne în suflet, aşa cum 
pecetea se întipăreşte în ceara moale, urmează că nici materialele care au servit la formarea 
figurii pe pecete nu rămân străine de suflet, ci, în clipa învierii, sufletul primeşte din nou în el 
tot ceea ţine de urma întipărită în el de forma (eidos) trupului. Şi atunci intră în legătură 
deplină cu el toate elementele care au alcătuit dintru început forma (trupului)." 265 Trupul 
acesta de acum va învia, trupul acesta de-acum se va înnoi şi va primi o nouă viaţă; la înviere 
omul îşi va regăsi propriul său trup (nu trupul altuia şi nici un alt trup oarecare), însă cu altă 
vieţuire. Identitatea personală şi trăinicia ei în timp, aşadar, se păstrează şi în răstimpul dintre 
moartea fiecărui om până la învierea de obşte, chiar dacă cele din care este alcătuit trupul se 
risipesc şi se descompun. „Nu-i chiar cu neputinţă ca elementele trupeşti, stihiile, să se 
unească din nou si sa alcătuiască iarăşi acelaşi om. L.l Căci dacă n-ar veni din nou în lume 
tocmai aceeaşi alcătuire şi ar primi în amestec doar elemente asemănătoare în locul celor care- 
i sunt proprii, e ca şi cum s-ar reconstitui un alt om în locul lui, lucru care nu s-ar putea numi 
înviere, ci crearea unui alt om. Dar dacă trebuie să se întoarcă iarăşi acelaşi om la sine însuşi, 
trebuie să fie în întregime acelaşi, şi în toate părţile sale elementele să-şi reia locul lor în firea 
lui dintru început." 266 De aceea, Sfanţul Grigorie de Nyssa spune din nou: „Sufletul petrece în 
elementele trupului şi după despărţirea lui de trupul în care a crescut şi a vieţuit de la început, 
rămânând de acum ca un fel de paznic peste ceea ce avea şi nelăsându-le să se amestece cu 
alte elemente de acelaşi fel. Agerimea şi subţirimea puterii sale cugetătoare nu îngăduie nici o 
rătăcire în realcătuirea elementelor trupeşti. Şi, împreună cu materia proprie care este 
amestecată în elementele apropiate, se încorporează şi sufletul şi nu lasă să slăbească legătura 
care le ţine pe toate în univers, ci rămâne pururea în aceste elemente, în orice loc şi în orice 
chip le-ar fi risipit firea." 267 



9. Statutul trupului după moarte 

Pentru că trupul păstrează şi după moarte o legătură cu sufletul şi rămâne pe mai 

' Despre facerea omului. 

Traducând Despre facerea omului a Sf. Grigorie de Nyssa, J. Danielou dă o interpretare greşită acestui 
cuvânt, redându-1 prin sintagma „aspect exterior". Or, eidos este mai curând o structură, un proiect, un fel de 
„idee", un arhetip personalizat, care rămâne neschimbat dincolo de orice alterare a expresiei sale materiale ori a 
chipului exterior. Această noţiune este utilizată de Sf. Maxim Mărturisitorul în acelaşi sens ( vezi supra nota 53, 
Scrisori, 15, PG 91, 552D; Ambigua, 42, 1324AB). 

5 Despre facerea omului, XXVII. 

6 Dialogul despre suflet şi înviere. 

Ibidem. 

departe trup al unei persoane, el trebuie să se bucure de respectul pe care-1 datorăm persoanei 
înseşi. 

5 

Când a fost uns cu mir, Hristos n-a spus că aceasta s-a făcut spre îngroparea trupului 
Său, ci spre îngroparea Sa (cf. Mt. 26, 12). 

De aici îngrijirile faţă de trupul celui mort, de aici spălarea, ungerea cu miresme, 
învesmântarea lui în haine curate, aşezarea lui asa cum se cuvine 268 , încununarea 269 , bi- 

necuvântarea, tămâierea, sărutarea frunţii si cinstirea lui în multe alte feluri 270 . 

' ' 5 5 

In Vechiul Testament se acorda multă atenţie ritualului îmbălsămării, care dura 

5 ' 

patruzeci de zile, după cum indică textul din Facere, 50, 3. Legea Nouă preţuieşte şi ea grija 
faţă de trupul pus în mormânt, înfăţişându-ne ca o faptă de evlavie venirea mironosiţelor la 
mormântul Domnului, prefigurată de vărsarea mirului de mare preţ pe capul lui Hristos, când 
El însuşi spune: „...turnând mirul acesta pe trupul Meu, ajăcut-o spre îngroparea Mea. " (cf. 
Mt. 26, 6-13; Mc. 14,3-9). 

Legătura profundă dintre trupul ce se îngroapă şi cel ce nu mai este ne îndeamnă să 
mergem la mormântul celor dragi ai noştri, încredinţaţi că acolo nu e doar un trup putrezit, ci 
şi o tainică adiere a sufletului lor. Şi ne rugăm lângă rămăşiţele lor trupeşti, de parcă ne-ar sta 
întregi aievea înainte. 

Tot din pricina acestei legături statornice dintre trup şi persoană, rugându-ne pentru 

morţii noştri ca să se sălăsluiască „în sânul lui Avraam" alături de tot neamul lor cel adormit, 

ne îngrijim deopotrivă să-i şi îngropăm alături de moşii şi strămoşii lor, după cum arată Sfânta 
Scriptură că făceau cei din vechime. Astfel, Iacov le spune fiilor săi: „Eu am să trec la 
neamul meu. Să mă îngropaţi lângă părinţii mei!" (Fac. 49, 29), iar Iosif le cere fraţilor lui să- 
i ia osemintele atunci când vor ieşi din Egipt, ca să nu rămână în ţara străină, ci să se întoarcă 
în pământul părinţilor lui (Fac. 50, 24-25) 271 . Asemenea pildă aflăm şi din Vieţile sfinţilor 272 . 

Grija faţă de rămăşiţele pământeşti nu încetează o dată cu punerea lor în groapă. In 
ţările ortodoxe, la soroacele rânduite pentru pomenire se face slujbă şi la cimitir, iar după 
şapte ani oasele celui răposat sunt dezgropate cu multă evlavie, spălate cu vin şi duse la 
biserică într-o mică raclă, ca să li se facă slujbă de pomenire. Apoi sunt aşezate fie într-un 
osuar, fie sunt din nou puse în mormânt (de obicei la picioarele unei rude care tocmai a trecut 
la Domnul), în aşteptarea învierii (vezi Iez. 37, 1-14). 

Când e vorba de sfinţi, grijii obişnuite faţă de trupul lipsit de viaţă i se adaugă cinstirea 
lui ca sfinte moaşte. Toate cele spuse mai înainte arată pentru ce, în Biserica Ortodoxă, 

moaştele sunt cinstite la fel ca icoanele 273 , încredinţaţi că rămăşiţele pământeşti ale fiecărui 

Cu capul către răsărit, cu pleoapele şi gura închise, cu braţele încrucişate pe piept (amintind de cruce) şi 
ţinând în mâini o icoană. 

î 

269 Fruntea mortului este încinsă cu o bentiţă, pe care e zugrăvită icoana numită Deisis (Hristos, având la dreapta 
pe Maica Sa, iar la stânga pe Sf. Ioan Botezătorul), cu înscrisul: „Sfinte Dumnezeule, Sfinte tare, Sfinte fără de 
moarte, miluieşte-ne pe noi!" 

270 A se vedea J. Kyriakakis, „Byzantine Burial Customs: Care of the Deceased from Death to the Prothesis", în 
The Greek Orthodox Theological Review, 19, 1974, p. 45-49; C. Vogel, „L'environnement cultuel du defunt 
durant la periode paleochretienne", în La maladie et la mort du chretien, Roma, 1975, p. 384-392; M. 
Andronikov, Transplantantion d'organes el ethiqne chretienne, Paris, 1993, p. 45-50; V. Bakogiannis, After 
death, Katerini, 1995, p. 46-47; N. P. Vassiliadis, The Mystery of Death, Atena, 1997, p. 338-351. Această 
ultimă lucrare conţine numeroase mărturii scoase din Vieţile sfinţilor, care atestă vechimea acestor obiceiuri şi le 
explică semnificaţia. 

271 Vezi, de asemenea, Fac. 50, 5; Tob. 4, 3-5. 

72 Vezi V. Bakogiannis, After Death, p. 54. 

73 Cinstirea moaştelor, ca şi a icoanelor de altfel, se întemeiază pe mărturisirea de credinţă de la cel de-al doilea 
Sinod de la Niceea. 

om nu sunt lipsite de o oarecare prezenţă tainică a sufletului acelui om, simţim în chip 
duhovnicesc în moaşte sufletul şi întreaga făptură a sfântului. Pe deasupra, în ele stăruie şi 
răzbate mireasma harului cel sfinţitor şi îndumnezeitor de care s-au învrednicit în timpul 
vieţii. De aceea se fac minuni prin ele. Creştinii nu se închină la moaşte ca la Dumnezeu, 
singurul vrednic de închinare şi de slavă, şi nu cinstesc nişte rămăşiţe trupeşti, ci pe sfanţul cu 
trup neputrezitor şi sfânta lui vieţuire. Pe acesta îl cheamă în ajutor cei care vin să se închine 
la moaşte. 

Cele de mai sus explică pentru ce Biserica Ortodoxă este reticentă cât priveşte 
incinerarea trupului 274 . Lucrul acesta nu este nou şi nu ţine nici de un tradiţionalism care s-ar 
împotrivi tendinţelor societăţii moderne. Practica incinerării este milenară. La ivirea 
creştinismului, era larg răspândită în lumea antică. Creştinii însă, de la bun început au respins- 
o, preferând înhumarea. De altfel, creştinismul a contribuit la abandonarea definitivă a 
incinerării în lumea romană, în secolul al V-lea. In Vechiul Testament, incinerarea era 
socotită drept păcat (cf. Amos 2, 1) şi osândă a păcatului (cf. Lev. 20, 14; 21, 9). Tradiţia pa- 
tristică priveşte arderea trupului ca pe o necinstire a mortului 275 . Dimpotrivă, punerea lui în 
ţărână, pentru creştinism înseamnă supunere faţă de cuvântul dumnezeiesc, care zice: 
„Pământ eşti şi în pământ te vei întoarce!" (Fac. 3, 19). Arderea trupului este simţită ca 
nimicire - căci nimic nu mai rămâne din el afara de cenuşă - şi nesocotire a nădejdii învierii. 
Creştinii îşi îngroapă morţii urmând Scripturii, care arată că trupul lui Hristos a fost pus cu 
mare evlavie în mormânt nou (cf. Mt. 27, 57-61; Le. 23, 50-56; Mc. 15, 42-47; In 19, 38-42), 
în aşteptarea învierii Sale celei de a treia zi. După cum spune Părintele Bulgakov: „Trupul 
mortului se îngroapă cu toată cinstea, ca sămânţă a trupului cu care va sa învie; printre 
scriitorii din vechime sunt unii care socotesc slujba de înmormântare drept o sfântă taină." 276 

De unde sfinte moaşte, dacă trupurile s-ar arde? Dar şi rămăşiţele pământeşti ale 
creştinilor sunt şi ele un soi de moaşte 277 , căci trupul care s-a întovărăşit cu sufletul în să- 
vârşirea virtuţii are şi el parte de sfinţenie. Până la înviere însă, rămâne tăinuită puterea 
acestui trup dat ţărânii, de a se înălţa la slava cerească 278 în viaţa ce va să fie; iar atunci, 
acelaşi trup, şi nu altul, se va înnoi şi se va face trup ceresc şi duhovnicesc, din pământesc şi 
firesc cum era (cf. 1 Cor. 15,35-53). 



274 Ase vedea S. S. Harakas, Health and Medicine in Eastern Orthodox Tradition, New York, 1990, p. 158-159; 
I. Peckstad, „Quelques reflexions orthodoxes concemant la cremation", în Contacts, 49, 1997, p. 264-274; J. 
Breck, The Sacred Gift of Life. Orthodox Christianity and Bioethics, Crestwood, 1998, p. 277-282. 

75 J. Breck, The Sacred Gift of Life. Orthodox Christianity and Bioethics, Crestwood, 1998, p. 278. 

276 L'Orthodoxie, Lausanne, 1980, p. 204. 

Ibidem. 

Ibidem 

IV 



RĂSTIMPUL DINTRE A TREIA SI A NOUA ZI: 
CĂLĂTORIA PRIN VĂZDUHUL DE SUB CER. VĂMILE. 



1. înălţarea sufletului la ceruri 



A treia zi după moarte are o mare însemnătate, ca prag şi trecere la o nouă stare a 
sufletului. De aceea Biserica face în această zi slujbă de pomenire pentru cel mort 279 . 

Potrivit Tradiţiei, aşa cum am văzut, în primele trei zile după moarte sufletul rămâne 
pe pământ. A treia zi, el este ridicat la cer de către îngeri. 

Că sufletul este luat de îngeri, aflăm chiar din gura lui Hristos, Care, vorbind despre 
bogatul cel nemilostiv şi săracul Lazăr, spune: „Şi a murit săracul şi a fost dus de către îngeri 
în sânul lui Avraam. " (Le. 16, 22). 

După cum vom vedea în continuare, numeroase texte patristice vorbesc despre răpirea 
sufletului la cer. Cu toate că nu întotdeauna se spune că ea se petrece într-a treia zi, există 
totuşi destule texte care menţionează lucrul acesta 280 . Aflăm de pildă din acest text din 
secolul al Xl-lea că „vreme de trei zile după moarte, sufletul rămâne pe pământ. A treia zi e 
dus de îngeri în cer" 281 . Tot aşa se spune într-un text mai vechi, atribuit Sfântului Macarie 
Egipteanul, făcându-se şi o simbolică legătură cu scularea din mormânt a lui Hristos a treia zi: 
„A treia zi, tot sufletul creştin se înaltă la ceruri L.l urmând sculării din morţi în cea de-a treia 
zi a lui Hristos, Dumnezeul tuturor. Aşadar, bine face Biserica aducând jertfă a treia zi şi 
făcând rugăciune pentru suflet!" 282 

Aceiaşi îngeri, care întâmpină sufletul în ceasul morţii şi-i stau alături de-a lungul 
celor trei zile petrecute pe pământ, îl însoţesc acum şi- 1 sprijină pe calea către cer. 

Câţi îngeri vin să ridice sufletul, Părinţii nu ne spun, ci vorbesc simplu despre „îngeri". 
Sfântul Grigorie de Nyssa, de pildă, scrie că: „îngerii aşteaptă ca sufletele sa iasă din legătura 
trupului ca, luându-le, să le ducă în locul care le este sortit" 283 . Iar Sfântul Ioan Gură de Aur 
spune: „La ieşirea din trup, sufletul, nevăzut de ochii cei trupeşti, este luat de îngeri." 284 

Fără îndoială, îi stă alături şi-1 însoţeşte îngerul păzitor - pe care de-acum sufletul şi- 1 



79 Această practică este atestată încă din secolele IV şi V. A se vedea Constituţiile apostolice, VIII, 42, 1: „a treia 
zi a morţilor se va serba cu cântări şi rugăciuni"; Despre ieşirea sufletului... cum se desparte de trup şi în ce stare 
rămâne. 

80 A se vedea G. Dagron, „Troisieme, neuvieme et quarantieme jours dans la tradition byzantine; temps chretien 
et anthropologie", p. 419-423,427. 

281 Text anonim editat de K. Krumbacher, „Studien zu den Legenden des hi. Theodosios", p. 384-350, după mss. 
Parisinus graec. 1140A, f. 82r-v, citat de C. Vogel, „L'environnement cultuel du defunt durând la periode 
paleochretienne", p. 398. 

282 Despre ieşirea sufletului... cum se desparte de trup si în ce stare rămâne. 
Omilie la cei patruzeci de mucenici, PG 46, 780A. 

284 Despre mângâiere în fata morţii, II, 1 . 

cunoaşte \ însă cel care-1 poartă e îngerul „psihopomp" sau „psihagog" . Pe acesta îl cere 
Sfânta Macrina pe patul morţii: „Dă-mi, Doamne, înger de lumină care să mă călăuzească la 
loc de păşune, la apa odihnei, în sânul sfinţilor patriarhi!" 287 . 

Din Vieţile sfinţilor vedem că adesea răpirea sufletului lor de îngeri nu rămâne ascunsă 
celor din jur, ucenicilor sau altor sfinţi, aflaţi departe. De obicei, sufletul lor nu adastă pe 
pământ, ci, prin harul lui Dumnezeu, e răpit la cer de îndată ce părăseşte trupul, pentru 
desăvârşita lor înstrăinare de lume şi pentru râvna fierbinte de a fi degrabă cu Hristos Cel iubit 
de ei. 

Awa Pavnutie, de pildă, „a văzut cum sufletul unuia era ridicat la cer de îngeri 
cântând lui Dumnezeu" 288 . Iar la moartea sa, „preoţii l-au văzut urcându-se la cer, în mijlocul 
cetelor de drepţi şi îngeri care-L slăvesc pe Dumnezeu" 289 . Teodoret al Cirului spune despre 
Awa Teodor că, „puţină vreme vieţuind, s-a mutat la cer însoţit de cântări îngereşti" 290 . Cel 
mai adesea este pomenită străvederea Sfântului Antonie cel Mare, care a văzut cum sufletul 
Awei Amun Nitriotul a fost „luat si dus în cer de îngeri" 291 . Să amintim si vedenia sfântului 
Cuthbert: „Deodată, în întunecimea nopţii am văzut revărsându-se un râu de lumină, şi-odată 
cu el o ceată de îngeri s-a pogorât ca să răpească un duh de-o strălucire nepământească. Şi 
luându-1, îndată s-au întors la locul lor din cer". Erau îngerii trimişi să urce la cer sufletul 
sfântului bărbat Aidan 292 . Sfanţul Benedict a văzut şi el „în miez de noapte sufletul lui 
Gherman (episcopul oraşului Capua), purtat la cer de îngeri într-un glob de foc." 29 



2. Diavolii se luptă ca să pună stăpânire pe suflet 



In vremea ridicării sale la cer, sufletul este împresurat de diavoli, care vor să- 1 smulgă 
din mâna îngerilor care- 1 petrec şi să- 1 arunce în hăurile iadului. 

Unii Părinţi spun că pentru sufletul care iese din trup se oştesc mulţimi egale de îngeri 
şi de draci. „La vremea despărţirii sufletului de trup, în faţa noastră stau, de-o parte, armiile 
cereşti, iar de cealaltă, puterile întunericului." 294 La moartea mamei sale, Sfântul Simeon cel 
nebun pentru Hristos, rugându-se pentru sufletul ei, cerea de la Dumnezeu: „Dă-i, Doamne, 

285 A se vedea S. Bulgakov, L'Echelle deJacob, Lausanne, 1987, p. 70. 

286 Vezi supra, cap. 2, p. 43, nota 3 1 . 

287 Sf. Grigorie de Nyssa, Viaţa Sfintei Macrina, 24. 
Istoria monahilor din Egipt, XIV, 1 7 . 

289 Ibidem, XIV, 24. 

2,0 Vieţile sfinţilor pustnici din Siria, X, 8. 

Paladie, Istoria lausiacă, VII. Cf. Istoria monahilor din Egipt, XXII, 9: „Când Amun a adormit, neştiut, în 
peştera sa, Antonie i-a văzut sufletul răpit la cer de îngeri"; Paladie, Istoria lausiacă., VIII: „Aşa a vieţuit şi şi-a 
sfârşit viaţa acest Amun, căruia fericitul Antonie i-a văzut sufletul luat de îngeri". 

292 

Beda Venerabilul, Viata Sfântului Cuthbert, IV. 

Sf. Grigorie cel Mare, Dialoguri despre moarte, IV, 8. Vezi, de asemenea, IV, 10: „Un om cu frică de 
Dumnezeu şi demn de încredere mi-a povestit că nişte oameni, îndreptându-se cu corabia dinspre părţile Siciliei 
către Roma, în mijlocul mării fiind, au văzut cum era purtat la cer sufletul unui rob al lui Dumnezeu, care fusese 
închis în Samnium". 

Omilia XIV, Despre ieşirea sufletului. 

păzitor tare pe îngerul Tău, ca să-i păzească sufletul de duhurile cele viclene şi nemilostive 
din văzduh, care voiesc să înghită pe toţi. Aşa, Doamne, dă-i păzitor puternic, să alunge de la 
ea tot duhul necurat care-i aţine calea!" 295 . 

Această credinţă s-a păstrat până în zilele noastre în Biserica Ortodoxă 296 . 

Aţi Părinţi spun că, potrivit aşezării sale, sufletul este acum răpit fie de îngeri, fie de 
diavoli. Dacă şi-a agonisit bogăţia virtuţilor, intră sub oblăduirea puterilor cereşti; dacă s-a 
împovărat de patimi, e luat în stăpânire de puterile rele; şi cu cei cu care a ales să se 
însoţească în vremea vieţii, cu aceia va fi de acum. 

Sfântul Maxim Mărturisitorul înfăţişează căderea în robie a sufletului: „Să ne amintim 
de ieşirea înfricoşată a sufletului din trup. Să ne gândim cum îl vor întâmpina în văzduhul 
acesta începătoriile, stăpâniile şi puterile întunericului şi cum va fi sfâşiat şi mărunţit, pe 
măsura relei familiarităţi pe care şi-au câştigat-o cu ele, prin mijlocirea patimilor." 297 Tot aşa 
spune şi Isihie Sinaitul: „Cel ce nu e călăuzit de trezvie [...] nu se va slobozi de lucrurile, de 
cuvintele şi de gândurile rele şi urâte de Dumnezeu. Unul ca acesta, la moarte nu va scăpa 
liber de căpeteniile Tartarului." 298 încă şi Awa Dorotei vorbeşte despre aceasta, atunci când 
îndeamnă sufletul nesimţitor „sa-şi ţină gândul aţintit la înfricoşătoarea judecata a lui 
Dumnezeu şi să-şi aducă neîncetat aminte că va ieşi din trup şi- 1 vor întâmpina puterile cele 
cumplite, cu care s-a însoţit la rău în viaţa aceasta ticăloasă şi scurtă." 299 Iar în altă parte, în 
cuvinte asemănătoare cu cele ale Sfântului Maxim, spune că atunci „când iese din trup, 
sufletul rămâne singur cu patimile lui şi e chinuit pururea de ele, îndeletnicindu-se numai cu 
ele, arzând sub turbarea lor şi fiind sfârtecat de ele." 300 E limpede că aici patimile sunt 
identificate cu dracii care le stârnesc şi care acum pun deplin stăpânire pe suflet. 

Sfântul Teognost ne pune înainte latura luminoasă, spunând că „sufletul, care se 
desparte de trup plin de încredinţare şi- 1 dezbracă pe acesta ca pe-o haină, încearcă o bucurie 
negrăită şi netălmăcită. Căci, dobândind acum cele nădăjduite, îl leapădă pe acesta fără 
întristare, îndreptându-se cu pace spre îngerul luminos şi vesel care vine din înălţime şi 
străbătând fără piedică împreună cu acela văzduhul, nevătămat câtuşi de puţin de duhurile 
răutăţii, ci suindu-se cu bucurie si îndrăzneală si cu graiuri de mulţumire" la Dumnezeu 301 . 

Sfântul Macarie Egipteanul arată deopotrivă şi soarta sufletelor pătimaşe, şi a celor 
iubitoare de virtute: „Dacă sufletul lasă să lucreze în el puterea întunecată a patimilor şi 
răutatea duhurilor rele, dacă duhurile nevăzute care îndeamnă la păcat îi bătătoresc şi-i 
bântuie cărările şi căile cugetelor sale, ca să lucreze patimile, şi dacă li se face părtaş, când stă 
să iasă din trup, duhurile păcatului şi începătorul răutăţii, care se bucură de rău, stăpânitorul 
tărâmului întunericului, îl iau în stăpânirea lor şi-1 ţin la ei. Şi cu adevărat al lor este, căci voia 
lor a împlinit-o şi în însoţirea cu ei a stăruit câtă vreme a fost în trup. Dimpotrivă, sufletul 
însoţit cu firea frumuseţii celei vrednice de dorit şi de nespus a luminii Duhului Celui 
dumnezeiesc, sufletul care a primit şi în care sălăşluieşte harul adevărului lui Hristos, sufletul 
care încă aici, pe pământ, s-a învrednicit de sfinţirea inimii şi de sălăşluirea lui Hristos în 
cugetele sale, când acesta, aşadar, iese din trup, îl întâmpină duhurile cele sfinte şi luminate, 

95 Leonţiu de Neapole, Viaţa Sfântului Simeon cel nebun pentru Hristos, 9. 

Vezi S. Bulgakov, L 'Orthodoxie, Lausanne, 1980, p. 204; Arhim. Iustin Popovici, Dogmatica Bisericii 
Ortodoxe, voi. 5, p. 367; Mitrop. Hierotheos Vlachos, Life after death, Livadia, 1996, p. 23-24, 59-61. 

7 Epistole, 24. 
298 Cuvânt despre trezvie şi virtute, 4. 

9 Epistole, 1. 

300 învăţaturi de suflet folositoare, XII, 2. 

301 Capete despre făptuire, contemplaţie şi preoţie, 6 1 . 

iar împăratul păcii, Hristos, a Cărui bucurie sunt sufletele desăvârşite, El însuşi primeşte 
sufletul acesta şi-1 aşază alături de El, ca pe o mireasă a Sa şi ca pe un prieten apropiat, căci 
niciodată cât a fost pe pământ n-a lucrat ceva în afara voii Sale." 302 

In alt loc, acelaşi Sfânt Părinte spune iarăşi: „Când sufletul omului iese din trup, se 
săvârşeşte o mare taină. Dacă este împovărat de păcate, vin cetele demonilor, îngerii cei de-a 
stânga, puterile întunericului şi iau sufletul acela şi- 1 ţin în partea lor. De aceasta nimeni nu 
trebuie să se mire; pentru că dacă un om, pe când era în viaţa şi în lume s-a supus şi s-a făcut 
lor rob, cu cât mai vârtos atunci când părăseşte această lume este luat de ei şi stă sub stăpâ- 
nirea lor! Cât priveşte sufletul celui bun, tu trebuie să ştii că aşa stau lucrurile: pe robii sfinţi 
ai lui Dumnezeu, încă din această viaţă îi înconjoară şi-i zidesc îngerii, duhurile cele sfinte. 
Când ies din trup, cetele îngerilor iau sufletele acestora de partea lor, în lumea cea curată, şi 
astfel le conduc la Domnul." 303 

Aflăm aceeaşi încredinţare la Sfântul Nichita Stithatul, ucenic al Sfântului Simeon 

5 5 * 

Noul Teolog: „Sunt cu totul străine de suflet şi deloc proprii firii sale pizma, ţinerea de minte 
a răului, lipsa de bărbăţie şi frica; pe acestea sufletul le pătimeşte, nefiind ale sale. Dacă 
sufletul pleacă în lumea de dincolo însoţit de ele, cel ce este tată al pizmei şi al răutăţii 
cunoaşte îndată că este rob al său după lipsa lui de bărbăţie şi după frica sa, şi-1 târăşte cu el 
în prăpastia iadului. Şi ce poate fi mai cumplit pentru sufletul care s-a înstrăinat de 
Dumnezeu? Insă dacă şi-a săvârşit viaţa pământească în evlavie şi curăţie, împlinind tot binele 
şi poruncile lui Dumnezeu, [...] îşi va pune cortul său în locul unde sălăşluieşte slava lui 
Dumnezeu. Iar sălaşuri ale slavei lui Dumnezeu sunt puterile cele de sus şi cetele îngereşti 
[...]. Şi, după darurile pe care s-a învrednicit să le primească de la Duhul Sfânt, sufletul îşi află 
sălaşul cuvenit lui în locaşurile cele multe din casa Tatălui. Căci firea cugetătoare a 

oamenilor, care s-a desăvârşit prin virtute şi s-a înălţat la deplina cunoaştere şi înţelepciune a 
Duhului, după dreptate se va însoţi cu puterile îngereşti de sus prin darurile sale cele 
dumnezeieşti. Şi se uneşte cu fiecare dintre ele în parte, ca unul care prin cugetele sale s-a 
făcut părtaş al lor şi şi-a atras la sine ceea ce le este propriu tuturor acelora. [...] Iată, aşadar, 
cum sufletul se sălăşluieşte după moarte la loc de odihnă, în lăcaşurile slavei lui Dumnezeu, 
aşa cum am spus, şi sub acoperământul aripilor îngerilor." 304 

Şi iarăşi, acelaşi Sfânt Părinte spune: „Dintre sufletele care ies din trup, unele sunt 
pline de curăţie şi de buna mireasmă a virtuţilor, asemenea lui Dumnezeu, umplute de slava 
dumnezeiască şi de lumina cea neprihănită, cum sunt sufletele sfinţilor. La ieşirea lor din trup, 
ele strălucesc ca nişte sori, pentru dreptatea, înţelepciunea şi curăţia faptelor lor. Pe acestea le 
iau îngerii ca pe nişte prieteni şi le duc la Lumina dintâi, mai presus de fire, nematerială şi de 
care şi îngerii se minunează, la Dumnezeu Cel în Treime: Tatăl, Fiul şi Duhul Sfanţ, pe Care- 
L laudă si-L slăveşte mulţimea nenumărată a puterilor cereşti; si asa sunt înălţate, ca lumini ce 

stau într-al treilea rând, după luminile din cel de-al doilea [...]. Altele însă sunt întunecate şi 
cu totul negre din pricina răutăţii faptelor, cuvintelor şi cugetelor lor, pentru relele lor 
obiceiuri, îndeletniciri şi pofte; acestea sunt sufletele păcătoşilor care, smulse cu sila din trup, 
răspândesc o mare duhoare şi ieşirea lor iscă mult chin şi suferinţă pentru trup. Sufletele 
acestea, cu totul întunecate, pline de putoare şi necurăţie, cu teamă cumplită, cu spaimă şi 
cutremur, sunt târâte de îngeri pedepsitori şi întunecaţi în prăpastia iadului şi puşi ca într-o 
temniţă întunecată si unde nu e nici o mângâiere; ele sunt date în mâna duhurilor necurate si 

rele, care străjuiesc locul în care a fost pus în lanţuri prinţul întunericului, ca să îndure pe 
vecie arsura focului, împreună cei asemenea lui, îngerii întunericului. Şi le sunt date lor ca să 
fie veşnic cu ei, căci i-au ţinut drept prieteni în timpul vieţii, prin toate câte au făcut şi-au 



Omilii duhovniceşti (col. III), XXV, 2, 3-4. 
Ibidem (col. II), XXII. 
Despre suflet, XIII, 69-72. 

spus, şi şoaptele lor le-au ascultat spre pieirea lor şi a altora." 305 

Tot aşa învaţă şi Biserica Ortodoxă. Pentru aceasta stă mărturie Canonul de rugăciune 
către Maica Domnului mai înainte de ceasul morţii, în care se cere mila şi ajutorul Maicii 
Domnului pentru creştinul ce stă să moară, ca să-1 scape de năvălirea diavolilor: 
„Apropiindu-se ceasul sfârşitului meu, nu ştiu ce voi face [...] De voi căuta spre văzduh, văd 
pe vrăjmaşii văzduhului laţuri gătindu-mi mie [...]"; „să nu fiu dat cumpliţilor draci, la ieşirea 
mea, după faptele mele!"; „nu te depărta de mine întru înspăimântătorul ceas al ieşirii mele, 
izbăvindu-mă de cumpliţii draci şi de vederea lor întunecată!"; „grăbeşte de mă ajută [...] în 
ceasul morţii mele, izbăvindu-mă de cumpliţii draci şi acoperindu-mă de groaznica lor vedere 
cea întunecată!" 306 . Pentru acelaşi lucru se roagă Biserica şi la praznicul aducerii 
moaştelor 307 . 



3. Vămile văzduhului 



Vedem aşadar de aici că, simplu vorbind, sufletul este luat fie de îngeri, fie de diavoli, 
adică de cei de cu care s-a înrudit prin viaţa sa. 

O notă a traducătorului: De altfel, aproape că nu este rugăciune către Maica Domnului în care 
să nu i se ceară ferirea sufletului de năvălirea diavolilor în ceasul morţii si la vremea trecerii 

prin văzduh: „La sfârşitul vieţii mele, fii lângă mine la despărţirea sufletului de trupul meu cel 
ticălos, alinându-mi sila cea nesuferită, uşurându-mi strâmtorarea cea cumplită, izbăvindu-mă 
de fata cea întunecată a diavolilor, slobozindu-mă de încercarea cea nemilostivă a vameşilor 
celor din văzduh şi a stăpânitorilor întunericului [...]" (Rugăciunea Sf. Grigorie Palama); „în 
vremea ieşirii ticălosului meu suflet, izbăveste-mă de tirania ce înfricoşată a diavolilor celor 

vicleni, nelăsându-i să se bucure de mine, ci Fiul tău si sfinţii îngeri să se veselească de 
mântuirea mea!" (Rugăciunea lui Calist monahul); „Şi la vremea ieşirii mele, neputinciosul 
meu suflet păzindu-1 şi întunecatele chipuri ale viclenilor diavoli departe de dânsul izgo- 
nindu-le..." (Rugăciunea de la Pavecemiţă a lui Pavel monahul); „Când va fi să se despartă 
sufletul meu cu sila de mădularele trupului, atunci, dumnezeiască Mireasă, stai lângă mine şi 
risipeşte urzirile vrăjmaşilor celor netrupeşti; zdrobeşte fălcile celor ce caută să mă înghită 
fără de milă, ca să trec neoprit de căpeteniile întunericului, care stau în văzduh" (în Octoih, 
glasul 2, vineri seara, la Vecernie). 

Există însă texte patristice care ne înfăţişează în chip amănunţit călătoria sufletului 
spre cer printre mulţimile de duhuri, cearta şi lupta ce se dă pentru el între demoni şi îngeri. 
Pentru că nu sunt numai sfinţi pe lume si nici doar oameni cu totul înrobiţi de rău, ci în cei 

mai mulţi binele si răul sunt amestecate, si acestea sunt acum cântărite, iar îngerii si duhurile 

rele se războiesc ca să-şi ia fiecare partea sa. 

Astfel, citim în Pateric că „ava Teofil zicea: „Ce fel de frică si cutremur si nevoie 

avem să vedem când sufletul se desparte de trup! Că vine la noi oaste şi putere de la 
stăpânirile cele potrivnice, stăpânii întunericului, stăpânitorii vicleşugului şi începătoriile şi 
stăpâniile, duhurile răutăţii, şi ca la judecata îl ţin pe suflet, aducând asupră-i toate păcatele lui 
cele întru ştiinţă şi cele întru neştiinţă, de la tinereţe până la vârsta la care a răposat. Deci stau 
pârându-1 de toate cele făcute de dânsul. Ce fel, dar, de cutremur socoteşti că are sufletul în 
ceasul acela, până ce va ieşi hotărârea şi i se va face slobozenia lui? Acesta este ceasul nevoii 

Ibidem, XIV, 79-81. 
Vezi în Molitfelnic. 

Vezi în Mineiul pe ianuarie. 

lui, până ce va vedea ce sfârşit va lua el. Şi iarăşi dumnezeieştile puteri stau în preajma feţei 
celor potrivnici, şi ele aducând cele bune ale lui. Ia seama dar, că sufletul, stând la mijloc cu 
multă frică şi cutremur, sta până ce judecata lui va lua hotărâre de la Dreptul Judecător!" 30 * 

Awa Antonie, încă în trup fiind, a văzut în duh ce se întâmplă cu sufletul în asemenea 
clipe: „Voind odată să mănânce şi ridicându-se să se roage pe la ceasul al nouălea, s-a simţit 
pe sine răpit cu mintea. Şi lucru minunat, aflându-se aşa, s-a văzut pe sine ca ieşit în afară de 
sine şi călăuzit de multe fiinţe prin văzduh. Apoi simţi nişte vrăjmaşi amarnici şi cumpliţi 
stând în văzduh şi voind să-1 împiedice să treacă. Dar fiinţele care-1 călăuzeau, luptând îm- 
potriva acelora, aceia le cereau să li se dea voie să afle dacă Antonie nu le e supus lor prin 
ceva. Deci cerându-i aceia socoteală de păcatele lui, începând de la naşterea lui, cei ce 
conduceau pe Antonie îi împiedicară, spunând: Păcatele lui, începând de la naşterea lui, le-a 
şters Domnul, iar de când s-a făcut monah şi s-a făgăduit lui Dumnezeu, poate să dea 
socoteală [...]. Atunci învinovăţindu- 1 ei, dar nepu-tându-1 dovedi ca vinovat, i s-a făcut calea 
slobodă şi neîmpiedicată. Apoi îndată s-a văzut pe sine întorcându-se în sine [...]. Dar uitând 
să mănânce, a rămas restul zilei şi toată noaptea suspinând şi rugându-se. Căci rămăsese co- 
pleşit aflând cu câţi vrăjmaşi avem de luptat şi câtă spaimă are să îndure omul când va avea să 
treacă prin văzduh. Şi-şi amintea că aceasta e ceea ce a spus Apostolul despre „stăpânitorul 
puterilor văzduhului" (Efes. 2, 2). Căci în aceasta stă puterea vrăjmaşului: în a se război şi a 
încerca să împiedice pe cei ce trec." 309 

Multe alte texte vorbesc despre întâlnirea sufletului cu demonii în timpul înălţării sale 
la cer. Astfel, Awa Isaia îi îndeamnă pe ucenicii săi: „In fiecare zi să aveţi înaintea ochilor 
moartea şi să vă gândiţi cum veţi ieşi din trup şi cum veţi trece de puterile întunericului care 
vă vor întâmpina în văzduh!" 310 In Scara Sfântului Ioan Scărarul ne sunt înfăţişaţi unii care, 
în ceasul morţii, se întrebau cu durere: „Oare va putea străbate sufletul nostru puhoiul de 
nesuferit al duhurilor văzduhului?" 311 

întâlnim de asemenea texte în care ni se spune limpede ca toată strădania diavolilor 
este să scoată la iveală orice faptă rea şi patimă a omului, pentru a-1 putea opri din calea către 
cer. Sfântul Macarie Egipteanul, îndemnând la trezvie duhovnicească, spune: „Tu, auzind că 
sunt [...] puteri întunecate sub cer [...], nu ţii seama de toate acestea, pentru că n-ai înţeles că, 
dacă nu primeşti arvuna Duhului Sfânt, atunci când sufletul tău va ieşi din trup, acestea vor 
tine sufletul tău si nu te vor lăsa să te ridici la ceruri." 312 Isihie Sinaitul zice si el: „Va veni 
peste noi ceasul înfricoşat al morţii; va veni, şi a-1 ocoli nu este cu putinţă. Fie ca Stăpânitorul 
acestei lumi şi al văzduhului, venind atunci, să găsească fărădelegile noastre puţine şi 
neînsemnate şi învinuirea să nu-i fie adeverită!" 313 Sfântul Grigorie cel Mare scrie şi el: „Se 
cuvine să cugetăm temeinic la înspăimântătorul ceas al morţii, la groaza ce cuprinde sufletul 
care-şi aminteşte de răul făcut şi, uitând de fericirea vieţii, se înspăimânta şi se teme de 
Dreptul Judecător. Atunci, duhurile rele cercetează faptele sufletului care s-a despărţit de trup 
şi-i înfăţişează păcatele spre care s-a plecat, ca să-1 târască la chin pe cel ce li s-a făcut lor 
părtaş. Şi nu doar la sufletul păcătos, ci şi la cei drepţi vin, ca să vadă dacă nu află ceva rău în 

ei si dacă nu i-au biruit cumva." 314 

i 

08 Patericul, Pentru Teofil, arhiepiscopul Alexandriei, 4. Vezi şi Sf. Maxim Mărturisitorul. Epistole, 24, unde pe 
scurt arată sfâşierea sufletului la ceasul judecăţii. 

Sf. Atanasie cel Mare, Viaţa Cuviosului Părintelui nostru Antonie, LXIV. Vezi şi ibidem, LXVI. 
310 Douăzeci si nouă de cuvinte. I. 1. 

Scara, V, 5. 

312 Omilii duhovniceşti (col. II), XVI, 13. 

Capete despre trezvie, A doua sută, 59. 
314 Omilii la Evanghelii, XXXIX, 8 (la Luca 19, 42-47), PL 76,1298D-1299D. 

In istorisirea sa, prea fericita Teodora arată cum îngerii apără sufletul de învinuirile 
diavolilor, punând de faţă faptele sale bune: „Când sufletul meu a ieşit din trup, atunci îngerii 
purtători de lumină l-au luat în mâinile lor. Şi pe când îngerii, aceşti iubitori de Dumnezeu şi 
de mântuirea sufletelor omeneşti, mă ţineau în mâinile lor, mulţime de draci întunecaţi si 

nemilostivi m-au înconjurat, strigând: „Sufletul acesta are mulţime de păcate, deci trebuie să 
ne răspundeţi nouă la acestea!" Aşa strigând, arătau păcatele mele. îngerii atunci căutau în 
cărţile lor faptele mele cele bune şi aflau, cu darul lui Dumnezeu, câte cu ajutorul Lui făcusem 
şi eu în viaţă. De pilda: de am dat cândva milostenie la săraci, de am hrănit pe flămânzi, de 
am adăpat pe însetaţi, de am îmbrăcat pe cei goi, de am găzduit pe cei fără de adăpost şi pe 
străini odihnindu-i, de am slujit sfinţilor, de am cercetat pe bolnavi şi pe cei întemniţaţi, de am 
mers cu râvnă si evlavie la sfânta biserică, de m-am rugat lui Dumnezeu cu umilinţă si cu 

lacrimi pentru iertarea păcatelor, de am ascultat slujbele Sfintei Biserici cu luare-aminte, de 
am adus lumânări, untdelemn, tămâie, vin şi prescuri curate, liturghii pentru vii şi pentru cei 
răposaţi, de am cinstit Sfânta Cruce, icoanele şi toate cele sfinte cu evlavie, de am postit după 
rânduiala Bisericii, de am lucrat binele şi m-am ferit de răutăţi, de mi-am păzit gura a nu vorbi 
deşertăciuni, de a nu pâri, a nu grăi ponegriri, clevetiri, hule, minciuni, de am răbdat 
năpăstuiri şi osândiri, făcând în schimb cele bune, spre slava lui Dumnezeu şi zidirea 
aproapelui, de mi-am întors ochii de la deşertăciunile lumeşti [...] Şi orice alte fapte bune 
aflau scrise în cărţile lor, le aduceau în cumpănă împotriva păcatelor mele." 315 

Uneori, vedem că omul însuşi este chemat să răspundă la învinuirile ce i se aduc de 
către duhurile rele, si care nu arareori sunt cu totul mincinoase. Astfel, Sfântul Ioan Scărarul 

scrie despre un oarecare Ştefan, că mai înainte de a se săvârşi din viaţă i s-a descoperit în chip 
minunat ceea ce avea să se petreacă cu el după moarte: „Cu o zi înainte de a se săvârşi, fu 
răpit cu mintea, şi cu ochii larg deschişi privea spre dreapta şi spre stânga patului. Şi, ca tras la 
socoteală, zicea în auzul celor de faţă, când: „Da, aşa e, e adevărat, dar am postit pentru 
aceasta atâţia ani."; când: „Nu, minţiţi, aceasta n-am facut-o!" Apoi iarăşi: „Da, aceasta e 
adevărat, dar am plâns şi mi-am împlinit slujirea." Şi iarăşi: „Cu dreptate mă învinuiţi." Şi 
mai zicea încă: „Da, e adevărat, pentru acestea n-am ce să spun. Dar la Dumnezeu este şi 
milă." Era o privelişte înfricoşătoare şi înspăimântătoare această tragere la socoteală nevăzută 
si neîndurată. Si ceea ce era si mai înfricoşător era că-1 osândeau si pentru cele ce n-a făcut. 

Vai, ce lucru groaznic! Sihastrul şi pustnicul acela spunea la unele din greşalele sale: „La 
acestea n-am ce zice!", el, care era de patruzeci de ani călugăr." 316 

Pentru înfruntarea unor asemenea paraşi vicleni şi plini de răutate, care fac şi mai 
anevoioasă şi primejduită trecerea sufletului, e mare nevoie de ajutor îngeresc şi ceresc. 
Sfântul Ioan Carpatiul, vorbind şi el despre această încercare, arată că sufletul celui drept, 
întărit prin credinţa în Dumnezeu şi îmbărbătat de îngerii care-1 însoţesc, îi biruieşte în cele 
din urmă pe cei ce-1 învinuiesc fără temei: „Când sufletul iese din trup, vrăjmaşul dă năvală 
asupra lui, războindu-1 şi ocărându-1 cu îndrăzneală şi făcându-se pârâş amarnic şi înfricoşat 
al lui pentru cele ce a greşit. Dar atunci se poate vedea cum sufletul iubitor de Dumnezeu şi 
preacredincios, chiar dacă a fost mai înainte rănit adeseori de păcate, nu se sperie de năvălirile 
si ameninţările aceluia, ci se întăreşte si mai mult întru Domnul si zboară plin de bucurie, 

încurajat de sfintele Puteri care îl conduc, şi împrejmuit ca de un zid de luminile credinţei, 
strigând si el cu multă îndrăzneală diavolului viclean: „Ce este tie si nouă, înstrăinatule de 

Dumnezeu? Ce este ţie şi nouă, fugarule din ceruri şi slugă vicleană? Nu ai stăpânire peste 
noi, căci Hristos, Fiul lui Dumnezeu, are stăpânirea peste noi şi peste toţi! Lui l-am păcătuit, 

Sf. Grigorie Tracul, Viaţa Sfântului Vasile cel Nou, Istorisirea Sfintei Teodora. 
Scara, VII, 50. 

Lui Ii vom răspunde, având zălog al milostivirii Lui faţă de noi şi al mântuirii noastre cinstita 
Lui cruce! Iar tu fugi departe de noi, pierzătorule! Căci nimic nu este ţie şi slugilor lui 
Hristos! [...] Iar sufletul, aflându-se deasupra, zboară asupra vrăjmaşului, lovindu-1, ca 
vulturul repede zburător pe corb. După aceasta e dus cu veselie de dumnezeieştii îngeri la 
locurile hotărâte lui, potrivit cu starea sa." 317 

O tradiţie ortodoxă, veche de prin secolul al IV-lea 318 , păstrată până în zilele noastre, 
pomeneşte de „vămile cereşti" sau „vămile văzduhului", arătând amănunţit care sunt acestea 
şi cum e cercetat sufletul la fiecare dintre ele. Trecerea sufletului prin aceste vămi se face, 
potrivit multor texte, în răstimpul dintre a treia şi a noua zi după moarte 319 . Vămile corespund, 
fiecare, unei anume patimi, unui anumit fel de fapte rele sau păcate, pe care le insuflă un 
anume diavol, care este însăşi întruchiparea ei. Această credinţă e legată de identificarea 
patimilor cu duhurile rele care le insuflă 320 . In icoane, vămile sunt reprezentate sub chipul 
unei scări cu multe trepte, pe care urcă oamenii, cu îngeri şi diavoli ce se aţin pe lângă ei 
încercând să-i tragă în sus ori în jos 321 . 

Fiecare diavol „vameş" - sau „judecător" - opreşte sufletul şi-i cere socoteală de 
păcatele care ţin de „jurisdicţia" lui. Şi, asemenea unor vameşi corupţi, care cer mai mult 
decât se cuvine, diavolii îl învinuiesc adesea pe om pentru fapte pe care el nu le-a săvârşit. Cât 
priveşte felul în care plăteşte sufletul trecerea prin aceste vămi, există mai multe tâlcuiri. Unii 
Părinţi arată că sufletul plăteşte rupând din sine partea în care s-au înstăpânit duhurile rele. De 
aceea spune Sfântul Maxim Mărturisitorul că sufletul este tras şi sfâşiat „pe măsura relei 
familiarităţi pe care a câştigat-o cu (diavolii), prin mijlocirea vreunei patimi" 322 , iar alţi Părinţi 
arată că sufletul cu totul rău ajunge în cele din urmă prada diavolilor. Din cele mai multe texte 
vedem însă că sufletul plăteşte „vama" cu faptele bune, săvârşite în vremea cât a vieţuit pe 
pământ, iar dacă acestea întrec relele de care e învinuit, dacă are adică virtuţi cu asupra de 
măsură, este lăsat să treacă 323 . Apărare şi sprijin primeşte sufletul acum de la sfinţii îngeri 
care-1 însoţesc şi din rugăciunile şi slujbele ce se fac pentru el, pe care cu înţelepciune le-a 
rânduit Biserica în acest răstimp. 

Textul anonim din secolul XI, citat mai sus, pomeneşte numai de „vameşii cei din 
văzduh" care întâmpină sufletul la vremea suirii sale la cer, în primele nouă zile de la moartea 
sa 324 . Origen însă arată mai precis cum stau lucrurile: „După moartea noastră, când se face 
schimbarea vieţii de aici, la hotarele lumii cereşti sunt unii puşi ca nişte vameşi, ca să 
cerceteze cu cea mai mare grijă dacă nu cumva este în noi ceva de-al lor. Stăpânitorul acestei 
lumi mi se pare că este un asemenea vameş. [...] Cuvintele Apostolului: «Daţi deci tuturor 
cele ce sunteţi datori: celui cu darea, dare; celui cu vama, vamă.» (Rom. 13, 7), au şi un 
înţeles duhovnicesc. De aceea, să ştim că ne aflăm în mare primejdie de nu vom avea cu ce 
plăti vamă. Căci vom fi închişi din pricina datoriei, după cum se întâmplă şi cu datornicii din 

317 O sută de capete de mângâiere, 2 5 . 

318 Vezi textele citate mai jos. 

319 Vezi G. Dagron. „Troisieme, neuvieme et quarantieme jours dans la tradition byzantine; temps chretien et 
anthropologie", p. 420. 

320 A se vedea A. Guillamont, Introduction â Evagre le Pontique, Trăite pratique, Paris, 1971,p. 63-84, passim. 

321 Intre această reprezentare şi Scara Sfântului Ioan Scărarul nu există nici o legătură. 

Epistole, 24. 
23 Ase vedea Arhim. Iustin Popovici. Dogmatica Bisericii Ortodoxe, voi. V, Paris, 1997, p. 366. 

Text anonim, editat de K. Krumbacher, „Studien zu den Legendem des hi. Theodosios", p. 348-350, după 
Parisinus graec. 1140A. f. 82r-v, citat de C. Vogel. „L'environnement cultuel du defunt durant la periode 
paleochretienne". p. 398. Vezi şi G. Dagron, „Troisieme, ne uvieme et quarantieme jours dans la tradition 
byzantine; temps chretien et anthropologie", p. 420-423. 

50 



această lume, întemniţaţi şi osândiţi să robească pentru stăpânire, în schimbul celor datorate. 
Si nu putini sunt aceia ce vor fi tinuti de vameşi." 325 

Alte texte spun că la trecerea prin vămi sufletul este împiedicat de stavile de natură 
spirituală, adică de patimile şi faptele sale rele, prin care diavolii îl prind ca şi cu un laţ; 
dimpotrivă, virtuţile şi faptele bune sunt chezăşia liberei sale treceri şi pavăză împotriva 
năvălirii lor. Sfântul Vasile cel Mare, tâlcuind acest verset din psalmul 7: „Doamne, 
Dumnezeul meu [...], mântuieşte-mă de toţi cei ce mă prigonesc şi mă izbăveşte, ca nu cumva 
să răpească sufletul eu ca un leu!", scrie: „Aşadar, cel în primejdie de moarte, ştiind că Unul 
este Cel Ce mântuie, Unul este Cel Ce izbăveşte, zice: «In Tine am nădăjduit, mântuieşte-mă 
de slăbiciune şi izbăveşte-mă de robie!» Socot însă că atleţii viteji ai lui Dumnezeu au luptat 
din destul în toată viaţa lor cu duşmanii cei nevăzuţi; dar după ce au scăpat de toate prigonirile 
lor, când ajung la sfârşitul vieţii, sunt cercetaţi de stăpânitorul veacului, ca să-i ia în stăpânire 
de ar găsi că au răni de pe urma luptelor sau unele pete şi urme de păcat; dacă însă vor fi găsiţi 
fără răni şi fără pete, îi lasă să se odihnească liberi în Hristos, pentru că au fost nebiruiţi. 
Psalmistul se roagă deci atât pentru viaţa de aici, cât şi pentru viaţa ce va să fie; şi zice: 
„Mântuieşte-mă aici de cei ce mă prigonesc, dar izbăveşte-mă acolo în vremea cercetării, ca 
nu cumva să răpească ca un leu sufletul meu!" Şi acestea le poţi afla de la însuşi Domnul, 
când a grăit mai înainte de patima Sa: «Acum vine stăpânitorul lumii acesteia, şi în Mine nu 
va avea nimic!» Domnul, nefăcând păcat, spunea că în El nu are nimic; omului însă îi este de 
ajuns dacă va îndrăzni să spună: „Vine stăpânitorul lumii acesteia şi în mine va avea puţine şi 

mici! 



Sfântul Diadoh al Foticeii spune că „cel ce se va afla (la vremea ieşirii din viaţă) în 
frică, nu va trece slobod peste căpeteniile iadului. Fiindcă are, ca şi aceia, în frica sufletului o 
mărturie a păcatului său. Dar sufletul care se veseleşte în dragostea lui Dumnezeu în ceasul 
dezlegării de trup, se înalţă atunci cu îngerii păcii deasupra oştilor întunecate." 327 Awa Isaia, 
la rândul său, suspină, zicând: „Vai mie, vai mie, că încă n-am fost eliberat de focul gheenei! 
Cei ce mă atrag spre ea rodesc încă în mine şi mişcă în inima toate lucrurile ei! Cei ce mă 
scufundă în foc se mişcă în trupul meu, voind să rodească. încă n-am cunoscut de acum unde 
voi merge în altă parte, încă nu mi s-a gătit calea dreaptă, încă n-am fost eliberat de lucrările 
celor aflaţi în văzduh, ale celor ce mă vor împiedica, pentru lucrurile lor rele care sunt în 
mine." 328 Insă tot el zice: „Credinţa în El şi păzirea poruncilor Lui şi iubirea faţă de toţi, 
aceasta este pecetea cerută sufletului când iese din trup; precum a poruncit ucenicilor Săi, 
zicând: «In aceasta vor cunoaşte toii că sunteţi ucenicii Mei, dacă vă veţi iubi unii pe alţii!» 

(In. 13, 35). Dar cine sunt cei despre care zice că vor cunoaşte, dacă nu Puterile ce vor sta la 
dreapta şi la stânga, adică îngerii şi diavolii? Căci de vor vedea vrăjmaşii semnul iubirii unit 
cu sufletul, se vor depărta de el cu frică. Şi atunci se vor bucura de el toate Puterile sfinte." 329 
Şi iarăşi, vorbind despre cel desăvârşit, spune că „cei din cer vor mărturisi despre el că a 
trecut peste stăpânitorii de-a stânga. Atunci pomenirea lui este cu cei din cer." 330 , şi-şi 
îndeamnă ucenicii „să se cerceteze în toată clipa de a trecut peste cei ce-1 ţin în văzduh, de s-a 
eliberat de ei avându-i încă înjur." 331 

Despre vămi şi vameşii din văzduh vorbeşte şi Sfântul Macarie cel Mare, spunând: 

325 Omilii la Evanghelia după. Luca, XXIII, 7. 
Omilia la psalmul 7, 2. 
7 Cuvânt ascetic în 100 de capete, 100. 
328 Douăzeci si nouă de cuvinte, XIV, 1. 

Ibidem, VII, 14. 
Ibidem, XXIII, 5. 



331 Ibidem, XXVI, 1. 

„După cum vameşii, stând la strâmtorile drumurilor, opresc pe călători şi-i scutură de bani, tot 
aşa şi demonii pândesc sufletele şi le opresc atunci când ies din trup. Dacă ele nu sunt curate 
cu desăvârşire, u le îngăduie să se ridice la sălaşele cereşti şi să ajungă în preajma Stăpânului 
lor, ci sunt trase în jos de diavolii din văzduh." 332 

Alţi Părinţi vorbesc încă şi mai limpede. Astfel, de la Sfântul Efrem Şirul aflăm 
următoarele: „Acestea vorbindu-le spre noi cel ce se sfârşeşte, deodată i se leagă limba lui, i 
se schimbă ochii, îi tace gura, i se opreşte glasul şi ostile cele înfricoşătoare se pogoară, 
slujitorii dumnezeieşti cheamă sufletul să iasă din trup, demonul cere să ne tragă pe noi la 
judecată. [...] Atunci îngerii, luând sufletul, se duc prin văzduh, unde stau începătoriile, 
stăpâniile şi căpeteniile puterilor celor potrivnice, pârâşii noştri cei amari, vameşii cei 
cumpliţi, cei ce ţin socoteala faptelor, care întâmpinându- 1 în văzduh, cer seama şi îl iscodesc 
şi aduc înainte păcatele omului şi înscrisele lui cele din tinereţe, cele din bătrâneţe, cele de 
voie şi cele fără de voie, cele prin fapte şi cele din gânduri, cele prin aduceri aminte. Multă 
frică este acolo, mult cutremur pentru sărmanul suflet, nepovestită este nevoia pe care o 
pătimeşte atunci de la mulţimea milioanelor de vrăjmaşi, fiind ţinut de dânşii, fiind frânt, 
clevetit, împins şi oprit să nu se sălăşluiască în lumină şi să nu intre în latura celor vii. Insă pe 
suflet îl duc sfinţii îngeri." 333 

Şi mai limpede vorbeşte Sfântul Chirii al Alexandriei, într-una din omiliile sale, 
preluată de Sfanţul Atanasie Sinaitul 334 şi citată de Sfântul Ioan Damaschin 335 : „Câtă frică şi 
cutremur şi câtă nevoie şi scârbă suferă sufletul când se desparte de trup şi după despărţire! 
Că vin către el îngeri buni şi mulţime de oaste cerească şi toate puterile cele potrivnice şi 
stăpânitorii întunericului, ţiitorii cei nelegiuiţi ai lumii, pârâşii noştri cei amari, vameşii cei 
cumpliţi ce sălăşluiesc în văzduh; şi însuşi ucigătorul sufletelor şi începătorul răutăţii, cel ce 
presară curse pe cale, balaurul cel mare, cel lepădat din credinţă, diavolul, îşi cască gura sa 
răcnind ca un leu şi căutând să-1 înghită. Căci a lui e stăpânia şi puterea şi judecata iadului şi 
a morţii. Şi cei ce ţin socoteala faptelor, întâmpinând sufletul în văzduh, cer seama şi iscodesc 
şi aduc înainte păcatele omului şi înscrisele lui cele din tinereţe, cele din bătrâneţe, cele de vo- 
ie şi cele fără de voie, cele prin fapte şi cele din gânduri, cele prin aduceri aminte. Multă frică 
este acolo, mult cutremur pentru ticălosul suflet, nepovestită este nevoia pe care o pătimeşte 
atunci de la mulţimea de vrăjmaşi, fiind ţinut de dânşii, clevetit, împins şi oprit să nu se 
sălăşluiască în lumină si să nu intre în latura celor vii. Văzând îngrozirea acestora, se tulbură 

şi se zbuciumă şi cu durere se întoarce către îngeri, iar aceştia, luând sufletul, îl poartă prin 
văzduh, însă pe cale e oprit şi cercetat în multe vămi, şi întrebat pentru păcatele sale. Mai întâi 
de minciuni şi de clevetiri, de vorbirile deşarte, de grairile cele de ruşine, de râsul peste 
măsură. [...] Şi iarăşi mai sus dracii întâmpină sufletul şi- 1 întreabă de desfrânare şi trufie. Vin 
după acestea dracii mâniei şi ai iuţimii, ai mândriei, ai nesupunerii, ai iubirii de arginţi, ai 
beţiei, ai vrajbei, ai descântecelor, ai lăcomiei, ai urii de fraţi, ai uciderii, ai furtişagului şi 
nemilostivirii. Scurt vorbind, pentru toată patima de care a bolit, este cercetat şi tras la 
socoteală. Ce groază şi ce spaimă nu va simţi sufletul în toată vremea, până ce se va judeca 
desăvârşit! Puterile dumnezeieşti stau de fată, înfăţişând toate cugetele bune, vorbele bune si 

faptele bune ale sufletului. Iar sufletul stă cu frica în mijlocul îngerilor luminaţi care- 1 ajută, 
şi-al demonilor care-1 parase, aşteptând îndreptăţirea şi scăparea sa, ori osânda şi pierzarea. 
Deci, pe cel drept şi neîntinat, cu sârguinţă îl primesc îngerii şi neîmpiedicat urcă să se 
închine înaintea lui Dumnezeu." 336 



Omilii duhovniceşti (col. II), XLIII, 9. 
333 Cuvânt despre despărţirea sufletului, despre a doua venire şi despre judecată. 
4 Omilii despre cei răposaţi, PG 89, 1200. 



Sfintele paralele, PG 96, 310. 

Omilii, XIV, Despre ieşirea sufletului si suirea la ceruri, PG 77, 1073-1076. 

Vămile din văzduh sunt foarte limpede înfăţişate de Awa Isaia Pustnicul: „De câtă 
bucurie trebuie să cugeti că va avea sufletul care a început să slujească lui Dumnezeu şi şi-a 
desăvârşit lucrarea lui? Căci la ieşirea lui din lumea aceasta, va face să meargă înaintea lui 
lucrarea lui şi se vor bucura cu el îngerii când îl vor vedea scăpat de stăpânirile lumii. 
Deoarece când va ieşi sufletul, vor merge cu el îngerii şi vor ieşi în întâmpinarea lui toate 
puterile întunericului, voind să-1 ia în stăpânire de vor avea ceva de al lor în el. Dar atunci nu 
îngerii vor lupta pentru el, ci faptele pe care le-a făcut. Ele îl vor înconjura şi- 1 vor păzi de 
acele puteri, ca să nu se atingă de el. Iar de vor învinge faptele lui, vor cânta înaintea lui 
îngerii, până ce vor ajunge la Dumnezeu întru veselie. In ceasul acela se va uita tot lucrul 
lumii acesteia şi toată osteneala ei. Să punem deci toată puterea noastră, lucrând bine în scurta 
vreme de acum, pentru a scăpa lucrul nostru de tot răul, ca să ne putem mântui de mâinile 
stăpânitorilor ce caută să ne ducă cu ei! Căci sunt vicleni şi fără milă. Fericit este, deci, cel în 
care nu se va afla ceva din ale celor potrivnici, căci bucuria şi veselia, odihna şi cununa lui 
vor fi peste măsură! [...] Fraţi iubiţi, să punem toată puterea noastră în lacrimile înaintea lui 
Dumnezeu, poate se va milui de noi bunătatea Lui şi ne va trimite puterea până ce vom birui 
prin faptele ce le-am săvârşit pe stăpânitorii răutăţii, care vin înaintea noastră! Să ne îngrijim 
din inimă, să ne dobândim dorirea lui Dumnezeu, Care ne va mântui pe noi de mâinile 
Vicleanului, când va ieşi acolo în întâmpinare noastră! Să iubim pe săraci, ca să ne scape de 
iubirea de arginţi, când va ieşi în întâmpinarea noastră! Să iubim pe toţi fraţii noştri, neavând 
nici o ură în inima noastră faţă de cineva, nici răsplătind cuiva cu rău (Rom. 12, 17), ca să ne 
păzească pe noi de pizmă când va ieşi în întâmpinarea noastră! Să iubim smerita cugetare în 
toate, suportând cuvântul aproapelui şi când ne va lovi, şi când ne va osândi! Căci aceasta ne 
va păzi de mândrie, când va ieşi întru întâmpinarea noastră. Să câştigăm cinstirea aproapelui, 
căutând să nu-1 osândim cu nimic! Aceasta ne va păzi de vorbirea de rău, când va ieşi în 
întâmpinarea noastră. Să dispreţuim bunătăţile lumii şi cinstirea ei, ca să ne mântuim de poftă, 
când va ieşi în întâmpinarea noastră! Să învăţăm limba noastră la cugetarea la Dumnezeu, să 
grăiască dreptatea şi rugăciunea, ca să ne păzească de minciună, când va ieşi în întâmpinarea 
noastră! Să ne curăţim inima şi trupul de pofte, ca să ne mântuim de necurăţie, când va ieşi în 
întâmpinarea noastră! Căci toate acestea vor căuta sa ne stăpânească sufletul când va ieşi din 
trup. Dar virtuţile îi vor ajuta, dacă le-a dobândit." 337 

Vămile şi vameşii ce cercetează fiecare patimă, pe rând, le înfăţişează cu amănunţime 
Viata Sfântului Ioan cel Milostiv, patriarhul Alexandriei: „Fericitul acesta întotdeauna cugeta 
la ieşirea sa dintru această viaţă, zicând: „Socot că spre mântuire îi e de ajuns omului sa 
cugete neîncetat la moarte şi să se îngrijească de sfârşitul său, că nu se va întâlni atunci cu 
mila, ci numai faptele lui vor merge cu el. Şi care nu va fi necazul şi nevoia sufletului care nu 
s-a gătit de drum, când vor veni îngerii să-1 ia? Cum nu va suspina şi nu va cere el să i se mai 
dea măcar scurt timp să mai trăiască, dar i se va spune atunci: „Oare bine ţi-ai folosit timpul 
vieţii?" Şi, grăind către sine, încă zicea: „Cum vei trece, ticăloase Ioane, nemuşcat de fiarele 
din trestii, despre care spune proorocul zicând: „Ceartă fiarele din trestii!" (Ps. 67, 31), in 
acel ceas amar, când ne vor întâmpina pe noi acei cruzi şi nemiloşi vameşi, către care nu 
pricepem ce vom zice?" Că-i era lui descoperit de la Sfântul Simeon Stâlpnicul că, ieşind 
sufletul din trup şi vrând să se suie la ceruri, îl întâmpină pe el cetele dracilor şi- 1 întreabă, 
mai întâi de minciuni şi de clevetiri; că dacă de acelea nu s-a pocăit, apoi este oprit de către 
draci. Şi iarăşi, mai sus dracii întâmpină sufletul şi- 1 întreabă despre desfrânare şi trufie, şi 
dacă de acestea s-a pocăit, se izbăveşte de dânşii. Şi multe sunt împiedicările şi întrebările 
sufletului de către draci, vrând acesta să meargă la ceruri. Vin după aceea dracii mâniei şi 
invidiei şi vorbirii de rău, ai iuţimii, ai mândriei, ai grăirii de ruşine, ai nesupunerii, ai 
cămătăriei, ai iubirii de arginţi, ai beţiei, ai vrajbei, ai descântecelor, ai lăcomiei, ai urii de 



Douăzeci si nouă de cuvinte, XVI, 2. 

fraţi, ai uciderii, ai furtişagului, ai nemilostivirii. Si când ticălosul acela de suflet se duce de la 
pământ al cer, nu stau aproape de dânsul sfinţii îngeri şi nici îi ajută lui, ci singur sufletul 
nostru dă pentru sine răspuns prin pocăinţă şi prin fapte bune." 338 

Despre vămi ne vorbeşte încă şi această istorisire despre un ostaş, pe nume Taxiot, 
care a înviat din morţi, pe care o aflăm în Vieţile sfinţilor, luna martie, ziua 28: „In Cartagina, 
cetatea Africii, în vremea patriciului Nichita, a fost un oarecare bărbat cu numele Taxiot, cu 
rânduiala de ostaş, şi acela îşi petrecerea viaţa sa în mari păcate. Şi, fiindcă mulţi mureau în 
Cartagina din pricina ciumei, a venit şi Taxiot în frică şi în simţire şi s-a pocăit de păcatele 
sale şi, ieşind din cetate cu femeia lui, s-au aşezat într-un sat, la linişte. Iar nu după multe zile, 
din lucrarea zavistiei diavolului, a căzut în desfrânare cu femeia unui gospodar din acel sat. Şi 
nu la multă vreme după aceea, 1-a lovit ciuma şi a murit. Şi era o mănăstire, ca la o stadie 
departe de satul acela. Şi alergând acolo, femeia lui Taxiot a rugat pe monahi ca, venind, să ia 
trupul mortului şi să-1 îngroape în biserică. Deci l-au îngropat pe el întru al treilea ceas din zi. 
Iar când a fost ceasul al noulea, s-a auzit din mormânt strigare, zicând: «Miluiţi-mă, miluiţi- 
ma!» Şi apropiindu-se de mormânt şi auzind glasul celui îngropat, degrabă l-au dezgropat pe 
el şi, aflându-1 viu, au înmărmurit de spaimă. Şi l-au întrebat pe el, voind să ştie ce i s-a în- 
tâmplat lui şi cum a înviat. Iar acela, neputând vorbi de multă plângere şi tânguire, îi ruga pe 
dânşii să-1 ducă pe el la robul lui Dumnezeu Tarasie, episcopul, şi- 1 duseră la acela. Iar 
episcopul trei zile 1-a tot silit pe el să-i spună ce a văzut acolo, şi acela, a patra zi, a putut grăi. 

Deci, cu multe lacrimi, a spus acestea: «Când eram pe moarte, am văzut înaintea mea 
nişte arapi a căror vedere era foarte înfricoşătoare. Şi văzându-i pe ei, sufletul meu se tulbura. 
Apoi am văzut doi tineri foarte frumoşi, şi sufletul meu a sărit în mâinile lor. Şi îndată, ca 
zburând, ne suiam de la pământ în văzduh, spre înălţime, şi am întâlnit vămile cele ce 
străjuiesc suirile şi opresc toate sufletele omeneşti. Şi la fiecare vamă, pentru câte un alt păcat, 
osebit eşti întrebat: la una, pentru minciună, la alta, pentru ceartă, iar la alta, pentru mândrie. 
Si fiecare păcat îsi are întrebătorii săi în văzduh. Si am văzut eu într-un mic cufaras, ţinut de 

îngeri, toate lucrurile mele cele bune, şi îngerii luau din acelea şi cumpăneau lucrurile mele 
rele, şi aşa am trecut vămile. Iar când ne-am apropiat de porţile cereşti, am sosit la vama 
desfrânaţilor; m-au oprit acolo pe mine străjerii şi-mi scoteau toate faptele mele trupeşti de 
desfrâu, precum le-am făcut din tinereţe şi până acum. Şi au zis îngerii cei ce mă duceau pe 
mine: „Toate păcatele trupeşti, pe care le-a făcut în cetate, i le-a iertat lui Dumnezeu, de 
vreme ce s-a pocăit de acelea." Dar potrivnicii mei au răspuns şi au zis: „După ieşirea din 
cetate, în satul acela unde s-a dus, s-a desfrânat cu femeia gospodarului." Şi auzind aceasta, 
îngerii n-au aflat nici un lucru bun ca să mă răscumpere de păcatul acela şi, lăsându-mă, s-au 
dus. 

Deci, apucându-mă pe mine viclenele duhuri, m-au bătut şi, desfacându-se pământul, 
m-au pogorât, fiind purtat prin nişte intrări înguste şi prin oarecare crăpături strâmte şi rău- 
mirositoare, până la cele mai de jos temniţe ale iadului, unde sufletele păcătoşilor sunt 
încuiate în întunericul cel veşnic f...l Si am fost închis cu dânşii si eu în locurile acelea 

întunecoase şi întru strâmtorare m-au pus, şi plângeam şi mă tânguiam cu amar, ţinut fiind de 
la al treilea ceas până la al noulea. 

După aceea, am văzut puţină strălucire şi pe cei doi îngeri ce veniseră acolo, şi am 
început a-i ruga pe dânşii să mă scoată pe mine din primejdia aceea, ca să mă pocăiesc 
înaintea lui Dumnezeu. Şi mi-au zis mie îngerii: „In deşert te rogi, pentru că nu iese nimeni de 
aici înainte de învierea tuturor!" Iar eu, mult cerând şi rugându-mă şi făgăduind ca mă voi 
pocăi, a grăit un înger către celălalt: „Te pui chezaş pentru dânsul, că se va pocăi, precum 
făgăduieşte, din toată inima?" Şi a zis celălalt: „Mă pun chezaş!" Şi am văzut cum i-a dat lui 
chezaşul mâna. Atunci, apucându-mă pe mine, m-au scos de acolo, pe pământ, şi m-au pus în 

38 Leonţiu de Neapole, Viata Sfântului Ioan al Ciprului, 43. (Vezi în Proloage, luna lui octombrie în 29 de zile - 
n. tr.) 

mormânt, lângă trupul meu. Şi mi-au zis mie: „Intră de unde te-ai despărţit!" Şi am văzut eu 
sufleteasca mea fire strălucind ca un mărgăritar, iar trupul cel mort era ca nişte tină rău- 
mirositoare si neagră si mă îngretosam să intru în el. Si mi-au zis mie îngerii: „Nu se cade 

altfel sa te pocăieşti, fără numai cu trupul cu care ai greşit!" Iar eu mă rugam, ca n-aş mai fi 
intrat în trup. Deci îngerii mi-au grăit: „Intră, că de nu, iarăşi te vom duce pe tine acolo de 
unde te-am luat!" Atunci am intrat şi am înviat şi am început a striga: „Miluiţi-mă!"» 

Acestea ni le-au povestit părinţii cei vrednici de crezare, spre învăţătură şi mântuire. 335 
Vămile văzduhului sunt foarte limpede înfăţişate în istorisirea Sfintei Teodora, pe care 
o aflăm în Viata Sfântului Vasile cel Nou, duhovnicul său, scrisă de un ucenic al acestuia, 
Grigorie Tracul. 

„Cu mare iuţeală mergând noi de pe pământ spre înălţimea cerurilor, la început ne-au 
întâmpinat duhurile rele ale văzduhului de la prima vamă, la care se întreabă de păcatele 
sufletului prin cuvânt: vorbe deşarte, glume, vorbire fără rost, vorbe murdare, batjocoriri şi 
altele de felul acesta. Acolo era o mare adunare de arapi, mari şi negri ca tăciunele, în fruntea 
cărora era unul foarte înrăutăţit, care stătea în faţa mea. Fiind opriţi noi acolo, aceia au adus 
înaintea mea o mulţime de catastife. Acolo am văzut scrise toate cuvintele deşarte vorbite din 
tinereţile mele, vorbele fără socoteală si neruşinate, toate cuvintele nebuneşti si necurate, toate 
cântecele lumeşti, râsetele, prin care am smintit multe suflete, făcând pe unii să râdă 
nebuneşte prin glume păcătoase, prosteşti şi vorbe deşarte, cum e obiceiul multora. Vameşii 
aceia fioroşi îmi arătau, una câte una, toate relele sau păcatele acelea şi, arătându-mi-le pe 
toate, unele după altele, mă învinovăţeau pentru ele. Ei îmi arătau vremea, locurile, 
persoanele, când, unde şi cu cine m-am dedat la acele vorbe deşarte, râsete şi celelalte de acest 
fel prin care am mâniat pe Dumnezeu. Neştiind eu că şi acelea sunt păcate, nici nu le-am 
mărturisit părintelui meu duhovnicesc şi nici nu m-am căit de ele, nici n-am făcut roade 
vrednice de pocăinţă pentru ele. Văzându-mă mustrată aşa de groaznic de acei vameşi 
infernali, am rămas uimită, tăcând ca o mută, neavând ce mai răspunde acelor duhuri viclene, 
pentru ca cele spuse de dânşii erau adevărate. Tremurând de fiică, tăceam şi mă ruşinam şi 
aşteptam îngrozită să văd ce vor face şi ce va fi cu mine. Atunci sfinţii îngeri care mă însoţeau 
au pus împotriva acelor păcate o parte din faptele mele cele bune pe care le făcusem mai pe 
urmă, dar neajungând acelea, au împlinit din darurile Cuviosului Părintelui meu, Vasile 340 , şi 
aşa răscumpărându-mă, am plecat de acolo mai departe, în sus. 

(Vama a doua) Iarăşi urcând noi mai sus, am ajuns la vama minciunii. La această 
vama se întreabă de tot cuvântul mincinos, de călcarea jurămintelor, de luarea în deşert a 
numelui lui Dumnezeu, de mărturiile mincinoase, de spovedaniile neadevărate sau 
mincinoase. Domnii vămii aceleia, negri, iuti si sălbatici, cu fetele hâde si murdare, mă 
întrebau şi mă învinuiau cu mare asprime pentru păcatele mele. Cercetându-mă cu 
deamănuntul, am fost vădită de două păcate: întâi, lucruri mici, în care mi s-a întâmplat şi mie 
a minţi şi pe care, nesocotindu-le păcate, nu le-am mărturisit înaintea duhovnicului la 
spovedanie, şi doi, că m-am ruşinat şi am ascuns înaintea duhovnicului unele fapte de ale 
mele. Insă călcări de jurăminte, mărturii mincinoase şi altele de felul acesta, n-au aflat în mine 
cu darul lui Hristos. Sfinţii îngeri, punând şi acolo o parte din faptele mele cele bune şi mai 



" Text editat de F. Combefis, Bibliothecae Graecorum Patrum Auctorium Novlssimum. Paris, 1672,1.1, p. 324- 
326. (Vezi în Proloage, luna lui martie, în 28 de zile - n. tr.) 

340 Aceste daruri sunt rugăciunile Cuviosului, după cum se vede din textul următor: „Arapii aceia văzând faptele 
mele cele bune, scrâşneau din dinţi, vrând să mă răpească din mâinile sfinţilor îngeri şi să mă arunce in fundul 
iadului lor. Dar s-a arătat fara veste Cuviosul Părintele nostru Vasile [...]Tinand in mâinile sale ceva minunat, un 
fel de sicriaş cu daruri duhovniceşti in chip de bani de aur,, Părintele nostru Vasile 1-a dat ingerilor luminaţi, 
zicând:" Poftiţi, domnii meilAcest suflet mi-a slujit mie cu buna credinţa,, odihnindu-mi bătrâneţile mele. Atunci 
eu m-am rugat lui Dumnezeu pentru dansul, si El mi 1-a dăruit. Când veţi trece prin vămile văzduhului si vor 
incepe duhurile cele viclene a stramtora acest suflet,, sa-1 răscumpăraţi cu aceste rugăciuni ale mele de datoriile 
lui!" 

mult din darurile Părintelui meu Vasile, m-au răscumpărat. 

(Vama a treia) De la acea vamă mergând noi în sus, am ajuns la vama clevetirii, 
ponegririi, vorbirii de rău, a judecării şi osândirii aproapelui. Acolo am fost opriţi şi am văzut 
cât de greu păcat este a cleveti şi a osândi pe cineva, a-1 defăima, huli, batjocori şi a râde de 
păcatele altuia. Pe unii ca aceştia îi cercetează cu deamănuntul acei cumpliţi întrebători, ca pe 
nişte antihristi care, răpind cinstea şi dreptul de judecată al Domnului nostru Iisus Hristos, s- 
au făcut ei înşişi judecători şi pierzători celor de aproape ai lor. In mine însă, cu darul lui 
Dumnezeu, n-au aflat păcate de acestea, pentru că în toate zilele mele m-am păzit cu 
dinadinsul ca să nu clevetesc pe nimenea, nici să osândesc, nici să râd de cineva. Uneori, e 
drept, din întâmplare, auzind pe alţii osândind sau clevetind sau râzând de cineva, mă plecam 
spre dânşii puţin cu mintea, sau din nepază adăugam şi eu la acelea câte o vorbă sau îi 
aprobam în vreun fel. Dar îndată revenindu-mi, m-am căit în sinea mea. Totuşi mi s-au pus şi 
socotit si acelea în păcatul osândirii si clevetirii de către vameşii aceia întrebători. Dar sfinţii 
îngeri, răscumpărându-ma şi de la această vamă cu darurile Cuviosului Vasile, am mers mai 
departe în sus. 

(Vama a patra) Alergând noi tot mai sus, am ajuns la vama aceea ce se numeşte a 
lăcomiei sau îmbuibării pântecelui. Ajungând acolo, îndată au alergat asupra mea acele duhuri 
necurate si mârşave, graşi, soiosi si foarte sălbatici, bucurându-se de sosirea mea la ei, ca de o 
dobândă grasă. Chipurile acelor duhuri drăceşti închipuiau pe iubitorii de desfătări, pe 
nesăţioşi şi pe urâcioşii beţivi. Aceia, împresurându-ne pe noi ca nişte câini, ne-au oprit şi 
îndată au adus înaintea mea toate păcatele mele, adică: de am mâncat vreodată pe ascuns şi 
fără măsură, fără trebuinţă, sau dis-de-dimineată, sau de am mâncat fără rugăciune si fără să- 
mi fac semnul sfintei cruci. Apoi îmi puneau înainte de câte ori am mâncat în sfintele posturi 
mai înainte de terminarea sfintei slujbe. De asemenea şi beţiile toate mi le arătau rând pe rând, 
punându-mi în faţă toate paharele băute şi numărul paharelor ce-am băut, probozindu-mă şi 
zicându-mi: „Iată, atâtea pahare ai băut în cutare vreme, atâtea în cutare şi cu cutare bărbat şi 
femeie, atâtea în cutare loc, atâtea la cutare petrecere, praznic ori pomană." Toate păcatele şi 
plăcerile acestea ale pântecelui, pe care le făcusem, mi le puneau înainte vameşii aceia, 
bucurându-se de mine ca şi cum aş fi fost trecută în stăpânirea lor, în fundul iadului, unde 
voiau să mă arunce. Fiind mustrată pentru acele păcate ale mele, tremuram de frică, neavând 
ce răspunde împotriva lor. Sfinţii îngeri însă, scoţând din darurile Cuviosului Vasile, m-au 
răscumpărat şi de la acea vamă. Diavolii, văzând răscumpărarea mea, s-au tulburat grozav şi 
strigau: „O, amar nouă! Ne-am pierdut toată osteneala noastră!" Acestea zicând, aruncau în 
văzduh catastifele în care erau scrise păcatele mele. Eu, văzând aşa, m-am bucurat mult şi am 
plecat de acolo în sus, fără primejdie. Sfinţii îngeri, mergând, vorbeau între ei, zicând: „Cu 
adevărat, mare ajutor a câştigat sufletul acesta de la plăcutul lui Dumnezeu Vasile! Dacă nu 1- 
ar fi ajutat el cu ostenelile şi rugăciunile lui, multe primejdii ar fi întâmpinat şi ar fi răbdat 
trecând prin aceste ispitiri, cercetări şi judecăţi ale văzduhului!" Atunci eu, luând puţină în- 
drăzneală, am zis către dânşii: „Stăpânii mei, mi se pare mie că nimeni dintre cei care trăiesc 
pe pământ nu ştiu ce se face aici şi ce aşteaptă pe sufletul păcătos după ieşirea din trup!" 
Sfinţii îngeri mi-au răspuns: „Oare nu mărturisesc pentru acestea dumnezeieştile Scripturi, 
care se citesc întotdeauna în sfintele biserici şi se propovăduiesc de sfinţiţii slujitori ai lui 
Dumnezeu? Dar cei ce s-au împătimit în deşertăciunile pământeşti nu bagă seamă de acestea. 
Ei socotesc că îmbuibarea si beţia din toate zilele este o desfătare. Si asa, mâncând 
întotdeauna fără saţ şi îmbuibându-se fără frică de Dumnezeu, avându-şi pântecele în loc de 
Dumnezeu, nici nu se gândesc la viaţa viitoare, ba nici nu-şi mai aduc aminte de 
dumnezeieştile Scripturi, care zic: «Vai vouă, celor ce sunteţi satui acum, că veţi flămânzi!» 
(Le. 6, 25). Numai bogaţii aceia cu inimă bună, asemenea lui Avraam, care sunt milostivi şi 
fac dreptate şi fapte bune, care miluiesc pe săraci şi scăpătaţi, care ajută pe cei ce sunt în 
nevoi şi în primejdii, aceia câştigă cu înlesnire de la Dumnezeu iertarea păcatelor şi trec 
vămile văzduhului fără supărare, pentru milosteniile lor. Aceasta o adeveresc dumnezeieştile 
Scripturi, zicând: «Milostenia izbăveşte din moarte şi acoperă mulţime de păcate.» (Tob. 12, 

9). Cei ce nu se sârguiesc a-şi curaţi păcatele prin milostenie, acelora nu le e cu putinţă a 
scăpa de aceste întrebări, căci îi răpesc acei stăpâni ai vămilor întunecaţi la chip şi, muncindu- 
i cumplit, îi pogoară în subteranele iadului. Acolo îi ţin în legături până la înfricoşata Judecată 
a Domnului Hristos. Vezi că nici ţie nu ţi-ar fi fost cu putinţă a trece aceste vămi dacă nu ai fi 
câştigat răscumpărarea prin darurile Cuviosului Vasile!" 

(Vama a cincea) Vorbind noi astfel, am ajuns la vama lenevirii şi a trândăvirii, unde 
se cercetează toată zilele şi ceasurile petrecute zadarnic, fără lucrarea faptei bune. Acolo se 
opresc toţi leneşii sau trândavii aceia care, asemenea trântorilor, poftesc şi mănâncă din 
osteneli străine, în loc de a lucra si a-si câştiga existenta prin lucrul si sudoarea fetei lor. De 
asemenea şi cei care sunt plătiţi si nu lucrează după învoială. Acolo se cercetează şi cei care 
nu se îngrijesc a lăuda pe Dumnezeu şi cei care se lenevesc în zilele de praznice, în duminici 
şi sărbători a merge la Vecernie, la Utrenie, la dumnezeiasca Liturghie şi la celelalte slujbe de 
laudă a lui Dumnezeu. La acea vamă se cercetează lenevirea, trândăvia şi neglijenţa fiecărui 
creştin, mirean ori cleric, care n-a purtat grijă de sufletul sau sau de sufletele încredinţate lor. 
Acolo se cercetează cu deamănuntul toate păcatele izvorâte din lenevire şi mulţi sunt opriţi şi 
se prăbuşesc în prăpăstiile iadului. Acolo şi eu, mult fiind întrebată, nu mi-ar fi fost cu putinţă 
a scăpa de datoriile acestui păcat, de n-ar fi împlinit neajunsul meu dăruirea Cuviosului 
Vasile, prin care răscumpărându-mă, m-au scos din primejduirea ce mă ameninţa a mă pogorî 
jos, în iad. 

(Vama a şasea) De acolo am ajuns la vama furtişagului. Vameşii draci ai acelei vămi 
încearcă acolo cu deamănuntul sufletele despre feluritele păcate ale furturilor, răpirilor şi 
înşelătoriilor, pe ascuns sau pe faţă. La această vamă, deşi ne împiedicarăm puţin, pentru că 
nu s-au găsit în mine furtişaguri, afară de cele făcute în copilărie, puţine, şi acelea din 
puţinătatea minţii, am trecut fără să dăm mult. 

(Vama a şaptea) Am ajuns apoi la vama avariţiei şi a iubirii de arginţi. Milostivul 
Dumnezeu însă acoperindu-mă în viaţa mea, nu m-am îngrijit de multă avere, nici n-am fost 
iubitoare de arginti si de agonisit averi. Eu în viată mă îndestulam cu cele ce mi le dădea 
Domnul, mulţumindu-mă cu puţin. Nu eram lacomă sau avară. Ba, încă din cele ce aveam, 
împărţeam cu osârdie şi cu bucurie săracilor şi celor lipsiţi de cele de trebuinţă. Pentru aceasta 
am trecut uşor şi repede prin vama aceasta. 

(Vama a opta) Lăsând în urmă pe vameşii draci de la vama zgârceniei, am călătorit 
tot mai sus în văzduh, pe acea cale necunoscută, întunecată şi înfricoşată, până ce am ajuns la 
vama ce se cheamă a cametei. Acolo se cercetează toţi aceia care-si dau argintii cu camătă, 
agonisindu-si dobândă necurată, lacomii si cei care tin în casele lor lucruri străine. Neavând 
însă cu ce să mă învinuiască, scrâşneau din dinţi asupra mea, înfricoşându-mă. Noi însă am 
plecat de acolo mai sus, mulţumind lui Dumnezeu. 

(Vama a noua) înaintea noastră s-a arătat chinul nedreptăţii. Acolo se cercetează cu 
deamănuntul judecătorii nedrepţi, care părtinesc pe cei vinovaţi şi osândesc pe cei nevinovaţi. 
Se mai cercetează oprirea plăţii lucrătorilor, cei care neguţătoresc cu cântare şi măsuri 
măsluite şi toţi cei care, într-un fel sau altul, au fost nedrepţi şi au făcut nedreptate. Noi însă 
am plecat mai departe şi de acolo, nedând nimic la acea vamă. 

(Vama a zecea) Am ajuns apoi la acea vamă care se numeşte a zavistiei şi a 
duşmăniei. Acolo se cercetează cu deamănuntul toţi aceia care s-au zavistuit unul pe altul, 
vrăjmăşiile, urâciunea, neiubirea de fraţi şi de aproapele, cu feluritele răutăţi ce izvorăsc din 
aceste păcate ucigătoare de suflet. Această vamă am trecut-o fără să dăm ceva, pentru că n-am 
zavistuit pe nimeni în viaţa mea. Acolo mă întrebau vameşii aceia urâcioşi despre ura de frate 
şi neiubirea aproapelui, dar, cu îndurările Domnului nostru Iisus Hristos, Dumnezeu, la toate 
acele întrebări nu m-au aflat vinovată. Am văzut însă mânia diavolilor vămii aceleia care, cu 
feţele lor de arapi, scrâşneau din dinţi, repezindu-se asupra mea cu mânie, ca să mă înghită de 
vie. Dar, neavând a ne teme de dânşii, ne-am suit tot mai sus, bucurându-ne. 

(Vama a unsprezecea) Călătorind noi aşa, în mari depărtări, tot mai sus în văzduh, 
am ajuns la vama mândriei cu fiicele ei: slava deşartă, lauda, iubirea de sine, obrăznicia, 

înălţarea cu mintea. Acolo, diavolii acelei vămi, foarte trufaşi, cercetează pe toţi păcătoşii 
pentru păcatele de mai sus, adică dacă, trufindu-se, n-a dat ascultare părinţilor trupeşti ori 
duhovniceşti, de s-au încrezut mai mult în ei decât în Dumnezeu, dacă au dispreţuit pe semeni 
ori s-au mândrit cu ştiinţa, cu dregătoria, cu viţa, cu hainele, cu neamul bogat. Eu însă în 
viaţă, fiind slujnică săracă şi neavând a mă mândri cu unele ca acestea, am trecut printre acei 
draci trufaşi, dând ceva foarte puţin, deoarece am fost smerită şi am cinstit pe părinţii mei 
trupeşti şi pe cei mai mari, ascultându-i în toate cele de bune şi de mântuire câte mă învăţau. 

(Vama a douăsprezecea) Urcându-ne de acolo mai sus, la înălţime, pe treptele 
văzduhului, am ajuns la vama mâniei, a iuţimii şi a lipsei de milă. Arapii aceia mă cercetau 
aspru şi amănunţit despre feluritele laturi ale păcatului mâniei şi iuţimii. Era acolo mulţime 
multă de draci foarte sălbatici şi fioroşi, iar în fruntea lor era o căpetenie drăcească, care stătea 
pe un tron asemenea unui idol, grozav de înfricoşător şi el, poruncind mânios, cu aprinsă 
iuţime şi asprime celor din jurul său. Graiul lui însă nu- 1 înţelegeam. Aceia, plini de mânia, 
iutimea si răutate lor, se muşcau unii pe alţii ca fiarele sălbatice si neîmblânzite, chinuindu-se 

şi ţipând groaznic, înspăimântând totul în jurul lor. Ajungând noi în mijlocul acelor răi, s-au 
repezit asupra noastră cu feţele lor sângeroase şi cu mare răutate demonică ne cercetau, 
punând înainte toate păcatele mele făcute în mânia şi iuţimea mea, cât am trăit pe pământ. Ori 
de câte ori m-am mâniat, iuţit, tulburat şi am ţipat la cineva cu cuget rău şi cu privire 
sălbatică. Chiar şi pentru cele ce, din dragoste sfântă, vrând a trage pe cineva din păcate şi a-1 
pune în bună rânduiala, de m-am tulburat cu mânie şi iuţime asupra lui, ori de l-am amărât 
sau de l-am bătut, ori de m-am pornit asupra cuiva cu mânie de vrajbă şi ţinând în mine 
răutatea, am plecat ocărând şi îngrozind [...]. Toate acelea mi le arătau rând pe rând, aşa cum, 

când si unde le făcusem. Insă n-au dobândit ce doreau ei de la noi. Sfinţii îngeri care mă 

însoţeau le-au răspuns pentru acelea cu care mă învinuiau şi aşa am mers înainte, bucurându- 
ne în Domnul, acoperit fiind sufletul meu păcătos cu rugăciunile Cuviosului meu Părinte 
Vasile. 

(Vama a treisprezecea) Am ajuns apoi la vama ţinerii de minte a răului şi a 
răzbunării. Acolo, cu o groaznică nemilostivire, se cercetează toţi aceia care ţin în inima lor 
amintirea răului, cei care răsplătesc cu rău pentru răul făcut sau care sunt învrăjbiţi cu alţii. 
Milostivirea Celui Preainalt însă m-a acoperit şi acolo, fiindcă n-am ţinut răutate în inima mea 
asupra nimănui, n-am ţinut minte răul făcut de alţii şi n-am avut răutate asupra celor ce mă 
vrăjmă-şeau, nici m-am răzbunat asupra cuiva, ci, pe cât am putut, am arătat dragoste spre 
aceia, răsplătind răul cu binele, şi aşa cu nimic nu m-au aflat datoare la acea vamă. Diavolii, 
văzând că n-au pentru ce mă opri acolo, se tânguiau cumplit, văzându-mă că scap liberă din 
ghearele lor. Astfel am plecat de acolo mai departe, bucurând-ne în Domnul. Suindu-ne noi 
aşa tot mai în sus în văzduh, mi-am luat îndrăzneala şi am întrebat pe sfinţii îngeri care mă 
duceau: Domnii mei, rogu-vă să-mi spuneţi de unde ştiu aceste înfricoşate puteri şi stăpâniri 
ale văzduhului toate faptele rele ale oamenilor ce trăiesc pe pământ în toată lumea, ale 
fiecăruia în parte? Iată, văd că nu numai pe cele făcute la arătare, ci şi pe cele ascunse le ştiu 
şi le vădesc aici. Sfinţii îngeri mi-au răspuns, zicând: Tot creştinul, la Sfântul Botez, primeşte 
de la Dumnezeu pe îngerul său păzitor, care, nevăzut, îl păzeşte pe dânsul ziua şi noaptea, 
călăuzindu-1 la tot lucrul bun pe calea vieţii şi a mântuirii, în tot timpul vieţii lui, până în 

ceasul morţii. El scrie în cartea sa toate cuvintele, mişcările si lucrurile cele bune făcute de om 

în viaţa sa. Asemenea şi căpetenia împărăţiei întunericului şi a beznei iadului, care doreşte să 
tragă tot neamul omenesc în pierzarea sa, pune pe lângă fiecare om ce se zămisleşte şi se naşte 
în lume pe câte unul dintre înrăutăţitele sale duhuri viclene. Acela, umblând aproape de om şi 
în urma lui, îi pândeşte de aproape şi cu deamănuntul toate: privirile, mişcările, cuvintele, 
lucrurile si toate câte le face de-a lungul întregii sale vieţi, si neîncetat îl îndeamnă cu 

vicleşuguri la răutăţile lui, adică a păcătui în tot felul. îndată ce vede că omul a înclinat spre 
rău, a vorbit rău şi a păcătuit, acel diavol scrie toate păcatele în catastiful său, pe care apoi îl 
duce la vămi, cu toate păcatele omului scrise de el. In acest chip sunt ştiute de vameşii 
văzduhului toate păcatele tuturor oamenilor din lumea pământească. Apoi, după ce sufletul se 

desparte de trup, când se sârguieşte pentru a sui la cele cereşti, la Ziditorul său, atunci, după 
cum vezi, aceste duhuri viclene ale vămilor văzduhului îl opresc pe loc, arătându-i scrise toate 
păcatele lui. Pe sufletul care are mai multe fapte bune decât păcate nu-1 pot opri vameşii 
aceia; dar dacă vor afla la el mai multe păcate decât fapte bune, îl opresc un timp în stăpânirea 
lor şi- 1 închid în temniţele iadului, unde-1 muncesc atât cât le îngăduie dreptatea 
dumnezeiască. Acolo suferă greu şi se chinuieşte sufletul acela până ce, cu postiri, rugăciuni, 
milostenii, sfinte Liturghii, parastase, pomeni şi alte faceri de bine făcute în numele lor 
sfintelor locaşuri şi săracilor de către ai săi, primeşte iertare pentru păcatele sale. Cei care se 
închină Prea Sfintei Treimi şi deseori primesc cu vrednicie sfânta împărtăşanie, trupul şi 
sângele Domnului nostru Iisus Hristos, aceia urcă lesne la cer, apăraţi fiind de îngeri şi de 
rugăciunile sfinţilor lui Dumnezeu, care se roagă pentru mântuirea lor. Cei care n-au făcut nici 
unele din cele de folos în toată viaţa lor, n-au parte de niciun ajutor şi sfinţii îngeri nu pot să 
aducă pentru ei cuvânt de apărare. Daca însă un suflet s-ar arăta atâta de păcătos, urât şi 
vrăjmaş lui Dumnezeu, încât să nu mai aibă nădejde de mântuire, fiind sortit desăvârşit în 
veşnica osândă, atunci îndată diavolii îl pogoară pe acela în adâncurile iadului, unde este gătit 
locul lor, la veşnica muncă. Acolo îi ţin până al învierea obştească şi a doua venire a 
Domnului. După aceea, au să se muncească veşnic, împreună cu trupul în care au vieţuit, în 
gheena focului nestins. încă şi altceva este bine să ştii: pe această cale se suie spre cercetare 
numai sufletele acelea care sunt luminate cu Sfanţul Botez si credinţa creştina. Păgânii însă, 

necredincioşii, ereticii şi toţi cei înstrăinaţi de Dumnezeu nu mai vin pe calea aceasta spre 
Scaunul Dumnezeirii, pentru că încă fiind vii, din viaţa pământească sunt îngropaţi în iad cu 
sufletele lor. 

(Vama a paisprezecea) Tot vorbind aşa, am ajuns la vama uciderii. Acolo se 
cercetează cu deamănuntul sufletele creştineşti pentru păcatul greu al uciderii: feluritele 
ucideri de oameni, sinuciderile, ba chiar şi gândurile şi sfatuirile demonice pentru săvârşirea 
acestui groaznic păcat. Noi şi de acolo, dând puţin, am scăpat cu uşurinţă, fiindcă nu numai că 
n-am lovit, dar m-am ferit şi de a ocărî pe alţii. 

(Vama a cincisprezecea) Ieşind din mijlocul vameşilor acelora groaznici, am suit tot 
mai sus, ajutată de sfinţii îngeri, până ce am ajuns la vama descântecelor, vrăjitoriilor, 
ghicirilor, fermecătoriilor, a otrăvitorilor şi chemătorilor de diavoli. Pângăriţii draci ai acelei 
vămi erau asemenea jivinelor cu câte patru picioare şi târâtoarelor, ca taurii fioroşi, ca şerpii, 
viperele, scorpiile şi broaştele. Şi foarte urâtă era vederea lor. Cu darul lui Dumnezeu, va- 
meşii aceia n-au aflat nimic scris în catastifele lor si nici în mine, deci am trecut îndată, 

nedând nimic. Plecând noi de acolo tot mai sus, am întrebat pe sfinţii îngeri care mă duceau: 
„Domnii mei, rogu-vă, spuneţi-mi: oare toţi creştinii trec pe aici, prin vămile acestea? Oare nu 
este cu putinţă vreunuia dintre ei să treacă pe altă parte la cer, fără numai pe aici? Nu este oare 
vreun mijloc de a face călătoria aceasta fără întrebările şi frica ce întâmpinăm noi când trecem 
prin aceste înfricoşătoare vămi?" Sfinţii îngeri mi-au răspuns: „Nu este altă cale pentru 
sufletele creştinilor care se suie la ceruri. Toţi trec pe aici, dar nu toţi sunt cercetaţi asa ca tine, 

iară numai cei ce sunt păcătoşi ca tine, toţi aceia care n-au făcut desăvârşit mărturisirea 
păcatelor lor, ruşinându-se şi tăinuind înaintea duhovnicilor lor faptele lor de ruşine şi unele 
dintre păcatele lor. Dacă creştinul îşi mărturiseşte cu adevărat păcatele sale, faptele rele, îi 
pare rău, se căieşte că le-a făcut, îşi împlineşte canonul cuvenit şi părăseşte păcatele, făcând 
roade vrednice de pocăinţă, apoi păcatele acelea le şterge nevăzut dumnezeiasca milostivire. 
Când un suflet ca acela trece pe aici, întrebătorii din vămile văzduhului, deschizându-şi 
catastifele lor, nu află scris nimic în ele asupra lui, nici nu- 1 pot supăra, nici îngrozi pe acel 
suflet; ci el trece lin în sus, la ceruri, la Scaunul Dumnezeirii, ca să se închine şi să fie răsplătit 
cu fericirea veşnică în cereasca împărăţie. Deci şi tu, de ai fi făcut mărturisire desăvârşită de 
toate păcatele tale, şi după dezlegarea duhovnicului ai fi făcut pocăinţă adevărată din destul, 
n-ai fi suferit astfel de groaznice cercetări ca acestea la vămile văzduhului! Diavolii, după ce 
văd că sufletului osârduitor, prin mărturisirea adevărată, părăsirea păcatelor, împlinirea 
canonului şi aducerea de roade de pocăinţă i se şterg păcatele din catastifele lor, îl războiesc 

din nou, mai groaznic decât înainte, pentru a-1 arunca în alte păcate şi ca să-1 înscrie din nou 
în catastifele lor. Cu adevărat, spovedania este izvor de mântuire pentru om! De multe 
nenorociri şi necazuri îl scapă ea pe om, fâcându-1 să treacă neţinut de vameşi şi să se înalţe 
liber la Dumnezeu. Mulţi nu-şi spun păcatele lor, unii crezând că au destulă vreme ca să se 
pocăiască şi să li se ierte greşelile, iar alţii ruşinându-se de faţa duhovnicului, iar pentru 
aceasta vor fi cercetaţi cu asprime la trecerea prin vămi. Alţii spun la un duhovnic unele 
păcate, iar la altul pe celelalte, însă şi aceştia îşi vor afla pedeapsa şi, necurăţindu-se de păca- 
tele lor, nu vor avea calea liberă, curată şi cu înlesnire de trecut vămile, iie însă ţi-a ajutat şi 
aceea că de mult ai părăsit de a mai păcătui de moarte şi cu fapte bune ai petrecut ceilalţi ani 
ai vieţii tale, şi mai ales rugăciunile Cuviosului Părinte Vasile, căruia i-ai slujit cu 
devotament." 

(Vama a şaisprezecea) Alergând mai departe, am ajuns la vama desfrânării. Acolo se 
cercetează tot felul de desfrânare sau curvie, nălucirea păcatului curviei cu mintea sau 
zăbovirea gândului în acel păcat, învoirea cu atingerile pătimaşe şi spurcate, căderile în 
desfrânare, persoanele, vremea şi locul unde s-a săvârşit păcatul, visuri necurate, porniri şi 
priviri cu gând spurcat. Stăpânul acelei vămi şedea pe scaunul său, îmbrăcat cu o haină 
soioasă, roşie, stropită cu sânge, murdară şi foarte necurată. Şi se fălea, ca şi cum ar fi fost 
îmbrăcat strălucit cu o haină împărătească. Mulţime de draci stăteau acolo înaintea lui. Aceia, 
văzându-mă ajunsă acolo, s-au mirat mult cum de am ajuns până la dânşii. Şi stăteau uimiţi, 
socotind cum de am putut trece prin atâtea vămi. Apoi scoţând lucrurile cele de desfrânare ale 
mele, scrise în catastifele lor, mă învinuiau cu asprime, arătându-mi persoanele cu care 
păcătuisem în tinereţile mele, vremea când greşisem, ziua, noaptea şi locul unde am făcut 
păcatul acela cu cineva. Şi n-aveam ce să răspund, că aşa era, fără numai tremuram de frică şi 
mă umpleam de ruşine. Şi nu numai cele adevărate mi le ziceau, ci şi cu multe minciuni mă 
acuzau. Acelea zicându-le, se repezeau asupra mea cu ghearele să mă răpească din mâinile 
sfinţilor îngeri şi să mă arunce jos, în adânc. Atunci sfinţii îngeri, împotrivindu-se lor, ziceau: 
„Sufletul acesta a părăsit păcatul desfrânării de mulţi ani, şi de atunci a petrecut în curăţie şi în 
înfrânare pustnicească." Diavolii însă au strigat: „Ştim şi noi că de mult a părăsit acest păcat, 
dar păcatele desfrânării le-a avut în ea, pentru că nu s-a mărturisit cu adevărat înaintea 
duhovnicului, nici n-a luat de la el cuvenitul canon, ca sa facă pocăinţă până la ştergerea lor. 
Pentru aceasta lăsaţi-ne-o nouă şi duceţi-vă fără ea; ori răscumpăraţi- o cu fapte bune." 
Acestea auzindu-le eu, m-am umplut de groază şi tremuram de frică. Atunci îngerii lui 
Dumnezeu dând în schimb din lucrurile mele cele bune si mai ales din darurile Cuviosului 
meu Părinte Vasile, abia ne-am izbăvit de acea cumplită primejdie şi aşa am plecat de acolo. 

(Vama a şaptesprezecea) Am ajuns apoi la vama preacurviei. Acolo se cercetează 
păcatele celor căsătoriţi care nu-şi păzesc credinţa şi legământul făcut la cununie, adică nu-şi 
păzesc patul lor curat, ca şi siluirile, a acelora care silesc femei ori fete să se desfrâneze cu ei. 
Tot aici sunt cercetate şi feţele bisericeşti afierosite lui Dumnezeu care, după ce şi- au făgăduit 
fecioria ori curăţia lor lui Hristos, n-au păzit-o de căderile în desfrânare. Năvălind dracii fio- 
rosi ai acelei vămi, mi-au cercetat lucrurile mele cu mare amănunţime si cu multă sârguintă. 
La acea vamă am văzut că eram mult datoare. Necuratele duhuri si nemilostivii cercetători, 
ştiind că mi-am înşelat soţul legiuit, se repezeau la mine cu ghearele ca să mă răpească din 
mâinile îngerilor şi să mă arunce în fundul iadului, însă îngerii pricindu-se mult cu dracii 
acelei vămi si adunând toate ostenelile si nevointele mele pe care le făcusem în urmă, 
aducându-le la mijloc, abia de m-au răscumpărat, punând în cumpănă şi din darurile Sfântului 
Vasile. Şi aşa cu greu scăpând, luminându-mă, ne-am dus şi de acolo mai departe. 

(Vama a optsprezecea) Urcând noi în zbor tot mai sus, am ajuns la vama 
nelegiuitelor împreunări bărbăteşti şi femeieşti în afara firii, a sodomiilor. Acolo se cercetează 
păcatele acestea nefireşti şi altele şi mai necurate, făcute în ascuns, de care ruşine este a le şi 
pomeni. Stăpânul drăcesc al acelei vămi era foarte fioros, cu o faţa mârşavă şi mai urâcios 
decât toţi dracii vămilor prin care trecusem. In jurul lui era multă putoare nesuferită. Acesta 
poruncea unei mulţimi de draci foarte urâcioşi şi ei, sluţi şi fioroşi, sălbatici şi răi, aprinşi de 

mânie şi cumplită iuţime. Aceia, ieşind înaintea noastră, îndată ne-au împresurat şi m-au cer- 
cetat. Acei vameşi urâcioşi, fiindcă cu darul lui Dumnezeu n-au putut afla dintr-acestea în 
mine, rămânând deşerţi, au rămas de ruşine. Noi, bucurându-ne, am plecat de acolo mângâiaţi, 
căci ne-am izbăvit de spurcăciunea, răutatea şi puterea lor. Mergând mai înainte, sfinţii îngeri 
mi-au zis: „Ai văzut, Teodoro, înfricoşatele vămi ale văzduhului? Să ştii că mai niciun suflet 
nu le trece fără supărare, deoarece toată lumea zace în răutatea smintelilor şi mai toţi oamenii 
sunt iubitori de desfătări şi de desfrânare. Abia dacă puţini se feresc de necurăţiile desfrânării 
şi-şi omoară poftele trupeşti. Puţini sunt aceia care trec vămile acestea cu libertate. Cei mai 
mulţi, venind până aici, îndată cad şi pier, pentru că aceşti cumpliţi cercetători ai păcatelor 
desfrânării răpesc sufletele lor şi le trag la iad, muncindu-le. Şi se lăudau stăpânii de la vămile 
desfrânărilor, zicând că ei singuri, mai mult decât toţi ceilalţi de la toate vămile, umplu 
muncile din temniţele iadului cu sufletele păcătoşite. Mulţumeşte, Teodoro, lui Dumnezeu că 
te-ai învrednicit a trece peste acele aspre cercetări, cu rugăciunile Cuviosului Vasile, părintele 
tău duhovnicesc. De acum nu vei mai vedea nici o greutate sau frică!" 

(Vama a nouăsprezecea) Am ajuns apoi la vama ereziilor, a mincinoaselor cugetări 
asupra adevăratei religii ortodoxe, a lepădării de dreapta credinţă ortodoxă, a hulirilor şi 
blasfemiilor. Acolo se întreabă gândurile necuvenite şi socotinţa strâmbă faţă de dreapta 
credinţă creştinească, depărtările de dreptcredincioasa mărturisire a adevăratei credinţe, 
neîndeplinirea făgăduinţelor şi îndatoririlor creştineşti, îndoirea în credinţă, hulele asupra 
sfinţeniei şi altele asemenea acestora. Acea vamă am trecut-o fără de cercetare, pentru că în 
viaţă având şi păzind dreapta credinţă, nu m-am aflat vinovată. Şi aşa de acolo am mers 
înainte, apropiindu-ne de porţile cerului. 

(Vama a douăzecea) Alergând cu repeziciune pe calea văzduhului, am ajuns la vama 
nemilostivirii, cruzimii si învârtosării inimii. întrebătorii vămii aceleia erau amarnic de cruzi 
şi stăpânul lor drăcesc era fioros, suflând cu nemilostivire şi mare iuţime, asemenea flăcărilor 
iadului. Acest stăpân se mai arăta şi foarte uscat şi sleit, ca de o lungă şi mare boală, 
plângându-se singur de răutatea lui şi gemând ca un bolnav. Chiar de s-ar afla cineva 
săvârşitor a multe nevoinţe, de multe postiri şi rugăciuni, de şi-ar păzi chiar şi fecioria ori 
curăţia, de şi-ar fi înfrânat trupul sau şi-ar fi omorât poftele cele rele dintr-însul, dar dacă a 
fost neîndurat şi nemilostiv, închizându-şi inima sa faţă de aproapele său aflat în felurite 
suferinţe, acela, de la acea vamă, cade jos în adâncul iadului, unde este închis şi în veci nu 
află milă. Noi însă, cu ajutorul şi darul lui Dumnezeu, am trecut şi acea vamă fără primejdie, 
ajutându-ne pretutindeni rugăciunile Cuviosului Părinte Vasile. 

Izbăvindu-mă eu de acele înfricoşate vămi ale văzduhului, cu inimă bună, cu bucurie 
şi săltări duhovniceşti ne-am suit pe calea aceea tot mai sus, deasupra tuturor acelor vămi, 
ajungând la porţile cerului, cu milostivirea lui Dumnezeu, Care a ajutat sufletul meu de a 
trecut slobod prin cumplitele primejdii şi s-a eliberat de amarii, fioroşii şi prea întunecaţii 
demoni de la acele vămi" 341 

învăţătura despre vămi o aflăm nu doar în Răsăritul creştin, ci şi la Părinţii latini din 
vechime, înfăţişată însă cu mai multă discreţie 342 . Asa cum am văzut, Sfântul Grigorie cel 
Mare vorbeşte despre duhurile rele care vin să cerceteze sufletul ieşit din trup. Sfanţul 
Bonifaciu, apostolul germanilor (sec. al VUI-lea), relatează într-una din scrisorile sale 
istorisirea unui monah din mănăstirea Wenlock care, murind, mai apoi a înviat. Iar acesta a 
spus că, „ieşind din trup, îndată a fost răpit în văzduh de îngeri strălucind de lumină, la care 
era cu neputinţă să priveşti. Şi a fost dus într-un loc în care era adunată mare mulţime de 
suflete [...] Şi mai era acolo mulţime de duhuri rele şi slăvită ceată a stăpâniilor îngereşti. Iar 

Viaţa, petrecerea şi minunile cuviosului părintelui nostru Vasile cel Nou, împreună cu cele 24 de vămi ale 
văzduhului, scrisă de smeritul şi iubitorul său ucenic, Grigorie. 

A se vedea J. Riviere, „Role du demon au jugement particulier chez Ies Peres", în Revues des sciences 
religieuses. 4, 1924. p. 57-63. 

duhurile cele rele şi sfinţii îngeri se sfădeau pentru sufletele acelea, şi dracii le puneau în cârcă 
povara păcatelor, iar îngerii se sileau s-o uşureze, aducând cuvânt de îndreptăţire. Şi i s-au 
arătat lui toate păcatele sale din tinereţe, nemărturisite din uitare ori neştiinţă; şi toate-i strigau 
împotrivă, osândindu-1 cu putere pentru cele săvârşite în vremea vieţii, nemărturisite şi 
nespălate prin căinţă. Şi cu glas înfricoşător îl învinuia flecare dintre ele 343 . Şi într-acelaşi chip 
duhurile cele rele ţinându-le isonul, îl osândeau, adeverind cele spuse şi arătând în care loc şi 
în care ceas făcuse păcate, aducând şi mărturii pentru ele. Şi aşa, stând de faţă toate acele 
păcate, aceşti vechi vrăjmaşi l-au vădit de vinovat şi rob al lor. Insă, povestea el, puţinele şi 
măruntele fapte bune, făcute în chip nevrednic şi nedesăvârşit, mi-au sărit în ajutor. Şi mult 
mă apărau şi mă întăreau şi duhurile cele îngereşti, peste măsură de iubitoare, care stăteau de 
faţă; şi am văzut cu uimire cum faptele mele cele bune se arătau a fi mari şi minunate, ca 
unele săvârşite prin darul lui Dumnezeu, iar nu prin puterile mele cele slabe" 344 . 

Apusul însă pare să fi uitat această învăţătură despre vămile cereşti pe care, în schimb, 
o aflăm la mulţi autori ortodocşi din vremea noastră, si nu dintre cei neînsemnaţi. Lucrul 

acesta dă mărturie de păstrarea în sânul Bisericii Ortodoxe a unei foarte vechi tradiţii. La 
finele veacului al XlX-lea, Sfântul Ignatie Briancianinov, în Cuvânt despre moarte, spune 
simplu şi concis: „Pentru tragerea la răspundere a sufletelor ce străbat văzduhul, puterile în- 
tunericului au aşezat în calea lor o seamă de scaune de judecată şi străji, rânduite în chip 
vrednic de mirare, în tot văzduhul, de la pământ până la cer, ce aţin legiunile de paznici ale 
duhurilor cele căzute. Şi fiecare dintre ele cercetează sufletul ajuns înaintea lor pentru acel soi 
de păcat care le priveşte. Aceste străji drăceşti şi scaune de judecată din văzduh, Părinţii le 
numesc vămi, iar pe duhurile care slujesc acolo, vameşi" 345 . 

In scrierea sa, Sfanţul Ignatie a adunat un mare număr de mărturii scripturistice, 
patristice, aghiografice şi liturgice referitoare la acest subiect. In aceeaşi vreme, Sfântul 
Teofan Zăvorâtul vorbeşte şi el despre aceste vămi 346 . Astfel, tâlcuind versetul 80 al psalmului 
118: „S& fie inima mea fără prihană întru îndreptările Tale, ca să nu mă ruşinez/", el spune: 
„Prorocul nu ne spune cum şi unde nu trebuie să ne ruşinăm. Mai întâi însă, dea Domnul să n- 
avem parte de ruşine în ostenelile războiului lăuntric! Iar apoi, să nu fim daţi de ruşine în 
ceasul morţii şi la trecerea prin vămile din văzduh; «înţelepţilor» acestui veac vămile pot să le 
pară o simplă poveste, dar în ceasul morţii nu vor putea nicicum să le ocolească. Şi ce caută 
aceşti «vameşi» în sufletele care au ieşit din trup si se înaltă la cer dacă nu cele ce sunt ale 

lor? Şi ce este al lor, dacă nu patimile? Aşadar, în cel a cărui inimă este curată şi neatinsă de 
patimi nu vor afla nimic pentru care să-1 învinuiască. Dimpotrivă, asupra celui întinat de 
păcate, ca un trăznet vor cădea [...] Câtă vreme sufletul mai are o cât de mică împătimire, nu 
va scăpa de ruşine la trecerea prin vămi. Iar ruşine aici înseamnă aruncarea sufletului în iad. 
Iar ruşinea de pe urmă va fi la Judecata de apoi, când vom sta înaintea feţei Celui Care pe 
toate le vede si le cunoaşte" 347 . 

5 5 

Arhimandritul Antonie, în aceeaşi epocă, vorbeşte şi el despre cercetarea în vămi a 
sufletului ce se ridică la cer însoţit de îngeri. Şi spune că este oprit de duhurile cele rele ca să 
dea seamă de păcatele sale; dar, după cum zic Părinţii, nu tot sufletul este cercetat şi oprit: 
cele sfinte şi cu totul curate urcă neîmpiedicate în sânul lui Avraam 348 . 

343 Regăsim aici identificarea păcatelor (sau patimilor) cu diavolii. 

344 La Arhim. Serafim Rose, Sufletul după moarte, p. 87. 

345 Cuvânt despre moarte, p. 74. 

De menţionat că Sfanţul Teofan Zăvorâtul, în mica sa lucrare Sufletul şi îngerii nu sunt realităţi trupeşti, ci 
duhovniceşti, Moscova, 1891 (în lb. rusă), a criticat unele afirmaţii ale episcopului Ignatie Briancianinov, 
contemporanul său, cuprinse în scrierea acestuia, Cuvânt despre moarte (ca, de pildă, cea privind corporeitatea 
sufletului), însă nu pe cea referitoare la vămile din văzduh. 

Tălcuirea Psalmului 118, Moscova, 1891 (în lb. rusă). 

48 Teologia dogmatică a Bisericii universale ortodoxe, trad. Vallianos, Atena, 1858, p. 371-372. 

Sfântul Macarie al Moscovei, prezentând această învăţătură în binecunoscuta sa 
Teologie dogmatică ortodoxă, încheie astfel: „Prezenţa neîntreruptă, statornică şi de obşte a 
învăţăturii despre vămi în Biserică, mai cu seamă la dascălii veacului al IV-lea, dovedeşte fără 
putinţă de tăgadă că ea le-a fost predată de învăţătorii din veacurile dinainte şi îşi are temeiul 
în tradiţia apostolică" 349 . Este recunoscută de Părintele Serghie Bulgakov şi menţionată în 
lucrarea sa închinată Ortodoxiei 310 , iar Părintele Iustin Popovici, renumitul monah sârb al 
vremurilor noastre, o preia şi o prezintă în scrierea sa, Dogmatica Bisericii Ortodoxe. 35 ' 
„Referitor la acest subiect - spune el - putem afla numeroase mărturii în Sfânta Tradiţie." 312 O 
întâlnim si la mulţi alţi autori ortodocşi contemporani de diferite naţionalităţi, care au scris 

despre moarte din perspectiva Tradiţiei ortodoxe 353 . 

In slujbele Bisericii Ortodoxe este prezentă de asemenea învăţătura despre vămi. De 
pildă, în Octoih aflăm astfel de rugăciuni: 

„In ceasul cel înfricoşător al morţii, să mă izbăveşti de diavolii cei ce mă învinovăţesc 

şi de osândirea cea înfricoşătoare!" 354 ; „Când va fi să se despartă sufletul meu cu sila de 
mădularele trupului, atunci, dumnezeiască Mireasă, stai lângă mine şi risipeşte urzelile 
vrăjmaşilor celor netrupeşti; zdrobeşte fălcile celor care caută să mă înghită fără milă, ca sa 
trec neoprit de căpeteniile întunericului care stau în văzduh!" 355 ; „Izbăveşte-ne pe noi, 
Fecioară preamilostivă, ca o bună, şi ne smulge de la diavoli şi de la darea de seamă cea 
înfricoşătoare în ceasul încercării, ca să nu fim ruşinaţi noi, robii tăi!" 356 ; „Să nu mă lepezi de 
la faţa ta [...], că vicleanul se sârguieşte cu vicleşug să mă prindă [...], dar tu păzeşte-mă cu 
totul neatins de vătămarea lui!" 357 . 

Putem cita, de asemenea, rugăciunea Sfântului Eustratie de la Miezonoptica din 
sâmbete: „Şi acum, Stăpâne, să mă acopere pe mine mâna Ta şi să vină peste mine mila Ta, că 
s-a tulburat sufletul meu şi dureros îi este să iasă din acest ticălos şi spurcat trup al meu. Ca nu 
cândva vicleanul sfat al celui potrivnic să-1 întâmpine şi să-1 împiedice întru întuneric, pentru 
păcatele cele făcute de mine cu neştiinţa si cu ştiinţa în această viată. Milostiv fii mie, 

Stăpâne, şi să nu vadă sufletul meu întunecatul chip al viclenilor diavoli, ci să-1 ia îngerii Tăi 
cei străluciţi si luminaţi! Dă slavă numelui Tău celui sfânt si cu puterea Ta mă ridică la 

dumnezeiasca Ta judecată. Când mă vei judeca, să nu mă apuce pe mine mâna stăpânitorului 
lumii acesteia, ca să mă arunce pe mine, păcătosul, în adâncul iadului; ci stai lângă mine şi-mi 



Teologia dogmatică, ortodoxă., t. 2, St. Petersburg, 1883, p. 535 (în lb. rusă). Mai recent, monahul Macarie de 
la M-rea Simonos-Petras, notează în Sinaxand său: „Această învăţătură este cu totul tradiţională şi poate fi aflată 
la mulţi Sfinţi Părinţi şi în multe vieţi de sfinţi." (Sinaxar. Viata Sfinţilor din Biserica Ortodoxă, t. III, Tesalonic, 
1990, p. 459, n.5). 



1 L 'Orthodoxie, Lausanne, 1980, p. 204. 
Volumul 5, Lausanne, 1997, p. 366-367. 

Părintele Iustin Popovici dă, în acest sens, lungi citate din istorisirea Sf. Teodora, aşa cum am făcut şi noi mai 
sus. Dintr-o regretabilă iniţiativă a traducătorului, în versiunea franceză a Dogmaticii sale aceste citate lipsesc. 

33 A se vedea: Arhiep. Ioan Maximovici, Sermon sur la vie apres la mort; Arhim. Vasilios Bakogiannis, After 
Death, Katerini, 1995, p. 59-67; Arhim. Serafim Rose, The Soul after Death, Platina, 1998, p. 53-67, 157-163; 
Mitrop. Hierotheos Vlachos, Life after Death, Levadia, 1996, p. 62-80; N. P. Vassiliadis, The Mystery of Death, 
Atena, 1997, p. 385-392. 

354 Glasul 1, luni, după catisma a doua, la Utrenie. 

335 Glasul 2, vineri, la Vecernie. 



Glasul 7, vineri, Cântarea a V-a. 

fii mântuitor şi sprijinitor! Miluieşte, Doamne, sufletul meu cel întinat cu patimile vieţii 
acesteia şi curat pe el prin pocăinţă şi mărturisire îl primeşte, că binecuvântat eşti în vecii 
vecilor! Amin!" 358 . 

O referire la vămile văzduhului aflăm şi în Canonul de rugăciune către îngerul 
păzitor: „De-a dreapta sufletului meu celui ticălos să te văd stând, luminat şi blând, pe tine, 
ajutătorul şi folositor meu, când va ieşi din mine cu anevoie sufletul meu, şi izgonind pe 
amarii vrăjmaşi care caută să mă apuce [...] ci te rog, păzitorul meu, fii mie ajutător şi apărător 
nebiruit când voi trece vămile judecăţii!" 339 . 

Multe alte texte liturgice conţin asemenea referiri, ca, de pildă, aceste stihiri ale 
Născătoarei de la Praznicul aducerii moaştelor Sfântului Ioan Gură de Aur 360 . 

Să ne aducem aminte şi de aceste rugăciuni din Canonul de rugăciune către Maica 
Domnului mai înainte de ceasul morţii, care se rosteşte la căpătâiul celui aflat pe patul de 
moarte: „Văzând că ceasul meu se apropie şi sufletul meu se va despărţi de împuţitul meu trup 
şi voi merge gol, părăsit de toţi, prin mijlocul oştilor cumpliţilor draci şi voi fi oprit la vămile 
lor şi nu va fi nimenea să-mi ajute. Ci, o, Preasfântă Stăpâna mea, Mărie, Maica lui 
Dumnezeu, mai înainte de acel ceas cu smerenie cad şi cu umilinţă te rog pe tine, când vei 
vedea sfârşitul meu, grăbeşte-te de vino în ajutorul meu şi nu mă lăsa pe mine, nu mă da pe 
mine, nici te depărta de mine, întru înspăimântătorul ceas al ieşirii mele, izbăvindu-mă de 
cumpliţii draci şi de vederea lor întunecată!"; „Când vei vedea sfârşitul meu, grăbeşte curând 
şi vino spre ajutorul meu şi nu mă lăsa pe mine, nici te depărta de mine în înspăimântătorul 
ceas al ieşirii mele, izbăvindu-mă de cumpliţii draci şi acoperindu-mă de groaznica lor vedere 
cea întunecată şi petrecându-mă prin văzduhul cel cu vămi cumplite!"; „Apropiindu-se ceasul 
sfârşitului meu, nu ştiu ce voi face [...]. De voi căuta spre văzduh, văd pe vrăjmaşii 
văzduhului laţuri gătindu-mi mie [...]. Grăbeşte, Stăpâna, de vino întru ajutorul meu şi nu mă 
lăsa pe mine [...] Mărie, preadulce, nădejdea mântuirii mele!"; „Când vei vedea sfârşitul meu, 
grăbeşte şi vino în ajutorul meu şi nu mă lăsa pe mine, nici te depărta de mine în 
înspăimântătorul ceas al ieşirii mele, izbăvindu-mă de cumpliţii draci şi acoperindu-mă de 
întunecata şi groaznica lor vedere, izbăvindu-mă din toate vămile lor!" 361 . 

învăţătura despre vămile văzduhului a iscat recent unele critici 362 , care însă sunt 
limitate şi nefondate 363 , pentru că, după cum am văzut, ea este abundent atestată de la înce- 

358 Ceaslov, Rânduiala Miezonopticii din sâmbete. 
3 5 ' Vezi în Molitfelnic. 

° Mineiele pe ianuarie, în 27 de zile, Cânt. a V-a, glasul 8, la Utrenie. 
361 Vezi în Molitfelnic. 

Vezi I. Puhalo, The Soul, the Body and the Death, Dewdney, B. C, 1996. The Tale of Elder Basil the New 
and the Theodora Myth. Study of a Gnostic Document, Dewdney B. C, 1999; şi M. Azkoul, The Toll-House 
Myth. The Neo-Gnosticism of Fr. Seraphim Rose, Dewdney B. C. (fără an). Aceşti noi autori, care aparţin unor 
grupări sectare, răzleţite de Biserica Ortodoxă, dau sistematic dovadă de un spirit denigrator îndreptat mai cu 
seamă împotriva Părintelui Serafim Rose, care a scris pe această temă binecunoscuta carte despre Sufletul după 
moarte. Lucrul acesta falsifică total perspectiva de ansamblu şi interpretarea pe care ei o dau textelor patristice. 

363 O primă acuzaţie este aceea că textele patristice pe care se întemeiază această învăţătură sunt apocrife şi 
provin, toate, din Egipt. Această acuzaţie nu rezistă însă, pentru că, după cum am văzut, mărturiile patristice şi 
aghiografice aparţin unor epoci şi teritorii diferite. O a doua acuzaţie este aceea că învăţătura despre vămi îşi are 
originea în religia vechilor egipteni şi în credinţele gnostice. Există, fără nici o îndoială, o analogie, însă lucrul 
acesta este valabil şi cât priveşte multe alte credinţe creştine (în scrierile lui Mircea Eliade aflăm numeroase 
asemenea exemple), fără ca aceasta să ne permită să punem la îndoială caracterul lor creştin. De altfel, cele două 
credinţe sunt legate de contexte teologice şi spirituale total diferite şi ireconciliabile (vezi remarcile Mitrop. 
Hierotheos Vlachos, Viata de după moarte, p. 77-78). O a treia acuzaţie este că sufletul şi trupul sunt 
inseparabile şi de aceea sufletul nu poate avea o viaţă a lui, independentă de trup. Sufletul, după ei, adoarme în 
aşteptarea învierii de obşte, însă Sf. Părinţi învaţă cu constanţă că în intervalul dintre moarte (care este, cu 

puţurile creştinismului până în zilele noastre, într-o mare varietate de texte patristice, 
aghiografice şi liturgice. Criticile acestea sunt totuşi semnale de alarmă cât priveşte rătăcirile 
la care se poate ajunge în înţelegerea şi folosirea acestei învăţături şi de aceea ne simţim 
datori să facem unele precizări. 

Mai întâi, această învăţătură nu constituie un articol de credinţă si n-a făcut niciodată 

* 5 5 5 

obiectul unei definiţii dogmatice din partea Bisericii 364 . Ea este mai curând o teologumenă. 
De aceea, credinciosul poate fără nicio primejdie pentru sufletul său să nu ţină seama de ea, 
stăruind cu smerenie în gândul că viaţa de dincolo rămâne o taină pentru pământeni. Poate tot 
aşa de bine să treacă peste tot ce se petrece în răstimpul dintre clipa morţii şi ceasul când va 
sta înaintea lui Hristos, la Judecata de apoi. Pentru că Biserica nu are în această privinţă o 
singură tradiţie, ci mai multe tradiţii, diferite dar nu ireconciliabile, ce pot fi acceptate atâta 
vreme cât nu se împotrivesc învăţăturilor definite dogmatic referitoare la viaţa sufletului după 
moarte. 

Apoi, după cum au arătat de altfel şi cei care o socotesc vrednică de crezare, învăţătura 
despre vămile văzduhului nu trebuie socotită literă de Evanghelie şi primită ca atare, ci 
cugetată duhovniceşte. Sfântul Teofan Zăvorâtul spune că ea înfăţişează fără îndoială lucruri 
care se petrec cu adevărat, dar nu exact aşa cum sunt istorisite 365 ; pentru că sunt tainice, 
duhovniceşti şi greu de pătruns, sunt prezentate pe înţelesul omului ce trăieşte în trup, într-o 
formă materială, însă pur simbolică 366 . Se poate vedea uşor că în aceste istorisiri numărul şi 
felul vămilor din văzduh, ca şi păcatele cercetate la fiecare din ele nu sunt întotdeauna 
aceleaşi; în ele se oglindeşte de fapt starea lăuntrică, experienţa şi cadrul de referinţă proprii 
fiecărui autor. De aceea, citindu-le, trebuie să trecem dincolo de amănunte, ţintind la 
simbolismul şi mai cu seamă la înţelesul lor duhovnicesc. Lucrul acesta ni-1 spune Episcopul 
Macarie al Moscovei, scriind că „nu trebuie să ne închipuim vămile văzduhului în mod 
grosolan, material, ci, pe cât este cu putinţă, să cugetăm la ele duhovniceşte şi, nestăruind asu- 
pra amănuntelor, diferite de la un autor la altul şi de la istorisire la istorisire, să căutăm 
înţelesul lor profund." 367 . 

In esenţă, învăţătura despre vămile şi vameşii din văzduh arată că după moarte fiecare 
om va să dea socoteală cu de-amănuntul de toate păcatele săvârşite în viaţa sa şi de toate 
patimile ce s-au încuibat în el, nespălate prin căinţă; şi mai înainte de a sta înaintea lui Hristos 
la Judecata de apoi, va fi cercetat în faţa duhurilor rele şi a îngerilor; şi unii îi vor fi paraşi, iar 
ceilalţi sprijinitori şi apărători. 

Astfel, învăţătura despre vămile din văzduh are un îndoit rost pedagogic: primul, de a- 
1 face pe om să înţeleagă că orice faptă a sa are preţ şi însemnătate nu doar în această viaţă 
pământească, ci şi în viaţa de dincolo; iar al doilea, de a- 1 îndemna la pocăinţă. E semnificativ 
faptul că unii duhovnici îşi sfătuiesc fiii duhovniceşti să citească istoria Sfintei Teodora mai 

certitudine, despărţirea sufletului de trup) şi înviere, sufletul şi trupul se află în stări diferite, păstrând totuşi între 
ele o anumită legătură. In Liturghia Sf. Ioan Gură de Aur se afirmă că tot aşa s-au petrecut lucrurile şi cu Hristos 
în răstimpul celor trei zile dintre moartea şi învierea Sa: cu sufletul S-a pogorât la iad, iar cu trupul a rămas în 
mormânt. Referitor la aceste critici, a se vedea şi răspunsul Pr. Serafim Rose, Sufletul după moarte, p. 150-163 şi 
al lui P. M. Pomazansky, „Our War is not Against Flesh and Blood". On the „Question of the Toll-Houses", in 
Selected Essays,Jordanvme, NY, 1996, p. 232-241. 

364 Ase vedea Andruţos. Dogmatica Bisericii Ortodoxe de Răsărit, Atena, 1907, p. 415 (în greacă). 

65 Sufletul şi îngerii nu sunt realităţi trupeşti, ci duhovniceşti, Moscova, 1891 , p. 90-92 (în rusă). 

66 Amintim că simbolul are funcţia de a reprezenta în mod concret, sensibil, material, o realitate metafizică, 
spirituală, suprasensibilă şi imaterială, care nu poate fi sesizată prin simţuri şi este greu de înţeles chiar cu mintea 
şi raţiunea noastră; între simbol şi realitatea reprezentată prin el există însă un raport analogic. 

Teologia dogmatică ortodoxă, 2, Sankt Petersburg, 1883. 

înainte de spovedanie, pentru că acolo sunt înfăţişate cu de-amănuntul păcatele şi patimile de 
care boleşte omul. 

Această învăţătură nu trebuie confundată, aşa cum s-a întâmplat uneori, cu învăţătura 
catolică despre Purgatoriu; trecerea prin vămi nu înseamnă nicidecum o curăţire treptată a 
sufletului prin chinuri! In istoria Sfintei Teodora adeseori vămile sunt numite, e drept, „cazne 
şi chinuri", însă numai din pricină că bietul suflet e hărţuit de diavoli. 

Tot aşa, ea nu trebuie confundată cu învăţătura latină despre meritele prisositoare prin 
care omul poate dobândi raiul, plătindu-şi cu ele intrarea acolo. E drept că în toate istorisirile 
se vorbeşte despre marele folos pe care-1 are omul din virtuţile sale. Insă nu ele singure îl 
scapă din mâna puterilor vrăjmaşe din văzduh care încearcă să- 1 oprească din înălţarea sa la 
cer; ci, pe lângă ele, nu se poate lipsi de mila, harul şi ajutorul lui Hristos. La aceasta gândin- 
du-se, Sfântul Simeon Noul Teolog spune într-unui din imnele sale: „Chiar dacă-mi oferi 
toate şi mă umpli de toate bunătăţile, Dumnezeul meu, nimic din toate acestea nu-mi este de 
nici un folos, dacă nu-mi vei da să trec fără a fi ruşinat prin porţile morţii! Dacă atunci când 
va veni stăpânul întunericului nu va vedea slava Ta fiind împreună cu mine şi nu va fi ruşinat 
cu totul el, întunecatul, şi ars de lumina Ta neapropiată, şi dacă toate puterile potrivnice nu s- 
ar întoarce înapoi împreună cu el văzând semnul peceţii Tale [...], care va fi atunci folosul 
celor ce se fac acum întru mine?" 368 O învăţătură asemănătoare aflăm si la Sfântul Isihie 
Sinaitul: „Când sufletul va fi zburat prin moarte în văzduh, având în porţile cerului pe Hristos 
cu sine şi pentru sine, nu se va teme nici acolo de vrăjmaşii săi, ci va grai către ei din porţi cu 
îndrăznire, ca şi acum" 369 . De aceea Biserica, în slujbele de la înmormântare, ca şi în cele de 
la parastase, mai cu seamă într-a treia zi, II roagă iar şi iar pe Hristos să-1 sălăşluiască pe cel 
adormit în „loc de odihnă", adică să binecălătorească cu ajutorul şi harul Său. 

Prin urmare, să nu credem cumva că după moarte sufletul intră sub stăpânirea 
diavolilor! De altfel, multe dintre istorisirile de mai sus arată limpede că diavolii n-au nicio 
putere asupra drepţilor, iar păcătoşii cad în mâna lor ca unii care s-au dedat de bună voie 
lucrării lor drăceşti - dobândind astfel reaua înrudire cu ei - şi nu s-au căit pentru faptele lor 
rele. 

Toate aceste istorisiri sunt, fără nicio îndoială, ziditoare de suflet; ele îl învaţă pe 
creştin că va da seamă de toate faptele sale, bune ori rele, şi că orice lucru făptuit pe pământ îi 
hotărăşte viaţa în veşnicie. Cel ce ştie că e pedeapsă pentru păcate şi că de cele pe care le-a 
iubit aici, de acelea va avea parte dincolo, se va îngriji de felul vieţuirii sale. Şi scurt vorbind, 
din ele se vede că omul culege roadele faptelor sale nu doar aici, pe pământ, ci şi pe lumea 
cealaltă. 

Toate nu ostenesc să arate însemnătatea pocăinţei, care-1 întoarce pe om de la răutăţile 
şi patimile sale şi- 1 spală de ele. Rămâne nerostit adevărul că Hristos are puterea să şteargă tot 
păcatul celui ce se căieşte fie chiar şi în ceasul din urmă, după cum 1-a iertat pe tâlharul cel 
credincios, pe cruce (Le. 23,40-43). 

Cu adevărat căinţa de-o clipă poate şterge greşelile de-o viaţă, dar lucrul acesta nu-1 
îndreptăţeşte pe om să trăiască fără grijă, nădăjduind nebuneşte că Hristos îl va ierta în ceasul 
morţii. învăţătura despre vămi ne îndeamnă o dată mai mult să ne gătim din vreme pentru 
judecata ce va să fie şi pentru viaţa de dincolo de moarte, să ne curăţim prin nevoinţele 
ascezei - căci ostenelile de aici se vând cu preţ veşnic -, să ne războim cu patimile, străduindu- 
ne să le stârpim deplin cu ajutorul harului, să ne căim pentru relele ce am făcut, ca să stăm 
drepţi şi curaţi înaintea lui Dumnezeu, iar vrăjmaşul să nu afle nimic al său în noi. Cel ce s-a 
făcut asemenea lui Hristos şi s-a unit cu El, poate spune ca Domnul: „Vine stăpânitorul 
acestei lumi şi el nu are nimic în Mine!" (In. 14,30). 



69 Capete despre trezyie, a doua sută, 47. 

Auzind îndemnul Apostolului Pavel: „Imbrăcati-vă cu toată armătura lui Dumnezeu, 
ca să puteţi sta împotriva uneltirilor diavolului. Căci lupta noastră nu este împotriva trupului 
şi a sângelui, ci împotriva domniilor, împotriva stăpâniilor, împotriva stăpânitorilor 
întunericului acestui veac, împotriva duhurilor răutăţii răspândite în văzduhuri. Pentru 
aceea, luaţi toată armătura lui Dumnezeu, ca să puteţi sta împotrivă în ziua cea rea şi, toate 
biruindu-le, să rămâneţi în picioare!" (Efes. 6, 11-13), să ne gândim că nu doar în lupta 
duhovnicească de aici avem nevoie de o asemenea întrarmare, ci si în vremea când sufletul 
nostru va sa întâlnească după moarte aceşti cruzi paraşi. 370 

Sfântul Ioan Gură de Aur spune la fel: „De multe rugăciuni şi de mult ajutor, de multe 
fapte bune şi de mullă mijlocire a sfinţilor îngeri are nevoie sufletul în vremea suirii sale la 
cer! Căci dacă având a călători într-o tară străină ori în vreun loc în care n-am mai fost avem 
trebuinţă de om care să ne călăuzească, cu atât mai vârtos avem nevoie de călăuze şi de ajutor 
ca să trecem nevătămaţi printre domniile şi puterile nevăzute şi stăpânitorii acestei lumi ce ne 
vor întâmpina în văzduh, ca nişte prigonitori, paraşi şi vameşi!" 371 . 

Istorisirea Sfintei Teodora arată cât de folositoare sunt mijlocirile şi rugăciunile 
sfinţilor - închipuite aici prin săculeţul cu daruri primit de la Sfântul Părinte Vasile - pentru 
trecerea neîmpiedicată prin vămile din văzduh. 

Mai întâi de toate însă, pe Hristos să-L rugăm neîncetat şi Lui să-I cerem să ne 
călăuzească şi în această scurtă viaţă pământească, şi în cea ce va să fie şi care nu va avea 
sfârşit, aşa cum ne îndeamnă Sfanţul Isihie Sinaitul: „Să nu slăbească sufletul până la ieşirea 
lui să strige către Domnul Iisus Hristos, Fiul lui Dumnezeu, ziua şi noaptea! Şi El va face 
izbăvirea lui degrabă, după făgăduinţa Sa nemincinoasă, pe care a rostit-o vorbind despre 
judecătorul nedrept (Le. 18, 8), şi în viaţa de acum, şi după ieşirea sufletului din trup." 37 



In altă parte, Sf. Apostol Pavel vorbeşte despre „stăpânitorul puterilor văzduhului, duhul care lucrează acum 
în fiii neascultării... "(Ef. 2, 2). 

Despre răbdare, PG 60, 727. 

372 Capete despre trezvie, a doua sută, 47. 

RĂSTIMPUL DINTRE A NOUA SI A PATRUZECEA ZI: 
INTRAREA SUFLETULUI IN CEALALTĂ LUME 



La capătul călătoriei sale prin văzduhul de sub cer, sufletul pătrunde în cealaltă lume şi 
oricare i-ar fi starea şi oricare i-a fost răspunsul la cercetarea „vameşilor", este dus să vadă 
sălasurile cereşti si genunile iadului 373 . 

Sfântul Andrei Criteanul spune că până şi sufletele sfinţilor străbat „locul de întuneric" al 
iadului, pentru ca să pătrundă taina cea de nespus a iconomiei dumnezeieşti, adică pogorârea 
lui Hristos la iad, înţelegând astfel covârşitoarea mărime a biruinţei Lui asupra iadului şi a 

.••374 

mortn . 

•> 

Referitor la aceasta există puţine texte, adesea contradictorii, cât priveşte timpul când 
se petrece. Unele vorbesc despre răstimpul dintre a treia zi - când sufletul părăseşte pământul 
- şi a patruzecea zi - când are loc judecata particulară 375 ; se înţelege din ele, aşadar, că 
străbaterea „vămilor" se încheie la sfârşitul zilei a treia. Altele spun că sufletul este dus să 
vadă raiul şi iadul între a noua şi a patruzecea zi, trecerea prin vămi fiind situată între a treia şi 
a noua zi. Aceste texte urmează datele stabilite dintru început de Biserică pentru pomenirea 
morţilor: a treia, a noua şi a patruzecea (sau a treizecea) zi 376 , în vreme ce primele par să 
piardă din vedere a noua zi şi semnificaţia ei cât priveşte soarta celui adormit 

Printre textele în care se vorbeşte despre răstimpul dintre a noua şi a patruzecea zi, 

amintim textul anonim deja pomenit mai înainte, strâns legat de un pasaj din scrierea De 

mensibus, al lui Ioan Lycos: „Intr-a treia zi, sufletul este dus de îngeri la cer. Intr-a noua, se 

încheie trecerea prin vămi. Intr-a patruzecea zi, sufletul este dus înaintea Tronului 
dumnezeiesc." 377 . 

In Cuvântul despre ieşirea sufletului [...] şi cum se desparte de trup al Sfanţului 
Macarie Egipteanul, care înfăţişează cu de-amănuntul călătoria sufletului, se spune că urcarea 
la sălaşele cereşti se face între cea de-a treia si a noua zi, iar mergerea la iad între cea de-a 

Vezi Arhim. Ioan Maximovici, Cuvânt despre viata de după moarte; Arhim. Serafim Rose, Sufletul după 
moarte, p. 127-128; Mitrop. Hierotheos Vlachos, Life after death, p. 93-94. 

374 Omilii, XII, La adormirea Maicii Domnului, PG 97, 1049-1052. 

Vezi Arhim. Ioan Maximovici, Cuvânt despre viata de după moarte; Arhim. Serafim Rose, Sufletul după 
moarte, p. 127-128. 

Vezi Constituţiile apostolice, VIII, 42, 1: „Se va face slujbă pentru morţi a treia zi, cu cântări şi rugăciuni, şi 
tot aşa într-a noua zi, întru pomenirea celor rămaşi în viaţă şi a morţilor"; Cuvânt despre ieşirea sufletului ... şi 
cum se desparte de trup; texte anonime editate de K. Krumbacher, „Studien zu den Legenden des hi. 
Theodosios", p. 345-347 şi 348-350, citate de C. Vogel, „L'environnement cultuel du defunt durant la periode 
paleochretienne", La maladie et la mort du chretien, Roma, 1975, p. 397-398. Vezi şi G. Dagron, „Troisieme, 
neuvieme et quarantieme jours dans la tradition byzantine: temps chretien et anthropologie", p. 419-427. 

Texte anonime editate de K. Krumbacher, după Parisinus graec. 1140A, f. 82r-v, în „Studien zu den 
Legenden des hi. Theodosios", p. 345-347 şi 348-350, citate de C. Vogel, „L'environnement cultuel du defunt 
durant la periode paleochretienne", La maladie et la mort du chretien, Roma, 1975, p. 397-398. 

noua şi a patruzecea zi. Sfanţul Macarie nu vorbeşte despre trecerea prin vămi, însă 



aflam şi la el osândirea de sine pentru păcatele din timpul vieţii, în care petrece sufletul în 
răstimpul dintre a treia şi a noua zi: 

„A treia zi, tot sufletul creştin se înalţă la ceruri pentru a se închina Dumnezeului 
tuturor şi pentru a imita învierea din morţi - cea de a treia zi - a lui Hristos, Dumnezeul 
tuturor. Deci bine face Biserica aducând jertfa a treia zi şi făcând rugăciune pentru suflet. 
După ce I se închină lui Dumnezeu, i se arată - la porunca Lui - corturile minunate ale sfinţilor 
şi frumuseţea raiului. Toate acestea le cunoaşte sufletul timp de şase zile, când se minunează 
şi laudă pe Dumnezeu, Cel Ce le-a făcut pe toate. Văzând toate acestea, sufletul se schimbă şi 
uită de necazurile pe care le-a avut pe când era în trup. Iar dacă este răspunzător de păcate, 
văzând desfătările sfinţilor începe să se întristeze, să se învinuiască şi să zică: „Vai mie, cât de 
nebuneşte am trăit în lume, împlinind poftele! Cea mai mare parte a vieţii am cheltuit-o în 
nepăsare şi nu am slujit lui Dumnezeu după cuviinţă, ca să mă învrednicesc şi eu de acest har 
şi de această slavă! Vai mie, nenorocitul, că încă mă apasă grijile şi strâmtorările pe care le- 
am avut în lume! La ce-mi folosesc viile şi grădinile pe care le-am sădit? La ce-mi foloseşte 
ogorul pe care l-am dobândit? La ce-mi foloseşte aurul de acolo? La ce-mi foloseşte bogăţia 
de acolo? La ce-mi foloseşte orice lucru plăcut din viaţa şi din lumea aceea? Vai mie, m-am 
ostenit în zadar! Vai mie, am trăit fără de minte! Vai mie, am iubit slava cea de scurt timp şi 
am dobândit sărăcia veşnică! Vai mie, ce-am păţit! Vai mie, cum de m-am întunecat? Vai 
mie, nimeni nu va putea acum să mă ajute, ca să mă împărtăşesc şi eu de slava Domnului!" Şi, 
după ce priveşte şase zile la bucuria drepţilor, iarăşi este dus de îngeri să se închine lui 
Dumnezeu. 

Deci bine se face când se săvârşeşte Liturghie şi jertfa pentru cel adormit. După a doua 
închinare, din nou, la porunca Stăpânului tuturor, sufletul este dus la iad şi i se arată locurile 
de chin de acolo: cămările iadului şi feluritele pedepse ale celor nelegiuiţi; locurile în care 
stau necontenit sufletele celor păcătoşi, unde plâng şi scrâşnesc din dinţi. Prin aceste locuri ale 
pedepselor este purtat sufletul timp de treizeci de zile, tremurând ca nu cumva să ajungă şi el 
aici. In ziua a patruzecea este iarăşi adus ca să se închine Domnului." 378 

Mergerea la rai şi la iad este mai pe larg înfăţişată în istorisirea Sfintei Teodora, fără a 
se vorbi însă despre vreo zi anume. După ce a fost dusă să vadă iadul, Sfânta Teodora spune 
doar că atunci se împlineau patruzeci de zile de când sufletul îi ieşise din trup 379 , nepomenind 
nimic despre durata călătoriei prin vămile din văzduh, nici despre momentul când s-a închinat 
înaintea lui Dumnezeu, nici când anume a fost dusă să vadă raiul si iadul. 

Puţinătatea textelor care vorbesc despre acest răstimp, diversitatea datării lui şi 
înfăţişarea sa în chipuri felurite ne amintesc că ne aflăm pe tărâmul unei cronologii simbolice, 
alta fiind măsura timpului duhovnicesc, nesupus materiei şi repetiţiei. Nu suntem nici într-un 
domeniu al dogmelor precis definite de Biserică, nestrămutate şi universale, ci în cel al 
teologumenelor, care pot fi diverse, fără a fi contradictorii. De aceea, referitor la acest subiect, 
în Biserică au existat dintru început mai multe tradiţii, iar nu unica Tradiţie. 

Felul în care Raiul şi iadul sunt înfăţişate în aceste texte pare cel mai adesea naiv. Ele 
nu trebuie însă înţelese după literă, ci simbolic. Rostul lor este mai întâi de toate de a ne face 
să înţelegem că dincolo e o cu totul altă lume si o cu totul altă vieţuire. Descrierile din aceste 
istorisiri seamănă cu desenul naiv si fantezist al caselor din unele icoane, care ne arată 
limpede că avem de-a face cu un alt tărâm. Apoi, ele ne spun că dreptul află în ceruri odihnă, 
veselie şi pace, iar păcătosul are parte în iad de chinuri şi osânde. Pătimirile trupeşti închipuie 
aici suferinţele sufletului. Nu faptele ca atare sunt aici esenţiale, - de vreme ce vieţuirea pe 

Cuvânt despre ieşirea sufletului... si cum se desparte de trup. 
379 Grigorie Tracul, Viata Sfântului Vasile cel Nou. 

celălalt tărâm nu seamănă cu cea de-aici si ne rămâne neştiută - ci învăţăturile duhovniceşti ce 

5 •> î 5 

se desprind din ele; căci acesta este rostul lor: să gătească sufletul pentru călătoria în cealaltă 
lume şi pentru viaţa ce-1 aşteaptă acolo. 

VI 



CEA DE-A PATRUZECEA ZI: 
JUDECATA PARTICULARA 



1. Judecata particulară 



Potrivit unei vechi tradiţii, într-a patruzecea zi după moarte sufletul are parte de aşa- 
numita „judecată particulară". Este vorba de judecata ce se face fiecărui om îndată după 
moartea sa, alta decât Judecata din urmă sau de obşte, care va avea loc la sfârşitul veacurilor, 
la cea de-a doua venire a lui Hristos, atunci când va învia tot trupul şi toţi oamenii vor sta 
înaintea fetei Sale. 

învăţătura despre judecata particulară nu este nici ea o dogmă, ci tot o teologumenă. 
De aceea, nu toţi Părinţii vorbesc de ea. S-a spus că avem de-a face cu „o presupunere 
împrumutată din teologia catolică de teologii kieveni ai secolului al XVI-lea" 380 , însă teologii 
catolici nu-si revendică această învăţătură 381 care n-a făcut niciodată obiectul unei mărturisiri 
de credinţă explicite în Biserica lor 382 . Credinţa în Purgatoriu, neîmpărăşită de Biserica 
Ortodoxă, pare să implice o astfel de judecată 383 ; ea este de altfel presupusă şi de credinţa 
primită de cea mai mare parte a Părinţilor răsăriteni, că îndată după moarte sufletul este 
răsplătit ori pedepsit, însă nu pentru vecie; or, e greu de crezut că osânda sau cununa s-ar da 
fără o judecată. Dezbaterile sinodului de la Florenţa în legătură cu Purgatoriul au condus la 
precizarea poziţiilor teologilor apuseni şi răsăriteni. Se poate astfel constata că „aproape toţi 
teologii greco-ruşi afirmă că Biserica Ortodoxă învaţă că există o judecată particulară" 384 . 
Această credinţă, „care continuă să fie foarte populară în Bisericile greacă şi rusă" 385 , se 
întemeiază în fapt pe mărturii foarte vechi. 

Printre mărturiile Tradiţiei referitoare la acest subiect, putem cita textul anonim din 
secolele XI-XII, citat mai sus: „Intr-a patruzecea zi după moarte sufletul este dus înaintea 
tronului dumnezeiesc, iar acolo se hotărăşte locul în care se va sălăşlui până la învierea de 
obşte" 386 . Aceeaşi indicaţie aflăm în Nomocanonul lui Manuel Malaxos 387 : „Intr-a patruzecea 

""Arhiepiscopul Antonie al Genevei, Viata sufletului în lumea de dincolo, p. 7 1 . 

381 Vezi Dom L. Beauduin, „Ciel et resurrection", în Mysteere de la mort et sa celebration, Paris, 1957. p. 254- 
255. Acesta notează că Toma de Aquino o pomeneşte în treacăt, că nu există în nici una dintre definiţiile catolice 
o asemenea învăţătură şi nu aflăm în textele liturgice ale acestei Biserici nici o aluzie la o astfel de judecată. 

Vezi J. Riviere, „Jugement", în Dictionnaire de theologie catholique, 8, 1924, col. 1723-1726. 

3 Ibidem, col. 1724. 

384 M. Jugie, „La doctrine des fins dernieres dans l'Eglise greco-russe", in Echos d'Orient, 17, 1914-1915, p. 14. 

Ibidem, p . 117. 

Texte anonime editate de K. Krumbacher, după Parisinus graec. 1140A, f. 82r-v, în „Studien zu den 
Legenden des hi. Theodosios", p. 345-347 şi 348-350, citate de C. Vogel, „L'environnement cultuel du defunt 
durant la periode paleochretienne", La maladie et la mort du chretien, Roma, 1975, p. 397-398. 

zi, sufletul merge să se închine înaintea lui Dumnezeu şi-şi primeşte locul său, potrivit 
petrecerii sale pe pământ, până la a doua venire a Domnului Iisus Hristos" 388 . Lucrul acesta 
însă îl aflăm şi într-un text mai vechi, cum este cel al Sfanţului Macarie Egipteanul despre 
ieşirea sufletului: „In ziua a patruzecea este iarăşi adus ca să se închine Domnului şi atunci, 
după faptele sale, Judecătorul îi hotărăşte locul de şedere" 389 . 

Cât priveşte timpul când se petrece această judecată menţionat în textele de mai sus, se 
cuvine să reamintim aici importanţa pe care o are a patruzecea zi, alături de a treia şi a noua 
zi, în slujbele de pomenire a mortului, potrivit unei foarte vechi tradiţii 390 , atestate, de pildă, 
de Canonul lui Clement 391 sau de Cuvântul despre ieşirea sufletului al Sfântului Macarie 
Egipteanul: „Bine face Biserica că pomeneşte amintirea celor mutaţi de aici!" 392 Această 
tradiţie s-a menţinut până în zilele noastre, a patruzecea zi fiind chiar considerată, azi ca şi 
altădată, cea mai importantă dintre zilele de pomenire, când se fac slujbe de parastas 393 . 

Credinţa într-o judecată particulară se regăseşte la mai mulţi autori ortodocşi moderni, 
cu mare autoritate în Biserică 394 . L-am putea cita pe Sfanţul Ignatie Briancianinov, care 
vorbeşte despre ea în Cuvânt despre moarte şi în Ofrandă monahismului contemporan 95 : 
„Exista o judecată particulară, pentru fiecare creştin, îndată după moartea sa, şi una de obşte, 
pentru toţi oamenii, la cea de-a doua venire a Domnului nostru lisus Hristos". 

Putem să-1 cităm, de asemenea, pe Arhimandritul Iustin Popovici, care dezvoltă pe 
larg această temă în Dogmatica sa: 

„Potrivit predaniilor Sfintei Tradiţii, Judecata finală a lumii o va face Domnul Hristos, 
pentru că El este Mântuitorul lumii şi, după cum stă scris în Sfânta Scriptură, Dumnezeu Tatăl 
a dat toată judecata Fiului (In. 5, 22). Această judecată a lumii o va face Domnul Hristos la a 
doua Sa venire, căci atunci va veni El să judece viii şi morţii. Aceasta va fi „Judecata din 
urmă". Dar mai înainte de aceea, Domnul judecă pe fiecare om îndată ce moare şi sufletul său 
iese din trup. Aceasta este judecata particulară. Atunci Domnul hotărăşte fiecărui suflet locul 
unde se va sălăşlui până la învierea de obşte a trupurilor, care va avea loc la cea de-a doua Sa 
venire. La judecata particulară, Domnul dăruieşte sufletelor sfinte o fericire vremelnică şi încă 
nedeplină, iar sufletelor păcătoase, chin vremelnic şi nedeplin. La această judecată, Domnul 
cercetează starea sufletului în clipa morţii: ce poartă sufletul în el, cu ce-a intrat el în cealaltă 



387 Compilat în 1561 pe baza unor documente anterioare. 

388 Canonul 162. 

Cuvânt despre ieşirea sufletului... şi cum se desparte de trup. 

390 Vezi G. Dagron, „Troisieme, ne uvieme et quarantieme jours dans la tradition byzantine: temps chretien et 
anthropologie", p. 419-430; A. Van Lantschoot, „Revelation de Macaire et de Mrc de Tarmaqa sur le sort de 
l'âme apres la mort", in Le Museon, 63,1950, p. 151-165. 

" Paragraful 7. VeziW. Riedel, Die Kirchenrechtsquellen des Patriarchats Alexandrie» , Leipzig, 1900, p. 169. 

Cuvânt despre ieşirea sufletului... 

Pomenirea de patruzeci de zile s-a mutat, în Apus, într-a treizecea zi. In mod sigur această modificare s-a 
petrecut la mijlocul secolului al VUI-lea, când ziua a şaptea a luat locul zilei a noua, iar a treizecea, locul celei 
de-a patruzecea zi. Vezi C. Vogel, „L'environnement cultuel du defunt durant la periode paleochretienne", La 
maladie et la mort du chretien, Roma, 1975, p. 400. Constituţiile apostolice fixează pomenirea într-a treizecea zi 
(VIII, 42, 3), într-o manieră care, raportată la Răsăritul ortodox, pare ciudată (vezi nota lui M. Metzger, Leş 
Constitutions apostoliques. t. 3, SC 336, Paris, 1987, p. 261). 

3,4 Vezi M. Jugie, „La doctrine des fins dernieres dans l'eglise greco-russe", în Echos d'Orient, 17, 1914-1915, p. 
6-22. 

' Tradusă în franceză sub titlul: Lntroduction ă la tradition ascetique de l'Orient chretien, Sisteron, 1978, p. 25. 

lume. Importantă e atunci atitudinea pe care a avut-o omul în vremea vieţii pământeşti faţă de 
Dumnezeu Cel în Treime, de lucrarea mântuitoare a Domnului Hristos şi de trupul Său 
divino-uman, care este Biserica. Pilda săracului Lazăr şi a bogatului nemilostiv dată de 
Hristos arată limpede că îndată după moarte se face judecata fiecărui suflet, după care el 
merge fie la loc de fericire şi veselie, fie la loc de chin şi osândă (Le. 16, 23-25). Sălăşluirea 
într-unui din aceste locuri se hotărăşte potrivit vieţii duse de om pe pământ. Apostolul Pavel, 
cel ars de dorul lui Hristos, cel care s-a învrednicit de vedenii cereşti, care încă în trup fiind a 
fost răpit până la al treilea cer şi până la rai, ca să i se arate acolo descoperit tainele lumii de 
dincolo, însuşi acesta învaţă clar şi neîndoios cu privire la judecata particulară, spunând că le 
este rânduit oamenilor o dată să moară, iar după aceea să fie judecata (Evr. 9, 27). Şi iarăşi 
acelaşi lucru îl spune când vorbeşte despre răsplăţile dobândite îndată după moarte pentru lu- 
crările evanghelice săvârşite pe pământ (cf. Filip. 1, 21-24; 2 Cor. 5, 1-3, 6, 8-10). 

Cum anume se face judecata sufletului? A cerceta aceasta înseamnă a ne cufunda în 
adâncul nemărginitului ocean al tainelor dumnezeieşti. Ea ne-a fost descoperită doar în parte 
de Dumnezeu, prin Sfinţii Apostoli şi Sfinţii Părinţi care, ducând viaţă bineplăcută lui 
Dumnezeu, s-au făcut prieteni şi casnici ai Lui (Efes. 2, 19). Prin duhul lor hristificat («Noi 
avem gândul lui Hristos!» - 1 Cor. 2, 16), ei au pătruns această taină cerească pe cât îi stă în 
putinţă firii omeneşti şi astfel încât cele rânduite spre mântuire de iconomia dumnezeiască să 
rămână neatinse de iscodirea omenească" 396 . 



2. Cine judecă sufletul la judecata particulară? 



învăţăturile patristice cât priveşte judecata particulară nu sunt întru totul aceleaşi. 

Potrivit textelor citate mai sus, fiecare suflet se înfăţişează înaintea lui Hristos pentru a 
primi de la El hotărârea în privinţa soartei sale. 

Insă cei mai mulţi dintre autorii creştini spun ca judecata sufletului are loc chiar în 
timpul trecerii prin vămi; atunci sufletul dă seama pentru faptele sale ca în faţa unui tribunal, 
având pe diavoli drept paraşi, iar pe îngeri apărători ai săi. La capătul acestei cercetări, două 
sunt hotărârile ce se dau şi două căile pe care apucă sufletele: cele păcătoase se prăbuşesc în 
prăpastia iadului, iar cele drepte se înalţă la cer, unde se închină înaintea tronului lui Hristos. 
Doar drepţii se învrednicesc să primească de la însuşi Hristos hotărârea locului de sălăşluire, 
după cum vedem, de pildă, din aceste cuvinte ale Sfântului Teognost: „Sufletul care se 
desparte de trup plin de încredinţare [...] încearcă o bucurie negrăită şi de nespus [...] 
îndreptându-se cu pace spre îngerul luminos şi vesel care vine din înălţime şi străbătând fără 
piedică împreună cu acela văzduhul, nevătămat câtuşi de puţin de duhurile răutăţii, ci suindu- 
se cu bucurie şi îndrăzneală şi cu graiuri de mulţumire până va ajunge să se poată închina 
Făcătorului, şi de acolo să primească hotărârea de a se rândui cu cei asemenea şi de aceeaşi 
măsură în virtute, până la învierea cea de obşte" 397 . Mai precis, Hristos nu face decât să 
pecetluiască starea fericită a celor ce-au trecut nevătămaţi prin vămi, după cum soarta 
păcătoşilor a fost hotărâtă de lipsa de răspuns bun din vremea cercetării. 

Aceasta înseamnă că după moarte judecata particulară este săvârşită, de fapt, de îngeri 
şi de diavoli sau, strict vorbind, numai de diavoli, după cum se vede din numeroase texte 
patristice (care nu sunt în niciun caz marginale şi nu exprimă deloc influenţe necreştine, ci, 



Philosophie orthodoxe de la verile. Dogmatique de l'Eglise orthodoxe, voi. 5, Lausarme, 1997. p. 365-366. 
Despre făptuire şi contemplaţie, 6 1 . 

dimpotrivă, o tradiţie cu adevărat creştină şi foarte veche 398 ) ca şi din scrierile mai recente ale 
teologilor ortodocşi 399 . 

La o primă privire, această învăţătură poate fi smintitoare, căci pare că astfel I se 
răpeşte lui Dumnezeu dreptul de Judecător şi, mai mult, că duhurile cele rele sunt cele ce 
hotărăsc soarta sufletelor, însă ea trebuie înţeleasă într-un anumit context. 

Pe de o parte, cei care afirmă că îngerii - fie ei răi ori buni - sunt cei care judecă 
sufletul omului, arată că aceasta se face cu îngăduinţa lui Dumnezeu, că Dumnezeu este Cel 
Care judecă prin mijlocirea lor 400 , El fiind singurul Judecător. Astfel, Sfântul Ignatie 
Briancianinov scrie: „La cele două judecăţi, Dumnezeu însuşi stă de faţă şi judecă. La 
judecata particulară, prin îngeri de lumină şi prin cei căzuţi; la cea de obşte, prin Cuvântul Său 
întrupat" 401 . Chiar dacă nu toţi Părinţii precizează lucrul acesta, este limpede că niciunul 
dintre ei nu crede că judecata omului s-ar putea face altfel decât cu voia lui Dumnezeu şi prin 
puterea Lui. Pentru că, după cuvântul Scripturii, de la care Părinţii nu se abat nicio clipă, ei 
ştiu că„ Unul este Judecătorul... "(Iac. 4, 12), „Dumnezeu, Judecătorul tuturor" (Evr '. 12, 23), 
şi ca Hristos este „Cel rânduit de Dumnezeu să fie judecător al celor vii şi al celor morţi. " 
(Fapte 10, 42). 

Istorisind sfârşitul lui Awa Ştefan, care s-a văzut pe sine mai înainte de moarte tras la 
socoteală de diavoli, Sfântul Ioan Scărarul ni-i arată pe aceştia ca pe paraşi ai omului în 
vremea judecăţii, dar păstrează tăcerea cât priveşte judecătorul şi hotărârea dată: „Şi aşa, tras 
la socoteală, s-a despărţit de trup. Care i-a fost judecata sau care hotărârea cu privire la el, sau 
care sfârşitul tragerii la socoteală? Acesta el nu 1-a făcut nicidecum cunoscut" 402 . Este 
limpede însă că Sfântul Ioan Scărarul ştie bine că, până la urmă, judecata este a lui 
Dumnezeu, de vreme ce aduce drept martor pe proorocul care spune: „In ceea ce te voi afla, 
în aceea te voi judeca, zice Domnul Dumnezeu." (Iez. 33, 13-20). 



3. Judecata particulară se întemeiază pe alegerea liberă a omului 



In legătură cu citatul de mai sus, trebuie să subliniem că atunci când vorbesc de vămi 
sau de judecata ce se face fiecărui suflet, Părinţii arată că omul este răspunzător pentru soarta 
în veşnicie, având parte în lumea de dincolo de ceea ce-a ales să iubească în această lume sau 
spre ceea ce s-a plecat prin felul vieţuirii sale. Cercetarea din vremea trecerii prin vămi scoate 
la iveală ce anume a dorit şi a iubit mai mult sufletul, mărturie stând însuşirile ori neajunsurile 
lui duhovniceşti; Hristos nu face decât să ţină seama de alegerea liberă a omului, acesta fiind 
într-un anume fel propriul său judecător şi făuritorul soartei sale. Intru ce te voi afla, întru 
aceea te voi judeca, spune o vorbă duhovnicească. 

Lucrul acesta îl arată adeseori Părinţii. Sfântul Ignatie Teoforul, de pildă, le scrie 

98 A se vedea excelentul studiu al lui J. Riviere, „Role du demon au jugement particulier chez Ies Peres", în 
Revue des sciences religieuses, 4, 1924, p. 43-64, şi mai cu seamă p. 481 

99 De pildă, Iosif Vriennios care, vorbind mai întâi despre judecata particulară, apoi despre cea obştească, spune: 
„Aceşti nemiloşi vameşi care sunt duhurile rele îşi împlinesc slujba doar în lipsa Judecătorului Celui mare; însă 
când va veni Acesta, vor amuţi, cuprinşi de frică." (Opere complete, ed. Bulgaris, t. 2, p. 389). A se vedea, de 
asemenea, Arhim. Iustin Popovici, Dogmatica Bisericii Ortodoxe, voi. 5, Lausanne, 1997, p. 366; Arhim Serafim 
Rose, Sufletul după moarte, Lavardac, 1988, p. 65. 

400 A se vedea M. Jugie, „La doctrine des fins dernieres dans l'Eglise greco-russe", în Echos d'Orient, 17, 1914- 
1915, p. 17. 

Ofrandă monahismului contemporan, p. 25. 

402 Scara, VII, 50. 

Magnezienilor: „Lucrurile au un sfârşit, iar în fata noastră stau acestea două: moartea si viata; 

şi fiecare «are să meargă la locul lui» (Fapte 1, 25). După cum sunt două monezi, una a lui 
Dumnezeu, iar alta a lumii, şi fiecare din ele are o întipăritură proprie, tot aşa şi cei ne- 
credincioşi au întipăritură lumii acesteia, iar cei credincioşi au, în dragoste, întipăritură lui 

Dumnezeu Tatăl f...l" 403 . Sfântul Iustin Martirul si Filosoful afirmă si el cu tărie că soarta 
l j 5 5 

omului în veşnicie depinde de fapt de liberul sau arbitru 404 . Unuia care ar obiecta că ideea îi 
aparţine lui Platon care, undeva în Republica, spune: „Vina este a celui ce alege, iar 
Dumnezeu nu este cu nimic vinovat", Sfântul Iustin îi răspunde că Platon însuşi a luat-o de la 
prooroci, care îndeobşte învaţă lucrul acesta 405 . Acelaşi lucru îl aflăm şi la Sfântul Irineu de 
Lugdunum, care scrie: „Toţi oamenii pot să păzească şi să facă binele, după cum pot să se 
abată de la el şi să nu- 1 săvârşească; de aceea este drept ca unii să fie lăudaţi şi să primească 
dreaptă adeverire, pentru că au ales binele şi au stăruit în el, iar alţii să fie osândiţi şi să îndure 
după dreptate pagubă, pentru că au lepădat binele" 406 . Sfântul Ciprian al Cartaginei, arătând că 
„Domnul lasă fiecăruia libertatea de a alege", spune că, în felul acesta, „se despart înainte de 
ziua judecăţii, chiar aici pe pământ, sufletele celor drepţi de ale celor nedrepţi, cum se separă 
grâul de neghină" 407 . Sfântul Grigorie de Nyssa, la rândul său, subliniază faptul că omul 
înrobit patimilor se lipseşte el însuşi de bunătăţile duhovniceşti ale veacului ce va să fie: „Cel 
ce şi-a ales pentru viaţa aceasta numai plăcerea şi nici nu vrea să-şi vindece nesocotinţa prin 
pocăinţa, acela îşi face locul celor buni din veacul viitor de neajuns pentru el, săpându-şi 
împotrivă, ca pe o prăpastie de netrecut, trebuinţele trupeşti" 408 . Sfântul Ioan Casian spune că 
„omul, câtă vreme trăieşte în acest trup, să ştie că trebuie să se socotească în slujba acelei 
împărăţii căreia i s-a dedicat ca părtaş şi slujitor în această viaţă, sigur fiind că în veşnicie va 
fi însoţitor al celui pe care 1-a ales să-1 aibă de stăpân şi totodată de tovarăş [...]", pentru că 
„precum împărăţia diavolului se dobândeşte prin săvârşirea păcatelor, tot aşa împărăţia lui 
Dumnezeu se dobândeşte prin lucrarea virtuţilor, curăţia inimii si ştiinţa duhovnicească", iar 

„sufletele sunt răsplătite după felul faptelor săvârşite în timpul vieţii" 409 . Vorbind despre 
judecată, Sfântul Maxim Mărturisitorul spune că „fiecare va fi judecătorul greşelilor sale" 410 . 
Iar cât priveşte osânda păcătoşilor, zice: „Secerăm ce-am semănat şi ne ghiftuim cu nebunia 
noastră" 411 ; „primim cele ale faptelor noastre. Mai bine zis, primim răsplata celor voite de noi 
[...]. Simplu grăind, luăm cu dreptate osânda fără voie, corespunzătoare fiecăruia dintre 
păcatele noastre cele cu voia 412 . Putem să-1 cităm şi pe Sfântul Teofilact al Ohridei care, 
tâlcuind pilda săracului Lazăr şi a bogatului nemilostiv, scrie: „Prăpastia însemnează 
depărtarea şi deosebirea drepţilor de cei păcătoşi. Că precum voinţele lor au fost deosebite, 
aşa şi lăcaşurile lor din lumea de dincolo multă depărtare au, fiindcă fiecare ia răsplătire pe 



Către Magnezieni, V. 

404 A se vedea Apologia întâi, XLIII-XLV. 

405 Ibidem. XLIV. 

406 împotriva ereziilor, IV, 37 ,2. 

407 Despre unitatea Bisericii, X. 

408 Dialogul despre suflet şi înviere. 
Convorbiri duhovniceşti, I, XIV. 

4,0 Epistole, 1,PG91,384B. 

411 Ibidem, 384C. 

412 Ibidem, 388A. 

cele potrivite voinţei şi vieţii sale" 413 . 

4. Judecata particulară, judecarea omului de către propria lui conştiinţă 



Pe temeiul celor de mai sus, unii Părinţi socotesc că la judecata particulară, pe lângă 
judecata lui Hristos ori a îngerilor care slujesc voii Sale, omul este judecat de propria sa 
conştiinţă. Astfel, Sfântul Chirii al Alexandriei, înfăţişând învăţătura despre vămile 
văzduhului cu amănunţime, spune la un moment dat: „Cel ce ne judecă după moarte n-are 
nevoie nici de paraşi, nici de martori, nici de dovezi, ci doar le pune înainte celor păcătoşi tot 
cuvântul, toată fapta şi toate cugetele lor" 414 . Despre o astfel de judecată, ca mustrare a 
cugetului, vorbeşte si Awa Dorotei atunci când înfăţişează chinurile pe care le va avea de 

îndurat sufletul pătimaş, care pururea îşi va aduce aminte de păcatele săvârşite pe pământ şi 
va purta cu sine pe vecie povara păcatelor sale 415 . 

Atunci când Părinţii vorbesc despre judecată, uneori este greu de spus dacă se referă la 
Judecata de apoi, de obşte — desigur, cel mai des pomenită - sau despre judecata particulară. 

Credem însă că atunci când judecata este înfăţişată ca urmând îndată morţii si fără 

nicio referire la cea de-a doua venire a lui Hristos, este vorba de judecata particulară. Putem 
vedea o aluzie la judecata particulară în aceste cuvinte ale Apostolului Pavel: „Este rânduit 
oamenilor o dată să moară, iar după aceea să fie judecata." (Evr. 9, 27). Multe cuvinte ale 
Părinţilor pot fi astfel înţelese. De pildă, Sfanţul Clement Romanul, atunci când îndeamnă: 
„Temeţi-vă de Acela Care, după moarte, are puterea să arunce şi sufletul şi trupul în gheena 
focului " 41 \ Sau Sfântul Ioan Scărarul spunând: „Judecata ostenelilor o vom cunoaşte la 
vremea ieşirii (morţii)" 417 . Tot aşa Sfântul Ioan Gură de Aur, când scrie: „Deşi nu toţi 
filosofează despre înviere cum se cuvine, totuşi cu privire la judecată şi pedeapsă şi la tribuna- 
lele de dincolo toţi se învoiesc" 418 . „Pururea ne mustră conştiinţa păcatelor, şi mai ales în 
ceasul acela când avem a pleca de aici la judeţul cel înfricoşat de dincolo, unde vom avea de 
dat socoteală" 419 . „Stăpânul îngerilor ne-a vorbit lămurit despre (ceea ce se va întâmpla cu 
sufletul după moarte). Aşadar, pentru ce să mai avem nevoie de oameni care să ne 
încredinţeze, când Cel Ce are să ne ceară socoteală de faptele noastre ne strigă în fiecare zi că 
a pregătit şi iadul şi a gătit şi împărăţia?" 420 . „Gândindu-ne la toate acestea, să nu ne îndoim 
că după plecarea de aici vom sta înaintea înfricoşătoarei judecăţi, că vom da cuvânt de tot ce 
am făcut, că vom avea de dat socoteală şi vom fi pedepsiţi dacă rămânem în păcate, iar dacă 
am voi să fim cât de puţin cu luare-aminte asupra noastră, ne vom bucura de cununi şi de 
bunătăţi nespuse [...], noi să alegem calea virtuţii pentru ca, plecând cu îndrăznirea cuvenită 
spre scaunul de judecată, să avem parte de bunătăţile făgăduite nouă [,..]" 421 . 



Tâlcuire la Evanghelia de la Luca, 16. 
14 Omilia XIV, Despre ieşirea sufletului, PG 77, 1072. 
învăţături de suflet folositoare, XII 
A doua Epistolă către Corinleni, V, 4. 
11 Scara, IV, 8 1 . 
Al patrulea cuvânt despre bogat şi Lazăr, 3. 
Al doilea cuvânt despre Lazăr, 2. 
420 Omilii la Matei, XIII, 5. 
Ibidem. 

Dacă aceste cuvinte nu sunt foarte limpezi, iată ce spune acelaşi Sfânt Părinte în alt 
loc: Dumnezeu „de două ori Se arată ca Judecător: la moarte si în ceasul învierii" 422 . Este 
limpede aici distincţia între judecata obştească şi cea particulară. Desigur că la judecata 
particulară se gândeşte Awa Isaia Pustnicul atunci când scrie: „In fiecare zi să aveţi înaintea 
ochilor moartea şi să vă gândiţi cum veţi ieşi din trup şi cum veţi trece peste puterile 
întunericului care vă vor întâmpina în văzduh şi cum veţi sta neîmpiedicat înaintea lui 
Dumnezeu. Priviţi de mai înainte la înfricoşata zi a judecăţii şi a răsplătirii tuturor faptelor şi 
gândurilor voastre! Căci toate sunt goale şi descoperite înaintea ochilor Celui în faţa Căruia 
vom da socoteală (Evr. 4, 13)" 423 . Iar în alt loc zice, întărind: „Cel ce crede că va fi o judecată 
când va ieşi din trup, nu poate judeca pe aproapele său pentru nici o faptă, ca unul ce are să 
dea răspuns lui Dumnezeu pentru toate faptele sale" 424 . Iar la Sfântul Ioan Damaschin citim: 
„Bărbaţii luminaţi de Dumnezeu spun că, atunci când oamenii îşi dau duhul, faptele lor sunt 
cântărite ca într-o balanţă" 425 . 

Credinţa că îndată după moarte se face judecata fiecărui suflet urmează din credinţa că 
după moarte sufletul primeşte cunună ori osândă sau, altfel spus, că n-au aceeaşi soartă drepţii 
şi păcătoşii. A crede că există o singură judecată, cea universală, la sfârşitul veacurilor, la cea 
de-a doua venire a lui Hristos, înseamnă a crede că până atunci sufletul va zace în nesimţire, 
fără să ştie de el, lipsit de amintirea celor lucrate de el în vremea vieţii pământeşti, lucru 
nepotrivit cu natura lui, greu de crezut şi care contravine învăţăturii Bisericii, aşa cum vom 
vedea în capitolul următor, dedicat tocmai acestei stări intermediare a sufletului. 



423 Douăzeci şi noua de cuvinte, I, 1. 

424 Ibidem, XV. 2. De altfel, câteva rânduri mai jos vorbeşte explicit despre înviere, care e urmată de judecata 
obştească. 

425 Despre cei adormiţi în dreapta credinţă, PG 95. 272. 

RĂSTIMPUL DINTRE CEA DE-A PATRUZECEA ZI SI 
JUDECATA DIN URMA: 
STAREA PROVIZORIE SI NEDEPLINA A SUFLETULUI 



O dată judecat, până la învierea de obşte (când se va uni din nou cu trupul înnoit) şi la 
Judecata de apoi, sufletul se sălăşluieşte vremelnic fie în Rai 426 - numit adeseori de Părinţi 
„sânul lui Avraam" 427 sau „sânul Patriarhilor" 428 (sau încă şi „Cerurile"), unde se află cetele 
drepţilor, fie la iad sau Hades 429 (sau „cele de dedesubt", sau „adânc" 430 ), unde sunt aruncate 
sufletele păcătoşilor 431 . Părinţii spun că mai înainte de pogorârea la iad a lui Hristos, Hadesul 
- şeolul, în ebraică - era locul de sălăşluire al tuturor morţilor 432 . Acesta era loc de întuneric, 
de durere şi chin (2 Regi 22, 6; Iov 7, 9; Ps. 17, 6; 48, 14-15; îs. 38, 10; 1 Pt. 3, 19) şi de 
stricăciune, stăpânit de Satana. Acolo sufletele aveau parte de suferinţă (cf. Inţ. Sir. 14, 16), 
până şi sufletele celor drepţi -cum erau proorocii ori patriarhii - care însă erau răcorite de 
nădejdea venirii lui Hristos, în vreme ce sufletele păcătoşilor erau lipsite de orice 
mângâiere. 433 Pogorându-Se la iad, Hristos, al Cărui suflet omenesc era în chip ipostatic unit 
cu dumnezeirea Sa 434 , „1-a legat pe cel tare" cu puterea Sa; altfel spus, a surpat puterea lui 
Satana, a ridicat păcatele celor ce-L aşteptau cu credinţă 435 şi a slobozit sufletele ţinute în acea 
închisoare începând de la Adam. Iadul, biruit şi prădat de Hristos, n-a pierit; a rămas locul de 
suferinţă menit celor ce nu se căiesc de păcatele lor; iar drepţilor Hristos le-a deschis intrarea 



Cf. Le. 23, 43; 2 Cor. 12, 4; Sf. Grigorie de Nyssa, Viata lui Moise, II, care dă o întreagă listă de alte numiri 
ale raiului. Vezi, de asemenea, B. Borte, „Leş plus anciennes formules de prieres pour Ies morts", în La maladie 
et la mort du chretien dans la liturgie, p. 85-87; L. Bauduin, „Ciel et resurrection", în Le Mystere de la mort et 
sa celebration, p. 257-259. 

" 7 Vezi Le. 16, 22-23; Sf. Grigorie de Nyssa, Dialogul despre suflet şi înviere; Viata lui Moise, II. Vezi şi B. 
Borte, „Leş plus anciennes formules de prieres pour Ies morts", p. 93-95. 

Vezi Mat. 8, 11; Constituţiile apostolice, VIII, 41,2; Sf. Grigorie de Nyssa, Viata Sfintei Macrina, 23; 
Dionisie Pseudo-Areopagitul, Ierarhia bisericească, VIL 3, 4. Vezi şi B. Botte. „Leş plus anciennes formules de 
prieres pour Ies morts", p. 93-95. 

Vezi Sf. Grigorie de Nyssa, Dialogul despre suflet şi înviere. 

430 VeziLc.8,31;Inţ. Sir. 21, 11. 

431 Referitor la aceste două posibile sălăşluiri ale sufletului, vezi Sf. Nichita Stithatul, Despre suflet, XII, 69-70. 

432 Vezi G. L. Prestige, „Hades in the Greek Fathers", în Journal of Theological Studies, 24, 1923, p. 477-478. 
Arhiep. Antonie al Genevei, Viata sufletului în lumea de dincolo, p. 64. 

434 Vezi Liturghia Sfântului Loan Gură de Aur. 

435 Vezi Sf. Irineu de Lugdunum, împotriva ereziilor, IV, 27. 2. 

raiului . Iadul nu mai este de-acum vechiul şeol, ci gheena păcătoşilor . 

Că sufletul omului merge după moarte ori în rai, ori în iad, ne-a descoperit însuşi 
Hristos. Şi numele lor şi cum sunt ele, tot de la El ştim. Pe cruce numeşte raiul, spunându-i 
tâlharului celui bun: „Adevărat grăiesc ţie, astăzi vei fi cu Mine în rai!" (Le. 23, 43). Iar în 
pilda despre săracul Lazăr şi bogatul cel nemilostiv, le arată pe amândouă: „Şi a murit săracul 
şi a fost dus de îngeri în sânul lui Avraam. Şi a murit şi bogatul şi a fost înmormântat. Şi în 
iad, ridicându-şi ochii, fiind în chinuri, el a văzut de departe pe Avraam şi pe Lazăr în sânul 
lui. Şi el, strigând, a zis: „Părinte Avraame, fie-ţi milă de mine şi trimite pe Lazăr să-şi ude 
vârful degetului în apă şi să-mi răcorească limba, căci mă chinuiesc în această văpaie!" Iar 
Avraam a zis: „Fiule, adu -ţi aminte că ai primit cele bune ale tale în viaţa ta, şi Lazăr, 
asemenea, pe cele rele; iar acum aici el se mângâie, iar tu te chinuieşti. Şi peste toate 
acestea, între noi şi voi s-a întărit prăpastie mare, ca cei care voiesc să treacă de aici la voi 
să nu poată, nici cei de acolo să treacă la noi. " Şi el a zis: „Rogu-te, dar, părinte, să-1 trimiţi 
în casa tatălui meu, căci am cinci fraţi, să le spună acestea, ca să nu vină şi ei în acest loc de 
chin!" (Le. 16, 22-28). 

Hristos ne învaţă astfel că raiul, numit aici „sânul lui Avraam", este loc de răcoare 438 , 
de odihnă 439 şi mângâiere, iar iadul loc de chin, unde sufletul suferă în văpaia focului, ars de 
sete şi nemângâiat. 

O mărturie despre rai aflăm şi la Sfântul Apostol Pavel, căruia i s-a dat să urce la el în 
stare de răpire (2 Cor. 12, 1-6). Sfântului Apostol şi Evanghelist Ioan i s-a descoperit că în 
acest loc drepţii stau alături de Hristos; şi i-a văzut astfel nu doar pe cei douăzeci şi patru de 
bătrâni din jurul tronului, şezând pe scaune, îmbrăcaţi în haine albe şi purtând cununi de aur 
pe capetele lor (Apoc. 4, 4), ci şi pe mucenici (Apoc. 6, 9-11) şi „mulţime multă, pe care 
nimeni nu putea s-o numere, din tot neamul şi seminţiile şi popoarele şi limbile", stând 
înaintea tronului lui Hristos şi slăvindu-L (Apoc. 7,9). 

Raiul si iadul sunt înfăţişate si în slujbele de înmormântare si de pomenire a morţilor 
din Biserica Ortodoxă, pe temeiul pildei despre săracul Lazăr şi bogatul nemilostiv, prin 
simboluri al căror înţeles îl vom explica ulterior 440 . Astfel, în slujba de înmormântare 441 şi a 
Panihidei 442 , preotul se roagă lui Dumnezeu ca pe cel trecut la cele veşnice „să-1 slobozească 
din porţile iadului", „din focul cel de veci" şi din „gheena focului", şi „în şanurile lui Avraam 
să-1 odihnească", „în loc luminat, în loc de verdeaţă, în loc de odihnă, de unde a fugit toată 
durerea, întristarea şi suspinarea". 

Mai vedem de aici că raiul este luminos, iar iadul întunecat, după cum arată şi Hristos 
numindu-1 „întunericul cel mai din afară" (Mt. 8, 12; cf. 22, 13; 25, 30), iar Apostolul Petru, 
„lanţurile de întuneric" (2 Ptr. 2, 4). Astfel, la parastase, Biserica se roagă lui Dumnezeu ca 
pe cei adormiţi „să-i salăşluiască [...] unde străluceşte lumina feţei" Sale, sufletele lor să le 
aşeze „în loc luminat", „în rai, unde cetele sfinţilor [...] şi drepţii ca luminătorii strălucesc" şi 

436 Vezi, între alţii, Sf. Chirii al Alexandriei, Talcuire la Psalmul 48, 16. 

437 Vezi G. L. Prestige, „Hades in the Greek Fathers", p. 481-484. 

438 Lucru pe care-1 regăsim, fireşte, la Sfinţii Părinţi. Vezi Sf. Gri-gorie de Nyssa. Viata Sfintei Macrina, 24. 
Ibidem. 

Lucru valabil şi cât priveşte vechile formule de rugăciune apusene. Vezi B. Botte, „Leş plus anciennes 
formules de priere pour Ies morts", în La maladie et la mort du chretien dans la liturgie. p. 87-92. 

1 Aghiazmatar, Rânduiala înmormântării mirenilor. 

Ibidem. 

ca să-i facă părtaşi ai „strălucirii [...] celei luminoase şi dumnezeieşti". 

Fireşte că aflăm şi la Sfinţii Părinţi învăţătura că în acest răstimp sufletul are parte fie 
de răsplată, odihnă, mângâiere, lumină şi fericire, fie de pedeapsă, chin, întuneric şi suferinţă. 
Astfel, Sfântul Macarie Egipteanul spune că Domnul aşează sufletul „în şanurile şi în lumina 
Lui" şi— 1 „smulge din gura întunericului", arătând astfel cele două locuri care-i sunt sortite 443 . 
Iar în altă parte vorbeşte despre chinurile pe care le îndură păcătoşii după moarte 444 . Sfântul 
Grigorie de Nazianz spune că „fiecare suflet bun şi iubitor de Dumnezeu, când scapă de aici, 
din trupul de care a fost legat, ajunge îndată să simtă şi sa privească Binele care îl aşteaptă 
[...], se veseleşte şi se bucură de o desfătare minunată şi porneşte voios către Stăpânul său [...], 
şi se bucură de pe acum de fericirea ce i-a fost gătită" 445 . Iar păcătoşii sunt pedepsiţi şi ei 
îndată ce-au murit 446 . Sfântul Ioan Casian scrie că se vede limpede din pilda despre săracul 
Lazăr şi bogatul nemilostiv că „cel dintâi îşi primeşte preafericitul sălaş şi odihna în sânul lui 
Avraam, iar celălalt arde în flăcările focului celui veşnic" 447 . Awa Isaia Pustnicul le spune 
ucenicilor săi: „De veţi păcătui, „când veţi ieşi din trup veţi fi duşi la chinuri", iar de veţi face 
binele, „veţi pleca la odihna Fiului lui Dumnezeu, întru bucurie" 448 . La rândul său, Sfântul 
Ioan Gură de Aur spune că: „Ieşind din trup sufletul, de nevăzut pentru ochii trupeşti, e luat de 
îngeri şi dus fie în sânul lui Avraam, de este credincios, fie în temniţa iadului, de e 
păcătos" 449 . Sfântul Chirii al Alexandriei crede că drepţii merg la cer îndată după moarte 450 , 
iar păcătoşii sunt şi ei îndată pedepsiţi 451 . Iarăşi, potrivit Awei Dorotei, după moarte - adică 
după ce sufletul iese din trup - „sfinţii dobândesc locuri luminoase şi bucurie alături de îngeri, 
pe măsura bunei lor făptuiri, aşa şi păcătoşii primesc locuri întunecate, înceţoşate, pline de 
frică şi de spaimă, după cum spun sfinţii" 452 . Sfântul Nichita Stithatul, la rândul sau, spune că 
dacă la ieşirea din trup sufletul cară cu el patimi, „tatăl poftei şi al răutăţii îşi recunoaşte robul 
L.l si-1 târăşte cu el în adâncul iadului"; însă dacă „si-a săvârşit viata de aici în evlavie si 

curăţie, lucrând binele şi împlinind poruncile [...], îşi aşează cortul în lumina slavei lui 
Dumnezeu. [...] Şi mai înainte de învierea de obşte [...] încă de-acum se află în veselie şi 
bucurie de negrăit, nădăjduind că va dobândi toate câte le-a făgăduit Dumnezeu" 453 . Această 
învăţătură este apoi dezvoltată pe larg de către Sfântul Părinte. In capitolul intitulat Unde va 
să meargă sufletul după moarte, el spune limpede că sufletele celor drepţi au parte de starea 
îngerească, iar sufletele păcătoşilor de soarta dracilor: 

„Dintre sufletele ce pleacă de aici, unele sunt neprihănite şi cu bună mireasmă, 

443 Omilii duhovniceşti (col. II), XXVI, 18. 

444 Patericul, Pentru Awa Macarie Egipteanul, 36. 
5 Cuvântări, VII, 2 1 . 

Poeme morale, II, 141-144. 

447 Convorbiri duhovniceşti, 1,14. 

448 Douăzeci şi noua de cuvinte, V, 6. 

Despre mângâierea în fata morţii, II, 1. Vezi şi Omilii la parabola despre săracul Lazăr şi bogatul 
nemilostiv, I, 1 1 ; V, 3; VI, 6; Omilii la Filipenilll, 3-4. 

430 Despre închinarea în Duh şi adevăr, VI; Omilii pascale, I, 2. 

451 Vezi Tâlcuire la Psalmul 48, 16; Tâlcuire la Evanghelia după Ioan, XII. 

452 învăţături de suflet folositoare, XII, 3; Cf. XII. 4. 

453 Despre suflet, XIII, 69-70, 72. 

asemuindu-se lui Dumnezeu, pline de slavă dumnezeiască şi lumină atotcurată; acestea sunt 
sufletele sfinţilor; desfăcându-se de trup, strălucesc ca soarele pentru dreptatea, înţelepciunea 
şi curăţia vieţii lor. Acestea sunt purtate de prietenii îngeri şi duse către Lumina cea dintâi - 
cea mai presus de fire, nematerială, nepricepută nici de îngeri, însuşi Dumnezeu, Cel slăvit şi 
închinat ca Tată, Fiu şi Duh Sfânt de mulţimea puterilor de sus cele fără de număr -, 
înălţându-se ca lumini de-al treilea rang prin cei ce sunt lumini de rangul al doilea. Iar 
ajungând acolo, merg de se închină înaintea tronului slavei Sale, cu sfântă şi curată teamă, 
bucurându-se în Duhul, având în jurul lor pe heruvimi şi pe serafimi şi toate puterile cereşti, 
prin care capătă îndrăzneală. Apoi, la porunca lui Dumnezeu, fiecare merge de se uneşte în 
chip curat şi deplin cu ceata îngerească de-a cărei slavă şi rânduială s-a învrednicit prin 
împărtăşirea de Duhul Sfânt în vremea vieţii de aici, lucrând cele ale lui Dumnezeu în Bi- 
serica celor credincioşi, spre zidirea trupului lui Hristos. Şi se uneşte cu cei cu care se 
aseamănă, ca să vieţuiască cu ei, odihnindu-se şi veselindu-se sub acoperământul aripilor lor 
până la învierea de obşte, ce se va face la porunca lui Dumnezeu. Iar alte suflete sunt negre şi 
foarte întunericite pentru faptele, vorbele şi cugetele lor cele rele, pentru răul obicei şi reaua 
îndeletnicire şi plecare spre răutate; acestea sunt sufletele cele păcătoase, care cu mare silă se 
smulg din trup, pricinuindu-i mult necaz şi răspândind o nesuferită duhoare. Sufletele acestea, 
pline de întuneric, de putoare şi necurăţie, sunt mânate cu sila de îngeri cruzi şi întunecaţi, cu 
mare spaimă şi cutremur, în adâncurile iadului şi puse acolo ca într-o temniţă, lipsite de 
lumină ori de mângâiere; şi sunt date duhurilor rele şi necurate care păzesc acel loc, unde este 
legat cu legătură veşnică voievodul întunericului, ca sa fie daţi focului împreună cu cei 
asemenea lor, diavolii cei întunecaţi, şi acolo să rămână cu ei pe vecie; căci, cu adevărat, prin 
faptele şi cuvintele lor s-au arătat prieteni ai acestora, plecându-şi urechea la şoptirile lor 
viclene şi împlinindu-le voia spre pierzarea lor şi a altora, făcându-se pilda de răutate în 
această viată si lăsând în urma lor numai ruşine si o ticăloasă pomenire." 454 

Aceeaşi învăţătură o reia în capitolul intitulat Cum şi ce fel este locul în care se 
sălăşluieşte sufletul după viata de aici: 

„Unele suflete sunt puse spre osândă în sălaşele neluminate şi foarte întunecate ale 
iadului, după cum s-a spus; şi, ca cei aflaţi în fiare şi în temniţă, îndură fără curmare chin şi 
suferinţă, tânguindu-se şi vărsând lacrimi. Căci au cu ei neîncetata pomenire a faptelor lor rele 
şi ticăloase, ce stau dezgolite de faţă, aşa cum le-au săvârşit în această viaţă. Şi-i străjuiesc 
draci cumpliţi, cu ochii ca para focului, ce scot văpăi pe gură, scrâşnind din dinţi şi 
îngrozindu-i cu pedepsele. Şi nu e altă mângâiere şi alinare pentru ei decât rugăciunile către 
Milosârdul Dumnezeu si milosteniile către săraci. Si asa vor trece vremea aşteptării, tinuti de 

teamă şi secătuiţi de groază, necontenit gândindu-se şi cunoscând c-au s-audă din gura 
Judecătorului nemitamic cuvântul înfricoşător ce le va spune: «Duceti-vă de la Mine, bles- 
temaţilor, în focul cel veşnic, care este gătit diavolului şi îngerilor săi!» Altele, ca nişte 
prieteni ai lui Dumnezeu şi ai îngerilor, cu bucurie şi veselie merg de se sălăşluiesc în 
locaşurile cele luminate, împreună cu puterile cereşti cele iubitoare, pururi având cu ele 
pomenirea faptelor celor bune şi de dreptate săvârşite în vremea vieţii lor şi primind din 
aceasta bucurie de negrăit. Ele stau lângă Lumina cea dintâi, împreună cu dumnezeieştii 
îngeri, cu arhanghelii şi mulţimea nenumărată a puterilor îngereşti, în slăvită însoţire a celor 
ce-L laudă pe Dumnezeu; şi a unora e cântarea Aliluia, a altora cântarea întreit sfântă: Sfânt, 
Sfânt, Sfânt..., iar a celor aflaţi aproape de El, cântarea vrednică de Dumnezeu, numită în 
limba evreiască Ghelghel, după cum stă scris (Iez. 10, 13). Sufletele acestea rămân să vie- 
ţuiască acolo, ca să dobândească cele făgăduite lor de la Dumnezeu; şi, primind în mintea lor 
înţelesurile înţelepciunii celei mai înalte, cunosc desăvârşit, ca îngerii; şi cu adevărat în ei 
încetează ceea ce era în parte, Duhul ducându-i la desăvârşita vedere şi descoperire a celor 
dumnezeieşti. Şi cu bucurie aşteaptă să audă glasul cel blând, care-i va chema spunându-le: 
„Veniţi, binecuvântaţii Părintelui Meu, de moşteniţi împărăţia cea pregătită vouă de la în- 
454 Ibidem, XIV. 



temeierea lumii...!" 155 

Marcu Eugenicul înfăţişează şi el, cu sobrietate, starea drepţilor şi a păcătoşilor după 
judecata particulară: 

„Acum (drepţii şi păcătoşii) se află în locul ce li se cuvine. Cei dintâi în cer, la odihnă 
şi slobozi, stau împreună cu îngerii înaintea lui Dumnezeu, ca în raiul din care Adam s-a 
izgonit, iar tâlharul cel credincios a intrat înaintea altora [...] Cei din urmă sunt ferecaţi în iad 
şi puşi «în groapa cea mai de jos, întru cele întunecate şi în umbra morţii» (Ps. 87, 6), după 
cum spune sfântul rege David sau, după cuvântul lui Iov, «în tara de întuneric şi neorân- 
duială, unde lumina e totuna cu bezna» (Iov 10, 22). Unii se desfată aşteptând cu veselie 
intrarea în împărăţie şi gustarea desăvârşită a bunătăţilor făgăduite. Iar ceilalţi rămân în 
temniţă şi suferinţă, lipsiţi de mângâiere, ca unii ce-şi aşteaptă osânda şi se şi văd daţi la 

, . . i,456 

chinuri. 

Raiul şi iadul nu sunt locuri ce-ar putea fi situate undeva anume, căci sufletul fiind 
prin însăşi firea lui netrupesc, nu poate fi hotărnicit şi de fapt nici nu-i este proprie sălăşluirea 
în vreun loc 457 . Aşadar, prin rai şi iad sunt numite realităţi nemateriale şi nevăzute. 458 După 
cum spune Marcu Eugenicul, ele sunt „locuri inteligibile şi netrupeşti" 459 , mai exact stări 460 , 
condiţii, moduri de existenţă în care sufletul este fie fericit şi împăcat, fie, dimpotrivă, suferă 
şi se chinuieşte. Câtă vreme rămâne în trup, omul nu poate cunoaşte cum anume vor fi 
fericirea şi chinul acelea; iar sfinţii, cărora li s-a descoperit această taină, o numesc negrăită. 
De aceea textele scripturistice, liturgice şi patristice înfăţişează raiul şi iadul în chip simbolic, 
şi ele nu trebuie, fireşte, înţelese după literă. 

Sigur este că în rai sufletul sălăşluieşte cu Hristos (cf. In. 14, 2-3; 2 Cor. 5, 8) şi vede 
slava Sa (cf. In. 17, 24) şi se împărtăşeşte de lumina dumnezeiască 461 şi de toate celelalte 
energii ale lui Dumnezeu: de viaţă, de pace, de iubire, de fericirea cerească [...] însă, aşa cum 
spune Apostolul Pavel, ceea ce cunoaşte şi simte aflându-se în această stare rămâne de nespus 
(cf. 2 Cor. 12, 4). In iad, dimpotrivă, sufletul este lipsit de prezenţa iubitoare a lui Dumnezeu, 
de lumina şi energiile Sale; de aceea iadul este văzut ca loc de întuneric (cf. Mt. 22, 13), de 
chin şi suferinţă (cf. Mt. 25, 46) şi sălaş al morţii. 

Sfântul Grigorie de Nyssa spune ca suferinţa celor din iad e pricinuită de pierderea 
bunătăţilor cereşti, căci cunosc acum de ce comori s-au lipsit; pentru ca „unii oameni îşi 
cheltuiesc în viaţa aceasta partea de bine pe care o au din fire, nepunând deoparte nimic 
pentru viaţa viitoare [...]", „suferinţa pentru pierderea bunătăţilor avute li se va părea 
asemenea cu o văpaie care le arde în întregime sufletul" 462 . Sfântul Ioan Gură de Aur zice şi el 
că păcătoşii suferă pentru că „nu pot vedea slava lui Dumnezeu" şi sunt „lipsiţi de bunătăţi 
atât de mari" 463 . Awa Dorotei spune însă că sufletul se chinuie din pricina patimilor sale; căci 
„la ieşirea sa din trup", sufletul nu pierde nimic din cele agonisite în lumea aceasta; sufletul 

455 Ibidem, XV. 

Omilia a doua despre focul curaXltor. 

Dialogul despre suflet si înviere. 

38 Vezi Sf. Teofilact al Bulgariei, Tâlcuire la Evanghelia de la Luca, 16; Sf. Nicodim Aghioritul, Eortodromion, 
Veneţia, 1836. p. 400. Acesta din urmă face o apropiere între cuvântul Hades şi aeides, lipsit de formă, nevăzut. 

45 'P0 15,p. 153. 

Vezi Sf. Grigorie de Nyssa, Dialogul despre suflet si înviere. 

461 Vezi Sf. Grigorie Palama, împotriva lui Gregoras. III. 27, ed. Hristou, t. 4, p. 336. 

2 Dialogul despre suflet şi înviere. 

Cuvânt de sfătuire către Teodor cel căzut. 

drept ia cu el virtuţile, iar sufletul pătimaş „rămâne singur cu patimile sale şi e pururea chinuit 
de ele" 464 . După cum „dacă are cineva în trup un amestec de sucuri amare, îl arde acest 
amestec rău şi- 1 tulbură şi- 1 necăjeşte", tot astfel sufletul pătimaş „e chinuit totdeauna de 
relele deprinderi din el, având pururea amara amintire şi dureroasa îndeletnicire cu patimile, 
care pururea îl ard şi- 1 înfierbântă" 465 . Pentru omul căzut, câtă vreme vieţuieşte pe pământ, 
patimile sunt pricină de desfătare; nu vede răul ascuns în ele şi nu-şi cunoaşte rănile. In viaţa 
de dincolo însă, toate acestea i se fac vădite în lumina Judecăţii si a Binelui celui adevărat si 
neînşelător, şi atunci patimile şi aducerea-aminte de răutăţile sale 466 devin izvor de suferinţă 
pentru sărmanul suflet. Alţi Părinţi sau teologi, ca Mihail Glikas 467 sau Sfântul Simeon al 
Tesalonicului 468 , socotesc că sufletele păcătoşilor suferă din pricina mustrărilor de conştiinţă 
iscate de vederea cu limpezime a păcatelor săvârşite. 



Sufletul simte fericirea şi chinul potrivit stării sale 469 . Aşa este în rai, potrivit 
cuvintelor lui Hristos, Care spune: „In casa Tatălui Meu multe locaşuri sunt..." (In. 14, 2) 470 ; 
şi tot aşa învaţă şi Apostolul Pavel: „Fiecare îşi va lua plata după osteneala sa!" (1 Cor. 3, 8). 
Iar cât priveşte iadul, aflăm aceasta de la Sfântul Macarie Egipteanul, căruia i s-a descoperit 
că sunt felurite mărimi ale chinurilor 471 . Tâlcuind acestea, Sfântul Grigorie de Nyssa spune că 
„pe cât de multa răutate este în fiecare, pe atât de mare este şi durerea. Căci nu se cuvine ca 
celor ajunşi pe ultima treaptă de răutate şi la săvârşirea a tot felul de fapte nelegiuite să li se 
dea aceeaşi pedeapsă ca celor care s-au întinat puţin, cu greşeli mărunte; ci flacăra aceea 
chinuitoare va arde mai mult sau mai puţin, după câtă materie o hrăneşte şi o aprinde. Cel plin 
de patimi înteţeşte văpaia şi o ţine mereu vie; iar unde sunt mai puţine păcate, flacăra se face 
mai slabă şi mai puţin muşcătoare" 472 . 



1. Caracterul vremelnic şi nedeplin al acestui răstimp 

Această sălăşluire a păcătoşilor în iad, iar a drepţilor în rai este doar provizorie, şi în 

4 învăţături de suflet folositoare, 2. 

5 Ibidem, 3 . 

Ibidem. 

467 Despre cele greu de înţeles din Sfânta Scriptură, XX, ed. Eustradiades, 1. 1, p. 242. 

Al patrulea răspuns către Gavriil din Pentapole, PG 155, 844-845; Dialog împotriva ereticilor, 23, PG 155, 
117. 

69 Vezi Sf. Grigorie de Nyssa, Dialogul despre suflet şi înviere; Patericul, Cuvânt pentru Awa Macarie, 36. 

470 Aşa arată şi Sf. Efrem Şirul, spunând: „Mântuitorul numeşte «multe lăcaşuri» măsurile deosebite ale celor ce 
se sălăşluiesc în lumea de dincolo, adică despărţirile şi deosebirea întru care se vor desfăta ei. Că nu pentru 
deosebirea locurilor a zis «multe lăcaşuri», ci pentru treptele darurilor. Că precum fiecare se desfătează de razele 
soarelui acestuia simţit după curăţia puterii celei văzătoare a ochiului [...], aşa şi în veacul ce va să fie, drepţii se 
vor sălăşlui într-o singură bucurie cu nedespărţire. Insă fiecare după măsura sa este luminat de Unicul soare 
gândit şi după vrednicie gustă bucurie şi veselie [_...]. şi fiecare se veseleşte după darul cel dat lui, după măsura 
sa. Aşa este rânduiala împărăţiei, aşa este şi rânduiala gheenei, şi nu este altă rânduiala care să mijlocească între 
ele, fără numai felurimea deosebirii răsplătirilor." (n. tr.) 

471 Vezi Patericul, Cuvânt pentru Awa Macarie, 36. 
72 Dialogul despre suflet şi înviere. 

acest răstimp drepţii nu se bucură decât „în parte" şi în chip nedeplin de fericirea cerească, iar 
păcătoşii nu îndură toate chinurile iadului. Lucrul acesta îl spun mulţi autori, ca: Sfântul Iustin 
Martirul şi Filosoful 473 , Pseudo-Iustin 474 , Pseudo-Atanasie 475 , Andrei al Cezareei 476 , Sfântul 
Fotie 477 , Areta de Patras 478 , Sfântul Teofilact al Bulgariei 479 , Teofan Kerameus, Eftimie 
Zigaben 480 , Filip Pustnicul 481 , Mihail Glikas 482 , Sfanţul Simeon al Tesalonicului 483 , Marcu 
Eugenicul, Meletie Pigas, patriarhul Alexandriei 484 , Dositei, patriarhul Ierusalimului, 
Evghenie Vulgaris ori, mai aproape de noi, Mitropolitul Filaret al Moscovei. 

Astfel, Sfântul Iustin Martirul şi Filosoful sugerează că nici răsplata şi fericirea 
drepţilor, nici pedeapsa şi chinul păcătoşilor nu sunt întregi şi depline în acest răstimp, 
spunând că: „Sufletele celor pioşi rămân într-un loc mai bun, iar cele nedrepte şi rele într-un 
loc mai rău, aşteptând acolo vremea judecăţii" 485 . Pseudo-Atanasie (care a inspirat mult alţi 
autori) scrie: „Bucuria sfinţilor acum nu e încă deplină, după cum nici păcătoşii n-au acum 
parte de tot chinul. Sufletele drepţilor sunt asemenea celor poftiţi de împărat la masă, care 
aşteaptă cu bucurie în faţa palatului intrarea la ospăţ; iar sufletele păcătoşilor se aseamănă 
osândiţilor, pe care împăratul, mai înainte de a le da pedeapsa ce li se cuvine, îi ţine o vreme 
în temniţă" 486 . Filip Pustnicul, vorbind despre drepţi, spune şi el: „Drepţii primesc acum o 
mică parte din slava în care vor intra la Judecata din urmă, când şi trupurile lor vor învia. 
Bucuria si slava lor atunci vor fi nemăsurat de mari. L.l Fireşte că sălăşluiesc de-acum în cer, 
bucurându-se de vederea Făcătorului; la înviere însă li se va da întreaga plată şi cununa ce li 
se cuvine" 487 . Teofan Kerameus spune că până şi drepţii aşteaptă cu teamă sfântă Judecata din 
urmă, care le va hotărî soarta veşnică 488 . Sfanţul Simeon al Tesalonicului spune că sufletul 
drept primeşte după moarte de la Dumnezeu bucurie şi mângâiere pe măsura sporirii lui în 
bine, însă mai înainte de venirea lui Hristos în slavă, nici sufletele sfinte n-ating 



Dialogul cu iudeul Tryfon, 5. 

474 întrebări şi răspunsuri către cei dreptcredincioşi, 75, PG 6, 1316-1317. 

475 Răspunsuri către Antiohie, 19-20. 

Tâlcuire la Apocalipsă, XVII, 6,11, PG 106, 272. 

477 Către Amfrtohie, XV, 2. PG 101, 136. 

78 Tălcuire la Apocalipsă, PG 106, 596. 

Tâlcuire la Evanghelia de la Luca, XXIII, PG 123, 1104-1105; Tâlcuire la Epistola către Evrei, XI, 40, PG 
125, 365. 

Tâlcuire la Evanghelia de la Luca, XXIII, 43, PG 129, 1092. Oglinda duhovnicească, XIV, 17, PG 127, 866- 
867. 

481 Oglinda duhovnicească, XIV, 17, PG 127, 866-867. 

482 Despre locurile greu de înţeles din Sfânta Scriptură, XX, 1.1, p. 241; XXI, t. l,p. 247, 251; LVI II, t. 2, p. 130 

(ed. Eustratiades). 

83 Cel de-al patrulea răspuns către Gavriil al Pentapolei, PG 155, 844, 873. 

484 Catehism ortodox, ed. Efrem al Ierusalimului, 1769, p. 308. 

485 Dialogul cu iudeul Tryfon, V. 
Răspunsuri către Antiohie , 20. 

487 Oglinda duhovnicească, loc. cit. 

488 Omilii, XVIII, PG 132, 397-400. 

desăvârşirea , primind doar arvuna vieţii veşnice . Iar cât priveşte sufletele păcătoşilor, 
„ele se află în iad şi în alte locuri întunecate şi pline de jale, chinuite de diavoli pe măsura 
răutăţii şi necredinţei lor; dar nici ele nu sunt date încă la tot chinul ce le aşteaptă" 491 . Sfântul 
Marcu Eugenicul scrie mai pe larg în legătură cu aceasta: „Spunem că acum nici drepţii n-au 
primit deplinătatea soartei lor preafericite şi binecuvântata stare pentru care s-au gătit aici prin 
osteneli şi nevoinţe; nici păcătoşii, după moarte, n-au fost daţi la veşnicul chin şi neîncetata 
suferinţă. Nici unii şi nici alţii nu se află aşadar acum în locul în care după dreptate vor şedea 
după Judecata de apoi şi învierea cea de obşte." 492 Putem să-1 cităm şi pe Dositei al 
Ierusalimului care, în Enchiridion, spune că: „Sufletele răposaţilor petrec ori în fericire, ori în 
muncă, adică după faptele lor. Ele trec îndată după despărţirea lor de trup ori la bucurie şi 
fericire, ori la durere şi întristare. Acolo însă nu simt nici deplina fericire, nici deplina muncă. 
Deplina fericire sau muncă o va primi fiecare după învierea de obşte, când sufletul se va 
împreuna cu trupul cu care a vieţuit în lume, făcând bine ori rău" 493 . Aceeaşi învăţătură o 
aflăm şi la Evghenie Vulgaris: „Ce se întâmplă cu sufletele celor care au vieţuit după dreptate 
şi ale celor săvârşiţi în păcat, mai înainte de sfârşitul lumii? După cum învaţă Biserica 
dreptmăritoare, nici cei dintâi n-au intrat la desăvârşita fericire, nici ceilalţi n-au fost aruncaţi 
în gheenă" 494 . Catehismul explicat al mitropolitului Filaret al Moscovei exprimă aceeaşi 
învăţătură: întrebare: Care e starea sufletelor celor răposaţi, mai înainte de învierea trupurilor 
şi de judecata de obşte? Răspuns: Sufletele drepţilor sălăşluiesc în lumină şi odihnă, primind 
arvuna fericirii; sufletele păcătoşilor, în starea contrară. întrebare: Pentru ce nu primesc 
sufletele drepţilor desăvârşit fericirea îndată după moarte? Răspuns: Pentru că Dumnezeu a 
hotărât ca omul întreg, trup şi suflet, să primească deplina răsplată a faptelor sale, iar aceasta 
se va da când va învia tot trupul, la Judecata din urmă. Căci spune Apostolul Pavel: «De acum 
mi s-a gătit cununa dreptăţii, pe care Domnul îmi va da-o în ziua aceea, El, Dreptul 
Judecător, şi nu numai mie, ci şi tuturor celor care au iubit arătarea Lui!» (2 Tim. 4, 8). Şi 
încă: «Noi toii trebuie să ne înfăţişăm înaintea judecăţii lui Hristos, ca să ia fiecare după cele 
ce a făcut prin trup, ori bine, ori rău.» (2 Cor. 5, 10). întrebare: Pentru ce li se dă totuşi 
arvuna fericirii mai înainte de Judecata din urmă? Răspuns: Pentru cuvântul adeverit al 
Domnului, Care însuşi zice că dreptul Lazăr a fost dus în sânul lui Avraam îndată după 
moarte (Le. 16, 22)" 495 . Sfântul Macarie al Moscovei, în Dogmatica sa, după ce prezintă 
poziţia Părinţilor în această privinţă, încheie spunând că „adevărul despre slăvirea (nedeplină) 
a drepţilor în cer, îndată după judecata particulară şi mai înainte de judecata obştească, este în 
afară de orice îndoială." 496 

Teologii ortodocşi moderni păstrează şi ei aceeaşi poziţie 497 . Arhimandritul Iustin 
Popovici, de pildă, în Dogmatica Bisericii Ortodoxe, scrie: „Potrivit dumnezeieştii Revelaţii, 
sufletul după moarte vieţuieşte în fericire ori în chin nedeplin, desăvârşită fericire şi chin 

89 Cel de-al patrulea răspuns către Gavriil al Pentapolei, PG 155, 844. 

490 Ibidem, 873. 

491 Ibidem, 844-845. 

492 Omilia a doua despre focul curatitor. 

493 Enchiridion, p. 85. 

94 Adoleschia Philotheos. 

495 Catehismul explicat, prima parte, art. 1 1 al mărturisirii de credinţă, Moscova, 1900, p. 64. 

496 Teologia dogmatică ortodoxă, tr. fr., t. 2, Paris, 1860, p. 642-651, 702-703. 

7 Vezi Arhiep. Ioan Maximovici, Cuvânt despre viata de după moarte; Arhim. Serafim Rose, Viata de după 
moarte, p. 128; Arhiep. Antonie, „La vie dans l'audelâ", p. 64; Mitrop. Hierotheos Vlachos, Life after Death, p. 
89-90; N. P. Vassiliadis, Taina morţii, p. 400-404. 

întreg neputând fi mai înainte de Judecata din urmă; în lipsa trupului, sufletul e simplu suflet, 
iar nu om deplin. La judecata ce se face fiecărui om, sufletele se despart în două mari cete: în 
suflete drepte şi suflete păcătoase. De aceea, în lumea de dincolo sunt numai două stări ce 
corespund fiecărei cete, fericire ori chin, având fiecare nenumărate trepte, şi numai două 
locuri: raiul ori iadul, având si acestea iarăşi nenumărate sălasuri." 498 

Să observăm că această concepţie nu aparţine doar creştinătăţii răsăritene; o regăsim la 
marii Părinţi latini, care o apără şi o susţin. Astfel, Sfântul Ilarie spune că după moarte drepţii 
se sălăşluiesc la odihnă, în sânul lui Avraam, în vreme ce păcătoşii merg în iad 499 , acestea 
fiind stări provizorii, pe care numai Judecata din urmă le va statornici pe vecie 500 . Sfântul Ioan 
Casian crede că sufletele „încep să preguste după moartea trupului" cele care „li se păstrează 
pentru acea zi a Judecăţii" 501 . Sfanţul Grigorie cel Mare spune şi el că fericirea drepţilor va 
spori după Judecata din urmă, căci atunci şi trupul are parte de ea, în vreme ce îndată după 
moarte numai sufletul se veseleşte 502 . 

5 

Caracterul nedeplin al acestui răstimp este vădit şi de nota reţinută în care mulţi Părinţi 
si teologi ortodocşi înfăţişează fericirea raiului si muncile iadului. Raiul este numit loc de 

5 ° 5 5 5 5 

„odihnă", „răcoare", „mângâiere", „slobozenie", de „veselie", „pace şi bucurie", şi dăruirea 
„bunătăţilor celor făgăduite" 503 . „Fericirea" însă, propriu-zis, aparţine mai degrabă împărăţiei 
ce va să vie 504 . Suferinţa din iad, iarăşi, este înfăţişată drept chin de natură morală: mustrarea 
conştiinţei, părerea de rău, remuşcările, ruşinea, strâmtorarea, lipsa libertăţii, tristeţea, 
amărăciunea, plânsul şi scrâşnirea dinţilor, neştiinţa, întunericul, spaima, teama de cele ce vor 
să fie, deznădăjduirea 505 [...]. Biserica şi-a însuşit acest fel de a vorbi al lor, după cum vedem, 

4,8 Dogmatica Bisericii ortodoxe , voi. 5, Lausanne, 1997, p. 370. 

499 Tâlcuire la psalmul LI, 22-23, PL9, 322-323; Tâlcuire la psalmul L VII, 5, PL9, 371. 

500 Tâlcuire la psalmul II, 48, PL 9, 290. 

501 Convorbiri duhovniceşti, I, XIV. 

02 Dialoguri despre moarte, XXVI, 3: „Sufletul iubitor de Dumnezeu priveşte şi gustă cu închipuirea fericirea ce 
o va primi întreagă de -abia după învierea trupului". 

03 Vezi Pseudo-Atanasie, întrebări către Antiohie, XX, PG 28, 616; Andrei al Cezareei, Tâlcuire la Apocalipsă, 
PG 106, 272; Marcu Eugenicul, Al doilea răspuns către Latini, în care se înfăţişează adevărata credinţă a 
Bisericii grecilor (= Al doilea cuvânt despre focul curatitor) , în PO 15. p. 110; Răspuns referitor la dificultăţile 
şi întrebările care i-aufost adresate cu privire la cuvântările sale de către cardinali şi alţi teologi latini, 7, PO 
15, p. 163; Patriarhul Metodie al III-lea, în J.-P. Migne (editor), Perpetuite de la foi de l'Eglise catholique sur 
ieitcharistie, t. 2, Paris, 1841, p. 1186-1187; Dositei al Ierusalimului, Mărturisire de credinţă, XVIII; Teofil 
Papafilos, Tezaurul Ortodoxiei, Tripoliţa, 1888, p. 257; Kodaîkis, Catehism ortodox, Atena. 1906, p. 74. 

Vezi Fotie , Către Amfdohie, întrebarea XV, PG 101, 136; Teofilact al Bulgariei, Tâlcuire la Evanghelia de la 
Luca, XXIII, PG 123, 103-106; Grigorie din Chios, Expunerea Simbolului de credinţă. 

505 Vezi Pseudo-Atanasie, Către Antiohie, XX, PG 28, 616; Nichita Stitharul, Despre suflet, XIV-XV; Mihail 
Glikas, Despre locurile greu de înţeles din Sfânta Scriptură, XX, ed. Eustratiades, t. 1, p. 242; Simon al 
Tesalonicului, Al patrulea răspuns către Gavriil din Pentapole, PG 155, 844-845; Cuvânt împotriva ereziilor, 
23, PG 155, 117; IosifVrennios, Scrieri complete, ed. Bulgaris, t. 2, p. 392-393; Marcu Eugenicul, Respingerea 
capitolelor Latinilor (=Cel dintâi cuvânt despre focul curatitor), PO 1 5 , p. 40-41 ; Al doilea răspuns către Latini, 
în care este expusă adevărata credinţă a Bisericii greceşti (=Al doilea cuvânt despre focul curatitor), 3, PO 15, 
p. 110; 11, p. 118; 18, p. 130; Răspuns la obiecţiile şi întrebările adresate de către cardinali si alţi învăţaţi latini 
cu referire la cuvântările rostite de el, 6, PO 15, p. 162-163: 9, p. 164; 10, p. 164; Patriarhul Metodie al III-lea, 
în Credinţa neschimbată (a Bisericii) cât priveşte Euharistia, ed. Migne, t. 2, p. 1186-1187; Dositei al 
Ierusalimului, Mărturisirea de credinţă, XVII; Enchiridion, p. 81-85; Arhim. Antonie, Teologia dogmatică, trad. 
gr. de Ballanios. Atena, 1858. p. 375-376; Protopopul N. Malinovski, Schiţă de teologie dogmatică ortodoxă, t. 
2, Serghiev Possad, 1908, p. 469-471; C. G. Koidakis, Catehism ortodox, Atena, 1906, p. 74. 

de pildă, din troparul ce se cântă în repetate rânduri la slujba de pomenire a morţilor, în care 
se cere cu simplitate: „Odihneşte, Doamne, sufletele robilor Tăi, acolo unde nu este nici 
întristare, nici suspin, ci viaţă fără de sfârşit!" 



Acest răstimp nu-i încă veşnicia, de aceea se spune de sfinţi că după moarte merg în 
Rai, şi după înviere vor intra în împărăţia cerurilor, după cum păcătoşii se duc după moarte în 
iad, iar după înviere se vor arunca în gheena focului. Părinţii primelor veacuri folosesc cu 
destulă supleţe aceşti termeni, însă începând cu Sfântul Fotie, Părinţii şi teologii ortodocşi 
sunt mai riguroşi cât priveşte folosirea lor, această tendinţă regăsindu-se la unii teologi din 
zilele noastre 506 . Astfel, Sfântul Fotie spune că nu trebuie să credem că raiul în care a intrat 
tâlharul cel credincios este tot una cu împărăţia cerurilor. Tâlcuind acest cuvânt al Apostolului 
Pavel: „Pentru că Dumnezeu rânduise pentru noi ceva mai bun, ca ei (drepţii) să nu ia Jără 
noi desăvârşirea... " (Evr. 1 1 , 40), el spune că „n-ar fi fost cuvenit lucru ca dintre toţi cei care 
au bineplăcut lui Dumnezeu în veac, singur tâlharul să urce la cea mai mare fericire mai 
înainte de vremea hotărâtă pentru răsplăţile cele veşnice, şi nici nu se cuvenea sa intre în slavă 
neînsoţit de mulţimile de sfinţi, după cum învaţă dumnezeiescul Apostol" 507 . Eftimie Zigaben 
deosebeşte şi el raiul făgăduit tâlharului celui credincios de împărăţia cerurilor, „care este 
negrăita bucurie a bunătăţilor celor veşnice, pe care ochiul nu le-a văzut, urechea nu le-a 
auzit şi la inima omului nu s-au suit. " Căci, după cum învaţă marele Apostol Pavel, niciunul 
dintre drepţi n-a primit încă cele făgăduite. Ci doar la sfârşit, când se va da obşteasca 
răsplătire, sfinţii vor moşteni împărăţia cerurilor' 008 . Regăsim această deosebire la Ioan 
Zonaras 509 , Mihail Glikas 510 şi Meletie Pigas, patriarhul Alexandriei 511 , care se inspiră din 
Pseudo-Atanasie 512 . 

Să nu credem însă că împărăţia e cu totul străină de rai şi că gheena şi iadul n-au nicio 
înrudire. Numai că raiul, ca şi iadul, e vremelnic, şi numai după Judecată ele se vor înveşnici. 
Şi iarăşi, raiul e doar pridvor şi pregustare a împărăţiei, după cum iadul este încăperea din faţă 
şi presimţirea gheenei. Cât priveşte natura lor însă, împărăţia şi raiul nu sunt deosebite. De 
aceea, Sfântul Teofilact nu socoteşte îndreptăţită deosebirea care se face între rai şi împărăţie, 
arătând că aceasta din urmă e desăvârşirea si învesnicirea celui dintâi: „Dar vor cerca unii să 

5 5 5 " 

întrebe: „Cum Domnul a zis tâlharului: «Astăzi vei fi cu Mine în rai!», iar Pavel a zis: 
«Nimeni dintre sfinţi n-a luat făgăduinţa»! Şi unii zic că Pavel nu pentru toţi sfinţii hotărăşte 
aceasta: că n-au luat făgăduinţa, ci numai pentru aceia pe care el i-a pomenit. Şi a pomenit pe 
alţii mulţi, iar de tâlhar nici nu aminteşte. Iar alţii au zis că nici tâlharul n-a dobândit încă 

5 5' 55 

petrecerea cea din rai. Dar, fiindcă neschimbată şi nemincinoasă este făgăduinţa Domnului, 
pentru aceasta s-a zis: «Astăzi vei fi împreună cu Mine în rai!». Că este - zic ei -şi acest fel de 
chip de vorbă în cuvintele Domnului, grăind adică pentru cele ce vor să fie ca pentru cele ce 
acum sunt făcute [...]. Alţii silesc graiul, punând punct după «astăzi», ca să fie ceea ce se zice 
aşa: «Amin zic ţie astăzi», iar «vei fi împreună cu Mine în rai» vine pe urmă. Iar unii, cărora li 

506 Vezi Mitrop. Hierotheos Vlachos, Life after Death, p. 90. 

507 Către Amfilohle, XV, 2. Cf. VI, 2, 4. 

Tâlcuire la Evanghelia după Luca, XXIII, 43, PG 129, 1092. 

509 Vezi J. Hergenrother, Photius, Patriarch von Konstantinopel, t. 3, Regensburg, 1869, p. 639. 

510 Despre locurile grele din Sfânta Scriptură, XX, ed. Eustratidiades, t. I,p. 241; XXI, t. I,p. 247, 251; LVIII, t. 
2,p. 130: LXXXV,t. 2, p. 380-382. 

311 Catehism ortodox, ed. Efrem al Ierusalimului, 1769. p. 308. 

întrebări către Antiohie , PG 28, 616. 

se pare că mai nimerit tâlcuiesc, spun: „Bunătăţile cele făgăduite nouă nu sunt petrecerea în 
rai sau întoarcerea noastră acolo, ci împărăţia cerurilor. Pentru aceasta ne şi rugăm: «Vie 
împărăţia Ta!» şi nu vorbim despre petrecerea în rai. Şi să nu-mi zică cineva că aceleaşi sunt 
raiul şi împărăţia. Căci bunătăţile împărăţiei nici urechea nu le-a auzit, nici ochiul le-a văzut, 
nici la inima omului nu s-au suit (1 Cor. 2), iar raiul ochiul lui Adam 1-a văzut, şi urechea lui a 
auzit cântările ce se cântau acolo si duhul lui s-a veselit de el. Pentru aceasta, nimic nu 

5 ' 

grăieşte Pavel împotrivă, că tâlharul raiul, adică, 1-a dobândit, dar împărăţia nu, dar o va 
dobândi când o vor dobândi şi toţi aceia pe care i-a pomenit Pavel. Iar acum are raiul, care 
este loc de odihnă a sufletelor. Acestea cu adevărat mulţi de multe ori le-au zis. Dar este cu 
putinţă a zice si că aceeaşi este împărăţia cerurilor si raiul si nimic nu opreşte si Domnul a 

adeverit, şi Pavel. Că tâlharul este cu adevărat în rai, adică în împărăţie; şi nu numai el, ci şi 
toţi pe care îi pomeneşte Pavel, însă n-au dobândit împărtăşirea desăvârşită a bunătăţilor. Că 
precum cei osândiţi nu sunt în palatele împărăteşti, ci în temniţă, închişi, se păzesc spre 
muncile cele rânduite lor; iar cei de cinste şi în palatele împărăteşti intră, şi acum în acestea 
petrec până când va veni vremea împărţirii darurilor celor împărăteşti de care se vor 

învrednici, asa si sfinţii, măcar că n-au dobândit încă desăvârşita bucurie, însă acum în aceste 

luminoase şi bine mirositoare şi cu adevărat împărăteşti lăcaşuri petrec, până ce desăvârşit vor 
primi darurile cele împărăteşti. Aşadar, tâlharul şi în rai a fost, şi încă desăvârşirea nu a 
dobândit, ca nu fără de noi să ia desăvârşirea. Şi aceasta, precum socotesc, este mai adevărată 

decât toate. Toţi câţi de duhovniceşti daruri învrednicindu-se, arvuna Duhului de aici acum au 

555 ' 

luat, în rai sunt, măcar că n-au luat încă desăvârşirea şi împărăţia au dobândit. Şi spunând 
Pavel că n-au luat făgăduinţa, pe cea întreagă şi desăvârşită fericire a arătat zicând «făgăduin- 
ţa». Deşi n-au primit încă făgăduinţa cea desăvârşită, dar sunt şi în împărăţie, şi în rai." 513 . 

Fericitul Teofilact îşi precizează spusele atunci când revine asupra versetului citat din 
Epistola către Evrei: „Pentru că Dumnezeu rânduise pentru noi ceva mai bun, ca ei (drepţii) 
să nu ia fără noi desăvârşirea. " „Acest «ceva mai bun» de care vorbeşte Apostolul arată că 
Dumnezeu a voit să ne cinstească. Pentru ca să nu pară că ne-au luat-o înainte fiind încununaţi 
ei mai întâi, Domnul a rânduit o zi în care se vor da tuturor cununile. Căci nu zice: «ca să nu 
fie încununaţi», ci: «ca să nu ia (fără noi) desăvârşirea». De unde se vede că atunci vor 
străluci desăvârşit, iar acum au primit arvuna slavei ce le va fi dată. Căci altfel de unde pu- 
terea de a-i ajuta pe cei care-i cheamă în rugăciune şi cum de le-ar fi primită mijlocirea? In 
urmă însă vor primi răsplata desăvârşită." 514 

Vremelnicia şi nedeplinătatea acestui răstimp au mai multe raţiuni. 

In primul rând, frăţietatea dintre oameni, care toţi aşteaptă bunătăţile făgăduite. 
Dumnezeu voieşte cu adevărat mântuirea şi îndumnezeirea fiecărui om în parte, dar pronia Sa 
cuprinde întregul neam omenesc, iar lucrul acesta transpare limpede din cugetarea Sfinţilor 
Părinţi. „Este un singur trup care-şi aşteaptă mântuirea", spune Origen 51 \ Iar Sfântul Ipolit al 
Romei scrie că: „Dorind mântuirea tuturor, Dumnezeu ne cheamă să zidim împreună bărbatul 
cel desăvârşit." 316 Pentru aceasta, bunătăţile gătite de Dumnezeu pentru noi nu le dobândim 
fiecare în parte, pe dată şi deplin, ci se amână dăruirea până ce întreaga omenire se va perinda 
prin această viată dată tuturor spre mântuire şi îndumnezeire. Sfântul Grigorie de Nyssa 
spune 517 ca atunci când 1-a zidit pe om, la început, Dumnezeu n-a creat un simplu ins, ci 

313 Tâlcuire la Evanghelia de la Luca, 23. 
Tâlcuire la Evrei, XI, PG 125, 361-364. 
Omilii la Levitic, VII, 2. 
Mărturisire despre Hristos şi Antihrist. 
1 7 In cap. 1 6 si 22 din Despre facerea omului. 



„pliroma firii noastre"; „în această primă creare, prevederea şi puterea dumnezeiască a cuprins 
întreaga omenire". Şi Dumnezeu, Care ştia că Adarn, căzând, vor începe să i se nască fii, ca 
Unul „Care pe toate le ţine în mâna Lui [...], a văzut şi a cuprins numărul la care trebuia să 
ajungă întreg neamul omenesc de pe toată întinderea (pământului)". „Aşadar, întrucât 
procesul de împlinire a firii omeneşti fusese prevăzut de atotştiinţa lui Dumnezeu [...], ca Cel 
Care îndrumă şi mărgineşte în chip hotărâtor toate lucrurile [...] şi Care vede cele ce vor fi ca 
şi cum ar fi de faţă [...], a rânduit de mai înainte [...] odată cu venirea pe lume a sufletelor şi 
durata fiecăruia, până ce, dintr-odată, se va întrerupe şi trecerea timpului". Astfel, „timpul va 
înceta pentru totdeauna" atunci când el „nu va mai fi de folos pentru naşterile neamului 
omenesc". Iar „o dată cu încheierea acestui fel de naşteri", „se va schimba şi omenirea, 
trecând de la o stare pieritoare şi pământească la una neschimbătoare şi veşnică", atunci „când 
împlinirea naturii omeneşti va fi ajuns la capătul ei, după măsura care i s-a rânduit, pentru ca 
nimic să nu lipsească din numărul sufletelor care aveau să se înmulţească." 518 In numele 
acestei înfrăţiri si al iubirii, desăvârşita dăruire a bunătăţilor cereşti se amână până când se vor 
bucura toţi de ea. De aceea spune Psalmistul: „Pe mine mă aşteaptă drepţii, până ce-mi vei 
răsplăti mie." (Ps. 141, 7) şi mai cu seamă Apostolul Pavel, scriind că patriarhii Vechiului 
Legământ „n- au primit ce le fusese făgăduit, pentru că Dumnezeu rânduise pentru noi ceva 
mai bun, ca ei să nu ia fără noi desăvârşirea." (Evr. 11, 39-40). Aşa tâlcuieşte Sfântul 
Grigorie de Nyssa 3 ' 9 acest verset din urmă: „Aşadar, [...] cei care trăiseră cu mult timp înainte 
de noi au aşteptat cu răbdare amânarea şi s-au mulţumit doar să privească spre bunurile 
acelea"; iar Sfântul Ioan Gură de Aur spune şi el: „Gândiţi-vă la lucrul acesta vrednic de 
minunare, cum Avraam şi Pavel aşteaptă ca voi să fiţi mai întâi încununaţi, iar pe urmă ei sa- 
şi primească desăvârşita lor răsplată, pentru cuvântul cel spus lor de Mântuitorul, că nu li se 
va da până ce nu vom fi şi noi cu ei, ca s-o dobândim împreună. [...]. Dumnezeu a hotărât o 
vreme când vom fi cu toţii încununaţi [...] Iar ei ne aşteaptă, ca nişte fraţi. Căci de vreme ce 
suntem toţi un singur trup, mai mare e bucuria dacă vom primi cununile împreună, decât 
fiecare în parte." 520 Regăsim aceeaşi idee la Sfântul Teofilact al Bulgariei, în continuarea 
pasajului citat mai sus: „Oare-i nedrept Dumnezeu, de-i lasă pe sfinţi să aştepte cununa ce li 
se cuvine lor mai întâi, pentru nevoinţele lor? Nicidecum! Ei înşişi doresc să dobândească cele 
desăvârşite doar împreună cu fraţii lor, fiindcă suntem un singur trup, iar bucuria trupului va fi 
mai mare atunci când mădularele îsi vor toate deodată cununa lor. Dumnezeu este Tatăl 
iubitor Ce-Si aşteaptă fiii cei mulţi să se întoarcă acasă. Unii, săvârşindu-şi treaba, se întorc 
degrabă de la ţarină; alţii încă sunt la lucru. Celor dintâi, Tatăl le dă să guste ceva bucate, 
rugându-i să aştepte până ce vor veni şi ceilalţi fraţi, ca să facă ospăţ mare. Iar ei, având cu 
adevărat iubire frăţească unul pentru altul, aşteaptă ceasul când vor petrece împreună cu mare 
bucurie. " 521 

Fericirea ori chinul de care au parte sufletele îndată după moarte sunt vremelnice şi 
pentru că ele au să aştepte Judecata cea mare, ce se va face la a doua venire a Domnului. 
Atunci abia soarta lor va fi pecetluită pe vecie. 

Deşi contextul e diferit, a se vedea şi acest text din Sf. Simeon Noul Teolog, în care aflăm aceeaşi idee, a 
timpului dăruit ca prilej de mântuire: „Sunt azi în lume mulţi care nu cred, sau şi dintre cei ce cred în Hristos 
sunt încă mulţi păcătoşi şi risipitori care treuie să se schimbe făcând pocăinţă, mulţi neascultători care vor trebui 
să se facă ascultători, mulţi care vor avea încă să se nască şi să placă lui Dumnezeu până la trâmbiţa din urmă. 
Trebuie deci să se nască şi să fie aduşi la existenţă toţi cei mai înainte cunoscuţi ca să se plinească lumea mai 
presus de lume, a Bisericii celor întâi-născuţi, Ierusalimul cel ceresc [...]" întâia cuvântare morală, cap. 8 în 
Fi locaţia, 6 (n. tr.). 



' Omilii la Evrei, XXVIII, 1. 
Tâlcuire la Epistola către Evrei, XI. 

Pentru cei drepţi, Judecata va însemna statornicirea fericirii lor de acum şi desăvârşita 
desfătare de bunătăţile cereşti. Iar pentru cei înlănţuiţi în iad, e încă nădejde să li se prefacă 
soarta osândirii lor într-una mai bună, prin rugăciunile Bisericii şi ale celor ce s-au rugat 
pentru ei aici, pe pământ, după cum vom vedea mai departe. 

Caracterul vremelnic şi nedeplin al acestui răstimp mai ţine şi de faptul că sufletul e în 
toată această vreme despărţit de trup (deşi, după cum am văzut, tainica legătură dintre ele nu e 
întru totul ruptă). Şi sufletul, şi omul se află acum într-o stare nefirească, pentru că, potrivit 
firii sale, omul este deopotrivă trup şi suflet, şi desfacerea legăturii dintre cele ce-1 fac să fie 
om nu poate dura la nesfârşitp; în tot acest răstimp, numai sufletul omului se bucură ori se 
chinuie, potrivit vredniciei lui, iar trupul său zace în pământ, lipsit de simţire. Dar chiar şi 
trupurile puse în groapă se pot deosebi între ele, după cum arată adevărul lucrurilor: cele ale 
unor sfinţi sunt neatinse de stricăciune, iar cele ale păcătoşilor putrezesc şi se schimbă în 
pulbere; însă aceasta nu este o lege 522 şi neputrezirea sfinţilor este socotită întotdeauna drept o 
minune cu rost ziditor, iar nu urmarea firească a stării lor de desăvârşire. 

Sfântul Irineu spune că în acest răstimp sufletul se află în stare de aşteptare: aşteptarea 
învierii de obşte, când se va însoţi din nou cu trupul, şi a Judecăţii din urmă, când împreună 
vor fi supuşi cercetării. „De vreme ce Domnul a mers El însuşi mai întâi „în mijlocul morţii" 
(Ps. 22, 4), unde sălăşluiau sufletele celor plecaţi din aici, iar apoi, înviind cu trupul, S-a 
ridicat la cer, e vădit ca tot asa va fi si cu cei ce-I urmează, căci toate câte a făcut Domnul, 
pentru noi le-a făcut. Aşadar sufletele merg în locul rânduit lor de Dumnezeu, ce nu se vede 
cu ochii trupeşti, ca să aştepte acolo învierea de obşte, când sufletul iarăşi se va însoţi cu 
trupul; şi vor învia oamenii cu trupul, după cum a înviat şi Domnul, şi aşa, întregi, vor sta 
înaintea lui Dumnezeu (ca să fie judecaţi)." 523 Sfântul Ioan Gură de Aur spune la fel că, „la 
ieşirea din trup, sufletul, nevăzut de ochii cei trupeşti, este luat de îngeri şi dus ori în sânul lui 
Avraam, de-a fost credincios, ori în temniţa iadului, de e păcătos, până în ziua rânduită sa se 
unească iar cu trupul sau şi să dea seamă de faptele sale înaintea lui Hristos, Judecătorul cel 
nemitarnic." 524 

Văzând cât de felurite sunt învăţăturile Părinţilor şi teologilor ortodocşi, am putea fi 
ispitiţi să credem că între ei e deosebire sau chiar împotrivire. Căci unii spun că sufletele îşi 
primesc plata îndată după moarte - drepţii învrednicindu-se de vederea lui Dumnezeu şi de 
fericirea cerească, iar păcătoşii având să îndure chinurile iadului -, iar alţii zic că răsplata se 
va da la sfârşitul veacurilor 525 , însă dreptate au şi unii, şi alţii, pentru că şi în fericire, şi în chin 
sunt măsuri şi măsuri, după cum spun chiar ei adeseori 526 . Putem aşadar primi ca adevărate şi 
potrivite cu judecata sănătoasă deopotrivă dobândirea fericirii pe dată - însă în parte -, ca şi 
aşteptarea fericirii - celei veşnice şi desăvârşite - sau chinul pe dată - neîntreg şi numai pentru 
o vreme - şi răgazul până la chinul cel mare şi fără de sfârşit. 



Se întâmplă ca, dimpotrivă, trupul unor păcătoşi să nu putrezească, iar al sfinţilor să cunoască stricăciunea. 
De aceea, starea duhovnicească a unei persoane nu poate fi judecată după ceea ce se petrece cu trupul ei după 
moarte. In lumea ortodoxă, nestricăciunea este, în chip tradiţional, socotită ca semn de sfinţenie, dar ea are 
valoarea unei mărturii de netăgăduit numai dacă este însoţită şi de alte indicii. 

523 împotriva ereziilor, V, 31, 2. 

Despre mângâiere în fata morţii, II, 

Studiul istoricului catolic M. Jugie ("La doctrine des fins dernieres dans l'Eglise greco-russe", în Echos 
d'Orient, 17, 1914-1915, p. 209-228) este construit pe această idee. 

326 De pildă, teologii ortodocşi admit că sfinţii pot avea parte de o vedere a lui Dumnezeu încă din această lume, 
care e însă fulgurantă, iar lucrarea ei îndumnezeitoare nu fereşte de moartea trupească. 

2. O concepţie greşită: adormirea sufletului 



Ideea că după moarte sufletul intră într-un fel de letargie, într-un somn în care zace 
inert până la învierea de obşte a fost dezvoltată în Răsăritul ortodox de câţiva teologi 
marginali, mai ales sirieni, aparţinând nestorianismului 527 , iar în Occident au înclinat spre ea o 
parte dintre protestanţi; Luther şi-a exprimat preferinţa pentru această teorie 528 , iar anumite 
grupări protestante, printre care anabaptiştii, au şi adoptat-o. 

E drept că Părinţii numesc uneori moartea somn, iar Biserica Ortodoxă spune despre 
Maica Domnului şi despre sfinţi ca trecerea lor din această lume este „adormire", iar nu 
moarte. Avem de-a face aici cu o exprimare simbolică, prin care „somnului morţii" i se opune 
„trezirea" învierii; sau prin care vrea să se arate că sufletul acum e în stare de repaus, dar nu 
ca unul mort, ci odihnindu-se dinspre lucrările sale lumeşti, nu e nelipsit dincolo de o altă 
lucrare. 

Aflăm la Părinţi anumite precizări cât priveşte faptul ca sufletul îşi păstrează în lumea 
de dincolo capacităţile şi energiile sale. Astfel, Sfântul Ioan Gură de Aur spune că „sufletul 
celui adormit doarme si el, însă sufletul celui mort nu-i mort si el, ci se trezeşte" 529 . Sfântul 
Iustin Martirul şi Filosoful, combătând teoria adormirii sufletului, aduce un argument de 
natură morală, spunând că: „dacă moartea ar duce la nesimţire, ea ar fi un avantaj pentru cei 
care au făcut rele" 530 . Iar Sfântul Ioan Casian precizează că: „sufletele celor morţi nu numai că 
nu sunt fără simţire, dar au chiar simţăminte: de nădejde şi tristeţe, de bucurie şi teamă" 531 . 
Sfântul Nichita Stithatul, la rândul său, vorbeşte pe larg despre lucrul acesta, spunând: 
„Puterile părţii raţionale a sufletului sunt judecata, cunoaşterea fiinţelor, vorbirea lăuntrică 
[adică gândirea], simţirea intelectuală [capacitatea de intuiţie intelectuală a minţii (nous)}, 
înţelesurile celor inteligibile, virtuţile de căpetenie, [...], chibzuinţă, alegerea şi aducerea- 
aminte. Cât priveşte imaginaţia şi simţirile trupeşti, acestea ţin de partea neraţională. Când 
sufletul iese din trup şi din această viaţă, păstrează şi ia cu sine unele din aceste puteri, 
părăsindu-le pe celelalte. [...] Şi, ducându-se la Dumnezeu, încă are ca ale sale cunoaşterea 
fiinţelor, vorbirea lăuntrica [sau gândirea], simţirea intelectuală, înţelesurile celor inteligibile 
şi îndeosebi aducerea-aminte; dar celelalte lucrări ale sale încetează, după cum încetează şi 
lucrările trupului" 532 . Totuşi sufletul păstrează amintirea faptelor săvârşite pe când era în 
trup 533 . La marele teolog ortodox contemporan, Arhimandritul Iustin Popovici, aflăm o 
completare la remarcile de mai sus. Astfel, el spune că „pentru a-şi continua cu toată fiinţa lor 



28 Scrisoarea către Asdorf din 13 ianuarie 1522, la Enders, Luther's Biefwecsel, n. 477, t. 3, p. 269-270. Calvin 
însă a fost împotriva acestei concepţii (Psyghopannychia, Strassbourg, 1542, în Opera omnia, voi. 5. Brunswick, 
1866, col. 165-233). 

Omilii la I Tesaloniceni, PG48, 1018. 

Apologia în tăi, XVI 1 1 . 

1 Convorbiri duhovniceşti, I, XIV. 

532 Despre suflet, XIII, 68-70. 

A se vedea Sf. Irineu de Lugdunum, Contra ereziilor, II, 34, 1. Avva Dorotei, învăţături de suflet folositoare , 
XII, 3. 

viaţa în lumea de dincolo, sufletele dispun de întreaga lor personalitate şi conştiinţă de sine; 
ele pot sa simtă, să cunoască, să conceapă, să discearnă şi, în general, îşi exercita toate 
activităţile lor psihice. Un bun exemplu aflăm în parabola Mântuitorului despre săracul Lazăr 
şi bogatul nemilostiv, unde vedem că sufletul bogatului poate să vadă şi să recunoască 
persoane, simte chinurile si arsura focului, îsi aminteşte de fraţii rămaşi în viată si se 
îngrijorează pentru soarta lor şi judecata ce-i aşteaptă. [...] Apostolul Petru spune că Hristos 
«a propovăduit şi duhurilor ţinute în închisoare» (1 Pt. 3, 19) - adică sufletelor celor morţi -, 
ceea ce arată că ele sunt conştiente, în stare să raţioneze, libere şi capabile de a primi 
propovăduirea Lui sau de a o respinge." 534 . 

Pe de o parte, pare că sufletul despărţit de trup îşi pierde capacităţile conferite de 
unirea cu trupul, sărăcind în lucrare. Pe de altă parte însă, el se înalţă acum la o înţelegere mai 
fină şi mai cuprinzătoare, iar dezmărginirea lumii de dincolo îi oferă posibilităţi infinit mai 
bogate şi nemaivăzute de manifestare. Aşa cum spune Părintele Serghie Bulgakov, „căzând 
cortina trupului", „simţurile (sufletului) sunt desferecate şi experienţa lui se îmbogăţeşte." 535 



3. O altă concepţie greşită: metempsihoză 



Unii Sfinţi Părinţi au înfierat şi o altă teorie referitoare la soarta omului după moarte, 
foarte răspândită în Antichitate 536 , şi anume metempsihoză . 53 Recrudescenţa acestei teorii 
prin intermediul teosofiei şi mai ales a mişcării New Age - sub influenţa religiilor extrem- 
orientale (hinduism şi budism) - impune să amintim pe scurt aceste critici ale lor şi să 
precizăm poziţia creştină în această privinţă. 

Sfântul Irineu de Lugdunum, un aprig apărător al unităţii fiinţei umane, scrie: 
„Domnul a învăţat în chip desăvârşit că sufletele (după moarte) nu trec în alte trupuri; mai 
mult, ele păstrează neştirbită pecetea trupului în care au vieţuit şi amintirea faptele săvârşite 
împreună aici, pe pământ" 538 . Sfântul Teofil al Antiohiei arată cât de nebuneşte, primejdios şi 
vătămător este să crezi că „acela care a fost cândva om să ajungă apoi lup, câine, măgar sau 
alt dobitoc necuvântător" 539 . 

La rândul său, Sfântul Dionisie Areopagitul aduce împotriva metempsihozei un 
argument spiritual. Văzând că „unii dintre profani [...] atribuie sufletelor legături cu trupuri 
străine", îi mustră pentru că în felul acesta „nedreptăţesc trupurile care au dus lupta împreună 
cu sufletele cele dumnezeieşti, despuindu-le fără cuviinţă de răsplata cea sfântă, după ce au 
ajuns la ţinta dumnezeieştilor străduinţe" 540 . 

Sfântul Grigorie de Nyssa critică în chip amănunţit, dintr-o perspectivă antropologică, 



Dogmatica Bisericii Ortodoxe, voi. 5, Lausanne, 1997, p. 370-371. Autorul ne furnizează şi alte referinţe 
scripturistice în acest sens, îndeosebi: Apoc. 6, 9-10; 7, 15; 12, 11-12. 

535 L 'echelle de Jacob, Lausanne, 1987, p. 70. 

336 O aflăm, în diverse variante, la orfişti, pitagoricieni, Platon, stoici, neoplatonicieni, gnostici şi manihei. 

Adeseori este desemnată prin cuvântul „reîncarnare" sau prin expresia „transmigrarea sufletului"; în mod 
riguros însă, ar trebui să se vorbească de „metensomatoză". 

Contra ereziilor, II, 34, 1. 

539 Către Autolic, III, 7. 

Ierarhia bisericească, VII, I, b. 

metempsihoză 541 , ca şi fratele său, Sfântul Vasile cel Mare 542 , ori Sfântul Grigorie de 
Nazianz 543 . Să observăm, mai întâi de toate, că această teorie care afirmă că sufletului omului 
după moarte îmbracă trup de animal sau chiar de plantă confundă naturile unor făpturi diferite 
şi amestecă caracteristicile lor specifice 544 . Aceasta înseamnă, în chip cu totul absurd, că 
sufletul îşi schimbă natura în funcţie de trupurile în care se îmbracă, fiind o dată raţional, apoi 
lipsit de raţiune sau chiar căzut într-o deplină insensibilitate 545 . Aceasta ar însemna „să cre- 
dem că toate sunt la fel şi că în toate câte sunt există o singură fire, topită într-o generalizare 
confuză şi indistinctă, de vreme ce nici o proprietate nu desparte făpturile una de alta" 546 . Cei 
care au o asemenea credinţă pierd simţul ierarhiei făpturilor şi, socotind că animalele, plantele 
şi oamenii au aceeaşi valoare, vor arăta în chip nesocotit acelaşi respect şi preţuire animalelor 
şi plantelor sau, lucru cu totul rău, se vor purta cu cruzime fată de oameni, nedeosebindu-i de 
celelalte făpturi. 547 

Sfântul Grigorie de Nyssa îi atacă apoi pe cei care văd în metempsihoză o „cădere" a 
sufletului dintr-un trup în altul, produsă de „rău". „Dacă această cădere (în trupuri) -răspunde 
Sfântul Părinte - se face din pricina răului, atunci înseamnă că răul stă la originea existenţei 
făpturilor 548 , „fără ca vreo Pronie dumnezeiască să guverneze universul" 549 . 

Teoriile metempsihozei - mai cu seamă cea care pune răul ca început al vieţuirii în 
trup - implică adesea predestinarea, prin care se ştirbeşte libertatea omului. 550 O astfel de 
concepţie subminează morala şi transformă în curată nebunie viaţa duhovnicească/ 51 Lucrul 
acesta este evident mai ales în cazul în care sufletul ar trece într-un trup de animal, supus 
astfel instinctelor şi poftelor dobitoceşti, neavând nicio posibilitate de a alege binele, dat fiind 
că la animale nu se pune problema alegerii ori a virtuţii. Cum ar putea atunci sufletul să se 
înalţe la o stare mai bună sau cum s-ar putea măcar opri din prăbuşirea în mai rău - de la 
animal, la plantă şi, într-un sfârşit, în nefiinţă? 552 

Acestei concepţii, Sfântul Grigorie îi opune învăţătura creştină, care pune mare preţ pe 

541 Ase vedea Dialogul despre sufletşi înviere; Despre facerea omului. 28-29; J. Danielou, „ „Metempsychosis" 
in Gregory of Nyssa", în The Heritage of the Early Church. Essays in Honor of the Very Reverend G. V. 
Florovsky, Roma, 1973, p. 227-243. 

542 Omilii la Hexaemeron, VIII, 2. 

543 Cuvântări, XXVIII, 10. Sf. Ioan Gură de Aur va critica şi el această doctrină. A se vedea Omilii la Faptele 
Apostolilor, II, 5; Omilii la Ioan, LXVL 3; Omilii la Efeseni, XII, 3. 

544 Dialogul despre suflet şi înviere. 
343 Ibidem, 91. 

546 Ibidem, 91; cf. 92. 
7 Ibidem, 92. 

548 Cf. Ibidem, 96. 

549 Ibidem, 98. 

""Ibidem, 99-100. 

551 Cf. Ibidem. 

52 Despre facerea omului, 28: „Căci o dată ce sufletul a început să alunece de la starea în care se află, el nu va 
mai putea pune nicio graniţă nelegiuirii, ci, ros de patimi, va trece de la o stare de trezvie a minţii la una de tocire 
a ei, de trecere într-o stare ca a copacilor [...]. Şi de la această stare de nesimţire nu-i mult până ce simţurile 
noastre nu mai lucrează deloc şi urmează intrarea în nimicnicie, unde, după aceşti autori, sufletul se va scufunda 
până la urmă în gol. După cum se vede, întoarcerea sufletului la o stare mai bună nu mai e nicicum cu putinţă". 

libertatea omului; acesta „îşi alege, prin facultatea liberului arbitru, orice vrea el, ca aceea să 
şi devină" şi, alegând binele, poate spori în virtute. 553 

Sfântul Grigorie combate şi concepţia privind preexistenta sufletelor, pe care de 
asemenea o presupune teoria metempsihozei, afirmând cu tărie un principiu fundamental al 
antropologiei creştine, şi anume venirea simultană la existenţă a sufletului şi a trupului. 554 

Mai mult, Sfântul Grigorie subliniază - după cum am arătat deja - legătura indisolubilă 
dintre suflet şi trup, pe care nici moartea n-o poate rupe. Această concepţie, alături de 
conştiinţa vie a identităţii şi permanenţei ipostasului (persoanei) uman, este un alt argument 
puternic împotriva teoriei metempsihozei. Căci a spune că omul îşi poate schimba trupul este 
tot una cu a tăgădui: în primul rând legătura statornică dintre suflet şi trup; apoi, dimensiunea 
ipostatică a trupului - care nu doar aparţine unei anume persoane, ci este în sine un element şi 
o dimensiune a acelei persoane 355 ; de asemenea, identitatea acelei persoane (de vreme ce ea 
poate fi succesiv, prin mijlocirea unor trupuri diferite, nu doar una, ci mai multe persoane, sau 
o dată om, altă dată animal ori plantă...); şi, în fine, păstrarea identităţii personale de-a lungul 
timpului. Cu alte cuvinte, metempsihoză tăgăduieşte deopotrivă persoana şi natura umană pe 
care creştinismul le ţine la mare cinste, pentru că-şi au temeiul în Dumnezeu, Care 1-a zidit pe 
om după chipul şi asemănarea Sa. 

Aceste argumente antropologice au fost remarcabil dezvoltate şi aprofundate de 
Sfântul Maxim Mărturisitorul, care insistă în mod deosebit asupra faptului că sufletul şi trupul 
vin deodată la existenţă, se află într-o strânsă legătură în ipostasul uman căruia îi aparţin în 
chip inalienabil, iar această legătură nu poate fi desfăcută nici prin moarte. Dat fiind că am 
expus deja pe larg aceste argumente într-un alt studiu al nostru 556 , nu vom reveni asupra lor. 

Menţionăm aici doar că teologii ortodocşi moderni rămân fideli antropologiei 
patristice, ca una care pune în valoare unitatea, unicitatea şi identitatea ipostasului (sau per- 
soanei); afirmă că trupul şi sufletul aparţin in mod inalienabil persoanei şi rămân, în persoană 
şi prin persoană, legate indisolubil unul de altul, în pofida separării lor la moarte - separare de 
altfel vremelnică; arată ca sufletul nu poate avea decât un singur trup, după cum trupul n-are 
decât un singur suflet; trupul acesta pământesc, acesta şi nu altul, va fi trupul înviat, doar felul 
vieţuirii lui schimbându-se atunci cu totul. 557 



553 

Dialogul despre suflet şi înviere. 

354 Ibidem. Despre facerea omului, 28, 29. Am expus concepţia Sf. Grigorie de Nyssa cu privire la acest subiect 
în lucrarea noastră Potir une ethique de la procreation. Elemente d'anthropologie patristique, Paris. 1998, p. 
106-107. (Trad. rom., Etica procrealiei, Ed. Sophia, 2003). 

35 Pentru alte reflecţii şi referinţe referitoare la acest subiect, a se vedea studiul nostru Ceci est mon corps. Le 
sens chretien du corps se Ion Ies Peres de VEglise, Geneva, 1996. 

Vezi Potir tine ethique de la procreation..., Paris, 1998. p. 110-121. 

37 Cu privire la concepţia ortodoxă despre trup, a se vedea: O. Clement, Corps de mort et de gloire, Paris, 1995; 
J.-C. Larchet, Ceci est mon corps. Le sens chretien du corps selon Ies Peres de l Eglise, Geneva, 1996. Despre 
incompatibilitatea dintre teoria reîncarnării şi antropologia creştină a se vedea, de asemenea: Arhim. Serafim 
Rose, The Soul after Death, p. 88-91; Mitrop. Hierotheos Vlachos, Life after Death, p. 84-88: N. P. Vassiliadis, 
The Mystery of Death, p. 440-444. 

VIII 



PROBLEMA PURGATORIULUI 



După cum s-a putut vedea în capitolul precedent, pentru Biserica Ortodoxă nu există 
decât două stări ale sufletului aflat în aşteptarea învierii si a Judecăţii din urma: Raiul si Iadul. 

9 r 9 9 9 

Biserica Ortodoxă exclude posibilitatea existenţei unei a treia stări, intermediare, despre care 
învaţă Biserica Romano-Catolică, numită Purgatoriu şi văzută ca loc aparte în care sufletul 
este supus pentru o vreme unui „foc curătitor". 



1. Poziţia latină 



a. Doctrina latină, a Purgatoriului 



Pe la sfârşitul anului 1231, întâlnim urma unei prime controverse între un grec, 
Gheorghe Vardanes, episcop în Corfu, şi un latin, fratele Bartolomeu, legat al Papei, în legă- 
tură cu problema Purgatoriului. Episcopul i-a raportat patriarhului Gherman al II-lea poziţia 
teologului latin, care admitea existenţa unui Purgatoriu, pe care acesta a respins-o într-un 
tratat 558 , şi vestea că grecii neagă Purgatoriul s-a răspândit la latini 559 care, la rândul lor, au 
scris atunci şi ei tratate pentru a respinge această „eroare" a grecilor. Unul dintre ele a fost 
publicat în 1252 de dominicanii din Pera sub titlul Contra errores Graecorum. El va inspira 
opusculul pe care Toma de Aquino îl va publica sub acelaşi titlu zece ani mai târziu, în care 
unul dintre capitole (69) se referă la problema Purgatoriului. 

Credinţa în Purgatoriu a fost pentru întâia oară exprimată într-un document oficial al 
Bisericii Romano- Catolice în 1254. Este vorba de o scrisoare a papei Inocenţiu al IV-lea către 
legatul său din Cipru, Odon, cardinal de Tusculum, unde aflăm această dispoziţie: „Văzând că 
Grecii afirmă că nu găsesc la învăţaţii lor niciun nume potrivit şi sigur pentru a desemna locul 
acestei purificări şi că, pe de altă parte, potrivit Tradiţiei şi autorităţii Sfinţilor Părinţi, acest 
nume este «Purgatoriu», voim ca pe viitor această expresie să fie primită şi de ei. Căci în acest 
foc temporar sunt curăţate păcatele — desigur, nu păcatele de moarte, care n-au fost mai 
înainte şterse prin pocăinţa -, ci cele uşoare şi foarte mici care, dacă n-au fost şterse în timpul 
vieţii, sunt o povară pentru suflet după moarte". 560 

A se vedea P. Roncaglia, Georges Bardanes, metropolite de Corfou, et Barthelemy de l'ordre franciscain. Leş 
discussiom surle Purgatoire ( 15 octobre- 17 novembre 1231). Etude critique avec texte Inedit, Roma, 1953. 

'' Tot aşa cum, câteva secole mai devreme, s-a răspândit zvonul că răsăritenii ar fi cei care au eliminat Filioque 
din Crez! 

La sinodul din Lyon (1274), răsăritenilor le-a fost supusă spre aprobare o Mărturisire 
de credinţă, alcătuită de papa Clement al IV-lea în mod special pentru împăratul unionist 
Mihail Paleologul. Partea privind Purgatoriul din acest text sună astfel: „ (Cu privire la soarta 
celor morţi). Dacă, cu adevărat căindu-se, ei au murit afiându-se în iubire (de Dumnezeu), mai 
înainte însă de a-şi plăti prin roade vrednice de pocăinţă săvârşirea răului ori nelucrarea 
binelui, sufletele lor se curăţesc după moarte prin chinuri ispăşitoare şi curăţitoare 
(purgatorii), după cum a explicat fratele nostru Ioan (Parastron). Pentru a alina aceste chinuri, 
le sunt de mult folos mijlocirile celor vii, adică liturghiile, rugăciunile, milosteniile şi alte 
fapte evlavioase pe care credincioşii obişnuiesc să le facă pentru fraţii lor, potrivit celor 
statornicite de Biserică. Cât priveşte sufletele celor care, după Botez, n-au suferit nici cea mai 
mică întinare a păcatului, ca şi cele care, întinate fiind de păcat, s-au curăţit fie în vremea 
vieţuirii în trup, fie cum s-a spus mai sus, după despărţirea din trup, prin cele făcute în numele 
lor, acestea sunt îndată primite în cer. Cât priveşte sufletele celor care, la trecerea din această 
viaţă, se află în păcate de moarte [...], ele merg îndată în iad, unde îndură chinuri, fiecare pe 
măsura răutăţii sale 561 . Se ştie că mărturisirea de credinţă a sinodului unionist de la Lyon, 
semnată de reprezentanţii împăratului bizantin, a fost foarte curând respinsă de Biserica 
Ortodoxă. Oricum, să remarcăm faptul că textul citat rămâne prudent, căci nu spune nimic 
despre Purgatoriu ca loc, nici despre focul curăţitor (două puncte foarte controversate), ci 
vorbeşte doar de „chinuiri ispăşitoare şi curăţitoare (purgatorii)". Să nu uităm că avem de-a 
face aici cu un text de compromis, menit să obţină un larg acord în sânul celor două Biserici. 

Aceeaşi prudenţă, din aceleaşi motive, caracterizează şi mărturisirea de credinţă a 
sinodului unionist de la Florenţa (1439): „Dacă cei care se căiesc cu adevărat mor în iubire de 
Dumnezeu, mai înainte de a-şi fi ispăşit prin roade vrednice de pocăinţă greşelile săvârşite fie 
prin lucrare, fie prin nelucrare (a binelui), sufletele lor sunt curăţite după moarte prin chinuri 
purgatorii". 562 Sinodul din Florenţa ţinându-se în vederea reunirii Bisericii latine cu cea 
ortodoxă (mărturisirea sa de credinţă fiind însă în final respinsă de aceasta din urmă), 
formularea de mai sus este rezultatul unor discuţii divergente şi prezintă în mod edulcorat 
poziţia latină. 

Definiţia sinodului din Trento (1563) este mai netă: „Biserica catolică, insuflată de 
Duhul Sfânt, pornind de la Sfânta Scriptură şi de la vechea Tradiţie a Părinţilor, a învăţat în 
sfintele sinoade, iar mai apoi şi în acest sinod ecumenic 563 că există un Purgatoriu şi că 
sufletele ţinute acolo sunt ajutate de iubirea credincioşilor, şi mai ales de jertfa de la altar, 
bineplăcută lui Dumnezeu. De aceea, sfântul sinod dă dispoziţie episcopilor să facă tot ce 
trebuie pentru ca sfânta doctrină despre Purgatoriu, transmisă de Sfinţii Părinţi şi de sfintele 
sinoade, să fie primită de toţi credincioşii şi respectată de ei, şi pentru ca ea să fie predată şi 
vestită în tot locul". 564 

Recentul Catehism al Bisericii catolice reafirmă doctrina despre Purgatoriu, 
prezentând-o drept articol de credinţă al acestei Biserici şi referindu-se la aceste definiţii. 565 

Deşi niciuna dintre aceste definiţii nu spune nimic despre natura Purgatoriului, în 



561 Denzinger 856-858. 

Denzinger 1304. 

63 Vezi Denzinger, 1580: „De va zice cineva că, odată acordat harul iertării, păcătosului care se căieşte i se iartă 
greşeala şi i se ridică osânda la chin veşnic, şi că deci nu-i mai rămâne nimic de ispăşit prin chin vremelnic, nici 
în această lume, nici în cea de dincolo, în Purgatoriu, mai înainte de intrarea în împărăţia cea cerească, să fie 
anatema!" 



' Denzinger, 1820. 
Catehismul Bisericii catolice, Cita del Vaticano şi Paris, 1992, nr. 1030-1032. 

Biserica Romano-Catolică s-a dezvoltat - atât înainte de apariţia lor 3 , cât şi după aceasta 3 - 
o întreagă teologie foarte precisă referitoare la Purgatoriu, care a marcat conştiinţa catolică. 
Mai mult încă, această teologie a fost însoţită de o întreagă imagerie şi de o puternică evlavie 
populară. Cea dintâi - faţă de care sinodul din Trento, presat de criticile protestante, s-a 
distanţat în mod explicit 368 - este pe cale de dispariţie, însă cea de-a doua se manifestă încă şi 
astăzi cu pregnanţă în sânul Catolicismului. 



b. Inovaţia pe care o reprezintă doctrina latină a Purgatoriului 



In pofida afirmaţiilor din Mărturisirea de credinţă de la sinodul din Trento ori ale unor 
istorici catolici, 569 doctrina Purgatoriului nu-şi află temei probant nici în Sfânta Scriptură, nici 
în scrierile Părinţilor din vechime. Numeroasele referinţe scripturistice şi patristice adunate 
ulterior de teologii catolici în vederea justificării ei 370 nu fac decât, pe de o parte, să arate că 
Scriptura şi Părinţii socotesc de mare folos rugăciunile făcute de Biserică pentru cei adormiţi - 
lucru admis dintotdeauna de Biserica Ortodoxă şi irelevant cât priveşte existenţa Purgatoriului 
-, iar pe de altă parte să profite de ambiguitatea unor texte în care se vorbeşte de pedeapsa cu 
focul în lumea de dincolo, dar care, în realitate, se referă la gheena focului în care vor merge 
păcătoşii după Judecata din urmă şi care, iarăşi, nu presupun în niciun fel existenţa vreunui 
Purgatoriu. 

Doctrina Purgatoriului s-a născut de fapt în a doua jumătate a secolului al XH-lea şi 
este o adevărată „născocire". Acest reproş, făcut de teologii ortodocşi celor latini de îndată ce 
au aflat de ea, a fost taxat drept simplă polemică. E vorba însă de un fapt admis astăzi de 
majoritatea istoricilor şi demonstrat în chip magistral de renumitul istoric catolic Jacques Le 
Goff, care a alcătuit un vast dosar, intitulat în chip semnificativ: La Naissance du Purgatoire. 
El spune răspicat: „înainte de sfârşitul secolului al Xll-lea, cuvântul purgatorium, ca 
substantiv, nu există! «Un Purgatoriu» pur şi simplu nu există!" 571 



c. Teoria Purgatoriului este în acord cu principiile teologiei latine 

Cu toate că vocabula „Purgatoriu" a fost creată şi utilizată pentru prima oară abia în a 
doua jumătate a secolului al Xll-lea 572 , pentru a numi un „al treilea loc", pe lângă rai şi iad, 

Vezi J. Le Goff, La Naissance du Purgatoire, Paris, 1981. 

67 Vezi mai ales A. Michel, „Purgatoire", în Dictionnaire de theologie catholique, 13-1,1936, col. 2246-2261. 

8 Vezi Denzinger 1820. 

569 Ca, de pildă, A. Michel sau M. Jugie. 

"Ase vedea mai ales scrierile lui Allatius (De utiusque Ecclesiae occidentalis atque orientalis perpetua in 
dogmate de purgatorio consensione, Roma, 1655). J. Eck (De purgatorio, în Opera, Roma, 1531), Bellarmin (în 
Controversez, De purgatorio, în Opera, t. 3, Paris, 1869), Suarez (De poenitentia, XLV- XLVIII, în Opera, t. 22, 
Paris, 1856); iar mai recent: P. Bemard, „Purgatoire", în Dictionnaire apologetique de la foi catholique; A. 
Michel, „Purgatoire", col. 1163-1326. Cât priveşte afirmaţia noastră, că ele sunt adunate ulterior; vezi J. Le Goff 
La Naissance du Purgatoire, p. 64. 

571 Op. cit.,-p. 12. 
72 J. Le Goff, La Naissance du Purgatoire, p. 12. 

inovaţia a fost totuşi pregătită de mai înainte, prin anumite afirmaţii sau expresii ale unor 
Părinţi latini, ca Ambrozie 573 , Augustin 374 ori Grigorie cel Mare 575 (care însă n-au elaborat 
nicio teorie sistematică şi ale căror poziţii, în multe privinţe, sunt destul de ambigue, lucru 
recunoscut de istoricii catolici de orice tendinţă 576 ). 

Putem considera doctrina Purgatoriului ca fiind în acord cu orientarea post- 
augustiniană a teologiei latine, cât priveşte unele presupoziţii teologice fundamentale 577 , cum 
sunt: teoria augustiniană despre teofanii - intermedieri de natură creată între Dumnezeu şi om 
- adoptată de teologia occidentală, care se potrivea cu ideea unui foc curăţitor creat şi 
material, în vreme ce concepţia răsăriteană despre energiile dumnezeieşti necreate nu 
permitea o astfel de idee. într-adevăr, pentru teologia ortodoxă energia divină, care poate fi 
sesizată ca lumină sau foc, este una singură şi necreată, însă potrivit efectelor sale, primeşte 
calificative diferite; astfel, ea este numită „curăţitoare" când îl curăţeşte pe om, „luminătoare" 
când îl luminează, „îndumnezeitoare" când îl îndumnezeieste. Aşadar, nu există o lumină 
pentru drepţi şi un foc pentru cei păcătoşi, ci una şi aceeaşi energie dumnezeiască necreată 
care acţionează asupra lor în chip diferit - pentru că ei înşişi o percep în chip diferit -, potrivit 
stării lor duhovniceşti 578 . Această concepţie, care-şi are rădăcinile în gândirea unor Părinţi ca 
Sfântul Vasile cel Mare, Sfântul Grigorie de Nyssa, Dionisie Areopagitul, Sfântul Maxim 
Mărturisitorul, Sfântul Ioan Damaschin şi, desigur, Sfântul Grigorie Palama stă la baza 
poziţiei Sfântului Marcu Eugenicul, atunci când respinge teoria latină a focului curăţitor 579 la 
sinodul de la Florenţa. 580 

Insă factorii care au contribuit cel mai mult la naşterea doctrinei Purgatoriului în Apus 
au fost, în Evul Mediu târziu: teoria „satisfacţiei" juridice şi cea a ispăşirii 581 , formarea 
conceptului de „păcate veniale" 582 şi elaborarea distincţiei dintre „păcat" şi „culpă". 58 

573 

Vezi A. Michel, „Purgatoire", col. 1215-1218; J. Le Goff, La Naissance du Purgatoire, p. 88-90. 

574 Vezi A. Michel, „Purgatoire", col. 1220-1223; J. Ntedika, L 'Evolution de la doctrine du Purgatoire chezsa 
snt Augustin. Paris, 1966; J. Le Goff, La Naissance du Purgatoire, p. 92-118, 288. 

,5 Vezi J. Le Goff, La Naissance du Purgatoire, p. 121-131, 288. Sf. Ciprian a fost şi el uneori plasat printre 
precursorii doctrinei Purgatoriului, însă în mod eronat, după cum afirmă P. Jay, „Saint Cyprien et la doctrine du 
Purgatoire", în Recherches de theologie ancienne et medievale, 21, 1960, p. 133-136. Aceeaşi remarcă şi în ceea 
ce-1 priveşte pe Cezar de Arles; vezi P. Jay, „Le Purgatoire dans la predication de saint Cesaire d'Arles", în 
Recherches de theologie ancienne et medievale, 24, 1957, p. 5-14. 

76 In ceea ce-1 priveşte pe Fer. Augustin, vezi A. Michel, „Purgatoire", col. 1222; Y. Congar, „Le Purgatoire", p. 
298; J. Ntedika, L 'Evolution de la doctrine du Purgatoire chez saint Augustin, Paris, 1966, passim. Pentru 
Grigorie cel Mare, vezi J. Le Goff, La Naissance du Purgatoire, p.129, 130-131,300. 

577 Vezi Mitrop. Hierotheos Vlachos, Life after Death, p. 192-200. 

Ibidem. 

79 Vezi N. Constas, „Mark of Ephesus", în C. G. şi V. Conticello, La theologie byzantine, t. 2. Turnliout, 2001. 

580 Vezi Lnfra. 

Legătura dintre această teorie şi cea a Purgatoriului este semnalată de Y. Congar, „Le Purgatoire", în Le 
Mystere de la mort et sa celebration, Paris, 1956, p. 299-300. Autorul arată că aceste teorii erau străine de 
Răsăritul creştin (p. 301-302). 

82 Vezi J. Le Goff, La Naissance du Purgatoire, p. 15: „Ideea, rămasă pentru multă vreme vagă, a păcatelor aşa- 
zis «uşoare», «săvârşite zilnic» «din obiceiul cel rău», sesizată de Fer. Augustin şi de Sf. Grigorie cel Mare, va 
conduce după ceva vreme la noţiunea de păcat «venial», apărută puţin înainte de dezvoltarea Purgatoriului, 
constituind una dintre condiţiile apariţiei lui". Referitor la istoria acestui concept şi la rolul său în formarea 
teoriei Purgatoriului, vezi J. Le Goff, op. cit., p. 293-298. 

83 Legătura dintre această distincţie şi teoria Purgatoriului este semnalată de Y. Congar, „Le Purgatoire", p. 299 

Noţiunea de păcat venial cerea admiterea unei a treia categorii de credincioşi, situată între cei 
drepţi (curăţiţi de orice păcat) şi cei osândiţi (vinovaţi de păcate de moarte), cărora trebuia să 
li se găsească, după moarte, o stare şi un loc de salăşluire (Purgatoriul), diferite de celelalte 
doua. Iar distincţia dintre păcat şi culpă îndemna la conceperea unui loc de „penitenţă", în 
care trebuiau sa-şi ispăşească pedeapsa şi să se cureţe cei cărora li se iertaseră păcatele 
veniale, dar nu li se ştersese „greşeala". 

Dezvoltarea doctrinei Purgatoriului pare totodată legată şi de factori care ţin de 
„politica" ecleziastică a Bisericii latine, ce s-au tradus în doctrina şi practica „indulgenţelor", 
apărută puţin după „naşterea Purgatoriului" 584 . 

Doctrina şi practica aceasta vor să-i încredinţeze pe credincioşi că Papa are puterea de 
a uşura şi chiar de a izbăvi deplin de chinuri sufletele aflate în Purgatoriu şi-şi manifestă 
această putere în schimbul unor „gesturi" ale credincioşilor - ca, de pildă, „rugăciunea lor 
pentru Suveranul Pontif sau daniile pentru construirea de biserici -, sau, uneori, în chip cu 
totul gratuit, în ocazii solemne (mari sărbători, jubilee...). Se ştie că această practică a trezit 
mânia lui Luther şi că ea fost, fără nicio îndoială, una dintre principalele cauze ale apariţiei 
Protestantismului. Departe de a se fi pierdut în zilele noastre, ea rămâne puternic ancorată în 
pietatea populară catolică şi a fost de altfel invocată foarte recent, cu prilejul Jubileului din 
anul 2000. 

Apariţia acestei doctrine şi a acestei practici este legată din punct de vedere istoric pe 
de o parte de dorinţa de a se întări puterea papalităţii (care, iată, se întinde de acum nu doar 
asupra sufletelor în timpul vieţii, ci şi asupra destinului lor post-mortem) , iar pe de altă parte, 
de grija mai prozaică de a încuraja daniile într-o epocă în care papalitatea avea planuri 
ambiţioase privind construcţia şi împodobirea bisericilor şi palatelor. 

Se ştie că aceste practici împreună cu doctrina Purgatoriului au fost respinse nu numai 
de teologii ortodocşi, dar şi de teologii Reformei. Mai recent, unii teologi catolici s-au 
manifestat şi ei în mod critic în privinţa lor, ca de pildă P. Y. Congar 585 , care le propunea 
fraţilor săi de credinţă „să accepte o punere în discuţie a poziţiilor care nu sunt cele mai 
autentice, nici cele mai profunde ale tradiţiei lor" 586 . Nu credem să se fi ţinut prea mult seama 
de astfel de critici, însă nu putem să nu constatăm că o anumită erodare a pietăţii populare a 
pus capăt anumitor excese ale acestei doctrine şi practici. 



2. Apărarea teoriei Purgatoriului de către latini 
şi respingerea ei de către ortodocşi 
la sinodul de la Florenţa 



încă de la apariţia ei, doctrina Purgatoriului a suscitat o reacţie critică din partea 
Bisericii Ortodoxe. Am pomenit deja de tratatul redactat pe la 1233 de patriarhul Gherman al 
II-lea. 

După sinodul de la Lyon, mai multe scrieri critice au fost redactate de către teologii 

şi de J. Le Goff, La Naissance du Purgatoire, p. 289-290. Această distincţie a fost criticată de greci la sinodul din 
Florenţa, în cadrul discuţiilor referitoare la Purgatoriu (vezi infra). 

584 Pe la anul 1300, se pare, cu ocazia Jubileului care s-a sărbătorit în anul acela. Vezi J. Le Goff, La Naissance 
du Purgatoire, p. 442-443. 

„Le Purgatoire", p. 279-336. 

386 Ibidem, p. 279. 

ortodocşi în vederea combaterii acestei doctrine. Am putea menţiona în special cea a Sfântului 
Simeon al Tesalonicului, care, în capitolul XXIII din scrierea sa, Dialog contra ereziilor, arată 
că niciunul dintre Sfinţii Părinţi nu socoteşte că este vreo altă pedeapsă pentru sufletele 
păcătoase afara de închiderea lor ca într-o temniţă în loc de întristare şi suspin, în aşteptarea 
chinurilor veşnice, în vreme ce sufletele drepţilor se sălăşluiesc, dimpotrivă, în loc de lumină 
şi de desfătare, în aşteptarea fericirii făgăduite, de care se vor bucura la înviere, când se vor 
însoţi din nou cu trupurile lor. Cei plecaţi de aici în căinţă adevărată, însă lipsită de roade, nu 
sunt lipsiţi din mila lui Dumnezeu de oarece mângâiere în întristarea şi chinul lor, însă nici 
vorbă de foc care să-i curăţească, după cum spun latinii! 587 

In timpul sinodului unionist de la Ferrara-Florenţa, problema Purgatoriului a fost 
discutată împreună cu cea a lui Filioque, a azimelor şi a primatului papal, ca fiind unul dintre 
cele patru puncte principale de divergenţă între Biserica Ortodoxă şi cea Romano-Catolică. A 
fost cea mai amplă şi profundă dezbatere directă între teologii catolici şi cei ortodocşi asupra 
problemei Purgatoriului şi de aceea merită a fi expusă pe larg. 



a. Expunerea poziţiei latine 
de către Cardinalul Cesarini 



Atunci când a fost abordată această problemă, poziţia latină a fost expusă într-un memoriu 
remis grecilor de către cardinalul Iuliu Cesarini 588 , în termeni care reluau aproape cuvânt cu 
cuvânt mărturisirea de credinţă făcută în numele lui Mihail al VUI-lea Paleologul la al doilea 
sinod de la Lyon: „Sufletele celor care, căindu-se cu adevărat, mor în iubire (de Dumnezeu), 
mai înainte de a-şi fi plătit prin fapte vrednice de pocăinţă greşelile cele din păcate ori din 
nefacerea de bine, sunt curăţite după moarte prin chinuri ispăşitoare şi prin faptele de iubire 
ale celor rămaşi în viaţă, adică liturghiile pentru ei, rugăciunile, milosteniile şi alte fapte 
evlavioase care slujesc la uşurarea chinurilor celor de acest fel; însă sufletele celor care, după 
ce au primit Sfântul Botez, n-au suferit nici cea mai mica întinare a păcatului, ca şi cele care, 
întinate fiind de păcat, s-au curăţit în vremea vieţuirii în trup ori prin mijloacele arătate mai 
sus, ele sunt îndată primite în cer. Dimpotrivă, sufletele celor care la trecerea din această viaţă 
se află în păcate de moarte [...], ele sunt aruncate, pentru a îndura felurite chinuri; însă la 
Judecata din urmă toţi oamenii vor sta, cu trupurile lor, înaintea scaunului de judecată al lui 
Hristos, pentru a da socoteală de faptele lor." In continuare, memoriul înfăţişa şapte dovezi 
extrase din Sfânta Scriptură şi din Sfinţii Părinţi, care justificau prima parte a declaraţiei 
referitoare la Purgatoriu şi care urmăreau să demonstreze mai ales două puncte anume: faptul 
că există o stare intermediară (între rai şi iad) şi că în acest loc sufletele sunt pedepsite prin 
foc: 

1) Textul de la 2 Macabei 12, 46: „...a adus jertfa de curăţie pentru cei morţi, ca să-i 
slobozească de păcat. "; 

2) Textul de la Matei 12, 32: „Celui ce va zice cuvânt împotriva [...] Duhului Sfânt nu 
i se va ierta lui nici în veacul acesta, nici în cel ce va să fie!", ceea ce dă de înţeles că alte 
păcate vor fi iertate în veacul ce va să fie, ceea ce implică existenţa unui Purgatoriu; 

3) Textul de la 1 Cor. 3, 13-15: „Lucrul fiecăruia se va face cunoscut; îl va vădi ziua 
(Domnului). Pentru că în foc se descoperă, şi focul însuşi va dovedi ce fel este lucrul 
fiecăruia. Dacă lucrul cuiva pe care 1-a zidit va rămâne, va lua plată. Dacă lucrul cuiva se 

Dialog contra ereziilor, 23, PG 155, 116D. 

Capete adresate grecilor de către latini cu privire la focul din Purgatoriu. Documentul I din Documente 
privind sinodul de la Florenţa. 1. Problema Purgatoriului, discutată la Ferrara. Documentele I-VI. Texte 
editate şi traduse de Mons. L. Petit, Patrologia Orientalis, t. XV- 1, Paris, 1920, p. 25-38. 

100 



va arde, va fi păgubit, iar el se va mântui, dar aşa, ca prin foc. " Aceste cuvinte nu pot fi 
înţelese decât ca referindu-se la focul care curăteste sufletele în lumea de dincolo; 

5 5 5 ' 

4) Tradiţia celor două Biserici a învăţat întotdeauna că rugăciunile pentru morţi sunt 
de folos, ceea ce nu ar avea niciun sens dacă n-ar exista o curăţire după moarte; 

5) Autoritatea Bisericii latine, care a profesat întotdeauna această doctrină a 
Purgatoriului; 

6) învăţăturile Părinţilor latini (Augustin, Ambrozie, Grigorie cel Mare) şi ale 
Părinţilor răsăriteni (Vasile cel Mare, Grigorie de Nyssa, Dionisie Areopagitul, Epifanie, Ioan 
Damaschin, Teodoret al Cirului); 

7) însăşi dreptatea dumnezeiască cere ca niciun păcat să nu rămână neispăşit, însă 
pedeapsa se dă potrivit mărimii greşelii, după cum citim în Deut. 25, 2; Iez. 33, 14-15. 
Trebuie aşadar să admitem că între cer şi iad există un alt loc, unde sufletul păcătos se 
curăţeşte, ca apoi să se poată alătura sufletelor celor drepţi. 



b. Primul memoriu al Sfântului Marcu Eugenicul, 
mitropolitul Efesului 



Sfanţul Marcu Eugenicul a redactat un memoriu în care răspundea acestor 
argumente/ 89 încă de la început, acest memoriu înfăţişează limpede poziţia ortodoxă şi 
merită, pentru aceasta, citat pe larg: 

„Că cei care au adormit în dreapta credinţă sunt neîndoielnic ajutaţi de liturghiile ce se 
săvârşesc pentru ei, de rugăciunile şi de milosteniile făcute în numele lor, potrivit unui vechi 
obicei, mărturisesc adevărul lucrurilor şi cuvintele multor Dascălilor latini şi greci, din multe 
locuri şi timpuri, însă că sufletele s-ar izbăvi curăţindu-se prin chin şi foc vremelnic, date spre 
ajutor în Purgatoriu, despre aceasta nu aflăm nimic nici în Sfintele Scripturi, nici în cuvintele 
Dascălilor. In schimb, am primit de la ei învăţătura că până şi sufletele ţinute în iad şi încă de 
pe acum chinuite fie cu simţirea suferinţei, fie din pricina deznădăjduirii pentru soarta lor, pot 
fi şi ele ajutate şi primesc o mică alinare (din cele făcute în numele lor), chiar dacă muncile nu 
încetează si nici sfârşitul nu si-1 ştiu. Si acestea le-a aflat marele nevoitor Macarie, prin lucrare 

dumnezeiască, de la o tigvă găsită în pustie 590 . Şi tot aceasta arată şi rugăciunea lui Vasile cel 
Mare, rostită cu plecarea genunchilor în ziua Cincizecimii, când spune: „Stăpâne, Atotţiitorule 
[...] Care şi la acest praznic cu totul desăvârşit şi mântuitor ai binevoit a primi rugăciuni de 
mijlocire pentru cei ţinuţi în iad, dându-ne nouă mari nădejdi că vei trimite uşurare şi mân- 
gâiere celor cuprinşi de întristări apăsătoare..." 591 . Cât priveşte sufletele credincioase şi 

Respingerea capetelor latinilor — Cel dintâi cuvânt despre focul din Purgatoriu. Documentul II din 
Documente privind sinodul de la Florenţa. I. Problema Purgatoriului, discutată la Ferrara. Documentele I-VI, 
p. 39-60. 

590 Patericul, Pentru Avva Macarie, 38: „Awa Macarie a zis: Pe când umblam o dată prin pustiu, am găsit o 
căpăţânâ de mort aruncată pe jos. Am atins-o cu toiagul cel de finic şi mi-a grăit căpăţâna. Şi am zis ei: „Tu cine 
eşti?" Şi mi-a răspuns căpăţâna: „Eu am fost slujitor al idolilor şi al elinilor care au trăit prin locul acesta, iar tu 
eşti Macarie, purtătorul de Duh, şi totdeauna când te milostiveşti spre cei ce sunt în chinuri şi te rogi pentru ei, se 
mângâie puţin." I-a zis ei bătrânul: „Care este mângâierea şi care este chinul?" I-a răspuns lui: „Pe cât este de 
departe cerul de pământ (îs. 55, 9), atâta este focul de dedesubtul nostru, fiindcă de la picioare până la cap stăm 
în mijlocul focului şi nu este cu putinţă să se vadă cineva faţă către faţă, ci faţa fiecăruia este lipită de spatele 
celuilalt. Deci când te rogi pentru noi, din parte vedem faţa celuilalt. Aceasta este mângâierea." Şi, plângând, 
bătrânul a zis: „Vai de ziua în care s-a născut omul, dacă aceasta este mângâierea muncii!" Apoi i-a zis ei 
bătrânul: „Este altă muncă mai rea?" I-a răspuns lui căpăţâna: „Noi, ca cei ce nu L-am cunoscut pe Dumnezeu, 
măcar puţin suntem miluiţi, iar cei ce au cunoscut pe Dumnezeu şi s-au lepădat de El şi nu au făcut voia Lui, 
dedesubtul nostru sunt!" Şi luând bătrânul căpăţâna, a îngropat-o." 

3,1 A se vedea în Molitfelnic. 

iubitoare de Dumnezeu ce ies din viaţa aceasta întinate de păcate, ori mici şi neştiute, de care 
nu s-au căit, ori mari şi grele, de care s-au căit, dar n-au adus roade vrednice de pocăinţă, 
credem că ele vor fi spălate de greşalele lor, dar nu prin foc curăţitor şi prin osândire în loc 
osebit, căci, după cum am spus, nu aşa am fost învăţaţi. Ci pe unele suflete le spală la ieşirea 
lor din trup chiar frica morţii, după cum spune Grigorie Dialogul 592 . Altele au să se spele pe 
urmă, fie stând şi aşteptând în acelaşi sălaş pământesc mai înainte de a merge să se închine 
înaintea lui Dumnezeu si de a fi aşezate în ceata celor binecuvântaţi ai Lui; fie, de-au fost ro- 

bite multă vreme de păcatele grele, vor fi ţinute în iad, ca şi într-o temniţă, sub pază, dar nu ca 
cele ce au să rămână pururi în văpaie şi chin. Aceştia toţi sunt ajutaţi de rugăciunile şi 
liturghiile ce se fac pentru ei, prin lucrarea dumnezeieştii bunătăţi celei iubitoare de oameni. 
Aşa cum spune Dionisie Areopagitul, tâlcuind înţelesul tainic al celor săvârşite pentru cei 
adormiţi în dreapta credinţă, unele păcate, cele ale slăbiciunii omeneşti, Dumnezeu pe dată le 
lasă şi le iartă. 593 Altele însă, după o vreme, printr-o dreaptă judecată, fie sunt desăvârşit lăsate 
şi iertate, fie vinovăţia lor nu se şterge până la Judecata de apoi. Pentru aceasta, socotim că nu 
este nevoie de vreo altă osândire sau de foc curăţitor; căci pe unii-i curăţă frica, pe alţii îi 
roade conştiinţa si-i chinuie mai rău ca focul; pe alţii încă îi va curaţi înfricoşarea din vremea 

când vor sta înaintea slavei celei dumnezeieşti, nestiind care le va fi soarta, însăşi cercarea 

lucrurilor arată că nu e chin si osândă mai mare. Sfântul Ioan Gură de Aur dă mărturie de 

5 

aceasta în mai toate cuvintele sale de învăţătură. Si tot asa mărturiseşte si sfântul nevoitor 

5 5 5 5 5 

Dorotei în cuvântul său Despre conştiinţă:" 94 Că neştiinţa celor ce vor fi cu ei munceşte mai 

mult ca orice caznă pe cei osândiţi o spun marii noştri Dascăli, precum Grigorie Teologul în 
cuvântul său Despre plaga grindinii 59 ' '[...]. De aceea ne rugam la Dumnezeu cu credinţa că-i 
va izbăvi pe cei plecaţi (de chinul cel veşnic), iar nu de alt chin sau foc decât acelea ce s-au 
numit veşnice. încă credem că rugăciunile pot să slobozească sufletele zăvorâte în iad ca într- 
o temniţă. Pentru aceasta da mărturie, împreună cu mulţi alţii, Sfântul Teofan Mărturisitorul 
cel numit şi Graptul (însemnatul) [...], care a scris cântări de rugăciune pentru cei răposaţi şi 
care se roagă pentru ei, cerând: «De lacrimile şi de suspinurile cele din iad slobozeşte pe robii 
Tăi, Mântuitorule!» Auziţi? Spune «lacrimi şi suspin» şi nu pomeneşte de vreo altă osândă ori 
de foc curăţitor. Iar când se aminteşte de foc în aceste cântări si rugăciuni, nu e vorba de un 

foc vremelnic, care poate să curăţească, ci de focul cel veşnic şi de osânda fără sfârşit. Mânaţi 
de iubirea de oameni şi de mila pentru fraţi, îndrăznind şi nădăjduind cele ce sunt aproape cu 
neputinţă, sfinţii se roagă pentru mântuirea tuturor celor adormiţi în dreapta credinţă. Aşa îl 
auzim pe Sfântul Teodor Studitul cerând în canonul său pentru morţi: «Toţi să ne rugăm lui 
Hristos, făcând astăzi pomenire morţilor celor din veac, ca să izbăvească de focul cel veşnic 
pe cei ce au adormit în credinţă şi nădejdea vieţii celei veşnice». Iar în alt tropar iarăşi zice: 
«De focul cel pururea arzător si de întunericul cel neluminat si de scrâsnirea dinţilor si de 

viermele cel ce chinuieşte neîncetat şi de toată pedeapsa izbăveşte, Mântuitorul nostru, pe toţi 
cei ce în credinţă au adormit!» Unde e aici focul curăţitor? Că de-ar fi cu adevărat, ce loc mai 

5 5 ' 

cuvenit decât acesta ar fi găsit sfântul ca să ne vorbească despre el? Nu este al nostru a şti 
dacă Dumnezeu ascultă aceste rugăciuni ale sfinţilor. Ei însă o ştiau, având în ei sălăşluit pe 
Duhul Care toate le ştie si Care îi mâna să grăiască si să scrie întru cunoştinţă. O ştie aceasta 

5 5 G 5 5 5 5 

Dialoguri despre moarte, IV, 4 8 . 

Ierarhia bisericească., VII, 3, g, PG 3, 561: „Dumnezeiescul ierarh [...] a învăţat din Scripturile cele de 
Dumnezeu inspirate că acelora care au dus o viaţă sfântă li se va acorda, de către cumpăna dreptăţii -după 
cuviinţă -, viaţa cea mai strălucită şi dumnezeiască drept răsplată, pentru că aceasta depăşeşte metehnele cele 
fireşti ale slăbiciunii omeneşti, potrivit cu bunătatea dumnezeieştii Sale iubiri de oameni. Doar nimeni nu este, 
cum spune Scriptura, fără prihană". 

3,4 De fapt, tema aceasta este tratată de Awa Dorotei în cuvântul XII („Despre frica de chinurile viitoare"), iar 
nu în cuvântul III („Despre conştiinţă"), din ale sale învăţături de suflet folositoare. 

555 Cuvântări, XVI, 9. 

Domnul, Care a poruncit să ne rugam pentru vrăjmaşii noştri şi El însuşi S-a rugat pentru cei 
ce L-au răstignit pe cruce, şi Care 1-a luminat pe întâiul mucenic Ştefan să facă tot aşa pe când 
era ucis cu pietre. Chiar dacă nimeni nu poate spune că rugăciunea sa a fost ascultată, se 
cuvine să facem tot ce ne stă în putinţă. Vedeţi-i pe sfinţi, că s-au rugat nu numai pentru 
credincioşi, ci şi pentru păgâni, şi au fost auziţi, izbăvindu-i pe aceia de chinul cel veşnic. Aşa 
cea dintâi muceniţă Tecla a mântuit-o pe Falconila, iar dumnezeiescul şi marele Grigorie pe 
împăratul Traian, după cum însuşi istoriseşte în Dialogurile sale." 396 



c. Cuvântarea lui Visarion, mitropolitul Niceei 



597 



Visarion al Niceei a redactat şi el un memoriu. însărcinat să prezinte răspunsul 
oficial al grecilor la memoriul cardinalului Cesarini, el oferă o sinteză în care preambulul şi 
expunerea problemei îi aparţin, iar argumentaţia este preluată de la Sfântul Marcu Eugenicul. 

Visarion prezintă mai întâi de toate ca pe un lucru favorabil faptul că grecii, ca şi 
latinii, admit că rugăciunile Bisericii sunt de folos pentru cei adormiţi, dar că la niciunul 
dintre dascălii lor nu se întâlneşte credinţa într-o ispăşire a păcatelor săvârşită după această 
viaţă, în chip vremelnic, prin foc. 

Controversa, arată el, se reduce la două chestiuni, cea de-a doua având, la rândul ei, 
două sub puncte: 

1. Există o ispăşire a păcatelor după această viaţă? 

2. Dacă da, cum anume se săvârşeşte ea? 

a) pur şi simplu prin milostivirea dumnezeiască, ca răspuns la rugăciunile Bisericii, 
sau 

b) printr-o pedeapsă; şi anume care: temniţa, întunericul, lipsirea de vederea lui 
Dumnezeu sau, aşa cum cred latinii, focul, focul materialnic? 

Grecii exclud această ultimă părere, pentru că, pe de o parte, n-au întâlnit la niciunul 
dintre dascălii lor credinţa într-un foc materialnic şi vremelnic, iar, pe de altă parte, această 
concepţie susţine doctrina origenistă a apocatastazei, care neagă veşnicia chinurilor. 

Cât priveşte primul punct, grecii admit fără nicio rezervă faptul că există după această 
viaţă o ispăşire a păcatelor, care nu sunt de moarte, potrivit învăţăturii Sfinţilor Părinţi. 
Singurul punct care rămâne de dezbătut este aşadar cum anume pot fi ispăşite unele păcate, 
dat fiind că amândouă Bisericile, atât cea Ortodoxă, cât şi cea Catolică admit posibilitatea 
ispăşirii lor. 

Visarion îşi începe dezbaterea prezentând mai întâi de toate ce anume, din învăţătura 
latinilor referitoare la curăţirea prin foc, este inacceptabil pentru greci. Pentru aceasta el reia 
diferite puncte cuprinse în memoriul cardinalului Cesarini. 598 

(1-2) Pasajele citate din 2 Mac. 12, 46 şi Mt. 12, 32 se referă într-adevăr la ispăşirea 
unor păcate, care se face în anumite condiţii după moarte, dar nu amintesc de nicio curăţire 
prin foc. 



Respingerea capetelor prezentate de latini cu privire la purgatoriu — Cel dintâi cuvânt despre focul 
curaXitor. Documentul II din Documente privind sinodul de la Florenţa. L Problema Purgatoriului, discutată la 
Ferrara. Documentele I-VI, p. 39-43. 

Răspunsul grecilor la pozipa latinilor referitor la focul curaXitor. Documentul III din Documente privind 
sinodul de la Florenţa. L Problema Purgatoriului, discutată la Ferrara. Documentele I-VI, p. 61-79. In rândurile 
următoare, vom rezuma acest memoriu urmând îndeaproape excelentul expozeu al lui d'Ales, „La question du 
Purgatoire au concile de Florence", în Gregorianum, 3, 1922, p. 14-21. 

La începutul fiecărui răspuns, între paranteze, indicăm numărul de ordine al acestor puncte preluate de la 
cardinalul Cesarini. 

(3) Cât priveşte pasajul citat din 1 Cor. 3, 11-15, Visarion trimite la autoritatea 
incontestabilă a unuia dintre cei mai buni exegeţi ai Apostolului Pavel, Sfântul Ioan Gură de 
Aur. Or, acesta din urmă consideră că focul despre care vorbeşte Sfântul Pavel este focul cel 
veşnic, din care nimeni nu mai poate ieşi. 

E drept că Fericitul Augustin dă o altă tâlcuire acestor rânduri. Din dorinţa lăudabilă 
de a respinge eroarea celor care socoteau că acest text se referă la toate greşelile, negând astfel 
veşnicia chinurilor, el recurge, în lipsă de ceva mai bun, la un termen de mijloc: acela de foc 
vremelnic. 

In expresia Sfântului Pavel: „El se va mântui, dar aşa, caprin foc", verbul soxestai nu 
trebuie luat în sensul lui obişnuit: „a fi mântuit", ci într-un alt sens al său, pe care de 
asemenea îl întâlnim adesea: „a fi scăpat", altfel spus „păstrat" sau „menţinut". Apostolul a 
voit să spună că cei osândiţi nu vor fi nimiciţi, ci menţinuţi în focul cel veşnic. Si de altfel nu 
avem nicio altă indicaţie că el s-ar fi referit la un foc vremelnic. Aceasta este tâlcuirea dată de 
Sfântul Ioan Gură de Aur şi, împreună cu el, de toţi Sfinţii Părinţi răsăriteni. Sfântul Pavel 
însuşi confirmă o asemenea interpretare (Rom. 13, 12), ca şi alte versete din Sfânta Scriptură 
care vorbesc de focul de la Judecata din urmă (Dn. 7, 10; Ps. 49,4; 96, 3; 2 Pt. 3, 10, 12). 

(6) Latinii invocă felurite texte ale Părinţilor, însă acestea nu au înţelesul pe care latinii 
li- 1 atribuie. Astfel, Sfântul Vasile cel Mare, Sfântul Epifanie, Sfântul Dionisie, Sfântul Ioan 
Damaschin spun într-adevăr că pentru curăţirea de unele păcate, rugăciunile celor rămaşi în 
viaţă le sunt de folos celor adormiţi, fără însă să meargă mai departe. Cât priveşte textul lui 
Teodoret, este nevoie de precizări suplimentare, pe care însă nu le aflăm în niciuna dintre 
numeroasele sale scrieri; el nu are aşadar valoare probantă. 599 

Ar mai rămâne Sfântul Grigorie de Nyssa, ale cărui poziţii uneori par să se situeze în 
perspectiva poziţiilor latine. Din păcate însă, aceste poziţii par să meargă şi în sensul 
apocatastazei, învăţătură dezvoltată de origenism şi condamnată de cel de-al cincilea Sinod 
ecumenic. Faptul că Grigorie de Nyssa este un Sfânt Părinte vrednic de cinstire nu exclude 
faptul că el, ca şi alţi Sfinţi Părinţi (Irineu de Lugdunum, Dionisie Alexandrinul...) s-a putut 
înşela în unele privinţe. O scuză este şi faptul că, la vremea sa, dogma Bisericii cu privire la 
veşnicia chinurilor nu fusese încă stabilită. Grecii considerau cuvenit să se tină de învăţătura 

Bisericii şi de dreptarul Sfintei Scripturi, iar nu de părerile personale, fie chiar şi ale unor mari 
dascăli. 

Or, afirmaţiile Sfântului Ambrozie, ale Fericitului Augustin ori ale Sfântului Grigorie 
cel Mare referitoare la curăţirea de păcate prin foc nu erau altceva decât astfel de opinii 
personale. Insa nici chiar aceste afirmaţii nu confirmă doctrina latină a Purgatoriului. Singurul 
lucru care reiese limpede din textele acestor Părinţi este că rugăciunile celor vii sunt de folos 
pentru cei răposaţi. Este drept că Sfântul Grigorie cel Mare, în Dialogurile sale, citează nu- 
meroase exemple de curăţire prin foc, însă nu credem ca el să le fi gândit altfel decât ca pe 
nişte alegorii. 

(5) Latinii invocă autoritatea Bisericii romane însă, în acest caz, nu se poate vorbi 
decât de un obicei; iar pe această bază nu se poate discuta, căci unui obicei i se pot întot- 
deauna opune alte obiceiuri. Trebuie examinat fondul problemei, având ca dreptar Scriptura şi 
pe Sfinţii Părinţi. 

(7) Latinii fac apel la raţiune. Dar nici grecii, în ceea ce-i priveşte, nu duceau lipsă de 
raţionamente. 

Astfel, Visarion prezintă zece argumente, luate din memoriul Sfântului Marcu Eugenicul: 600 

După cum remarcă M. Jugie, „nu li se poate reproşa grecilor că au respins mărturia lui Teodoret, „pentru că 
pasajul citat de latini nu era altceva decât unul dintre faimoasele texte apocrife oferite lui Toma de Aquino la 
vremea când lucra la scrierea sa, Contra errores Graecorum" („La question du Purgatoire au concile de Ferrare- 
Floience" , în Echos d'Orient, 21, 1921, p. 273). 

°° Aflate în Documentul III din Documente privind sinodul de la Florenţa. L Problema Purgatoriului, discutată 
la Ferrara. Documentele I-VI, p. 76-79 = Documentul II din Documente privind sinodul de la Florenţa. I. 
Problema Purgatoriului, discutată la Ferrara. Documentele I- VI, p. 57-60. 

„I. Nu e propriu bunătăţii lui Dumnezeu să nu ţină seama de o faptă bună cât de mică 
şi să pedepsească cea mai mică greşeală. Or, dacă puţinul bine care se află în cei care au 
păcătuit mult nu primeşte nicio răsplată, pentru mulţimea răutăţii lor, urmează că nu se 
pedepseşte nici puţina întinare aflată în sfinţi, dată fiind precumpănirea binelui; căci de vreme 
ce n-au săvârşit păcate de neiertat, lesne li se lasă o greşeală măruntă. Aşadar nu se cuvine să 
primim că este un foc curăţitor. 

II. In cei buni este şi puţin rău, după cum există puţin bine şi în cei răi. Insă puţinul 
bine al celor răi nu poate dobândi răsplată, ci doar o osândire mai mică. Tot aşa, puţinul rău al 
celor buni nu se osândeşte, ci au parte de fericire după măsura faptelor. Aşadar, iarăşi nu este 
cazul să admitem că este un foc curatitor. 

III. Că este dreaptă osânda veşnică se adevereşte mai cu seamă pentru cei împietriţi în 
răutate; căci voinţei pururea plecate spre rău i se cuvine osândă veşnică; iar dacă voirea 
statornică a răului e pedepsită cu osândă veşnică, urmează că cel care nu e dat osândei pe 
vecie n-are voia statornicită nici în rău, căci atunci ar fi menit chinului veşnic, nici în bine, 
căci binele nu ia osândă, ci cununi; însă voi înşivă spuneţi că cei curăţiţi în focul acesta au 
voia nestrămutată; aşadar, n-au de ce să fie curăţiţi prin foc. 

IV. Dacă desăvârşita răsplată a curăţiei inimii şi sufletului este vederea lui Dumnezeu, 
de care fiecare se va împărtăşi pe măsura curăţiei sale, căci nu toţi sunt la fel de curaţi, 
înseamnă că nu e nevoie foc curăţitor pentru cei în care curăţia nu e deplină; căci focul i-ar 
face pe toţi deopotrivă de curaţi şi vrednici de vederea lui Dumnezeu. Dar (altceva arată) ce s- 
a petrecut în muntele Legii, ca simbol şi preînchipuire; căci atunci nu se vedeau toţi stând în 
acelaşi loc şi în acelaşi rang, ci în ranguri diferite, pe măsura curăţiei lor, după cum spune 
Grigorie Teologul. 601 

V. Marele Grigorie Teologul în cuvântul său de învăţătură La Sfintele Paşti, tâlcuind 
cele tainice, vine şi spune: „Nimic nu vom lua cu noi, şi nimic sa nu lăsăm pentru a doua 
zi!" 602 , şi arată limpede că după această „noapte" nu mai e cu putinţă curăţirea; iar noapte 
numeşte viata noastră de acum. 

VI. Acelaşi, în cuvântul său Despre plaga grindinii, încă spune: „Nu spune că-ţi vei 
ispăşi păcatele după moarte, cum spun cei care cugetă trupeşte; căci e mai bine ca acum, 
ascultând învăţăturile, să te curătesti, ca sa nu fii dat la chinuri atunci când va fi vremea 
osândirii, iar nu a curăţirii!" 603 . Aşadar se vede limpede că după moarte nu va mai fi curăţire, 
ci veşnica osândă. 

VII. In pilda despre bogatul nemilostiv şi săracul Lazăr, punându-ne înainte soarta lor 
după moarte, Domnul spune că primul a fost pus în groapă şi sufletul lui supus la chin, în iad, 
iar celălalt dus de îngeri în sânul lui Avraam; şi sânul lui Avraam închipuie ridicarea la slava 
hărăzită celor ce s-au făcut prieteni ai lui Dumnezeu; iar iadul şi chinurile, osânda veşnică a 
păcătoşilor; şi n-a pus între ele loc osebit de ispăşire, ci prăpastie mare, întărită şi de netrecut, 
care arată limpede despărţirea lor. 

VIII. E cu neputinţă ca sufletul, cu totul netrupesc şi nematerialnic, să fie pedepsit cu 
foc, o dată ce-a pierit trupul care putea simţi arsura. La învierea de obşte însă, când sufletul 
păcătos se va însoţi din nou cu trupul său, de acum şi el nepieritor, şi toată zidirea se va înnoi, 
atunci se va da focului veşnic, după cum am fost învăţaţi. Atunci, neîndoios, va îndura osânda 
cuvenită, dimpreună cu demonii cei întunecaţi, care vor primi şi ei atunci trup îngroşat, văzut, 
ars în cuptorul iadului, după cum spune Marele Vasile. Mai înainte de aceasta însă, 
nematerialnic fiind, deşi e viu prin sine, cum s-ar putea pedepsi prin foc materialnic? 

IX. Sfinţii Părinţi, care au vietuit aici îngereşte, în osebite locuri si de multe ori li s-au 

5 5' 1 ° 5 ' 5 

PG36, 637. 
PG36, 645. 
PG35,944. 

arătat în vise ori vedenii ori în alt chip minunat veşnicul chin şi întristarea în care se află 
necredincioşii şi păcătoşii, n-au tăinuit acestea, ci ni le-au arătat ca şi cum ar fi de faţă şi acum 
petrecându-se, întocmai ca în pilda bogatului nemilostiv şi a săracului Lazăr; dar niciodată n- 
au pomenit de foc curăţitor şi vremelnic. 

X. învăţătura lui Origen despre apocatastază şi sfârşitul chinurilor - care în chip 
necuvios cheamă de martor iubirea dumnezeiască - primită de unii din Biserică, cum sunt 
Didim şi Evagrie şi pusă la inimă de sufletele neiubitoare de osteneli, după cuvântul 
dumnezeiescului Ioan, cel ce a meşteşugit Scara cea cu bună suire 604 - a fost anatematizată la 
al cincilea Sinod a toată lumea, ca pierzătoare de suflet şi îndemnând la nelegiuire sufletele 
mişele care nădăjduiesc că vor scăpa de chinuri potrivit acestui cuvânt înşelător. Din aceleaşi 
pricini nu se cuvine primită nici învăţătura despre focul curăţitor, ca smintitoare, întorcând 
sufletele de la ostenelile curăţirii în această viaţă prin deşartă făgăduinţă a unei curăţiri în 
veacul ce va să fie. 



d. Al doilea memoriu al Sfântului Marcu Eugenicul 



Misiunea de a răspunde argumentelor grecilor, prezentate de Visarion, i-a fost 
încredinţată de către latini lui Ioan de Torquemada 601 . 

Precizările cerute grecilor de acesta din urmă au fost date de Sfântul Marcu Eugenicul 
în alte două memorii. 

In primul dintre aceste memorii, 606 Sfântul Marcu expune din nou poziţia ortodoxă: 
„Noi spunem că nici drepţii nu-şi trăiesc încă deplin fericita lor soartă şi starea 
binecuvântată pentru care s-au gătit aici prin osteneli şi nevoinţe, nici păcătoşii nu sunt duşi 
îndată după moarte la veşnica osândă în care pururi vor fi chinuiţi. Aşadar, nici unii, nici alţii 
nu sunt acolo unde neîndoielnic se vor sălăşlui după judecata din urmă şi învierea de obşte, 
însă si unii, si alţii se află acum în locul care li se cuvine. Cei dintâi, la fericita odihnă si slo- 
bozenie, în ceruri, dimpreună cu îngerii stau înaintea lui Dumnezeu ca în raiul din care Adam 
a fost scos, iar tâlharul ce s-a căit, luând-o înainte, a intrat cel dintâi; şi adeseori îi cercetează 
pe cei care-i cinstesc şi-i laudă în biserici, ascultând pe cei care-i cheamă în ajutor şi rugân- 
du-se lui Dumnezeu pentru ei, având de la El acest mare dar; iar prin sfintele lor moaşte 
săvârşesc minuni, bucurându-se de vederea lui Dumnezeu si de Lumina care izvorăşte din El, 
mai deplin şi cu mai mare curăţie decât în vremea când petreceau în trup. Ceilalţi sunt ferecaţi 
în iad şi puşi „în groapa cea mai de jos, întru cele întunecate şi în umbra morţii", după cum 
spune regele Dovid (Ps 87, 7), şi împreună cu el dreptul Iov: „...în ţinutul întunericului şi al 
umbrelor morţii, tara de întuneric şi neorânduială, unde lumina e totuna cu bezna. " (Iov 10, 
21-22). Cei dintâi au parte de cea mai mare bucurie şi desfătare, aşteptând în pridvorul 
împărăţiei împlinirea făgăduinţelor şi bunătăţile cele de nespus. Ceilalţi, dimpotrivă, rămân în 
temniţă şi în întristare, fără mângâiere, ca osânditii ce-şi aşteaptă judecata, ştiind mai dinainte 



Scara, V, 29. 

Răspunsul latinilor la memoriul prezentat de greci cu referire la focul curăţitor. Documentul IV din 
Documente privind sinodul de la Florenţa. L Problema Purgatoriului, discutată la Ferrara. Documentele I- VI, 
p. 80-107. Un rezumat al acestui răspuns îl aflăm la M. Jugie, „La question du Purgatoire au concile de Ferrare- 
Florence", în Echos d'Orient, 21, 1921, p. 274-276; A. D'Ales, „La question du Purgatoire au concile de 
Florence", p. 22-31. şi la A. Michel, „Purgatoire", col. 1256-1259. 

Al doilea răspuns către Latini, în care se înfăţişează adevărata credinţă a Bisericii grecilor ( — Al doilea 
cuvânt despre focul curăţitor). Documentul V din Documente privind sinodul de la Florenţa. I. Problema 
Purgatoriului, discutată la Ferrara. Documentele I- VI, p. 108-151. 

că vor fi daţi la chinuri. Dar nici cei dintâi n-au moştenit încă împărăţia si bunătăţile acelea 

5 5^555 

„pe care ochiul nu le-a văzut, urechea nu le-a auzit şi la inima omului nu s-au suit" (1 Cor. 2, 
9), nici ceilalţi n-au fost încă daţi la chinurile cele veşnice si muşcăturii focului celui nestins. 

7 ' 3 5 5 5 5 

Şi această învăţătură primită de la Părinţii din vechime ne este lesne s-o probăm cu mărturia 
dumnezeieştilor Scripturi. Şi aşa o predăm şi noi altora, văzând limpede cât e de simplă şi de 
dreaptă." 60 ' 

Sfântul Marcu Eugenicul citează mai multe texte scripturistice şi izvoarele patristice 
pe care se întemeiază acest punct al credinţei ortodoxe: Sfântul Atanasie cel Mare 608 , Sfântul 
Grigorie Teologul 609 , Sfântul Ioan Gură de Aur 610 . 

In continuarea memoriului, Sfântul Marcu precizează şi alte puncte. 

Mai întâi, el arată că nu aflăm nici în Sfânta Scriptură şi nici la Părinţi credinţa într-o 
curăţire prin foc vremelnic şi materialnic. Astfel, vorbind despre cei rătăciţi din calea credinţei 
(2 Pt. 2, 4), Apostolul Petru spune că aceştia îşi aşteaptă osânda întemniţaţi în iad, şi nu 
pomeneşte de niciun foc. Şi împreună cu el, răsăritenii vorbesc şi ei despre osânda care a şi 
început, despre ruşine, despre mustrarea cugetului şi despre alte chinuri, însă nu primesc 
învăţătura despre focul materialnic care curăţă sufletele cele nematerialnice. Locurile din 
scrierile Părinţilor în care este înfăţişată osândirea la foc trebuie luate în sens figurat si 

alegoric. 

In al doilea rând, în slujbele sale Biserica nu se roagă numai pentru unele suflete, ci 
deopotrivă pentru toţi cei răposaţi, aşadar şi pentru cei din iad, nădăjduind să-i scoată de acolo 
sau măcar să le aline chinul. Se ştie doar că au fost şi rugăciuni ascultate, ca, de pildă, a 
Sfintei Tecla pentru Falconila, sau a Sfanţului Grigorie Dialogul pentru împăratul Traian. 
Insă, îndeobşte Biserica nu se roagă pentru sufletele păgânilor; ea se roagă pentru cei morţi în 
credinţă, oricât de păcătoşi ar fi, cerând de la Dumnezeu iertarea lor, cum se vede din 
rugăciunea Sfântului Vasile rostită în ziua de Rusalii: „Stăpâne Atotţiitorule, Dumnezeule al 
Părinţilor [...] Care şi la acest praznic cu totul desăvârşit şi mântuitor ai binevoitor a primi 
rugăciuni de mijlocire pentru cei ţinuţi în iad, dându-ne nouă mari nădejdi că vei trimite 
uşurare şi mângâiere celor cuprinşi de întristări apăsătoare, auzi-ne pe noi [...] care ne rugăm 

,. r n il611 

Iie [...] . 

De vreme ce rugăciunile Bisericii au puterea de a alina suferinţa sufletelor împovărate 
de păcate grele şi de a le îmbărbăta cu nădejdea iertării - căci soarta lor în veşnicie se va hotărî 
abia la Judecata de apoi -, cu atât mai mult vor putea ele să aducă în ceata sfinţilor sufletul 
care are o mică greşeală. Şi sufletele cele sfinte primesc un oarece folos din rugăciunile 
acestea, căci, după cum învaţă Dionisie Areopagitul, n-au intrat încă în bucuria cea 
desăvârşită 612 . 

5 

Aşadar nu putem socoti că de puterea rugăciunilor şi a jertfei celei fără de sânge se 
folosesc numai sufletele aflate în focul curătitor. 

5 

In al treilea rând, latinii aduc drept mărturie cuvântul Sfântului Vasile cel Mare care, 
în rugăciunea de mai sus, cere de la Dumnezeu să odihnească sufletele celor adormiţi la loc de 
răcoare şi odihnă. Nici vorbă aici de foc curătitor! După cum nici proorocul David, spunând: 
„Trecut- am prin foc şi prin apă şi ne-ai scos la odihnă..." (Ps. 65, 11), n-a avut în gând un 

Op. cit., 3,p. 109-110. 

întrebări către Antiohie , XX-XXL PG 28 , 609. 

Cuvânt la moartea fratelui său, Cezar — Cuvântări, VII, 2 1 . 

Omilii la statui. VI, 3; Cuvânt împotriva iudeilor, VI, 1. 

A se vedea în Molitfelnic. 

Ierarhia bisericească, VII. 7. 

asemenea foc. 

In al patrulea rând, pe latini îi scandalizează faptul că răsăritenii socotesc că un sfânt 
ca Grigorie de Nyssa s-a putut înşela în această privinţă. Dar aceasta s-a întâmplat şi în cazul 
altor puncte de doctrină chiar unor Părinţi de mare autoritate. Şi apoi, învăţătura Sfântului 
Grigorie de Nyssa se deosebeşte de cea a latinilor; după el nu numai păcatele uşoare, ci toate 
păcatele trebuie ispăşite prin foc; şi vorbeşte de un sfârşit al tuturor chinurilor, tocmai pentru 
că crede că ele nu au alt rost decât să curăţească de păcate nu numai pe oamenii necredincioşi 
şi păcătoşi, ci chiar şi pe demoni, până când, într-un sfârşit, vor fi toţi restauraţi în binele din 
care au căzut, însă aici gândirea Sfântului Grigorie se apropie de învăţătura lui Origen, 
condamnată în mod oficial de Biserica. 

In al cincilea rând, e de mirare că latinii îşi prezintă învăţătura lor despre curăţirea prin 
foc drept o învăţătură veche a Bisericii, prin care ne ferim de căderea în rătăcire, de vreme ce 
mulţi dintre marii Dascăli ai Bisericii uneori au tâlcuit în chip alegoric până şi focul cel veşnic 
şi chinul fără de sfârşit. Cu adevărat ei spun că focul cel nestins şi întunericul cel mai din 
afară aceasta înseamnă: înstrăinarea de Dumnezeu si nevederea Lui, iar viermele cel 
neadormit si balaurul cel mare sunt mustrarea conştiinţei si amărăciunea ruşinii; si nu e altă 
scrâsnire a dinţilor decât furia neputincioasă si suferinţa ce se naşte din ea, întristarea si 
suspinul. 

In al şaselea rând, răsăritenii nu află în textele din Macabei si de la Sfanţul Matei nici 
urmă de pedeapsă ori de curăţire prin foc; în ele se vorbeşte doar de jertfa adusă pentru 
iertarea păcatelor. 

In al şaptelea rând, pentru răsăriteni e lucru de mirare că latinii spun că una e iertarea 
greşelii, şi alta iertarea de pedeapsă 613 , şi că mai poate fi vorba de osândă după iertare. Căci 
dacă regii din această lume nu-i lasă în lanţuri pe cei pe care i-au iertat, cu cât mai mult nu va 
face aşa Dumnezeu, Care are bunătatea ca însuşirea Sa cea mai proprie şi mai vădită. 
Nenumărate texte ale Sfintei Scripturi arată ca greşită această cugetare a lor, căci vameşului 
nu numai că i s-au iertat păcatele, dar s-a întors la casa sa îndreptăţit (Le. 18, 14); regele 
Mânase, smerindu-se, a fost scos din lanţuri şi aşezat din nou pe tronul său (II Parai. 33, 12- 
13); ninivitenii, pentru că s-au căit, au scăpat de pedeapsa ce sta să se abată asupra lor (Iona 3, 
5); iar slăbănogului, o dată cu iertarea păcatelor, i se dăruieşte si vindecarea trupului (Mat. 9, 
6). 

In cele din urmă, cât priveşte textul de la Sfântul Pavel, pe care se sprijină mai toată 
învăţătura latinilor despre focul curăţitor, niciunul dintre Părinţii greci care l-au tâlcuit - între 
care la loc de cinste stă Sfântul Ioan Gură de Aur -nu s-a gândit vreodată să-i dea acest înţeles. 
Căci lucrul ce se descoperă în foc, după cuvântul Apostolului, este păcatul de neiertat, iar cel 
păgubit este lucrătorul nelegiuirii; aşadar nu e vorba aici de făgăduinţa mântuirii prin foc a 
unora; iar focul despre care vorbeşte nu e altul decât focul cel veşnic. 



e. Al treilea memoriu al Sfântului Marcu Eugenicul 



Cel de-al treilea memoriu al lui Marcu Eugenicul 614 aduce câteva lămuriri cerute de 
latini; în el se subliniază mai ales următoarele lucruri: 

soarta drepţilor rămâne provizorie şi nedesăvârşită până la Judecata de apoi 

Această distincţie între reatits poenae şi reatus culpae a fost introdusă în secolul al Xll-lea de Petru 
Lombardul. De ea s-a folosit Ioan de Torquemada în expunerea sa, pentru a arăta că se poate ierta greşeala 
(culpa), fără a se ridica pedeapsa (poena). 

Răspuns la întrebările şi obiecţiile jăcute de cardinalii si învăţaţii latini pe marginea cuvântărilor sale. 
Documentul VI din Documente privind sinodul de la Florenţa. I. Problema Purgatoriului, discutată la Ferrara. 
Documentele I-VI, p. 152-168. 

(paragraful 1); 

- sfinţii nu-L văd pe Dumnezeu în fiinţa Sa (paragraful 2) 615 , ci prin luminarea 
Duhului (paragraful 4) ; 

- sufletele celor care mor în păcate de moarte sunt chinuite în iad de aşteptarea 
înfricoşată a hotărârii soartei lor (paragraful 6), în vreme ce sufletele sfinţilor se veselesc întru 
nădejdea bunătăţilor făgăduite (paragraful 7); 

- lipsirea de vederea lui Dumnezeu este pentru cei osândiţi o suferinţă care întrece 
arsura focului veşnic şi orice alt chin (paragraful 8); 

- chinurile pe care le îndură sufletele în chip obişnuit -întunericul, tristeţea, ruşinea şi 
celelalte - sunt mai mari sau mai mici, pe măsura păcatelor lor (paragraful 9); 

- chin e şi neştiinţa soartei ce-i aşteaptă şi a vremii când vor sta la Judecată împreună 
cu ceata celor drepţi (paragraful 10); 

- până la Judecata din urmă, chiar cei aflaţi în chinuri primesc o oarecare alinare prin 
rugăciunile celor vii (paragraful 12); 

- nu putem crede că păcatele celor morţi în credinţă sunt şterse în sufletele lor de 
însăşi iubirea ce-au avut-o faţă de Dumnezeu, pentru că numai pocăinţa are puterea de a 
şterge păcatele, iar pocăinţa izvorăşte din frică, şi nu din iubire, care nu mai cunoaşte frica 
(paragraful 13); 

- e drept că la greci, duhovnicul dă, pe lângă dezlegare, şi canon, însă nu ca pedeapsă, 
ci pentru lecuirea sufletului. Iar daca e primejdie de moarte, se dă iertarea păcatelor şi 
împărtăşania fără canonisire, nădăjduind că Dumnezeu va binevoi să-1 primească pe unul ca 
acesta, ca pe tâlharul cel credincios (paragraful 14). 

Dezbaterile s-au oprit aici şi, în pofida mărturisirii de credinţă finale de la sinodul 
florentin, între latini şi greci nu s-a putut stabili niciun acord cu privire la Purgatoriu. 616 
Această dezbatere a avut însă meritul de a face auzite criticile grecilor la adresa acestei 
învăţături a lor, fiind totodată şi un bun prilej de expunere a poziţiei ortodoxe referitoare la 
starea sufletelor până la Judecata din urmă. 

Li s-a reproşat grecilor că, în loc să-şi prezinte în mod pozitiv propria lor învăţătură în 
legătură cu Purgatoriul, s-au folosit de argumente negative pentru a se împotrivi tezei 
latinilor. 617 Insă această învinuire este nedreaptă, din două motive. Pe de o parte, era firesc ca 
mai întâi de toate grecii sa înceapă prin a critica o învăţătură care aducea o noutate de 
neacceptat şi la care li se propunea să subscrie; pe de altă parte, nu era cazul să-şi expună o 
învăţătură proprie cu referire la acest subiect, de vreme ce însăşi noţiunea de Purgatoriu le era 
cu totul străină. Tot ce puteau face era să lămurească felul în care concepeau ei starea sufle- 
telor în vremea aşteptării Judecăţii din urmă şi la ce slujesc rugăciunile pentru morţi, potrivit 
credinţei lor. Pe de altă parte, istoricii catolici îl acuză pe Marcu Eugenicul că ar fi prezentat 
poziţii ortodoxe noi 618 ; de fapt, el a explicat şi a limpezit un punct de doctrină asupra căruia 
până atunci nu fusese imperios necesar sa se ofere o expunere sistematică din partea 

615 Sf. Marcu Eugenicul se referă aici, implicit, la distincţia dintre fiinţa dumnezeiască şi energiile dumnezeieşti, 
exp licitată cu fineţe de Sf. Grigorie Palama, potrivit căreia Dumnezeu nu este cunoscut ca ceea ce este El prin 
fiinţa Sa, ci ca Lumina care izvorăşte din El. Vezi M. Jugie, „La question du Purgatoire au concile de Ferrare- 
Florence". p. 28, şi mai ales N. Constas, „Mark of Ephesus", în C. G. şi V. Conticello, La Theologie byzantine, 
voi. 2,Turnhout, 2001. 

616 Vezi J. Gill, Le Concile de Florence, Tournai, 1964, p. 117. 
Vezi Lbidem, p. 114. 

Vezi M. Jugie, „La question du Purgatoire au concile de Ferrare-Florence", p. 281-282; „Purgatoire dans 
l'Eglise greco-russe apres le concile de Florence", Dictionnaire de theologie catholique, 13, 1936, col. 1327; J. 
Gill, Le Concile de Florence, p. 112-113. 

răsăritenilor. 



3. învăţătura teologilor ortodocşi referitor la acest 
subiect, după sinodul de la Florenţa 



Relativa diversitate a poziţiilor teologilor ortodocşi referitoare la starea sufletelor 
morţilor mai înainte de Judecata din urmă, care răzbate din tratatele de teologie apărute după 
sinodul de la Florenţa 619 , se explică în parte prin influenţele latine pe care le-au suferit unii 
dintre clericii şi teologii ortodocşi, mulţi dintre ei formaţi în şcoli teologice apusene 620 . 
Aceştia consimt adeseori că în starea intermediară sufletele au parte de o ispăşire şi curăţire de 
păcate; uneori afirmă chiar ca aceasta se săvârşeşte prin foc; însă cu toţii resping ideea că 
această ispăşire s-ar petrece într-un al treilea loc, care ar fi Purgatoriul 621 . In tratatele autentic 
ortodoxe însă, regăsim concepţia generală apărată de Sfântul Marcu Eugenicul la sinodul de la 
Florenţa 622 , care este pe linia gândirii Sfinţilor Părinţi răsăriteni, rămânând şi astăzi dominantă 
printre teologii ortodocşi care şi- au exprimat opiniile referitor la acest subiect 623 . 

Printre cele mai marcante scrieri care au tratat problema Purgatoriului după sinodul de 
la Florenţa, reluând şi precizând poziţiile exprimate acolo de Visarion şi Marcu Eugenicul, 
putem cita Catehismul ortodox al lui Meletie Pigas, Patriarhul Alexandriei (Vilnius, 1596), şi 
noua ediţie, revăzută, îndreptată şi adăugită (1690) a Mărturisirii de credinţă, a Patriarhului 
Dositei al Ierusalimului 624 . 

Patriarhul Alexandriei, Meletie Pigas, afirmă că Hristos a răscumpărat în chip 
desăvârşit întregul neam omenesc şi de aceea cel căruia i se iartă păcatele săvârşite după 
Botez nu mai are nimic de plătit. Canonul pe care-1 dă duhovnicul nu are un rost pedepsitor, 
ci de îndreptare şi ferire de păcat. Omul căruia i-au fost iertate păcatele mărturisite în Taina 
Spovedaniei nu mai are de ispăşit vreo pedeapsă, nici în această lume, nici în cealaltă. Nici 
epitimia (canonul de pocăinţă), nici încercările şi necazurile din această viaţa nu au vreun rost 
pedepsitor ori ispăşitor. Nu trebuie să vedem în roadele pocăinţei, despre care vorbeşte Sfânta 
Scriptură, plată dată pentru păcatul săvârşit, ci dovadă de adevărată căinţă. Aşadar, dacă cel 

19 Vezi M. Jugie, „Purgatoire dans l'Eglise greco-russe apres le concile de Florence", col. 1326-1352. Acesta, 
dintr-o intenţie polemică şi în legătură cu presupoziţiile sale favorabile în privinţa doctrinei latine a 
Purgatoriului, exagerează diferenţele şi tinde să interpreteze textele pe care le citează în lumina concepţiei latine. 

Referitor la acest subiect, a se vedea mai ales G. Florovsky, Leş Voies de la theologie russe, voi. I, Paris, 
1991, passim. 

621 Vezi M. Jugie, „Purgatoire dans l'Eglise greco-russe apres le concile de Florence", col. 1329-1336, passim. 

622 Un rezumat al acestei concepţii poate fi aflat la M. Jugie, „La question du Purgatoire au concile de Ferrare- 
Florence". p. 278-282; Mitrop. Hierotheos Vlachos, Life after Death, p. 162-192. 

23 A se vedea, între alţii: Arhim. Iustin Popovici, Philosophie orthodoxe de la verile.. Dogmatique de l'Eglise 
orthodoxe, voi. 5, Lausanne. 1997, p. 369-383; Arhim. Serafim Rose, The Soul after Death, p. 134-135; N. P. 
Vassiliadis, The Mystery of Death, p. 444-447; Mitrop. Hierotheos Vlachos, Life after Death, p. 149-192. 

624 Vom da mai jos un rezumat al acestei Mărturisiri, urmând îndeaproape expunerea lui M. Jugie, „Purgatoire 
dans l'Eglise greco-russe apres le concile de Florence". col. 1337-1342. 

păcătos moare cu inima frântă şi smerită, fără să aibă timp să aducă roade vrednice de 
pocăinţă, Dumnezeu îi va ierta lui toate greşelile, pentru jertfa lui Hristos, şi el nu are a se 
teme de dreptatea dumnezeiască; pentru unul ca acesta, cerul este deschis. O dată ajuns la 
capătul vieţii pământeşti, omul va merge negreşit ori în sânul lui Avraam, împreună cu săracul 
Lazăr, ori se va coborî la iad, cu bogatul cel nemilostiv. După moarte, nu există alt sălaş ori 
altă stare a sufletului, decât acestea două. Purgatoriul nu are niciun rost şi se trage din 
învăţătura greşită a lui Origen. Nu are niciun rost, pentru că cei care mor în stare de căinţă 
sunt deplin curăţiţi prin sângele lui Hristos şi n-au nevoie de nicio altă curăţire. Şi este 
origenist, pentru că vorbeşte de chinuri curăţitoare vremelnice, care conduc spre ideea de apo- 
catastază universală. Si n-am greşi dacă l-am numi si iudaic; într-adevăr, fariseii, având 

, O , ,5 5 5 

credinţa că niciunul dintre fiii lui Israel nu poate pieri, pe cei păcătoşi îi sortesc după moarte 
chinurilor curăţitoare. Trecând apoi la textele scripturistice pe care îndeobşte se sprijină 
teologii latini când e vorba de Purgatoriu, patriarhul Meletie le întoarce chiar împotriva 
acestei învăţături. Astfel, în textul de la Matei 5, 26: „Nu vei ieşi de acolo până ce nu vei fi 
dat cel de pe urmă ban.", cuvântul „până ce" şi cele următoare nu arată un răstimp care se va 
încheia, ci textul vrea să spună că „în temniţă, adică în iad, vei fi pedepsit pentru toate relele 
săvârşite, fie ele cât de mici". 

5 ' 

Cât priveşte textul de la 2 Macabei 12, 43 ş.u. nu doar că nu zideşte Purgatoriul, dar îl 
şi ruinează; căci cu adevărat Iuda Macabeul nu aduce jertfă de curăţie pentru o vină mică, ci 
pentru un păcat greu cum era idolatria, săvârşit de oameni care muriseră fără să aibă timp să 
se căiască. Focul despre care se vorbeşte la 1 Corinteni 3, 13-15 nu este foc curaţilor, ci focul 
cercării prin care vor trece atât drepţii, cât şi păcătoşii, pentru a se descoperi şi face vădite 
faptele lor, fie bune, fie rele. In sfârşit, textul de la Matei 12, 32: „Celui care va zice cuvânt 
împotriva Duhului Sfanţ, nu i se va ierta lui nici în veacul acesta, nici în cel ce va să fie!", nu 
arată nimic altceva decât că păcatul împotriva Duhului Sfânt nu va fi iertat niciodată, după 
cum reiese şi din textele paralele de la Marcu 3, 28-29 şi Luca 12, 10. 

Care este atunci folosul solirilor celor vii pentru morţii lor? Mai întâi de toate, prin 
orice faptă bună săvârşită pe seama celor morţi în credinţă, se aduce laudă lui Dumnezeu Cel 
Ce i-a slăvit pe ei. Dacă morţii sunt în iad, solirile noastre pot să le uşureze chinul şi chiar să-i 
scape de acolo, dacă viaţa lor n-a fost cu totul rea şi stricată. Pentru aceasta, avem drept pildă 
pe împăratul Traian şi pe Falconila. Nu e nicio îndoială că flăcările iadului sunt veşnice, însă 
cei de care Dumnezeu Se va milostivi nu le îndură decât puţină vreme. Cu adevărat, Biserica 
se roagă pentru toţi cei morţi în credinţă, si doar cei care au ieşit necăiti din această viată sunt 
lipsiţi de rugăciunile ei. 625 

Patriarhul Dositei al Ierusalimului, în ediţia revăzută şi îndreptată a Mărturisirii sale 
de credinţă (1690), scoate în evidenţă patru deosebiri între învăţătura ortodoxă şi cea catolică. 

Cea dintâi, spune el, este că noi, ortodocşii, nu admitem existenţa unui al treilea loc, 
altul decât iadul şi aproape de el, de unde sufletele pot fi izbăvite; noi spunem că mai înainte 
de Judecata din urmă, când Hristos îi va osândi pe vecie pe cei nelegiuiţi, este nădejde de 
izbăvire chiar pentru cei sălăşluiţi în iad. 

A doua deosebire este că noi nu credem să fie vreun foc curatitor în afara lui 
Dumnezeu, Cel Ce este El însuşi foc curăţitor, Cel Ce răscumpără în chip deplin, odihneşte, 
ridică păcatele şi dăruieşte pace sufletelor. Şi numai în chip figurat numim „curăţire" plânsul 
şi suspinul celor ţinuţi în iad. 

A treia deosebire, cea mai mare, este că, potrivit învăţăturii ortodoxe, păcatele uşoare 
nu se socotesc după moarte. Dumnezeu nu ţine seama de ele, şi nu e nicio pedeapsă ori chin 
pentru sufletele celor care le-au săvârşit. Greşelile mărunte, de care nu e ferit niciun om, sunt 
iertate în clipa morţii din mila lui Dumnezeu, Care ia aminte la binele ce precumpăneşte în 

625 Mărturisirea de credinţă ortodoxă, Iaşi, 1769, p. 262-273, 275-279, 289-297, 300, 309-310; Epistolă către 
locuitorii din Chios, Constantinopol, 1627, p. 22-23. 

sufletele drepţilor. Dacă n-ar fi aşa, nimeni n-ar mai ajunge în cer după moarte. Iar sufletele 
celor vinovaţi de păcate de moarte sunt uşurate şi izbăvite din iad prin rugăciunile Bisericii şi 
solirile celor vii. 



A patra deosebire decurge dintr-a treia şi desfiinţează cealaltă raţiune de a fi a 
Purgatoriului, adică pedeapsa pentru o vreme a păcatelor şterse prin pocăinţă ori prin dezle- 
garea preotului. Celor care, răpiţi de moarte, n-au putut aduce roade vrednice de pocăinţă, 
Hristos le şterge deplin tot păcatul şi osânda. El îi sfinţeşte, îi slăveşte şi le dăruieşte veselia 
de care au parte drepţii. A despărţi „greşeala" de „pedeapsă" şi a spune că păcatele au fost 
şterse, dar nu şi pedeapsa, este un lucru lipsit de raţiune. Noi mărturisim aşadar, încheie 
Dositei, ca cei care s-au căit de păcatele lor nu sunt pedepsiţi în iad, de vreme ce credincioşii 
îşi au sălaşul în Biserica celor întâi-născuţi din cer. Şi, dimpotrivă, păcatele grele se osândesc 
în iad, şi din iad, nu din altă parte, sunt izbăviţi păcătoşii, după cum se vede din istoria 
Macabeilor. Deşi se află în iad, cei pentru care e nădejde să scape de acolo prin rugăciunile 
Bisericii nu îndură de pe-acum arsura focului, căci focul iadului se va aprinde la Judecata din 
urmă. Chinurile celor păcătoşi nu sunt în vremea de acum decât chinuri ale sufletului: 
tristeţea, părerea de rău, mustrarea conştiinţei, închisoarea, întunericul, frica, necunoaşterea a 
ceea ce-i aşteaptă 626 . 



4. Un rezumat al poziţiilor catolică şi ortodoxă 



a. Poziţia catolică 



După moarte, sufletele au parte de o judecată particulară. Sufletele drepţilor - cei care 
după Botez nu s-au întinat cu niciun păcat - sunt aşezate în cer, în vreme ce sufletele celor 
care n-au fost botezaţi şi care poarta păcatul strămoşesc, sau ale celor care s-au făcut vinovaţi 
de păcate de moarte, se coboară în iad. 

Sufletele celor care nu sunt nici desăvârşit buni, nici cu totul răi si care s-au făcut 
vinovaţi de păcate „veniale" (mici şi uşoare), care n-au primit iertarea pentru aceste păcate 
mai înainte de moarte, sau care au fost dezlegaţi de ele, dar n-au avut timp să „satisfacă" 
dreptatea dumnezeiască făcând act de pocăinţă, adică, potrivit latinilor, n-au ispăşit pedeapsa 
datorată lui Dumnezeu pentru aceste păcate, sunt aşezate într-un loc deosebit de Cer şi de Iad, 
numit Purgatoriu, unde sunt curăţite de aceste păcate şi izbăvite de ele prin foc; acest foc 
curăţitor, pricină de pedeapsă în acelaşi timp curăţitoare şi ispăşitoare, este vremelnic -căci se 
va stinge la Judecata de apoi - şi material. Chinurile acestor suflete pot fi alinate prin 
rugăciunile celor vii şi prin jertfa de la altar, ca şi prin bunăvoinţa papei, care acordă 
„indulgenţe" - indulgenţele „plenare" putând să izbăvească deplin şi pe dată din chinuri fie un 
suflet anume, fie o categorie de suflete. Rugăciunile şi jertfa de la altar nu le sunt de niciun 
folos drepţilor care sunt în cer sau celor osândiţi în iad, pentru că şi unii şi alţii au atins în su- 
fletul lor încă de acum deplinătatea stării lor de după Judecata de apoi - drepţii dobândind 
fericirea vederii lui Dumnezeu, iar cei osândiţi chinurile în focul ce arde veşnic în iad -, 
singura deosebire fiind că după Judecată vor trăi în trup această stare a lor de acum. După ce- 
şi vor fi ispăşi osânda, curăţindu-se prin ea de păcatele lor, sufletele care se află în Purgatoriu 



Enchiridion, Bucureşti, 1690. p. 81-85. 

vor fi puse alături de cei drepţi. 6 



b. Poziţia ortodoxă 



Nu există decât două locuri sau stări de care au parte sufletele celor morţi până la 
Judecata din urmă: Raiul şi Iadul. Sufletele drepţilor se sălăşluiesc în Rai; sufletele pă- 
cătoşilor, în Iad. Aceste două stări sunt vremelnice şi nedepline. Astfel, drepţii se bucură de o 
fericire încă nedesăvârşită, iar păcătoşii nu îndură întregul chin, şi numai la Judecata cea mare 
soarta lor va fi hotărâtă pentru vecie si doar atunci starea lor se va desăvârşi si se va învesnici. 

r 5 5 5 5 

Nici Scripturile, nici Părinţii nu pomenesc de vreun al treilea loc ori de vreo a treia 
stare, ca aceea numită de latini „Purgatoriu". 

Sufletele celor vinovaţi de păcate uşoare ("veniale", cum spun latinii), de care s-au căit 
mai înainte de moarte si care le-au fost iertate, sunt curate si n-au nevoie nici să fie încă mai 

5 ' 5 

mult curăţite, nici pedepsite în vreun fel. Aşadar, ele se vor sălăşlui împreună cu drepţii în 
Rai, unde sunt multe lăcaşuri, pe măsura sfinţeniei şi dreptăţii fiecăruia. Acolo se vor bucura 
de mântuire şi odihnă şi de vederea lui Dumnezeu, potrivit curăţiei lor. Sufletele întinate de 
greşeli mici şi uşoare, de care nu s-au căit şi care n-au fost dezlegate de duhovnic, sunt puse 
alături de cei păcătoşi, în iad. Dar şi în iad sunt „multe lăcaşuri"; cei cu păcate mari, de care 
nu s-au căit, stau în cele mai de jos ale iadului; cei cu păcate mici sunt deasupra lor. Chinurile 
îndurate acolo sunt întemniţarea la loc de întristare şi suspin, teama de judecata şi de soarta 
ce-i aşteaptă, mustrarea conştiinţei; însă şi aceste chinuri sunt pe măsura vinovăţiei lor. Ele nu 
sunt nici chinuri menite sa satisfacă dreptatea dumnezeiască jignită prin păcat - noţiuni străine 
de Biserica Ortodoxă -, nici chinuri curăţitoare. Nu trebuie să pierdem din vedere nici 
caracterul simbolic al numirilor ce li se dau acestor chinuri: focul nestins, viermele neadormit, 
scrâsnirea dinţilor si toate celelalte. Focul e energia necreată a lui Dumnezeu, care e arsură 
pentru cei care s-au înstrăinat de El prin fărădelegile lor, lumină şi izvor de bucurie pentru 
drepţi, în Rai. Morţii nu mai pot face nimic pentru mântuirea lor; nici să se căiască nu pot. Le 
sunt însă de folos rugăciunile celor vii şi mântuitoarea jertfă ce se aduce pentru ei la sfintele 
altare. Iar acestea se săvârşesc pentru tot sufletul mort în credinţă, ajuns în iad pentru păcatele 
nedezlegate, fie ele mici ori mari. încă şi ceilalţi din iad, măcar că nu pot fi toţi izbăviţi din 
munci 628 , totuşi primesc o cât de mică mângâiere şi alinare. Cu atât mai mult cei care n-au 
avut păcate mari primesc ajutor prin mijlocirile fraţilor lor aflaţi în viaţă, dobândind chiar aşe- 
zarea în cetele drepţilor, căci nu e cu neputinţă a ieşi din iad şi a merge în Rai, chiar şi înainte 
de Judecata din urmă. Cât priveşte sfinţii, şi ei se folosesc de rugăciunile Bisericii, căci n-au 
intrat încă în bucuria cea desăvârşită. întotdeauna însă ajutorul celor din iad vine de la 
Dumnezeu, a Cărui milostivire si iubire de oameni o cerem necontenit în rugăciunile noastre. 



Pentru o expunere mai completă, a se vedea (în afara expunerii cardinalului Cesarini, citată mai sus şi 
calificată de M. Jugie drept „o expunere pe cât de concisă, pe atât de lucidă a doctrinei apusene'") sinteza lui A. 
Michel, „Purgatoire", col. 2246-2261. 

Lucru care nu este cu totul imposibil, după cum arată cazul împăratului Traian, mântuit prin rugăciunile Sf. 
Grigorie cel Mare, sau al păgânei Falconila, salvată de Sf. Tecla. 

IX 



LEGATURILE DINTRE VII SI MORŢI 

1. Legăturile dintre vii şi morţi 

a. Biserica condamnă legaturile „oculte " cu morţii 



Biserica a arătat întotdeauna cât de vane şi primejdioase sunt practicile prin care se 
pretinde că se poate comunica fizic ori psihic cu sufletele celor morţi, mai ales pentru faptul 
că aceste practici (cum ar fi spiritismul, necromanţia 629 ...) sunt cel mai adesea legate de 
halucinaţii (în cele mai multe cazuri bazate pe autosugestie), de superstiţii şi mai ales de 
practici magice, prin care se invocă demonii 630 , a căror intervenţie malefică poate produce 
rău fizic, psihic 631 si duhovnicesc 632 celor care participă la ele. 



b. Datoria rugăciunii pentru cei morii 



Biserica a resimţit întotdeauna ca pe o datorie rugăciunea pentru morţi. Potrivit 
Sfântului Ioan Gură de Aur, ea este o tradiţie a Bisericii, instituită chiar de Sfinţii Apostoli: 
„Nu degeaba au rânduit Apostolii să se facă la săvârşirea Tainei celei înfricoşate pomenirea 
celor plecaţi. Ştiau că mult le foloseşte, multă binefacere aduce celor morţi. Când stă tot 
poporul, plinătatea preoţească, cu mâinile ridicate şi stă de faţă jertfa înfricoşată, cum nu vor 



29 A se vedea critica făcută de Sf. Iustin Martirul şi Filosoful (Apologia întâi, 18) şi de Tertulian (Apologeticul, 
XXIII, 1). 

630 După Sf. Ambrozie de la Optina, cei care participă la şedinţe de spiritism se întâlnesc mai curând cu demoni, 
decât cu spiritele morţilor. A se vedea Arhim. Serafim Rose, The Soul after Death, p. 22. 

631 Nu sunt rare cazurile când aceste practici au pricinuit grave tulburări mentale. 

A se vedea, referitor la acest subiect, poziţia stareţului Ambrozie, în J. B. Dunlop, Le starets Ambroise 
d'Optino, Bellefontaine, 1982, p. 70. 

îndupleca pe Dumnezeu cei adormiţi?" 633 In scrierea Despre cei adormiţi în credinţă, atribuită 
Sfântului Ioan Damaschin, se spune acelaşi lucru. 634 In cea de-a doua epistolă către Timotei, 
vedem că Sfântul Apostolul Pavel se roagă pentru ucenicul său, Onisifor, trecut la cele 
veşnice (2 Tim 1, 18). 

Unii Părinţi chiar îi condamnă pe cei ce zic ca nu se cuvine să ne rugăm pentru morţi. 
Astfel, Sfântul Epifanie spune: „Ce poate fi mai folositor pentru răposaţi decât să li se facă 
pomenire? Cât de evlavioasă şi minunată e credinţa creştinilor că morţii lor nu pier, ci 
vieţuiesc cu Domnul! Ce predică mai sfântă decât aceasta, prin care primim bună nădejde să 
ne rugăm pentru fraţii noştri plecaţi de aici, ca pentru cei ce-ar călători în ţară îndepărtată?" 635 



c. Mijlocirile ce se fac pentru cei morţi 



Mijlocirile pentru morţi, în mod tradiţional, îmbracă trei forme principale: rugăciunea 
(Bisericii sau personală), sfânta jertfă, milostenia. 



Rugăciunea Bisericii pentru cei morţi 



In capitolele precedente, am văzut deja că din primele veacuri aflăm în Biserica 
Ortodoxă slujbă pentru morţi, săvârşită nu numai în ziua înmormântării, ci şi la trei, nouă şi 
patruzeci de zile după aceea; apoi la trei, şase şi nouă luni de la deces şi în fiecare an, când 
facem pomenirea morţii sale. 636 

La acestea se adaugă slujba Panihidei, atunci când rudele o cer. De asemenea, sfinţirea 
colivei, care se face cel mai adesea la sfârşitul Liturghiei, la cererea rudelor sau în zilele în 
care Biserica face pomenirea tuturor morţilor, după cum vom vedea mai jos. Colivele se fac 
din grâu fiert 637 , îndulcit cu miere şi aromat cu tot felul de mirodenii; au forma unei mici 
movilite şi se decorează în aşa fel încât să se închipuiască Sfânta Cruce. Altădată, colivele se 
puneau pe morminte, drept hrană pentru săraci şi pentru preoţii slujitori. Astăzi, se împart la 
sfârşitul slujbei celor din biserică, ca semn al dorinţei de a gusta împreună din această 
ofrandă, dar si cu o semnificaţie duhovnicească mai înaltă, a unirii tuturor creştinilor în 
rugăciunea ce se face pentru morţi şi a solidarităţii lor cu cei care îşi pomenesc rudele trecute 
la Domnul. 

33 Omilii la Filipeni, III, 4. 



6 .1 4 



6 3 3 



636 



Pseudo-Damaschin, Despre cei adormiţi în credinţă, 3. PG 95, 249BC. 
împotriva tuturor ereziilor, LXXV, 8 . 



A se vedea Constituţiile apostolice, VIII, 43; Sf. Grigorie de Nazianz, Cuvântări, VII, 17; Sf. Simeon al 
Tesalonicului, Pentru sfârşitul nostru şi oranduiala îngropării şi pomenirea ce se face după obicei, 371-372, PG 
155,689C, 692A-D. 

Grâul simbolizează naşterea la o nouă viaţă (cf. In. 12, 24: „Bobul de grâu, când cade în pământ, de nu va 
muri, rămâne singur; iar dacă va muri, multă roadă aduce") şi învierea în veacul ce va să fie (cf. 1 Cor. 15, 36-44: 
„ Tu ce semeni nu dă viată dacă nu va fi murit. Şi ceea ce semeni nu este trupul ce va să fie, ci grăunte gol, poate 
de grâu sau de altceva din celelalte. Iar Dumnezeu îi dă un trup, precum a voit, fiecărei seminţe un trup [...]. 
Aşa este şi învierea morţilor: Se seamănă trupul întru stricăciune, înviază întru nestricăciune; se seamănă întru 
necinste, înviază întru slavă; se seamănă întru slăbiciune, înviază întru putere; se seamănă trup firesc, înviază 
trup duhovnicesc"). 

Despre semnificaţia colivelor, a se vedea Sf. Simeon al Tesalonicului, Pentru sfârşitul nostru şi oranduiala 
îngropării şi pomenirea ce se face după obicei, 371-372, PG 155, 688-692; J. Goar, Evsologhion sive Rituale 

In fiecare săptămână, sâmbăta este îndeobşte închinată pomenirii morţilor, cu 
rugăciune şi slujbă la biserică 639 . 

Pe de altă parte, găsim mai multe zile din anul liturgic anume consacrate pomenirii 
morţilor: sâmbăta lăsatului sec de carne pentru Postul Mare; sâmbetele din săptămâna a doua, 
a treia şi a patra din Postul Paştelui; lunea sau marţea lui Toma, care vine îndată după 
duminica Tomii; sâmbăta de dinaintea Rusaliilor; sâmbăta de dinaintea Sfântului Dimitrie (26 
octombrie). Cea dintâi şi penultima se mai numesc şi „sâmbete ale (stră)moşilor". 

Un loc important cât priveşte pomenirea morţilor îl ocupă însă Liturghia propriu-zisă. 
Mulţi Părinţi îndeamnă să se aducă Sfânta Jertfă pentru cei adormiţi. 640 

Atât Liturghia Sfântului Ioan Gură de Aur, care se săvârşeşte în mod curent în 

O 5 , , 

Biserică, ca si cea a Sfântului Vasile cel Mare, săvârşită în anumite momente ale anului 

* 5 * 5 

liturgic, după cum arată rânduiala tipicului (mai ales în timpul Postului Mare), cuprind 
numeroase rugăciuni pentru morţi. 

La sfârşitul Liturghiei catehumenilor, preotul îi pomeneşte pe morţii pentru care s-au 
dat pomelnice ori pentru care el însuşi doreşte să se roage (fraţi de slujire, enoriaşi, fii 
duhovniceşti): 

„încă ne rugăm pentru odihna sufletelor adormiţilor robilor lui Dumnezeu - urmează 
numele lor de botez - şi pentru ca să li se ierte lor toată greşeala cea de voie şi cea fără de 
voie. Ca Domnul Dumnezeu să aşeze sufletele lor acolo unde drepţii se odihnesc. Mila lui 
Dumnezeu, împărăţia cerurilor şi iertarea păcatelor lor, de la Hristos, împăratul Cel fără de 
moarte şi Dumnezeul nostru, să cerem [...] Dumnezeul duhurilor şi a tot trupul, Cel Ce ai 
călcat moartea şi pe diavol l-ai surpat şi ai dăruit viaţă lumii Tale, însuţi, Doamne, odihneşte 
sufletele adormiţilor robilor Tăi în loc luminat, în loc cu verdeaţă, în loc de odihnă, de unde a 

, 5 ,5 5 

fugit toată durerea, întristarea şi suspinarea. Şi orice au greşit ei cu cuvântul, cu lucrul, ori cu 
gândul, ca un bun şi iubitor de oameni, Dumnezeule, iartă-i! Că nu este om care să fie viu şi 
să nu greşească; numai Tu singur eşti fără de păcat, dreptatea Ta este dreptate în veac, şi 
cuvântul Tău adevărul L.l Că Tu eşti învierea si viata si odihna adormiţilor robilor Tăi 

L J 5 5 5 5 5 

(urmează numele), Hristoase, Dumnezeul nostru, şi -fie slavă înălţăm, împreună şi Celui fără 
de început al Tău Părinte şi Prea Sfântului şi Bunului şi de viaţă făcătorului Tău Duh, acum şi 
pururea şi în vecii vecilor! Amin" 641 . 

In toiul Liturghiei, după Epicleză, preotul rosteşte această rugăciune: „încă aducem 
-fie această slujbă duhovnicească pentru toţi cei adormiţi întru credinţă: strămoşi, părinţi, 
patriarhi, proroci, apostoli, propovăduitori, evanghelişti, mucenici, mărturisitori, pustnici şi 
pentru tot sufletul cel drept care s-a săvârşit întru credinţă." 642 . 

Greaecorum, Paris, 1647, p. 658-661; Sf. Nicodim Aghioritul, Mărturisirea de credinţă, Veneţia, 1819, p. 8-50; 
L. Petit, „La grande controverse des colybes", in Echos d'Orient, 2,1899, p. 321-331. 

639 Textele acestor slujbe pot fi găsite în Octoihul Mare. 

A se vedea, între alţii: Sf. Ciprian al Cartaginei, Epistole, 1, 2; Sf. Grigorie cel Mare, Dialoguri despre 
moarte, IV, LVII-LX; Leonţiu de Neapole, Viaţa Sfântului Ioan al Ciprului, 24; Simeon Metrafrastul, Viaţa 
Sfântului Teodor Chinovitul, 17, PG 114, 484-485; Sf. Simeon al Tesalonicului, Pentru sfârşitul nostru..., 369 şi 
373, PG 155,688D şi 693A; Mitrop. Gavriil al Novgorodului şi Sankt Petersburgului, Tălcuirea Sfintei Liturghii, 
Sankt Petersburg, 1799, p. 165; Arhim. Iustin Popovici, Dogmatica Bisericii Ortodoxe, voi. 5, p. 383. De 
observat că în Biserica Ortodoxă se vorbeşte mai curând de ,rugăciuni pentru morţi" sau de „pomeniri ale 
morţilor" în cadrul Sfintei Liturghii, decât de „a aduce" liturghii pentru morţi. Aceasta, în primul rând pentru că, 
aşa cum se spune într-o rugăciune de la Liturghie, Hristos este „Cel Ce aduce şi Se aduce"; apoi nu se poate 
săvârşi Liturghie anume pentru morţi, de vreme ce aceştia nu sunt niciodată priviţi ca despărţiţi de cei vii. Şi, în 
cele din urmă, Sfânta Liturghie nu este o unealtă la dispoziţia creştinilor. 

1 Liturghia Sfântului Loan Gură de Aur şi Liturghia Sfântului Vasile cel Mare. 

Liturghia Sfântului Loan Gură de Aur. 

Puţin după aceasta, iarăşi se roagă: „Pomeneşte pe toţi cei adormiţi întru nădejdea 
învierii si a vieţii celei de veci -rostindu-le numele - si-i odihneşte pe dânşii, Dumnezeul 

5 5 5 5^5' 

nostru, acolo unde străluceşte lumina feţei Tale [...]" 43 . Această rugăciune se află şi în 
Liturghia Sfântului Vasile. 644 

La Proscomidie, în ambele Liturghii, preotul face pomenirea „tuturor fraţilor celor 
întru Hristos, care întru nădejdea învierii şi a vieţii de veci, cu împărtăşirea Ta au adormit" şi 
scoate pentru ei, cu ajutorul copiei 645 părticele din prescură. 646 Scoate, de asemenea, părticele 
şi pentru cei pentru care s-au dat „liturghii" sau pomelnice, însoţite de prescuri. După 
împărtăşirea credincioşilor, preotul pune toate aceste părticele în sfântul potir, rugându-L pe 
Dumnezeu să spele păcatele celor pomeniţi la Sfântul Altar „cu cinstit Sângele" Său, prin 
Sfânta Sa Jertfă, pentru rugăciunile Sfinţilor Săi. 



Rugăciunile personale 



Pe lângă rugăciunile Bisericii, aflăm şi rugăciuni personale ale creştinilor pentru cei 
adormiţi, cum sunt cele de dimineaţă şi de seară, ori cele rostite în alte împrejurări. 

Iubirea creştinească nu se revarsă doar asupra rudelor şi prietenilor, ci asupra tuturor 
oamenilor. De aceea, creştinii evlavioşi nu adastă să se roage pentru toţi fraţii lor adormiţi în 
credinţă. Ei merg la marii duhovnici cu lungi pomelnice, iar aceştia se roagă fierbinte şi 
îndelung pentru toţi, vădind o mare dăruire şi iubire de oameni. Mulţi dintre preoţi sunt 
cunoscuţi ca mari rugători pentru mulţimea de morţi pomeniţi la Sfânta Liturghie. 647 



Milosteniile 



Mulţi Sfinţi Părinţi, teologi şi duhovnici ortodocşi sfătuiesc ca, pe lângă rugăciuni, 
pentru cei morţi să se dea de pomană săracilor, lucru care le este de mare folos. 648 E vorba de 
un vechi obicei, de care amintesc încă şi Constituţiile apostolice: „Pentru pomenirea mortului, 



Ibidem. 

644 Liturghia Sfântului Vasile cel Mare. 

645 Un mic cuţit în formă de suliţă, simbolizând suliţa cu care a fost împuns Mântuitorul pe cruce. 

646 O pâiniţă rotundă care are două părţi puse una peste alta, simbolizând unirea celor două naturi, omenească şi 
dumnezeiască, ale lui Hristos şi având imprimată pe ea o cruce cu inscripţia IIS HR NIKA - Iisus Hristos 
biruitor. 

De pildă, Părintele Nicolae Planas, care a fost de curând declarat sfânt (Marthe la Moniale, Le saint pretre 
Nicolas Planas, Paris, 1987, p. 17). (In ceea ce ne priveşte, Dumnezeu a dăruit şi pământului românesc mulţime 
nenumărată de adevăraţi preoţi care au ajuns sfinţi şi mari duhovnici, ştiuţi şi neştiuţi, la care mii de credincioşi 
vin să ceară rugăciunea lor pentru vii şi morţi - n. tr.). 

648 A se vedea Sf. Ioan Gură de Aur, Tâlcuiri la Epistola întâi către Corinteni, XLI, 5; Omilii la Filipeni, III, 4; 
Sf. Nichita Snthatul, Despre suflet, XIII, 77; Sf. Teofilact al Bulgariei, Tâlcuire la Evanghelia de la Luca, PG 
123, 880; Marcu Eugenicul, Respingerea capetelor latinilor -Cel dintâi cuvânt despre focul din Purgatoriu, PO 
15, p. 40; Teofil al Campaniei, Tezaurul Ortodoxiei, Tripoliţa, 1888, ed. a V-a, p. 217; Arhim. Ioan Maximovici, 
Life after Death. Recent, vezi: Arhim. Vasilios Bakogiannis, After Death, Katerini, 1995, p. 89. 

să daţi săracilor din bunurile sale". 649 Sfântul Ioan Gură de Aur arată limpede că asta 
înseamnă să săvârşeşti în numele celui mort o faptă de iubire - virtute specific creştină -, pe 
care el nu mai are cum s-o facă, şi pentru care Dumnezeu, Cel Care răsplăteşte tot lucrul bun, 
să-i dăruiască harul Său. 



Lumânările si candelele 



In Biserica Ortodoxă, mai înainte de Liturghie, creştinii aprind lumânări pentru vii şi 
pentru morţi, însoţite de rugăciune pentru ei. Lumânarea care arde în timpul Liturghiei 
simbolizează rugăciunea lor neîncetată şi împletirea ei cu rugăciunea de obşte a întregii 
Biserici. 

Aceeaşi semnificaţie o au candelele ce ard în cimitire 650 . 



Aducerea de ofrande la biserică 



Există de asemenea obiceiul de a aduce, în numele repausaţilor, ofrande pentru 
biserică. Astfel, fie se fac donaţii pentru construirea sau întreţinerea lăcaşului bisericesc, pen- 
tru pomenirea lor, fie că se dau pur şi simplu prescuri la altar, pentru ca preotul, pomenindu-i 
pe fiecare pe numele său, să scoată din ele părticele, după cum am arătat mai sus. 



d. Biserica se roagă pentru toţi morţii 



Rugăciunile pentru morţi de la Liturghie, potrivit ritualului, vedem că se fac în primul 
rând pentru „cei adormiţi întru dreapta credinţă", sau pentru „tot sufletul creştinesc cel 
adormit", sau „pentru dreptmăritorii creştini", „pentru cei adormiţi întru nădejdea învierii", 
sau „pentru tot sufletul cel drept, care s-a săvârşit întru credinţă" sau pentru „robii lui 
Dumnezeu"; cele mai multe dintre rugăciuni fac această precizare. 

Unii spun că, în chip cuvenit, Biserica numai pentru aceştia ar trebui să se roage, iar 
nelegiuiţii şi necredincioşii să fie lăsaţi în grija rugăciunilor şi a evlaviei personale a 
credincioşilor. 

Biserica însă, la Liturghie, se roagă în chip netăgăduit pentru „mântuirea tuturor" 
oamenilor. Săvârşind Sfânta Jertfă a lui Hristos, Care a murit pentru tot neamul omenesc, ar fi 
lipsit de orice raţiune să se roage doar pentru unii [...]. 

Dacă luăm aminte la rânduiala rugăciunilor de la Liturghie, vedem că Biserica se 
roagă mai întâi pentru cei drepţi. Astfel, într-una dintre rugăciunile pentru morţi de la Li- 
turghie sunt pomeniţi „strămoşi, părinţi, patriarhi, prooroci, apostoli, propovăduitori, 
evanghelişti, mucenici, mărturisitori, pustnici şi pentru tot sufletul cel drept, care s-a săvârşit 
întru credinţă". Lucrul acesta poate părea paradoxal. Căci la ce bun să ne rugăm pentru drepţii 
sălăşluiţi în Rai? Sfinţii Părinţi au dat felurite tâlcuiri rostului acestor rugăciuni. Astfel, după 
Sfântul Chirii al Ierusalimului, ele se fac pentru ca „Dumnezeu, prin rugăciunile şi mijlocirile 
lor, să primească cererile noastre" 651 . Potrivit Sfântului Epifanie, „pomenindu-i pe drepţi, 

649 VIII, 42, 5. 

650 A se vedea Arhim. Vasilios Bakogiannis, After Death, p. 89-90. 
1 Cateheze mistagogice , V, 9. 

arătăm în felul acesta că cea mai înaltă cinstire I Se cade Domnului nostru Iisus Hristos si 
numai Lui, singurul îndreptăţit s-o primească, şi care nu se cuvine adusă nici unui muritor, 
oricât de mare ar fi sfinţenia la care a ajuns" 652 . Sfântul Nichita Stithatul socoteşte că prin 
asemenea rugăciuni deopotrivă îi cinstim pe drepţi şi le cerem să mjlocească pentru noi: „Pe 
cei drepţi îi cinstim prin cântări de laudă în fiecare an, în ziua lor de pomenire, după cuvântul 
sfânt ce zice: «Drepţilor laudă li se cuvine» şi «întru pomenire veşnică va fi dreptul». Şi aşa îi 
slăvim, aducând dar de tămâie şi lumină (lumânări şi candele) lui Dumnezeu şi sfinţilor, ca sa- 
şi aducă aminte de noi şi să mijlocească pentru lume. Căci ei cu adevărat se află lângă tronul 
dumnezeiesc, în negrăită veselie şi încredinţare, primind rugăciunile noastre de mulţumire 
aduse lui Dumnezeu la praznicul lor şi milosteniile făcute săracilor în cinstea lor," 653 Alţi 
Părinţi spun însă că drepţii au şi ei nevoie de rugăciunile celor vii, ca unii care n-au ajuns încă 
la desăvârşire, chiar dacă sălăşluiesc în Rai, ţinând seama de ceea ce se zice la Evrei 1 1, 40 si 
potrivit credinţei Bisericii Ortodoxe că mai înainte de Judecata din urmă nici cei din Rai, nici 
cei din iad nu ajung la deplinătatea stării lor. 

Biserica însă se roagă şi pentru păcătoşi. Ectenia pentru morţi de la Liturghie vorbeşte 
despre ei ca despre unii care au nevoie „să li se ierte greşeala cea de voie şi cea fără de voie", 
cerând de la Dumnezeu să le ierte „păcatul săvârşit cu vorba, ori cu fapta, ori cu gândul", 
pentru că „nu este om care să fie viu şi să nu greşească" şi numai El singur este „fără de 
păcat". Tâlcuind Liturghia, Sfântul Chirii al Ierusalimului spune că: „facem pomenire şi de cei 
mai înainte adormiţi, mai întâi de patriarhi, de proroci, de apostoli, de mucenici, pentru ca 
Dumnezeu, prin rugăciunile şi mijlocirile lor, să primească cererea noastră; apoi ne rugăm şi 
pentru cei mai înainte adormiţi sfinţi părinţi şi episcopi şi, scurt vorbind, pentru toii cei 
adormiţi înainte de noi. Şi credem că vor dobândi cel mai mare folos sufletele pentru care 
facem rugăciune la Jertfa sfântă şi prea înfricoşătoare ce este pusă înainte" 654 . 

Rugăciunea pentru păcătoşi îi cuprinde şi pe cei care au făcut păcate mari. Astfel, 
Sfântul Teofilact al Bulgariei spune că cei vii se roagă la Dumnezeu nu numai pentru cei cu 
păcate mici, ci şi pentru cei care au păcătuit mult. 655 Aceasta este şi practica Bisericii care, în 
sâmbăta lăsatului sec de carne pentru Postul Paştelui - sâmbăta morţilor -, se roagă şi pentru 
cei care, după faptele lor, li s-ar cuveni chinurile iadului, cerând: „De focul cel pururea arzător 
L.l si de întunericul cel neluminat si de scrâsnirea dinţilor si de viermele cel ce chinuieşte 

LJ 5 5 5 5 5 5 

fără de sfârşit si de toată munca izbăveşte, Mântuitorule, pe toţi cei ce în credinţă au ador- 

5 5 5 ' ' * 5 5 

mit!" 656 Vorbind despre rugăciunea pentru morţi de la Liturghie, Sfântul Ioan Gură de Aur 
arată că, după cum ne rugăm pentru cei vii care au săvârşit păcate, uneori chiar păcate grele, 
tot aşa se cuvine să ne rugăm pentru cei trecuţi dincolo cu astfel de păcate. 

Am putea crede că, vorbind astfel, Părinţii se referă doar la păcătoşii din sânul 
Bisericii, însă urmărind ceea ce spune mai departe Sfântul Ioan Gură de Aur, vedem că el are 
în vedere un cerc mai larg de oameni: „Pentru ce oare ne-a poruncit Dumnezeu să ne rugăm 
pentru toţi oamenii, când vedem că printre aceştia sunt mulţi tâlhari, profanatori de morminte, 
hoţi, ucigaşi şi tot felul de stricaţi, plini de toate fărădelegile? Oare nu pentru că vede 
îndreptarea lor? Aşadar, după cum ne rugăm pentru unii ca aceştia care, deşi vii, sunt nişte 



împotriva tuturor ereziilor, LXXV, 8 . 
Despre suflet, XIII, II. 
54 Cateheze mistagogice, V, 9. 

Tâlcuire la Evanghelia de la luca, PG 123, 880. Vezi citatul de mai jos, p. 260. 
Triod, Sâmbăta, la Utrenie, Cântarea a V-a. 

adevărate hoituri, tot aşa se cuvine sa ne rugăm şi pentru cei morţi!" 657 

La rândul său, Marcu Eugenicul constată că atât la Liturghie, cât şi în celelalte slujbe 
ale sale, Biserica nu se roagă doar pentru unele suflete, ci pentru toţi cei adormiţi, fără 
deosebire, aşadar şi pentru păcătoşii din iad 638 . E drept că se cuvine să ne rugăm mai întâi 
pentru cei adormiţi în credinţă, însă sfinţii - spune el - se roagă pentru toţi păcătoşii, arătându- 
ne astfel ce cale trebuie să urmăm. Nu ştim cu certitudine dacă toate rugăciunile noastre sunt 
ascultate şi dacă păcatele grele pot fi cu adevărat iertate; ştim însă din sfintele istorisiri 
vrednice de crezare că mari păcătoşi au fost izbăviţi din iad prin rugăciunea unor sfinţi sau a 
unor oameni credincioşi. Nu putem spune că în mod sigur toţi se vor mântui - aceasta ar 
însemna să propovăduim învăţătura greşită şi condamnată de Biserică, despre apocatastază -, 
însă se cuvine să nădăjduim lucrul acesta şi să-1 cerem cu credinţă de la Dumnezeu: „Sfinţii, 
mânaţi de iubirea de oameni şi de mila pentru fraţii lor, având îndrăzneală şi dorind cele 
aproape cu neputinţă de împlinit, se roagă pentru izbăvirea tuturor celor plecaţi în credinţă. 
Despre aceasta dă mărturie rugăciunea Sfântului Teodor Studitul din canonul pentru morţi: 
„Toţi să ne rugam lui Hristos, făcând astăzi pomenire morţilor celor din veac, ca să izbăvească 
de focul cel veşnic pe cei ce au adormit în credinţă si nădejdea vieţii celei veşnice." Iar în alt 

tropar iarăşi zice: „De focul cel pururea arzător şi de întunericul cel neluminat şi de scrâşnirea 
dinţilor şi de viermele cel ce chinuieşte neîncetat şi de toată pedeapsa izbăveşte, Mântuitorul 
nostru, pe toţi cei ce în credinţă au adormit!" [...] Nu este al nostru să cercetăm dacă 
Dumnezeu ascultă asemenea rugăciuni ale sfinţilor. Aceasta numai ei o ştiu, si Duhul Care 

rămâne în ei si de Care, mişcaţi fiind, au vorbit si au scris, având această încredinţare. însuşi 

Domnul, dându-ne poruncă să ne rugăm pentru vrăjmaşii noştri şi El însuşi rugându-Se pentru 
cei ce-L răstigneau, şi de El luminat, Ştefan, cel dintâi mucenic, s-a rugat pentru prigonitorii 
săi pe când era ucis cu pietre. Chiar dacă nimeni nu ne poate spune că suntem ascultaţi când 
ne rugăm pentru vreunul dintre semenii noştri, trebuie, cu toate acestea, să facem tot ce ne stă 
în putere. Şi drept pildă de urmat îi avem pe sfinţi, care s-au rugat nu numai pentru credin- 
cioşi, ci şi pentru păgâni, şi care au fost ascultaţi, iar cei pentru care s-au rugat s-au izbăvit de 
chinul cel veşnic. Aşa, prima muceniţă, Sfânta Tecla, a mântuit-o pe Falconila, iar 
dumnezeiescul Grigorie cel Mare, pe împăratul Traian, după cum însuşi istoriseşte în 
Dialogurile sale." 659 

Ulterior, acest punct de vedere va fi preluat de alţi teologi, ca de pildă I. Perov, care 
precizează că din iad nu pot să iasă numai cei care au hulit împotriva Sfântului Duh şi cei care 
de bună voie şi cu înverşunare au respins harul răscumpărător 660 . Unul dintre cele mai vechi 
texte referitoare la acest subiect, Constituţiile apostolice, afirmă că necredincioşii n-au niciun 
folos din solirile celor vii, însă „necredincioşi" aici sunt numiţi vrăjmaşii lui Dumnezeu: 
„îndemnăm să se facă aceasta (milosteniile pentru morţi) pentru cei credincioşi; căci 
necredincioşilor nu le va fi de niciun folos chiar de li s-ar da săracilor toate bunurile din 

această lume. Căci de vreme ce a vrăjmăşit cele dumnezeieşti pe când trăia, e limpede că nu 
se va schimba după moarte." 661 



637 Omilii la Filipeni, III, 4. 

'' Al doilea răspuns către Latini, în care se înfăţişează adevărata credinţă a Bisericii grecilor ( — Al doilea 
cuvânt despre focul curatitor) 12, PO 15, p. 1 19. 

59 Respingerea capetelor latinilor — Cel dintâi cuvânt despre focul din Purgatoriu, PO 15, p. 42-43. 

Perov, Manual de teologie polemică, Tuia, 1907, ed. a IV-a, p. 108-109. 

661 VIII, 43. 

e. Foloasele rugăciunii şi solirilor pentru morii 



Părinţii vorbesc în repetate rânduri despre marele folos al mijlocirii pentru morţi. 
Astfel, Sfântul Ioan Gură de Aur spune că: „Nu degeaba se aduc daruri la Biserică pentru cei 
răposaţi; nu sunt zadarnice nici rugăciunile şi nici milosteniile. Duhul Sfânt a poruncit să se 
facă acestea ca să ne ajutăm unii pe alţii." 662 Sfântul Marcu Eugenicul spune şi el acelaşi 
lucru, arătând că aceasta este o veche tradiţie obştească: „Cât priveşte faptul că cei care au 
răposat în credinţă sunt în chip netăgăduit ajutaţi de Sfintele Liturghii, de rugăciunile şi de 
milosteniile ce se fac pentru ei, potrivit unui obicei care dăinuie din cele mai vechi timpuri, 
avem nenumărate mărturii de tot felul si multe cuvinte ale Dascălilor greci si latini. Aceste 
mărturii, transmise prin viu grai ori în scris, au fost învederate în felurite locuri şi timpuri". 66 

1) Pe de o parte, răposaţii pot dobândi de la Dumnezeu iertarea păcatelor lor, ca 
răspuns la rugăciunile celor vii 664 . Acesta este un adevăr pentru Biserică, care se roagă lui 
Dumnezeu ca să le ierte celor morţi „toată greşeala, cea de voie si cea fără de voie". 

Se pune însă problema dacă orice păcat poate fi în felul acesta iertat. 

Pentru Părinţii şi teologii răsăriteni e limpede că celor care au vieţuit în chip cuvios 
păcatele mici le sunt lesne iertate în clipa morţii sau iute după aceasta, pentru mulţimea de 
fapte bune care întrece puţina lor greşeală. 665 Astfel, Patriarhul Dositei al Ierusalimului spune 
că, celor în care stăpâneşte binele, în lumea de dincolo nu li se socotesc micile păcate, şterse 
prin mila lui Dumnezeu în ceasul morţii; iar dacă n-ar fi aşa, n-ar mai intra nimeni în Rai 666 , 
căci, după cum se spune la Sfânta Liturghie, „nu este om care să fie viu şi sa nu greşească. " 
(cf. lin. 1,8). 

Pe de altă parte, toţi Părinţii şi teologii ortodocşi sunt de acord că, potrivit cuvântului 
Mântuitorului, hula împotriva Duhului Sfânt nu poate fi iertată nici în această lume, nici în 
cealaltă (Mt. 12,31). 

Cât priveşte celelalte păcate grele, cu toţii cred că ele pot fi iertate de Dumnezeu, ca 
răspuns la solirile celor vii. 667 Credinţa lor se întemeiază mai cu seamă pe acest cuvânt al 
Mântuitorului: „Orice păcat şi orice hulă se va ierta oamenilor, dar hula împotriva Duhului 
Sfânt nu se va ierta. Celui ce va zice cuvânt împotriva Fiului Omului, se va ierta lui; dar celui 
care va zice împotriva Duhului Sfânt, nu i se va ierta lui nici în veacul acesta, nici în cel ce va 
să fie!" (Mt. 12, 31-32), cuvânt care lasă să se înţeleagă că alte păcate decât hula împotriva 
Sfântului Duh vor putea fi iertate în cealaltă lume. 

Sfântul Teofîlact al Bulgariei arată că puterea de a ierta păcatele este a lui Dumnezeu: 
„Căci vezi că n-a zis: Să vă temeţi de cela ce, după ce a omorât, aruncă în gheenă, ci zice: 

662 Omilii la Fapte. XXI, 5. A se vedea şi Omilii la Filipeni, III, 4. 

3 Respingerea capetelor latinilor - Cel dintâi cuvânt despre focul din Purgatoriu, PO 1 5 , p. 40. 

664 In afara referinţelor date mai sus, a se vedea: Sf Ioan Gură de Aur, Despre preoţie, VI, 4; Tălcuiri la Epistola 
întâi către Corinteni, XLI, 5. Leonţiu de Neapole, Viata Sf. Ioan al Ciprului, 24. 

A se vedea Dionisie Areopagitul, Ierarhia bisericescă, VII, III, 7; Sf. Marcu Eugenicul, Respingerea 
capetelor latinilor - Cel dintâi cuvânt despre focul din Purgatoriu, PO 15, p. 40; Visarion al Niceei, Răspunsul 
grecilor la poziţia latinilor referitor la focul curaţitor, PO 15, p. 76; Meletie Sirigul, Respingerea capetelor lui 
Calvin şi a întrebărilor lui Chirii Lucaris, Bucureşti, 1690, p. 141 ş.u. 

666 Sf. Dositei al Ierusalimului, Enchiridion, p. 81-85. 

67 n afara referinţelor date mai sus, a se vedea: I. Perov, Manual de teologie polemică, Tuia, 1905, ediţia a Vi-a. 
p. 108-109; A. Temnomierov, învăţătura Sfintei Scripturi despre moarte şi viaţa de dincolo de mormânt, Sankt 
Petersburg, 1899. p. 158. 

putere are să arunce în gheenă. Căci nu negreşit toţi cei ce mor se aruncă în gheenă, ci în 
puterea lui Dumnezeu stă aceasta, care însă poate şi ierta. Iar aceasta o zic pentru jertfele - 
Liturghiile - şi pentru pomenile care se fac pentru cei adormiţi, care nu puţin folosesc chiar 
celor ce au murit în grele păcate." 668 Patriarhul Dositei al Ierusalimului, cel care, aşa cum am 
văzut, socoteşte că păcatele uşoare sunt şterse chiar în ceasul morţii, crede că rostul mij- 
locirilor pentru morţi pe care le face Biserica este tocmai acela de a li se ierta păcatele grele; 
sufletele celor vinovaţi de păcate grele au parte de alinare şi pot fi izbăvite din iad prin 
rugăciunile ce se fac pentru ei; câtă vreme nu s-a rostit încă sentinţa definitivă, mai înainte de 
Judecata obştească, încă se mai poate face ceva pentru sufletele osândite. După aceea însă 
orice nădejde de mântuire a lor se spulberă cu totul 669 . 

Alţi Părinţi ori teologi sunt însă mai rezervaţi în această privinţă, de teama ca nu 
cumva astfel de afirmaţii să nu fie luate drept confirmări ale teoriei apocatastazei, decretată 
eretică. Astfel, Mihail Glikas 670 , întemeindu-se pe autoritatea lui Dionisie Areopagitul, spune 
că rugăciunile pentru morţi se fac într-adevăr pentru toţi cei trecuţi din această viaţă, însă 
păcatele grele nu vor fi iertate: „Nu trebuie să ne îndoim de puterea faptelor bune făcute în 
numele celor care au răposat în credinţă, însă nu lipsiţi de păcate, întemeiaţi fiind pe sfinţii 
ucenici şi Apostoli a lui Hristos, care au statornicit ca să se facă pomenire morţilor într-a treia, 
a noua şi a patruzecea zi de la moarte, ca şi în fiecare an, la data morţii lor [...]. Să nu-mi 
spuneţi însă că de vreme ce pentru toţi morţii se aduc îndeobşte jertfe lui Dumnezeu, cu toţii 
se vor mântui. Ca să resping această obiecţie a voastră, iată, vă pun înainte părerea marelui 
Dionisie care învaţă desăvârşit care dintre păcătoşi poate fi iertat şi care nu va dobândi 
iertarea. Căci iată ce zice: «Harurile implorate de dumnezeiescul ierarh - după regula cea 
sfântă - vor fi date cu toată siguranţa celor care s-au sfârşit într-o viată sfântă L.l el nu se 

O , , , L J 

roagă în acelaşi chip pentru cei ce au murit în greşeli [...] pentru că n-ar afla ascultare la 
necuvenita lui rugăciune», căci «rugăciunile celor drepţi în această viaţă şi mai ales după 
moarte sunt cu efect numai pentru cei ce sunt vrednici de rugăciunile cele pioase.»" 671 

Sfântul Marcu Eugenicul nuanţează încă si mai mult lucrurile. Astfel, el crede că dacă 
păcatele uşoare vor fi şterse pe dată în ceasul morţii, în ceea ce priveşte păcatele grele, dintre 
acestea unele vor fi iertate prin rugăciunile celor rămaşi în viaţă sau prin mila lui Dumnezeu, 
altele însă nu se vor ierta: „păcatele (grele), după o vreme, printr-o dreaptă judecată vor fi ori 
lăsate şi deplin iertate, ori păcătoşilor nu li se va şterge datoria până la Judecata din urmă". 67 

In legătură cu aceste consideraţii, unii Părinţi si teologi ortodocşi nu se feresc să 
afirme că sufletele aflate în iad sunt curăţite şi-şi văd schimbată soarta lor în bine prin ru- 
găciunile Bisericii 673 , însă, totodată, resping atât ideea unei curăţiri de la sine, a tuturor, 
dobândită prin chinurile pe care morţii le îndură după moarte - care ne conduce la 
apocatastază -, cât şi ideea, legată de teologia Purgatoriului, potrivit căreia această curăţire s- 
ar săvârşi într-un anume loc - în Purgatoriu -, printr-un foc material, creat şi vremelnic - aşa- 
numitul foc curăţitor, sau prin chinurile iscate de acest foc. 674 

Tâlcuire la Evanghelia de la Luca, PG 123, 880. Vezi, de asemenea, Mărturisirea de credinţă a lui Petru 
Movilă, îndreptată de Meletie Sirigul (1643), întrebarea LXV. 

669 Enchiridion, Bucureşti, 1690, p. 82, 85. 

670 Despre care s-a spus că este „cel mai pătrunzător şi original exeget al veacului al Xll-lea bizantin". 

Despre locurile greu de înţeles din dumnezeiasca Scriptură, Epistola 19. Sf. Dionsie Areopagitul, Ierarhia 
bisericească, VII. 3, g şi f. 

72 Respingerea capetelor latinilor — Cel dintâi cuvânt despre focul din Purgatoriu, PO 15, p. 40-41. 

73 Vezi ibidem (text citat mai sus, cap. 8, p. 216-217); Arhiepiscopul Antonie al Genevei, „La vie de l'âme dans 
l'audelâ", p. 12-13; Mitrop. Hierotheos Vlachos, Life after Death, p. 28-29. 

Vezi Marcu Eugenicul, Respingerea capetelor latinilor - Cel dintâi cuvânt despre focul din Purgatoriu, PO 

De asemenea ei spun că sufletele în care nu lipseşte dorirea binelui - căci el nu le poate 
fi impus 675 -, dobândesc ştergerea păcatelor şi prefacerea sorţii lor din mila lui Dumnezeu, 
pentru rugăciunile celor rămaşi în viaţă, căci ei înşişi nu mai pot face nimic pentru mântuirea 
lor. 676 Ei sunt nelucrători, dar nu nesimţitori. Căci, după cum spune Părintele Serghei 
Bulgakov: „prin rugăciune, fireşte, se cere iertarea de păcate de la Ziditorul nostru, dar ea plu- 
găreşte şi sufletul, rodind în el puterea de a se împărtăşi de harul iertării". 677 

Părinţii şi teologii răsăriteni cred că, între solirile pentru cei morţi; cea mai puternică 
ca să dobândească de la Dumnezeu iertarea şi ştergerea păcatelor lor este Sfânta Jertfă. 678 
Sfântul Grigorie cel Mare spune lucrul acesta în Dialogurile sale, întemeindu-se pe multe 
sfinte vedenii şi descoperiri. Preotul, la Sfânta Jertfă, înmoaie în sfântul potir părticelele 
scoase din prescuri în numele celor ce se pomenesc, cerând de la Dumnezeu să li se spele 
păcatele prin scump sângele lui Hristos. 

2) Pe de altă parte, prin rugăciunile Bisericii cei aflaţi în iad pot primi, într-o măsură 
mai mare sau mai mică, mângâiere si uşurare de chinurile lor. 679 Lucrul acesta îl aflăm dintr- 

un text foarte vechi şi de mare autoritate, în care se istoriseşte o descoperire ce s-a făcut 
Sfântului Macarie cel Mare: „In orice ceas te vei milostivi spre cei ce sunt în chinuri şi te vei 
ruga pentru dânşii, se mângâie puţin". 680 Sfântul Ioan Gura de Aur vorbeşte în nenumărate 
rânduri despre lucrul acesta şi spune adeseori cât de mare mângâiere aduc rugăciunile noastre 
sufletelor osândite: „A-l ajuta trebuie (pe cel adormit), iar nu a-1 plânge; a face pentru dânsul 
rugăciuni şi cereri şi milostenii şi prinoase. Căci nu degeaba s-au pus acestea şi nu în zadar 
facem pomenire la Sfintele Taine pentru cei duşi de la noi, şi pentru dânşii ne apropiem de 
sfântul jertfelnic, rugându-ne Mielului Celui ce stă de faţă, Celui Ce a ridicat păcatul lumii, ci 
pentru ca prin aceasta să li se aducă lor vreo mângâiere. Şi nu în zadar strigă cel ce stă 
înaintea Jertfelnicului în vreme ce se săvârşesc înfricoşatele Taine: «Pentru toţi cei adormiţi 

5 5 5 5 

întru Hristos şi pentru cei ce fac pomenire de dânşii». Că cele ale noastre nu sunt doar scenă 
de teatru, ci toate acestea se săvârşesc după porunca Duhului Sfânt. Deci, iubiţilor, să îi 
ajutăm şi pomenire să facem pentru dânşii. Căci dacă pe fiii lui Iov îi curăţa jertfa tatălui lor, 
pentru ce să te îndoieşti că, făcând noi jertfe pentru cei duşi de aici, nu // se va aduce vreo 

mângâiere c 



15, p. 40-41. 
Vezi mai jos. 

676 -. 7 

Vezi mai jos. 

677 In L'Orthodoxie, p. 204-205. 

78 Vezi Sf. Ioan Gură de Aur, Tălcuiri la Epistola întâi către Corinteni, XLI, 5; Sf. Grigorie cel Mare, Dialoguri 
despre moarte, IV, 57-60; Leonţiu de Neapole, Viata Sfântului Ioan al Ciprului, 24; Sf. Simeon Metafrastul, 
Viaţa Sfântului Teodosie Chinovitul, 17, PG 114, 484-485; Mitrop. Gavriil al Novgorodului şi Sankt 
Petersburgului, Tâlcuirea Sfintei Liturghii, Sankt Petersburg, 1799, p. 165; Arhiep. Ioan Maximovici, Life after 
Death, p. 14; Arhim. Iustin Popovici. Dogmatica Bisericii Ortodoxe, voi. 5, p. 382-383. 

In afara referinţelor patristice date mai jos, a se vedea, dintre teologii răsăriteni: Mitrofan Critopoulos, 
Mărturisirea de credinţă, în E.-J. Kimmel-Weissenbom, Momimenta fidei Ecclesiae orientalis, voi. I, lena. 
1851. p. 194-195; Episcopul Silvestru, Schiţăde teologie ortodoxă, voi. 5, Kiev, 1897, p. 143. 

680 Patericul. Pentru Awa Macarie Egipteanul, 36 (citat integral mai sus, cap. 8, nota 33). 

Tâlcuiri la Epistola întâi către Corinteni, XLI, 5. 

In altă parte, acelaşi Sfânt Părinte spune iarăşi: „Aş a să-i plângem pe morţii noştri, 
ajutându-i cu tot ce ne stă în putere. Să le gătim puţină mângâiere, cât de mică, dar adevărată 
şi folositoare. Cum? Prin ce mijloace? Să ne rugăm noi înşine pentru ei, să cerem să se facă 
rugăciuni pentru ei şi necontenit să dăm pentru ei pomeni către săraci. Şi aşa nu de putină 
mângâiere vor avea întotdeauna parte. ' 6S2 

Multe alte texte ale aceluiaşi Sfânt Părinte insistă asupra faptului că rugăciunile celor 
vii sunt de mare folos mai cu seamă pentru sufletele care se află în iad: „Iată-1 pe unul 
păcătos, care şi-a risipit în deşertăciuni întreaga sa viaţă. [...] Nu trebuie oare să-1 plângem pe 
unul ca acesta? Oare nu ne vom strădui să-1 smulgem din primejdia în care se află? Căci 
putem, da, de voim, noi putem să-i alinăm suferinţa. Să ne rugăm necontenit pentru el, să 
facem milostenii. De este el nevrednic, Dumnezeu ne va asculta pe noi. [...] Dacă nu priveşte 
la cel ce nu mai este, Dumnezeu însă se va uita la cel ce dă pomană pentru sufletul aceluia. 
[...] Pe mulţi i-au întremat milosteniile făcute pentru ei. Şi chiar dacă nu s-au izbăvit deplin de 
chinuri, o cât de mică mângâiere tot au primit". 683 Sfântul Chirii al Ierusalimului merge şi mai 
departe şi spune că prin rugăciunile pentru cei păcătoşi, mai cu seamă prin cele ce se rostesc 
în vremea Sfintei jertfe de la altar, se poate dobândi de la Hristos izbăvirea lor din chinuri 684 : 
„Cunosc pe mulţi care spun aşa: Ce-i foloseşte sufletului care părăseşte lumea aceasta, cu 
păcate sau fără păcate, dacă este pomenit în rugăciune în vremea când se săvârşeşte jertfa cea 
fără de sânge? Să ne închipuim că un împărat a surghiunit pe cei care i-au greşit; prietenii 
celor surghiuniţi împletesc o cunună şi o aduc împăratului spre a se îndura de cei pedepsiţi. 
Credeţi oare că împăratul nu le va ierta greşeala şi nu le va uşura pedeapsa? Tot aşa şi noi: 
întotdeauna aducem rugăciuni lui Dumnezeu pentru cei adormiţi, chiar dacă au fost păcătoşi; 
nu îi aducem cununi, ci-I punem înainte pe Hristos Cel junghiat pentru păcatele noastre, spre a 
îmblânzi pe iubitorul de oameni Dumnezeu atât fată de ei, cât si fată de noi". 685 

In memoriile prezentate de Marcu Eugenicul la sinodul de la Florenţa, în repetate 
rânduri se exprimă încredinţarea că sufletele din iad primesc mângâiere şi alinarea chinurilor 
de la Dumnezeu, ca răspuns la solirile celor vii. 686 

Cei doi factori - pe de o parte, iertarea păcatelor, pe de alta, uşurarea chinurilor - sunt 
strâns legaţi, în viziunea Părinţilor răsăriteni, care nu deosebesc păcatul de pedeapsă, aşa cum 
fac teologii apuseni, începând cu sfârşitul Evului Mediu; după ei, pedeapsa urmează 
păcatului. 687 Astfel, Sfântul Nichita Stithatul spune că: „cerem iertarea şi lăsarea greşelilor 
celor plecaţi cu păcate, plecându-ne genunchii înaintea lui Dumnezeu, ca să li se dea uşurare 
de chinuri şi să le strălucească şi lor o raza din bunătatea ce-o are Dumnezeu pentru oameni, 
dobândind marea milă a milostivirii Sale. Pentru aceasta, urmând tradiţiei apostolice, se dau 

82 Omilii la Filipeni, III, 4. 
Omilii la Fapte, XXI , 4. 

Acest text este invocat de teologii catolici în favoarea doctrinei Purgatoriului, însă, pe de o parte, aici nu se 
face nicio menţiune despre un Purgatoriu ca loc de sălăşluire al păcătoşilor; iar pe de altă parte, nu se vorbeşte de 
nicio curăţire dobândită prin chinuri. Dumnezeu este Cel Care iartă păcatele şi ridică osânda, ca răspuns la 
rugăciunile Bisericii. 

3 Cateheze mistagogice, V, 10. 

Respingerea capetelor latinilor — Cel dintâi cuvânt despre focul din Purgatoriu, PO 15, p. 40-43; Al doilea 
răspuns către Latini, în care se înfăţişează adevărata credinţă a Bisericii grecilor (= Al doilea cuvânt despre 
focul curaţilor), 1 2 , PO 1 5 , p . 119; Răspuns la obiecţiile şi întrebările adresate de către cardinali şi alţi învăţaţi 
latini cu referire la cuvântările rostite de el, 12, PO 15, p. 165. 

Vezi Sf. Marcu Eugenicul, Al doilea răspuns către Latini, în care se înfăţişează adevărata credinţă a 
Bisericii grecilor (= Al doilea cuvânt despre focul curaţilor) , 19, PO 15, p. 130-131. Sf. Dositei al Ierusalimului, 
Enchiridion, p. 81-85. 

pomeni şi daruri săracilor, se fac cereri stăruitoare şi rugăciuni de toată noaptea şi se aduc 
pentru ei jertfele cele nesângeroase de la altar. Căci suntem încredinţaţi că ei cu adevărat le 
simt în chip înţelegător şi primesc din ele o uşoară odihnă în scârbele ce-i înconjoară, după 
cum cugetă apostolii Mântuitorului şi după cum li s-a descoperit multor Părinţi." 685 

Textele pe care le-am citat vorbesc de „mângâiere", de „uşurarea" chinurilor sau de 
„încetarea pentru o clipă" a suferinţei pe care o îndură păcătoşii în iad. Părinţii cred însă că în 
anumite cazuri rugăciunile celor vii, şi mai cu seamă cele ale sfinţilor, pot dobândi de la 
Dumnezeu ceva mai mult, adică se poate ca unor păcătoşi, a căror viaţă n-a fost pe deplin rea, 
sa li se şteargă cu totul păcatele şi sa fie izbăviţi de chinuri, astfel ca ori după Judecata din 
urmă să scape de gheenă, ori încă de acum să iasă din „locul cel de chin" şi să meargă în 
sălaşurile drepţilor. 689 Pentru Părinţii şi teologii ortodocşi, porţile iadului sunt încă deschise; 
ele vor fi zăvorâte pe vecie numai la Judecata din urmă. 690 Astfel, Teofil al Campaniei spune 
că „după ce Hristos, cu atotputernicul Sau suflet, a călcat iadul şi i-a sfărâmat porţile, 
poruncind El, iadul nu s-a mai închis. Pentru aceasta rugăciunile, sfintele slujbe ale Bisericii şi 
milosteniile făcute săracilor pentru cei adormiţi rodesc de-acum şi multe suflete se izbăvesc 
din chinurile pe care fiecare le îndură după măsura greutăţii păcatelor sale". 691 Adesea aceşti 
Părinţi şi teologi citează cazul păgânei Falconila, izbăvită din iad de rugăciunile Sfintei Tecla, 
al împăratului Traian, mântuit prin rugăciunile Sfântului Grigorie cel Mare 692 şi cel al 
împăratului iconoclast Teofil, care a dobândit ştergerea păcatelor sale după ce 
binecredincioasa lui soţie, Sfânta Teodora, a cerut călugărilor, preoţilor şi la tot poporul 
dreptcredincios să se roage pentru el. 693 Acestea însă sunt socotite drept mari minuni. In 
scrierea Despre cei adormiţi în credinţă (despre care multa vreme s-a crezut că aparţine 
Sfântului Ioan Damaschin şi care pentru aceasta a avut o puternică înrâurire asupra teologilor 
care i-au urmat) se afirmă că, îndeobşte, cei care au murit fără să se căiască de păcatele lor nu 
se mântuie prin solirile celor vii. 694 Un mare număr de teologi spun însă că, chiar dacă cei mai 



Despre suflet, XIII, 77. 

9 Vezi Pseudo-Damaschin, Despre cei adormiţi în credinţă, Mihail Glikas, Epistole, 20, PG 158, 929; 
Patriarhul Meletie Pigas, Orthodoxos didaskalia, Iaşi, 1769, p.297. 300, 301, 309; Epistolă către creştinii din 
Chios, p. 23; Grigorie din Chios. Sfintele şi dumnezeieştile învăţături ale Bisericii, date pe scurt, Veneţia, 1635; 
Epistola dogmatică a Patriarhilor răsăriteni către antiohieni (1722), în Mansi-Petit, Concil, voi. 37, col. 191; 
Mitrop. Macarie al Moscovei, Teologia dogmatică ortodoxă, Sankt Petersburg, 1883, voi. 2, p. 590-610: S. 
Bulgakov, L'Orthodoxie, p. 204: rugăciunea Bisericii pentru cei morţi „poate uşura starea sufletelor păcătoase şi 
le poate elibera din locul unde sunt chinuite şi le poate mântui din iad"; cf. ibidem, p. 205. 

690 Vezi între alţii: Sf. Dositei al Ierusalimului, Enchiridion, Bucureşti. 1690, p. 82; Arhim. Antonie, Teologia 
dogmatică a Bisericii soborniceşti ortodoxe, trad. gr. de Vallianos, Atena, 1858, p. 386. 

691 Tezaurul Ortodoxiei, Tripoliţa, 1888, ediţia a cincea, p. 217. Amintim faptul că această carte a avut un mare 
succes; Sfântul Sinod al Bisericii Greceşti 1-a aprobat în anul 1860, îndemnându-i pe toţi creştinii să-1 citească 
spre folosul lor duhovnicesc. 

92 A se vedea, printre alţii: Marcu Eugenicul, Respingerea capetelor latinilor - Cel dintâi cuvânt despre focul 
din Purgatoriu, PO 1 5 . p. 43 ; Al doilea răspuns către Latini, in care se înfăţişează adevărata credinţă a Bisericii 
grecilor (= Al doilea cuvânt despre focul curatitor) , 12. PO 15, p. 119; Sf. Dositei al Ierusalimului, Enchiridion, 
Bucureşti, 1690. p. 83: Teofil al Campaniei, Tezaurul Ortodoxiei, Tripoliţa. 1888, ed. a cincea, p. 158-160. 

Aceste mărturii au fost introduse în secolul al XlV-lea de Nichifor Calist Xanthopol în Sinaxarele din 
7Horf(vezi Triodion, Veneţia, 1870, p. 17). Le aflăm şi în slujba de ungere cu ulei sfinţit a celor adormiţi, 
alcătuită în veacul al XlII-lea de Mitropolitul Nicolae al Atenei (vezi Goar, Euchologion, sive rituale graecomm, 
Venenţia, 1780, p. 441). De notat faptul că această slujbă, care a fost îndată contestată (vezi Sf. Simeon al 
Tesalonicului, Despre Sfântul Maslu, PG 155, 521), a dispărut astăzi din mai toate Molitfelnicele. 

Pseudo-Damaschin, Despre cei adormiţi în credinţă. 

mulţi dintre marii păcătoşi nu pot scăpa de gheenă şi nu pot fi nici izbăviţi de chinurile 
îndurate acum, ei au totuşi parte de o mică mângâiere şi uşurare prin rugăciunile creştinilor. 
Astfel, Sfântul Marcu Eugenicul spune că „aşa am primit să credem, că încă şi sufletele ţinute 
în iad şi care încă de acum s-au dat chinului veşnic, fie prin cercarea lui în fapt, fie prin 
deznădăjduirea de soarta ce-i aşteaptă, aceştia încă pot fi ajutaţi şi pot primi un mic ajutor, 
chiar dacă în felul acesta nici nu se izbăvesc acum deplin din chinuri şi nici nu pot nădăjdui că 
vor fi mântuiţi într-un sfârşit". 695 Sfanţul Marcu Eugenicul se referă aici la ceea ce i s-a 
descoperit Sfanţului Macarie Egipteanul 696 şi la o rugăciune a Sfanţului Vasile ce se rosteşte 
de preot în genunchi la Rusalii. 697 In concluzie, putem spune împreună cu Sfântul Epifanie al 
Ciprului că, în orice caz, „rugăciunea pentru cei adormiţi le este de folos, chiar dacă nu 
dobândim prin ea tot ce cerem." 698 . 



/ Datoriile creştinilor fată de morţii lor 



Când omul moare, după cum am văzut, sufletul îşi păstrează acele puteri ale sale care 
n-au legătură cu trupul şi vieţuirea pământească, iar lucrarea lui nu încetează, însă omul nu 
mai poate lucra nimic duhovnicesc, nici spre mântuirea sa, nici spre pierzania sa 699 ; nu mai 
poate nici păcătui 700 , dar nu mai poate nici să-şi îndrepte greşelile ori să se scuture de păcatele 
cu care a ieşit din viaţă şi pe care le poartă cu el. După moarte, spun limpede Părinţii, este cu 
neputinţă căinţa. 701 Cei care nu s-au căit la bună vreme vor păţi ca fecioarele cele nebune, pe 
care venirea mirelui le-a aflat fără untdelemn în candele (Mt. 25, 1-13) şi fără putinţa de a-1 
mai dobândi. 702 De aceea bărbaţii cei duhovniceşti îndeamnă pe tot omul credincios să stăruie 
în căinţă pentru păcatele sale, ca să nu-1 afle moartea negătit. „Atâta vreme cât suntem aici pe 
pământ, de-am săvârşi mii de păcat, putem pe toate să le ştergem dacă ne căim de cele ce am 
greşit. Dar când vom fi duşi acolo, nu vom mai avea niciun câştig, chiar de-am arăta căinţa 
cea mai amară!", spune Sfanţul Ioan Gură de Aur. 703 De acum, doar cei rămaşi în viaţă mai 
pot lucra pentru răposat, cerând de la Dumnezeu iertarea păcatelor şi slobozirea de greşale, şi 
să-i prefacă soarta într-una mai bună. De aici rostul rugăciunilor pentru cei răposaţi, de aici 
datoria celor rămaşi în viată de a se îngriji de soarta în veşnicie a fraţilor lor adormiţi, cerând 



95 Respingerea capetelor latinilor - Cel dintâi cuvânt despre focul din Purgatoriu, PO 15. p. 40. A se vedea şi 
Meletie Sirigul (socotit drept unul dintre teologii marcanţi ai veacului al XVII-lea), Respingerea capetelor lui 
Calvin şi a întrebărilor lui Chirii Lucaris, Bucureşti, 1690, p. 138-144. 

696 Citată mai sus, cap. 8, nota 33. 

697 Citată mai sus, cap. 8, nota 34. 

698 Panarion, 75, PG 42, 513B. 

99 Vezi Sf. Teofilact al Bulgariei, Tâlcuire la Evanghelia de la Luca, XXII, 13, PG 123, 880. 

Vezi Sf. Ioan Gură de Aur, Tâlcuire la I Corinteni, XLI, 5. 

1 Vezi Sf. Teofilact al Bulgariei, Tâlcuire la Evanghelia de la Luca, XXII, 13, PG 123, 880; Mărturisirea de 
credinţă a lui Petru Movilă, îndreptată de Meletie Sirigul (1643), partea întâi, întrebările LXIV-LXV; Meletie 
Sirigul, Respingerea capetelor lui Calvin şi a întrebărilor lui Chirii Lucaris, Bucureşti, 1690, p. 141 ş.u.; Jean de 
Cronstadt, Mă vie en Christ, Bellefontaine, 1979, p. 55. 

702 Vezi Sf. Ioan Gură de Aur, Omilii la Matei, LXXVIII, 1. 

03 Cuvânt de sfătuire către Teodor cel căzut, 9. Vezi şi: Tâlcuire la Filipeni, III, 4; Omiilii la Lazăr, II, 3; Omilii 
la Matei, XXXVI, 3; Tâlcuire la Psalmi. IX. 4. 

mila lui Dumnezeu. 

Astfel, Sfântul Ioan Gură de Aur întemeiază această datorie pe legătura dintre 
mădularele unuia şi aceluiaşi trup al lui Hristos, şi pe ajutorul pe care, după cuvântul 
Apostolului Pavel, se cuvine să-1 dea mădularele cele tari, celor mai slabe (cf. 1 Cor. 12, 12- 
26); iar cei tari suntem noi, cei rămaşi în viaţă, care ne rugăm pentru cei morţi, şi sfinţii pe 
care-i avem mijlocitori la Domnul: „Dumnezeu obişnuieşte a acorda har şi celor pentru care 
ne rugăm, iar aceasta ne-a arătat-o Pavel spunând: «ajutorând şi voi pentru noi cu rugăciunea, 
ca pentru darul cel către noi din partea multor fete, prin mulţi să se mulţumească pentru noi» 
(2 Cor. 1, 11). Să nu ne îngreuiem ajutând pe cei răposaţi, aducând pentru dânşii prinoase şi 
cerând a se săvârşi rugăciuni pentru dânşii, căci ne stă de faţă jertfa de curăţire obştească a 
lumii întregi. Pentru aceea tocmai îmbărbătându-ne atunci, ne rugăm pentru întreaga lume şi-i 
chemăm împreună la rugăciune cu noi pe mucenici, pe mărturisitori, pe preoţi, fiindcă un trup 
suntem cu toţii, chiar dacă unele mădulare ar fi mai strălucite decât altele; şi este cu putinţă a 
le câştiga din toate părţile iertarea lor prin rugăciuni, prin darurile ce le aducem şi prin 
ajutorul celor ce-i chemăm pentru dânşii". 704 După cum vedem din Sfânta Scriptură, spune 
Sfântul Ioan Gură de Aur, mulţi păcătoşi au scăpat de mânia lui Dumnezeu prin rugăciunile şi 
faptele bune ale celor drepţi: „Ascultaţi-L pe Dumnezeu, că zice: «Voi cruţa cetatea aceasta, 
pentru sfânt numele Meu şi pentru David, slujitorul Meu!». Dacă amintirea unui singur drept 
a avut această putere, cu cât mai mult vor folosi faptele bune săvârşite pentru cei morţi?" 705 



g. Solirile Bisericii îi ajută pe cei morţi în credinţă 



Nu se pot face rugăciuni şi mijlociri pentru cei morţi, daca aceasta nu e după voia lor. 
In antropologia şi teologia ortodoxă, libertatea persoanei stă la loc de cinste. Dumnezeu însuşi 
nu face nimic împotriva voii omului, nici chiar ceea ce i-ar fi de folos. Morţii nu se pot folosi 
de mijlocirile celor vii - sau mai precis de harul dobândit de la Dumnezeu prin ele - decât în 
măsura în care ei nu li se împotrivesc, ba mai mult, chiar le doresc în chipul cel mai profund. 
De aceea rugăciunile nu le sunt de niciun folos celor care au stăruit în păcat, necăindu-se 
întreaga viaţă, lepădându-se de Dumnezeu şi de mila Lui. Dar cei seceraţi de moarte mai 
înainte de a face roade vrednice de căinţă, însă cu inima zdrobită, care au voit si dorit 
bunătăţile dumnezeieşti şi s-au gătit pentru ele în timpul vieţii, pe cât le-a stat în putinţă, au 
mare folos din aceste soliri. Astfel, Dionisie Areopagitul vorbeşte pe larg despre lucrul acesta, 
atunci când tâlcuieşte rostul rugăciunilor de la slujba de înmormântare: 

„Apoi dumnezeiescul ierarh, păşind înainte, face o "rugăciune sfântă pentru cel 
adormit [...]. Rugăciunea imploră bunătatea dumnezeiască să ierte celui adormit toate cele ce 
el a greşit din pricina slăbiciunilor omeneşti şi să-1 învrednicească pe dânsul de lumina cea 
nestinsă în pământul celor vii, în şanurile lui Avraam şi Isaac şi Iacov, în locul unde nu este 
durere, nici întristare, nici suspin [...] De ce dumnezeiescul ierarh se roagă de bunătatea divină 
şi o imploră pentru iertarea greşelilor celui adormit şi ca să-1 urce pe aceeaşi treaptă de 
strălucire cu cei care au trăit după voia lui Dumnezeu? Căci dacă fiecare va primi de la drep- 
tatea divină răsplata pentru ceea ce a făcut el bine sau rău în viaţa prezentă, iar cel ce a 
adormit şi-a încheiat lucrare sa din această viaţă, ce rugăciune a ierarhului îl mai poate muta 
pe dânsul în alt loc de odihnă decât în acela ce formează pentru el şi viaţa sa de aici, de pe 
pământ, răsplata cea cuvenită? Eu însă, în acord cu Scripturile, ştiu bine că fiecare va dobândi 
soarta pe care o merită. Căci, spune Scriptura, Domnul aşa a hotărât, «ca să ia flecare după 
cele ce a făcut prin trup, ori bine, ori rău» (2 Cor. 5, 10). Că însă rugăciunile celor drepţi, în 

Tâlcuiri la Epistola întâi către Corinteni, XLI, 5. 
Omilii la Filipeni, III, 4. 

această viaţă şi mai ales după moarte, le sunt de folos numai celor ce sunt vrednici de ru- 
găciuni pioase, ne învaţă cu adevărat Scripturile cele sfinte. Ce folos a avut Saul de la 
Samuel? Ce a câştigat poporul evreiesc din rugăciunile proorocilor? Căci după cum cel ce s-ar 
orbi singur, de-ar mai dori să se bucure de lumina soarelui, care nu poate fi văzută decât de 
ochii cei nevătămaţi, ar fi socotit cu totul nebun, tot aşa se agaţă de nădejdi cu neputinţă de 
împlinit şi deşarte acela care doreşte rugăciunile celor sfinţi, dar care, neglijând darurile cele 
dumnezeieşti şi abătându-se de la poruncile luminoase şi dătătoare de fericire, zădărniceşte 
puterea de înrâurire a sfinţeniei celor drepţi. Afirm însă, urmând Sfintei Scripturi, că 
rugăciunile celor sfinţi - în această viaţă - sunt cu totul folositoare, în următorul chip: dacă 
cineva, plin de râvnă pentru poruncile cele sfinte şi cu o sfântă înclinare de a le primi, se 
îndreaptă - cunoscându-şi nevrednicia - către un om sfânt şi-1 roagă să-i fie de ajutor şi 
împreună rugător, atunci unul ca acesta va dobândi mare folos şi câştig din aceasta. El va 
dobândi harurile cele preadumnezeieşti pe care le doreşte; iar bunătatea cea dumnezeiască îi 
va deschide braţele sale, pentru că arată smerită şi bună aşezare a sufletului său, evlavie faţă 
de sfinţi, frică de Dumnezeu, râvnă în cererea bunătăţilor celor dumnezeieşti si o viată după 
voia lui Dumnezeu. Cât priveşte rugăciunea mai sus pomenită, pe care o face ierarhul pentru 
cel adormit, ea trebuie tâlcuită potrivit predaniei dumnezeieştilor noştri învăţători. 
Dumnezeiescul ierarh este, după cuvântul Scripturii, tălmăcitorul judecăţilor dumnezeieşti; el 
este solul atotputernicului Dumnezeu. Căci el a învăţat din Scripturile cele de Dumnezeu 
insuflate că acelora care au dus o viaţă sfântă li se va acorda de către cumpăna dreptăţii -după 
cuviinţă -, viaţa cea mai strălucită şi dumnezeiască, ca răsplată, pentru că aceasta nu ţine 
seama de metehnele cele fireşti ale slăbiciunii omeneşti, potrivit cu bunătatea dumnezeieştii 
Sale iubiri de oameni. Doar nimeni nu este, după cum spun Scripturile, fără prihană. Ierarhul 
ştie că aceste făgăduinţe sunt făcute de Scripturile cele adevărate; deci el se roagă ca ele să se 
îndeplinească şi ca să li se dea celor ce au trăit în sfinţenie răsplata cea sfântă". 706 

Să adăugăm că cei ce se roagă pentru morţi îşi sunt loruşi de folos. Căci, după cum 
spune Sfanţul Epifanie, aşa li se întăreşte credinţa într-o altă viaţă şi nădejdea învierii. 707 



2. Cei morţi au şi ei o simţire tainică a legăturii cu 
cei rămaşi în viată 



a. Uitarea lumii, dar nu si a celor rămaşi în viată 



In orice stare s-ar afla sufletele morţilor, amintirea lumii li se stinge aproape cu totul; 
nemaifiind supuse legilor existenţei în trup, ele viază într-un fel cu totul nou şi după o altă 
rânduială a timpului şi spaţiului, înstrăinate de lucrurile şi lucrările acestei lumi. Puterea de a 
le cunoaşte însă n-o pierd. Ele dobândesc acum o nouă cunoaştere, „limpede şi profundă", a 
celor vii 708 , sau cel puţin a celor apropiaţi sau care intră în legătură cu ei prin rugăciune. E 
vorba de o cunoaştere spirituală, a realităţii spirituale a celor vii. Morţii nu văd cum ne 
petrecem noi viaţa pământească de zi cu zi 709 , ci cunosc starea, trăirile şi nevoile noastre 

Ierarh ia bisericească, VI I , 3 , d , f , g . 

707 împotriva ereziilor, LXX V, 8. 

Cf. C. Andronikov, „La dormition comme type de mort chretienne", în La maladie et la mort du chretien. 
Conferences Saint-Serge, XXF Semaine d'etudes liturgiques, Paris, l-4juillet 1974, Roma, 1975, p. 27-28. 

A se vedea Fer. Augustin, Despre grija de cei morii. 

spirituale. 710 

Această grijă, ca să zicem aşa, care stăruie şi chiar sporeşte, este aşadar de natură 
spirituală şi legată de faptul că cei morţi ştiu acum bine ce-i aşteaptă pe semenii lor rămaşi în 
viată. 

Aşa se întâmplă chiar şi cu sufletele aflate în caznele iadului. Hristos însuşi ne-a 
descoperit aceasta în parabola despre săracul Lazăr şi bogatul cel nemilostiv, din care vedem 
că bogatul se îngrijorează de soarta celor cinci fraţi ai săi rămaşi în viaţă şi— 1 roagă pe Avraam 
să-1 trimită pe Lazăr ca „să le spună acestea, ca să nu vină şi ei în acest loc de chin. " (Le. 16, 
27-28). 

Dacă pe cei din iad, care petrec în plâns şi scârbă şi în uitarea a toate 711 , încă îi 
chinuie grija de cei vii, ca nu cumva să aibă parte de soarta lor nenorocită, cu cât mai mult 
drepţii din Rai doresc şi se îngrijesc de mântuirea tuturor oamenilor de pe pământ! „Socotesc 
că sufletele sfinte ale celor adormiţi, spune Sfântul Grigorie de Nazianz, iau aminte la sufle- 
tele noastre, le înţeleg şi le pasă de ele". 712 In Pateric şi în Vieţile sfinţilor aflăm nenumărate 
mărturii despre grija sfinţilor pentru sufletele noastre. La moartea lor, mulţi sfinţi au lăsat 
cuvânt celor din preajmă că nu vor fi lipsiţi de veghea şi ajutorul lor. De asemenea, mai toate 
arătările sfinţilor către cei vii arată grija ce le-o poartă. 713 Origen vorbeşte astfel despre 
legătura dintre mădularele trupului lui Hristos şi grija sfinţilor pentru cei din lume: „După 
cuvântul lui Dumnezeu, cea mai aleasă dintre virtuţi este iubirea de aproapele. De aceea 
trebuie să ne gândim că sfinţii care au plecat din această viaţă le sunt cu mult mai mult de fo- 
los celor ce se luptă pe pământ decât cei care ei înşişi încă luptă şi care ei înşişi vin în ajutorul 
celor slabi. Căci nu numai aici pe pământ e adevărat cuvântul privitor la iubirea de fraţi: 
«Dacă un mădular suferă, toate mădularele suferă împreună, şi dacă un mădular este cinstit, 
toate mădularele se bucură împreună!» (1 Cor. 12, 26). Şi pentru cei ce, săvârşindu-se din 
această viaţă, trăiesc în iubire, putem zice: «Ceea ce mă împresoară în toate zilele este grija 
pentru toate Bisericile. Cine este slab şi eu să nu fiu slab? Cine se sminteşte şi eu sa nu ard?» 
(2 Cor. 1 1 , 28-29). Oare nu spune însuşi Hristos că în fiecare creştin care îndură boală este El 
însuşi bolnav, că El însuşi este întemniţat, gol, străin, flămând şi însetat? (Mt. 25, S5-36)". 714 
Sfântul Ciprian al Cartaginei, la rândul sau, vorbeşte de dăinuirea după moarte a legăturilor de 
iubire statornicite în timpul vieţii pe acest pământ şi de rugăciunile de mijlocire: „Să ne 
gândim unii la alţii, unindu-ne sufletele şi inimile; să ne rugăm unul pentru altul; în necazuri, 
să ne ajutorăm cu iubire frăţească, iar când pe unul dintre noi îl ia Dumnezeu la El mai 
degrabă, prietenia noastră să dăinuie înaintea Domnului, şi neîncetat să cerem în rugăciune de 
la Tatăl Cel Ceresc să se milostivească de fraţii si surorile noastre!" 715 



b. Cei trecuţi dincolo mijlocesc şi ei, la rândul lor, pentru cei vii 

Grija drepţilor plecaţi de aici pentru cei rămaşi în viaţă şi mântuirea lor se simte ca 

710 

Cunoaşterea aceasta o au atât drepţii care se află în Rai, cât şi cei din iad; de pildă mortul care i-a vorbit Sf. 
Macarie, spunându-i pe nume: „Tu eşti Macarie, purtătorul de Duh..." (Pateric, Pentru Awa Macarie, 36). 

7 " A se vedea Pseudo-Atanasie, Răspunsuri către Antiohie, 32. 

712 Epistole, 232. 

713 A se vedea Arhim. Vasilios Bokagiannis, After Death, p. 70-73. 



1 Despre rugăciune, XI. 
' Epistole, LX, V, 2. 



129 



ajutor duhovnicesc primit fie chiar de la ei, prin insuflare de gânduri şi fapte bune, prin 
călăuzire şi ocrotire de rele 716 , fie prin rugăciunea şi mijlocirea lor pe lângă Domnul nostru 
Iisus Hristos, pe lângă Maica Sa ori pe lângă sfinţii în tovărăşia cărora se află 717 . Drept 
vorbind, singur Domnul este şi Se cheamă Mijlocitor, „de aceea pe sfinţii care au adormit în 
Domnul - spune Dositei al Ierusalimului - nu-i vom numi mijlocitori", „ci rugători către 
Dumnezeu pentru noi, chezaşi şi solitori ai noştri". 718 De fapt, „petrecerea sfinţilor după 
moarte este o neîncetată împreună-rugăciune şi o necurmată ajutorare" a lumii. 719 

De aceea se roagă creştinii mai cu seamă de sfinţii din cer, cerându-le să mijlocească 
pentru ei la Bunul Dumnezeu. Sfântul Nichita Stilhatul spune că facem pomenirea drepţilor, 
„ca să-şi aducă aminte de noi când mijlocesc pentru lume, ca cei ce stau înaintea tronului lui 
Dumnezeu cu bucurie şi credincioşie de nespus şi sunt vrednici să primească recunoştinţa 
rugăciunii noastre". 720 

Se întâmplă că uneori cei drepţi trecuţi la Domnul, îndeosebi sfinţii, se-arată celor vii. 
Acestea însă sunt lucruri cu totul minunate, pentru că, după cum se vede din pilda despre 
săracul Lazăr şi bogatul nemilostiv, ele sunt iconomisite cu înţelepciune de Dumnezeu; 
Sfanţul Ioan Gură de Aur spune că în asemenea vedenii e primejdie de înşelare; îndeobşte, 
prezenta si lucrarea iubitoare a sfinţilor în lume rămân tainice si nevăzute. Puterea li se face 
însă simţită în minunile săvârşite prin moaştele şi icoanele lor; căci, fiind vase alese ale 
harurilor dumnezeieşti, le împărtăşesc fără pizmuire celor ce le cer cu credinţă, ca daruri ale 
lui Dumnezeu. 



c. împreuna -vieţuire a celor trecuţi la Domnul şi a 
celor vii în sânul Bisericii 



După cum scrie Părintele Florovsky, „moartea trupească şi despărţirea sufletului de 
trup nu-1 scoate pe om din legătura sa cu Biserica, nu-1 înstrăinează de starea sa de credincios 
si de lăcaşul ei pe care 1-a iubit si nici de fraţii săi creştini". 721 Biserica este alcătuită 
deopotrivă din cei vii şi din cei trecuţi la Domnul, care sunt toţi mădulare ale trupului tainic al 
lui Hristos. Intre aceştia există comuniune, după cum există comuniune între cei vii şi, iarăşi, 
comuniune între cei aflaţi în cer. Ea se vădeşte mai cu seamă prin rugăciunea unora pentru 
alţii, însă Sfântul Nicolae Cabasila ne descoperă natura ei încă şi mai profundă, spunând că 
cei morţi în credinţă se împărtăşesc în chip nevăzut şi tainic împreună cei vii din Sfânta Jertfă: 

„Dumnezeiasca şi Sfânta Jertfă sfinţeşte în două feluri: într-un fel prin mijlocire, 
deoarece Darurile aduse lui Dumnezeu prin însăşi aducerea lor sfinţesc atât pe cei ce le-au 
adus, cât şi pe cei pentru care s-au adus, atrăgând îndurarea lui Dumnezeu faţă de ei; în al 
doilea fel, prin împărtăşire, întrucât ele sunt pentru noi adevărată hrană şi băutură, potrivit 

Vezi Sf. Grigorie de Nazianz, Cuvântări, XXIV, 19; Sf. Grigorie de Nyssa, Omilie la sfinţii patruzeci de 
mucenici, PG 46. 788B; Sf. Ioan Gură de Aur, Cuvântare la Sfinţii Mucenici Iuventin si Maximin, 3. 

17 A se vedea, între alte mărturii patristice: Origen, încurajare în vreme de mucenicie, 38; Eusebiu de Cezareea, 
Istoria bisericească, VI. v, 3 şi 7; Sf. Vasile cel Mare, Epistole, 360; Omilie la sfinţii patruzeci de mucenici, 8, 
PG 31, 521C-524AC; Sf. Grigorie de Nyssa, Cuvântare la Sfântul Mare Mucenic Teodor, PG 46, 746D-748C; 
Sf. Grigorie de Nazianz, Cuvântări, XVIII, 4; XLIII, 80. 

Mărturisirea de credinţă, 8 . 

719 G. Florovsky , Anatomia problemâton tespisteos, Tesalonic, 1977, p. 125. 

720 Despre suflet, XIII, 77. 

721 Anatomia problemâton tespisteos, Tesalonic, 1977, p. 122-123. 

cuvântului Domnului (In. 6, 53-57). Dintre aceste două chipuri de sfinţire, cel dintâi e comun 
şi celor vii şi celor morţi, căci Jertfa se aduce şi pentru unii şi pentru alţii; celălalt însă este 
posibil numai pentru cei vii, deoarece morţii nu mai pot să mănânce şi să bea. Ce urmează de 
aici? Oare cei morţi n-au şi ei parte de sfinţirea care se dobândeşte prin împărtăşire şi oare 
sunt mai prejos decât cei vii în această privinţă? Nicidecum! Hristos li Se împărtăşeşte şi lor, 
într-un chip pe care El însuşi îl ştie. Şi ca să dovedim acest lucru, să vedem care sunt 
condiţiile sfinţirii si dacă sufletele morţilor nu le au ca si cei vii. 

5 5 5 5 1 

într-adevăr, care sunt condiţiile sfinţirii? Oare să ai trup? Să te foloseşti de picioare ca 
să mergi la Sfânta Masă? Să primeşti Sfintele în mâini şi să le introduci în gură? Să mănânci 
sau să bei? Nicidecum! Căci multora dintre cei ce îndeplinesc aceste condiţii şi care s-au 
apropiat numai cu trupul de Sfintele Taine, nu le-a fost de niciun folos, ba dimpotrivă, au 
plecat împovăraţi şi de mai multe păcate. Dar care sunt atunci cauzele sfinţirii, la cei ce se 
sfinţesc? Si care sunt condiţiile pe care Hristos le cere de la noi? - Curăţia sufletului, iubire de 

5 5 5 * 5 ' 

Dumnezeu, credinţă, dorirea Sfintelor Taine, râvna de a se împărtăşi cu dânsele, zel fierbinte, 
alergarea cu sete către Hristos. Iată virtuţile care ne aduc sfinţirea! Cu acestea trebuie să se 
apropie cei ce vor să se facă părtaşi lui Hristos; căci fără de ele e cu neputinţă! Dar toate 
acestea nu sunt însuşiri trupeşti, ci ţin de suflet; prin urmare, nimic nu împiedică sufletele 
morţilor să aibă şi ele aceste virtuţi, ca şi viii. Dacă aceste suflete sunt pregătite după cuviinţă 
pentru primirea Tainelor şi dacă Hristos, Simţitorul şi Săvârşitorul Jertfei, voieşte totdeauna 
să sfinţească şi doreşte oricând să Se împartă pe Sine, atunci ce ar putea să împiedice împărtă- 
şirea lor? Absolut nimic! 

5 

Dar poate se va întreba cineva: dacă vreunul dintre cei vii, care are sufletul împodobit 
cu virtuţile pomenite, dar nu se apropie de Sfintele Taine, dobândeşte el astfel aceeaşi 
sfinţire? Nu oricine! Ci numai acela care se găseşte, ca şi sufletele morţilor, în imposibilitatea 
de a se apropia cu trupul. Aşa erau, de pildă, cei ce rătăceau în pustie, prin munţi şi prin 
peşteri sau prin văgăunile pământului şi care nu aveau la îndemână nici altar, nici preot. Pe 
unii ca aceştia îi sfinţea Hristos însuşi, în chip nevăzut. Si de unde vedem aceasta? Din aceea 

5 1 5 ' * 5 

că aveau viaţă într-înşii; dacă nu s-ar fi împărtăşit cu Sfintele Taine, n-ar fi putut vieţui, căci 
Hristos însuşi a spus: «De nu veţi mânca Trupul Fiului Omului şi de nu veţi bea Sângele Lui, 
nu veţi avea viată întru voi!» (In. 6, 53). Tocmai ca să arate aceasta, multora dintre aceşti 
sfinţi Dumnezeu le-a trimis îngeri care să le aducă Sfintele Daruri. 

Dacă însă cineva are putinţa de a se apropia de Sfânta Masă, dar nu se apropie, nu va 
dobândi nicidecum sfinţirea Sfintelor Daruri; şi aceasta nu pentru că nu s-a apropiat, ci pentru 
că i-a stat în putinţă şi n-a facut-o, de unde se vede lămurit că sufletul său e lipsit de virtuţile 
necesare pentru primirea Sfintelor Taine. Căci ce dorinţă şi râvnă pentru Sfânta Masă are unul 
care ar putea alerga fără nici o greutate spre ea, dar nu voieşte? Sau ce credinţă în Dumnezeu 
are cel ce nu se teme de ameninţarea din cuvintele Domnului privitoare la cei ce nesocotesc 
Cina aceasta? Şi cum să credem că iubeşte Sfintele Taine cel care, având putinţa să le 
primească, nu se osteneşte să le primească? 

De aceea, nu-i nimic de mirare dacă Hristos face parte la Masa Sfântă şi sufletelor 
eliberate de trupuri, cărora El nu are să le pună la socoteală o asemenea vină. Ci mai de mirare 
şi peste fire este când omul, supus stricăciunii, gustă din Trupul cel fără de stricăciune; dar că 
sufletul, care e substanţă nemuritoare, se împărtăşeşte din ceea ce e nemuritor, în chipul care-i 
este propriu, ce e de mirare? Dacă, deci, prin nespusa-I iubire de oameni şi prin negrăita-I în- 
ţelepciune, Dumnezeu a găsit cum să se facă acel lucru minunat şi peste fire - împărtăşirea 
celor vii -, de ce să nu credem că poate face şi ceea ce e firesc şi logic? [...] 

Sufletele dezlegate de trupuri au ceva mai prielnic pentru sfinţire decât cele ce încă 
trăiesc în trup. într-adevăr, prin rugăciunile preoţilor şi prin mijlocirea Sfintelor Daruri, ele se 
curăţesc cu adevărat şi primesc iertarea păcatelor ca şi cei vii. Dar în afară de aceasta, ele nu 
mai păcătuiesc cu nimic şi n-adaugă nicio vină nouă la cele vechi, după cum se întâmplă cu 
cei mai mulţi dintre cei vii; ele sunt fie curate de orice vină, fie măcar scutite pentru totdeauna 
de a mai păcătui vreodată. Prin urmare, ele sunt mai pregătite şi mai vrednice de părtăşia cu 

Mântuitorul nu numai fată de cei mai mulţi dintre cei care trăiesc în trup, ci si fată de ele 
însele, dacă ar fi în trupuri. Şi tocmai faptul că sunt eliberate de trup le face cu mult mai 
destoinice pentru împărtăşirea cu Sfintele Taine, decât dacă ar fi împreunate cu trupul. 

Căci în cer există locaşuri multe şi felurite, pentru ca să poată fi cinstită orice treaptă 
de virtute şi să nu rămână nimic nerăsplătit de către Judecătorul Cel drept şi de oameni 
iubitor. Astfel, Sfântul Apostol Pavel şi alţii ca el, care, ca nişte desăvârşiţi, s-au învrednicit 
de cele mai mari cununi şi au moştenit fericirea cea mai deplină, după ce au fost dezlegaţi de 
trup, se bucură mult mai mult decât în viaţa aceasta; tot aşa şi cei rânduiţi într-o stare mijlocie 
în asemenea odihnă, odată plecaţi de aici era firesc să dobândească şi ei ceva mai bun decât pe 
când trăiau în trup. Am arătat însă că odihna sufletelor şi toată răsplata virtuţii de orice treaptă 
nu e nimic altceva decât această Pâine şi acest Potir, care se împart cu măsură şi unora şi 
altora, adică si viilor si morţilor. De aceea a si numit Domnul «cină» bucuria sfinţilor în 
veacul ce va să fie, ca să arate că acolo nu e nimic altceva mai de preţ decât această Masă. 

Iată de ce Dumnezeiasca Jertfă a Euharistiei se aduce şi pentru cei morţi, ca şi pentru 
cei vii; şi după cum cei vii sunt sfinţiţi în două feluri, precum am spus, se sfinţesc şi cei 
răposaţi, nefiind întru nimic mai prejos decât cei vii, ba dimpotrivă, stând oarecum chiar mai 
bine decât ei". 722 



3. Legăturile dintre cei ce-au plecat de aici 



In pilda despre săracul Lazăr şi bogatul cel nemilostiv vedem că acesta din urmă, 
zăcând în iad, îl vede pe Lazăr sălăşluit în sânul lui Avraam, şi chiar vorbeşte cu patriarhul 
(Le. 16,23). Să fie oare lucrul acesta ceva cu totul neobişnuit, descoperit nouă spre zidire, cum 
spun unii 723 , ori, cum spun alţii 724 , aşa stau lucrurile îndeobşte în lumea de dincolo? 

Fără îndoială legăturile celor plecaţi de aici se deosebesc după starea şi aşezarea lor. 

Sfântul Macarie a aflat prin descoperire de la un suflet păcătos, închis în cele de mai 
jos ale iadului, că acolo sufletele sunt ca într-o temniţă, neştiind unul de altul şi nevăzându-se 
la faţă. Şi numai rugăciunile ce se fac pentru ei le alină pentru o clipă chinul, şi-atunci se vad 
puţin unul pe altul. „Pe cât e de departe cerul de pământ (îs. 55, 9), atâta este focul de 
dedesubtul nostru, fiindcă de la picioare până la cap stăm în mijlocul focului. Şi nu este cu 
putinţă să se vadă cineva faţă către faţa, ci faţa fiecăruia este lipită de spatele celuilalt. Deci 
când te rogi pentru noi, din parte vede cineva faţa celuilalt. Aceasta este mângâierea". 725 

Şi de aceea nu se pot vedea, pentru că în viaţă fiind şi-au ferecat inima şi-au fost 
nepăsători faţă de fraţi, iubitori de sine, goi de dragostea de aproapele. Şi acesta e chinul şi 
suferinţa: vederea în chip descoperit a răutăţii lor, că împotrivindu-se iubirii poruncite de 
Domnul, s-au înstrăinat de voinţa lui Dumnezeu. 

In Rai, dimpotrivă, domneşte iubirea întreolaltă, prin care drepţii s-au făcut asemenea 
lui Dumnezeu şi părtaşi ai harurilor Sale; şi-aceasta e izvor al fericirii lor. Iar iubirea e însoţită 
de cunoaşterea adâncă şi mai presus de fire întreolaltă, ce-o dă lumina cea dumnezeiască. 
Sfântul Si-meon Noul Teolog tâlcuieşte cu subţirime chipul acestei cunoaşteri, întemeiată pe 
legătura dintre Tatăl şi Fiul, vădind ca mincinoşi pe cei ce spun ca, odată înălţaţi la vederea lui 

Tâlcuirea dumnezeieştii Liturghii, XLII; XLV. 

23 Vezi Arhim. Vassilios Bakogiannis, After Death, p. 80. 

A se vedea, de pildă. C. Andronikov, care spune că între toţi cei adormiţi „se stabileşte o comunicare 
nehotărnicită de spaţiu ori de timp" ("La dormition comme type de mort chretienne", p. 27). 

725 Patericul, Pentru Awa Macarie. 36. 

Dumnezeu si răpiţi în extaz, sfinţii uită de toate si de toţi. 

5*5 " 5 5 5 

„Adresându-Se celor ce spun că sfinţii nu se văd, nici nu se cunosc unii pe alţii, ci II 
văd numai pe Hristos, fiind uniţi întregi cu toate simţurile lor cu El întreg, El însuşi le va 
spune: « M-aţi primit în voi? Aţi învăţat prin experienţă lucrările Duhului Meu Cel Sfânt, sau 
nu?» Iar aceia, socot, nu vor îndrăzni să spună: «Da, Stăpâne!» Căci dacă vor spune aceasta, 
El le va răspunde: «Cum, deci, dacă aţi făcut experienţa acestora, spuneţi că cei ce Mă vor 
avea în ei pe Mine nu se vor cunoaşte unii pe alţii? Eu sunt Dumnezeu nemincinos, 
Dumnezeu adevărat, Dumnezeu sfânt, Care locuiesc întru sfinţi. Cum anume locuiesc întru ei? 

" * 5 

Precum am spus că Eu sunt în Tatăl şi Tatăl în Mine, aşa şi sfinţii în Mine şi Eu în ei (In. 17, 
21); şi precum Tatăl e în Mine şi Eu iarăşi în Tată Meu, aşa voi fi locuind în toţi sfinţii şi toţi 
sfinţii vor locui în Mine». Iar pe lângă aceasta va mai zice şi aceste lucruri: «Deci dacă Eu 
sunt în sfinţii Mei si sfinţii Mei sunt în Mine, dacă Eu sunt în Tatăl Meu si Tatăl în Mine, si 

5 5 5 ' 5 '5 

precum Mă cunoaşte pe Mine Tatăl şi Eu II cunosc pe Tatăl, e vădit că şi sfinţii Mă cunosc pe 
Mine si Eu îi cunosc pe sfinţi, si la fel sfinţii trebuie să se recunoască si să se cunoască unii pe 

5 ^ 5 " 5 5 5 r 

alţii» [...] Dacă deci sfinţii sunt asemenea lui Dumnezeu şi vor cunoaşte pe Dumnezeu atât pe 
cât Dumnezeu i-a cunoscut pe ei, şi aşa cum cunoaşte Tatăl pe Fiul şi Fiul pe Tatăl, tot aşa 
trebuie să se vadă si sa se cunoască unii pe alţii si sfinţii, ba chiar si cei care nu s-au văzut 

5 ^555" 5 

niciodată în această lume unii pe alţii după trup, trebuie să se cunoască atunci unii pe alţii, 
cum nu rositi să vorbiţi, să întrebaţi si să învăţaţi cele pe care nu le stiti, ca unii care v-ati fi 

55 5 " 55 55^ 5 5 " 5 

îmbogăţit deja, chipurile, cu cunoştinţa mai presus de noi [...] Căci aşa cum Tatăl nu va fi 
niciodată lipsit de cunoştinţa Fiului sau Fiul de a Tatălui, tot asa nici sfinţii, făcuţi dumnezei 

~ 5 5 * 5 5*5 

prin înfiere, în aceea că au în ei înşişi locuind pe Dumnezeu, nu vor fi lipsiţi niciodată de 
cunoaşterea întreolaltă, ci îsi vor vedea întreolaltă slava lor si fiecare pe a sa, asa cum Fiul o 

5 ' 5 5 ~ ' 5 

vede pe cea a Tatălui şi Tatăl pe cea a Fiului. [...] Aşadar, cei ce spun că sfinţii care au ajuns 
la vederea lui Dumnezeu, nu se văd şi nu se cunosc unii pe alţii, umblă cu adevărat în 
întuneric şi n-au ajuns la împărtăşirea sau vederea şi cunoaşterea lui Dumnezeu şi grăiesc şi 
mărturisesc cele pe care nu le ştiu şi nu le-au văzut vreodată". 726 



Discursuri etice, I, 12. 

X 



învierea morţilor si judecata din urma 



I. ÎNVIEREA MOR1ILOR 



In Crez mărturisim credinţa noastră că Hristos va să vină iarăşi cu slavă (Mt. 25, 31; 
cf. 24, 27), la sfârşitul veacurilor, înviind pe cei morţi şi făcând judecata tuturor oamenilor, 
întemeind împărăţia ce nu va avea sfârşit, în care tot omul va via pe vecie în sălaşul de care s- 
a învrednicit. 

învierea de obşte a fost vestită de proroci, ca Isaia (26, 19), Daniel (12, 2-3) şi mai cu 
seamă Iezechiel, a cărui cutremurătoare proorocie (37, 1-14) se citeşte în bisericile ortodoxe la 
Utrenia din Sâmbăta mare. Ea a fost vestită chiar de Hristos (Mc. 12, 25-26; In. 5, 25-29; 1 1 , 
15) şi de Apostolii Lui (Fapte 4, 2; 17, 31-32; 23, 6; 24, 14-16; Rom. 6, 5; 1 Tes. 4, 13, 18; 
Evr. 6, 2; 11, 35). Hristos este Cel Care a înviat cel dintâi: „întâiul născut din morii" (Col. 
1,18; Apoc. 1, 5); „începătură a învierii celor adormiţi" (\ Cor. 15, 20, 23), făcându-Se astfel 
izvor, temei şi chezăşie a învierii tuturor (vezi 1 Cor. 15, 12-22). învierile săvârşite de 
Mântuitorul (Mt. 9, 23-25; Le. 7, 11-15; In. 11, 17-44), apoi de Apostoli (Fapte 9, 36-42) şi de 
sfinţi, în numele şi prin harul Său, sunt preînchipuire şi arvună a învierii de obşte. 727 Căci cei 
înviaţi în chip minunat, până la urmă au murit din nou, în vreme ce la sfârşitul veacurilor cei 
ce vor învia nu vor mai muri vreodată. Moartea va fi nimicită de Hristos pe vecie (1 Cor. 15, 
26). 



1 . Când va fi învierea de obşte si cum vor învia cei morţi 



învierea morţilor va avea loc la cea de-a doua venire a lui Hristos (la Parusie) (Mt. 24, 
29-31; Mc. 13, 24, 27; Le. 21-25-27), în ziua şi ceasul pe care numai Tatăl le ştie (Mt. 24, 36) 
si singur Dumnezeu le hotărăşte. 

Dumnezeu va reda viaţa celor morţi (Rom. 8,11) prin Hristos (1 Tes. 4, 16), cu Hristos 



Vezi Tertulian, Despre înviere, XXXVIII. 

(1 Tes. 4, 14) şi în Hristos (1 Cor. 15, 22), prin puterea Sfanţului Duh (Rom. 8,1 1). 728 

Cum vor învia morţii, rămâne taina neştiută. „Toate acestea sunt minunate si nu ştim 
cum se vor petrece, dar pentru Creator e limpede că e un lucru uşor şi cu totul simplu de 
făcut". 729 In prorocia lui Iezechiel, faptul învierii e înfăţişat în chip metaforic şi simbolic, 
învierea însă nu e deloc simbolică. Răspunzând criticilor făcute de adepţii altor religii, 
apologeţii primelor veacuri au arătat că pentru creştinism învierea este o realitate, nu o 
metaforă; este vorba cu adevărat de o înviere cu trupul, iar nu de o înviere lăuntrică, spirituală, 
în duh. Mai înainte de ei, Sfântul Apostol Pavel a spus limpede că, fără înviere, credinţa noas- 
tră e deşartă (cf. 1 Cor. 15, 1-18). Argumentele patristice 730 rămân valabile şi cât priveşte 
înfruntarea curentelor sceptice care au străbătut creştinismul apusean în secolul XX, şi mai cu 
seamă a tentativei unor teologi catolici şi protestanţi (îndeosebi a lui R. Bultmann) de 
„demitologizare" a învierii, dat fiind că, în esenţă, criticile moderne sunt identice cu cele 
aduse de inamicii creştinismului din primele veacuri. 

Celor ce spun că e cu neputinţă să învieze trupul, care la moarte se desface în cele din 
care a fost alcătuit, putrezeşte şi se risipeşte în pulbere ca şi când n-ar fi fost niciodată, Sfinţii 
Părinţi le răspund că la Dumnezeu Cel Atotputernic toate sunt cu putinţă: Oare nu va putea 
Cel Ce-a zidit întreaga lume din nimic să refacă şi să prefacă făptura care s-a bucurat cândva 
de darul vieţii? 731 „Sau Dumnezeu a făcut toate lucrurile din nimic - spune Tertulian -, şi 
atunci va putea tot aşa să scoată din nimic trupul întors în ţărână; sau El le-a creat dintr-o altă 
materie, şi atunci iarăşi are puterea să readucă trupul (la viaţă), oricare ar fi locul în care a 
dispărut". 732 



2 . Toţi oamenii vor învia 



Toţi oamenii vor învia, fie ei drepţi sau păcătoşi. 733 Hristos însuşi ne-o spune: „Vine 
ceasul în care toţi cei din morminte vor auzi glasul (Fiului Omului); şi vor ieşi cei care au 
făcut cele bune spre învierea vieţii, iar cei care au făcut cele rele, spre învierea judecăţii. " 
(In. 5, 28-29). Ne-o spune încă şi Apostolul Pavel: „Va să fie învierea morţilor: şi a drepţilor, 
şi a nedrepţilor. " (Fapte 24, 15). Iar Biserica cântă: „Tot cel ce se duce la maica sa, pământul, 
iarăşi se va alcătui, ca să ia chinuri sau daruri pentru cele ce-a făcut în viaţă". 734 

Cei aflaţi în viaţă la Parusie vor sta alături de cei ridicaţi din morţi, trupurile lor 
preschimbându-se într-o clipită şi ele în trupuri înviate. „Pentru că de credem că Iisus a murit 

Vezi Sf. Irineu de Lugdunum, Demonstraţia propovăduirii de credinţă., 42. 

729 Sf. Grigorie de Nyssa, Omilii la Sfintele Paşti, I, 10. 

Ase vedea îndeosebi Atenagora Atenianul, Despre învierea morţilor, Tertulian, Despre înviere. 

731 Vezi Sf. Iustin Martirul şi Filosoful, Apologia întâi, 19; Sf. Teofil al Antiohiei, Către Autolic, 1, 8; Atenagora 
Atenianul, Despre învierea morţilor, II-IX; Tertulian, Despre înviere, XI-XII; LVII; Constituţiile apostolice, V, 
7, 2; Sf. Chirii al Ierusalimului, Cateheze..., IV, 30; Sf. Grigorie de Nyssa, Omilii la Sfintele Paşti, I, 5, 7, 10; Sf. 
Ioan Gură de Aur, Despre mângâierea în faţa morţii, II, 2-3; Omilii la I Tesaloniceni, VII, 2-3; Tâlcuiri la 
Epistola întâi către Corinteni, XVII; Sf. Ioan Damaschin, Dogmatica, IV, 27; Sf. Atanasie Sinaitul, îndreptar, 
92. 

Despre înviere, XI. 

Vezi Sf. Iustin Martirul şi Filosoful, Apologia întâi, 52; Tertulian, Despre înviere, XLII, 3-4; Sf. Chirii al 
Ierusalimului, Cateheze către cei care au să se lumineze, IV, 30; Sf. Ioan Gură de Aur, Despre învierea morţilor, 
8. 

Octoihul mare, Antifoanele glasului 8. 

şi a înviat, tot aşa (credem) că Dumnezeu pe cei adormiţi întru Iisus îi va aduce împreună cu 
El. Căci aceasta vă spunem, după cuvântul Domnului, că noi cei vii, care vom fi rămas până 
la venirea Domnului, nu vom lua-o înainte celor adormiţi, pentru că însuşi Domnul, întru po- 
runcă, la glasul arhanghelului şi la trâmbiţa lui Dumnezeu, Se va pogorî din cer, şi cei morţi 
întru Hristos vor învia întâi. După aceea, noi cei vii, care vom fi rămas, vom fi răpiţi 
împreună cu ei în văzduh, şi aşa pururea vom fi cu Domnul. " (1 Tes. 4, 14-17). Iar în altă parte 
spune: „Nu toţi vom muri, dar toţi ne vom schimba. " (1 Cor. 15, 51). 



3. Natura trupurilor înviate 

a. Tot omul îşi va afla propriul trup 



La înviere oamenii îşi vor afla trupurile în care şi-au petrecut viaţa pământească. 735 
Acelaşi trup, şi nu altul va învia. 736 „E sigur, spune Tertulian, că nu alt trup, ci chiar acela pus 
în mormânt va reveni la viaţă". 737 Sfântul Ioan Gură de Aur, la rândul său, scrie: „Alt trup 
cade în pământ, şi alt trup înviază? Dar cum ar fi atunci învierea? Căci învierea este a trupului 
căzut şi mort. Şi dacă alt trup cade şi altul înviază, apoi atunci unde e biruinţa aceea minunată 
şi preaslăvită împotriva morţii? Cum se va vedea atunci că moartea dă înapoi ce-a luat în 
robie?" 738 ; n-ar fi nedrept şi fără sens ca trupul ce se bucură de slava împărăţiei să fie altul 
decât cel care s-a nevoit în necazuri şi osteneli pe acest pământ? 739 Aşadar, trupul înviat va 
avea aceeaşi natură ori esenţă - va fi, adică, trup omenesc 740 ; pe lângă aceasta, îşi va păstra 
identitatea personală 741 , va fi cu adevărat trupul unei anumite persoane, care poate fi astfel re- 
cunoscută 742 , iar nu al alteia. 743 Fiecare va rămâne, trup şi suflet, „în propria-i natură şi în 
propriul ipostas. Petru va fi Petru, Pavel va fi Pavel şi Filip va fi Filip", spune Sfântul Macarie 
Egipteanul. 744 Aşadar, nu e vorba nici de metempsihoză, nici de reîncarnare. 745 Atenagora 

Vezi Sf. Irineu de Lugdunum, Contra ereziilor, V, 3 1 , 2. 

Vezi Sf. Grigorie de Nyssa, Omilii la sfintele Paşti, I, 8; Sf. Ioan Gură de Aur, Tâlcuiri la Epistola întâi către 
Corinteni, XLI. 

737 Despre înviere, LII. 

Tâlcuiri la epistola întâi către Corinteni, XLI. 

39 Omilie la fericitul Iov, PG 64, 620D. 

740 Vezi Tertulian, Despre înviere, LII; Sf. Macarie Egipteanul, Omilii duhovniceşti (col. II), XV, 10; Metodiu de 
Olimp, Despre înviere; Sf. Ioan Gură de Aur, Tâlcuiri la Epistola întâi către Corinteni, XLI, 1. 

1 Vezi Atenagora Atenianul, Despre învierea morţilor, XV, 3. 

742 Vezi Tertulian, Despre înviere, LV. 

Vezi Atenagora Atenianul , Despre învierea morţilor, 11,3; XV, 3 . 

744 Omilii duhovniceşti (col. II), XV, 10. 

Vezi Sf. Irineu de Lugdunum, Contra ereziilor, V, 2, 3; Tertulian, Despre înviere, LII, LIII, LV, LX, LXII; 
Sf. Grigorie de Nyssa, Despre facerea omului, XXVII, XXVIII; Sf. Ioan Gură de Aur, Tâlcuiri la Epistola întâi 
către Corinteni, XLI, 1 şi XLII, 2. 

Atenianul afirmă că învierea probează unicitatea şi dăinuirea persoanei şi a existenţei 
omeneşti, în pofida sfâşierii şi nestatorniciei la care au fost supuse, mai cu seamă prin 
moarte. 746 El spune limpede că numai prin înviere trupul şi sufletul care au vieţuit împreună 
se regăsesc, redând persoanei identitatea ei, de-acum pentru vecie. „Preţuirea deopotrivă a 
sufletului şi a trupului postulează în mod obligatoriu şi învierea trupurilor moarte şi 
descompuse, fără de care o nouă împreunare firească a celor două componente - suflet şi trup 
- nu s-ar putea concepe [...] Cel care a primit minte şi raţiune este omul întreg, nu numai 
sufletul singur. Datorită acestui fapt, omul trebuie să dăinuiască etern sub forma ambelor 
elemente, fapt care ar fi de neconceput fără înviere. Căci dacă n-ar exista înviere, atunci nici 
omul ca atare n-ar putea dăinui [...] Nu poţi spune că oamenii se vor înnoi dacă sufletele nu se 
întorc în aceleaşi trupuri (ca să putem vorbi de aceiaşi oameni). Şi iarăşi, e cu neputinţă ca 
trupul şi sufletul să fie din nou împreună dacă nu admitem învierea". 747 



b. Trupul înviat va flinta într-un alt mod decât cel din viata pământească 



Trupul înviat va fi cel care a fost, şi totuşi altul. Sau, altfel spus, îşi va păstra esenţa, 
substanţa, natura, dar fiinţarea lui va fi cu totul alta. Folosind vocabularul Sfântului Maxim 
Mărturisitorul, vom spune că-şi va păstra logosul naturii sale, dar un alt mod de a fi. Tertulian 
explică lucrul acesta astfel: „un lucru poate să se schimbe, iar substanţa lui să rămână aceeaşi; 
de altfel omul în întregime, în vremea de aici, rămâne acelaşi cât priveşte firea, însă se 
schimbă din multe puncte de vedere: îşi schimbă ţinuta, greutatea, sănătatea, situaţia, vârsta, 
ocupaţiile, profesiile, regulile de viaţă, purtările, fără să se piardă nimic din omul care este, 
fără să devină alt om; el nu încetează astfel de a fi acelaşi om si nu se schimbă într-altul, ci i 

' 5 5 ' 

se schimbă doar felul vieţuirii. [...] La înviere tot aşa, ne preschimbăm, ne primenim şi ne 
înnoim fără ca firea noastră să se schimbe". 748 învierea ne schimbă starea, iar nu natura, spune 
în continuare Tertulian. 749 Iar Isaac Şirul zice că la înviere, Hristos „ne va ridica în altă 
înfăţişare L.l si ne va aduce într-o nouă alcătuire". 750 

5 5 L J 5 

Felul în care va fiinţa trupul înviat rămâne o taină, abia luminată de cuvântul Scripturii 
atunci când ni-1 înfăţişează pe Hristos după învierea Sa, căci El înviind cu trupul nostru 
omenesc, înseamnă că trupul nostru înviat va fi asemenea cu trupul Lui. 751 Vedem astfel că 
trupul lui Hristos după înviere transcende legile materiei, trecând prin „porţile încuiate, unde 
erau adunaţi ucenicii" (In. 20, 19, 26) sau făcându-se dintr-o dată nevăzut (Le. 24, 31). 
Hristos mănâncă, e drept, cu ucenicii (Le. 24-41-43), însă nu silit de foame, ci din iconomie, 
ca să-i încredinţeze că nu e o nălucă (cf. Mc. 6, 49; Le. 24, 37), după cum se spune într-o sti- 
hiră de la Utrenia din duminici: „înfricoşaţi i-ai arătat pe ucenici, părându-li-se că văd duh [...] 
şi necrezând ei [...], prin părtăşie la mâncare [...] le-ai deschis lor mintea să creadă că Tu 
eşti". 732 Dar toate acestea încă se petrec în această lume, în care Hristos înviat rămâne până la 



Vezi Atenagora Atenianul, Despre învierea morţilor, XVI, 6. 

747 Vezi ibidem, XXV, 3. 

748 Vezi Tertulian, Despre înviere, LV. 



Cuvinte despre sfintele nevointe, LXXXV. 

Sf. Ioan Gură de Aur, Omilii la Filipeni, XIII. 2. 

32 Octoihul mare, Stihira Evangheliei a şasea, glasul al şaselea. Despre trupul lui Hristos înviat, a se vedea: Sf. 

înălţarea Sa la cer; pe când lumea ce va să fie e neasemănată, şi altul va fi traiul nostru în trup 
înnoit; a o cunoaşte nu-i cu putinţă cât ne aflăm încă în trupul de lut. 753 

Din vorbele Apostolului Pavel putem doar întrezări cum va fi trupul acela, cu totul 
aparte de cel de-acum: „Nu toate trupurile sunt acelaşi trup, ci unul este trupul oamenilor, şi 
altul este trupul dobitoacelor, şi altul este trupul păsărilor, şi altul este trupul peştilor. Sunt şi 
trupuri cereşti, şi trupuri pământeşti; dar alta este slava celor cereşti şi alta a acelor 
pământeşti. Alta este strălucirea soarelui, şi alta strălucirea lunii, şi alta strălucirea stelelor. 
Căci stea de stea se deosebeşte în strălucire. Asa este si învierea morţilor: se seamănă trupul 
întru stricăciune, înviază întru nestricăciune; se seamănă întru necinste, înviază întru slavă; 
se seamănă întru slăbiciune, înviază întru putere; se seamănă trup firesc, înviază trup 
duhovnicesc. Dacă este trup firesc, este şi trup duhovnicesc [...] Omul cel dintâi este din 
pământ, pământesc; omul cel de-al doilea este din cer [...] toii ne vom schimba, deodată, într- 
o clipeală de ochi, la trâmbiţa cea de apoi. Căci trâmbiţa va suna şi morţii vor învia 
nestricăcioşi, iar noi ne vom schimba. Căci trebuie ca acest trup stricăcios să se îmbrace în 
nestricăciune şi acest trup muritor să se îmbrace în nemurire. " (1 Cor. 15, 39-53). 

Din toate cele de mai sus se înţelege că trupul înviat este trup duhovnicesc, nesupus 
legilor care guvernează acum materia: spaţiul şi timpul, plin de putere, nestricăcios, 
nemuritor. 

Sfinţii Părinţi, întemeindu-se pe aceste cuvinte ale Scripturii, înfăţişează învierea drept 
„restaurare a omului întreg" 754 , când sufletul se va însoţi din nou cu trupul, de astă dată trup 
înnoit. 755 Sfanţul Grigorie de Nyssa spune că restaurarea aceasta înseamnă reaşezarea omului 
în starea lui din vremea când petrecea în Rai: „învierea nu este nimic altceva decât restaurarea 
firii noastre în starea ei de la început" 756 ; „Dumnezeu, prin înviere, va readuce firea 
omenească la starea ei dintâi". Trupul înviat, izbăvit de neputinţele şi beteşugurile sale 75 ' 
moştenite prin cădere, îşi va afla desăvârşirea iniţială 758 ; iar „desăvârşirea restatornicită nu 
mai poate fi în niciun fel ştirbită o dată ce i se dă înapoi tot ceea ce pierduse". 759 Vieţuirea lui 
nu va mai fi atunci pământească, supusă îngustărilor, strâmtorărilor şi mărginirilor acestei 
lumi. 760 Va deveni „eterat şi fin, şi nu se va mai vedea ca trup material" 761 ; atunci „se va face 

Epifanie al Ciprului, Contra ereziilor, III, PG 42, 817AB; Sf. Nicodim Aghioritul, Eorlodromion , Veneţia, 1836, 
p. 484 şi 594. 

53 Putem doar să ne minunăm şi să spunem odată cu imnograful: „Oare cum ne vei preschimba în veacul învierii 
ce va să fie? Cum vor lumina trupurile noastre, iar sufletele cum vor străluci?" (Acatistul de mulţumire: ,, Slavă 
lui Dumnezeu pentru toate ") — n. tr. 

Tertulian, Despre înviere, LVII. Cf. Sf. Grig. de Nyssa, La cuvântul: „Atunci şi Fiul însuşi Se va supune 
Celui Ce I-a supus Lui toate ", 3. 

A se vedea Sf. Macarie Egipteanul, Omilii duhovniceşti (col. II), XI, 1; Sf. Isaac Şirul, Cuvinte despre 
nevointă, 85; Sf. Simeon Noul Teolog, Discursuri etice, I, 4. 

Dialogul despre suflet şi înviere; cf. Omilie la Sfânta Pulcheria, PG 46, 877A. Cf. Tertulian, Despre înviere, 
LVII. 



Vezi Tertulian, Despre înviere, LVII. 

" Vezi Sf. Grigorie de Nyssa, Despre morii, PG 46, 532, 536; Dialogul despre suflet şi înviere; Sf. Grigorie 
Palama, Triade, I. 3, 36. 

Sf. Grigorie Palama, Cele dintâi trei tratate în apărarea celor ce vieţuiesc cu sfinţenie în isihie, I, 3, 36; Sf. 
Ioan Gură de Aur, Tâlcuiri la Epistola întâi către Corinteni, XLI: „va fi mai sprinten şi mai uşor ca acum, încât 
să se poată purta prin văzduh". Lucrul acesta nu are nicio legătură cu teoriile necreştine despre trupul eteric sau 

asemenea sufletului" 762 , dar nu va fi sufletesc, ci duhovnicesc. 763 Nemaipurtând chipul celui 
pământesc, ci chipul Celui ceresc (cf. 1 Cor. 15, 49), el va fi nepătimitor şi nestricăcios, nu va 
duce lipsă de hrană ori de somn, nu va şti de boală, de durere ori de neputinţă, şi nimic nu-1 
va putea vătăma. 764 Şi pentru că Hristos a nimicit definitiv moartea, trupul va fi de-acum şi el 
nemuritor. 765 Nestricăciunea şi nemurirea nu le primeşte omul ca simplă cinstire ori răsplată, 
ci pentru ca să-şi poată duce viaţa lui cea noua, ce nu cunoaşte schimbare ori sfârşit 766 , fie că-i 
fericită, fie că-i vrednică de plâns. 767 

La înviere, trupul se va uni desăvârşit cu sufletul 768 , scăldându-se împreună în lumina 
dumnezeieştilor haruri. 769 



4. Cum va fi vieţuirea aceea de după înviere? 



învierea nu înseamnă doar înnoirea şi preschimbarea trupului; ea îl mută pe om în 
viata cea nouă si neasemănată în care, eliberat din strânsoarea materiei, nu mai are nevoie de 
aer, de hrană, sau de împreunare trupească, ca să nu se stingă. De aceea, pe drept cuvânt 
Sfinţii Părinţi s-au întrebat dacă trupul va învia cu toate ale sale - din care multe nu-i vor mai 
fi de nici un folos -, dacă aşadar va fi cu adevărat restaurat în întregimea sa, în deplinătatea 
firii sale. 770 Părinţii spun că trupul îşi va păstra toate organele sale. 771 Insă, adaugă Tertulian, 
lucrarea lor va înceta 772 ; de altfel, arată el, şi în viaţa aceasta „e cu putinţă să nu te foloseşti de 



trupul astral. 

762 Vezi Sf. Maxim Mărturisitorul, Mystagogia, VII. 

763 Vezi Sf. Simeon Noul Teolog, Discursuri etice, I, 4-5. 

764 Vezi Sf. Iustin Martirul şi Filosoful. Apologia întâi, 19; Atenagora Atenianul, Despre învierea morţilor, X, 5- 
6: XVI, 2-3; Tertulian. Despre înviere, LVI, LVII, LVIII; Sf. Grigorie de Nyssa, Dialogul despre suflet si 
înviere; Despre morii, PG 46, 532, 536; Sf. Ioan Gură de Aur, Despre învierea morţilor, 8; Despre mângâierea 
în fata morţii, I, 6; Tâlcuiri la Epistola întâi către Corinteni, XLI, XLII, 2; Tâlcuiri la Epistola a doua către 
Corinteni, X; Cuvânt de sfătuire către Teodor cel căzut, 1. 11; Sf. Varsanufie şi Ioan, Epistole, 607; Sf. Isaac 
Şirul, Cuvinte despre nevoinţă, 85; Sf. Ioan Damaschin, Dogmatica, IV, 27; Sf. Simeon Noul Teolog, 
Discursuri etice, I, 3-4, 5; Awa Ammonas, Epistole, I, 2. 

765 Vezi Tertulian, Despre înviere, LVII, 5; LV; LVI; LVII; Sf. Antonie, Epistole, IV, 1; Sf. Chirii al 
Ierusalimului, Cateheze către cei ce au să se lumineze, IV. 31; Sf. Grigorie de Nyssa, La cuvântul: „Atunci si 
Fiul însuşi Se va supune Celui Care I-a supus Lui toate", 3; Sf. Ioan Gură de Aur, Despre învierea morţilor, 8; 
Despre mângâierea în fata morţii, I, 6; Tâlcuiri la Epistola întâi către Corinteni, XLII, 2; Sf. Varsanufie şi Ioan, 
Epistole, 607; Sf. Simeon Noul Teolog, Discursuri etice, 1,4. 

Cf. Tertulian, Despre înviere, L. 

7 Sf. Ioan Gură de Aur, Despre învierea morţilor, 8. 

768 Vezi Pseudo-Maxim Mărturisitorul, Scolii la Numele dumnezeieşti, I, 4, PG 4, 197. 

Vezi Sf. Macarie Egipteanul, Omilii duhovniceşti (col. II), XV. 10; Sf. Grigorie Palama, Cele dintâi trei 
tratate în apărarea celor ce vieţuiesc cu sfinţenie în isihie, I. 3, 36. 

70 Vezi Tertulian, Despre înviere, LX; Sf. Grigorie de Nyssa, Dialogul despre suflet şi înviere. 

Vezi Tertulian, Despre înviere, LX; Sf. Macarie Egipteanul, Omilii duhovniceşti (col. II), XV. 10; Sf. 

Varsanufie şi Ioan, Epistole. 607. 

772 Despre înviere, LX. 

stomac sau de părţile trupului ce slujesc împreunării dintre bărbat şi femeie" în vreme de post 
şi înfrânare, fără ca deplinătatea omului să fie în vreun fel vătămată. 773 Folosindu-se de un 
vocabular mai precis, Părinţii capadocieni, Sfinţii Maxim Mărturisitorul şi Ioan Damaschin şi 
cei care le-au urmat afirmă că trupul îşi va păstra puterile (sau facultăţile), dar că ele nu vor fi 
active. Dar chiar Tertulian vine şi spune că s-ar putea ca puterile trupului să nu rămână 
„nelucrătoare, căci nimic nu-i lipsit de folos înaintea lui Dumnezeu" 774 . Cu judecată ar fi să 
spunem că organele trupului devenit duhovnicesc şi ceresc sunt şi ele transfigurate, şi tot aşa 
vor fî şi lucrările lor (cf. Filip. 3, 21) 775 , după cum ne lasă să întrezărim Sfânta Scriptură şi 
experienţa mistică atunci când vorbesc de simţiri duhovniceşti 776 sau de folosirea în chip 
duhovnicesc a mădularelor trupului. 77 ' 

Viaţa cea nouă înseamnă şi schimbare a legăturilor dintre oameni: cele trupeşti, dintre 
bărbat şi femeie, şi cele de rudenie vor pieri, fără să piară însă unirea, apropierea şi iubirea, cu 
totul spiritualizate. „Când vor învia din morii, nici nu se mai însoară, nici nu se mai mărită, 
ci sunt ca îngerii din ceruri", spune Mântuitorul Hristos (Mc. 12, 25; cf. Mt. 22, 30; Le. 20, 
35-36). 



5. înţelesul si rostul duhovnicesc al învierii 



Mai întâi de toate, prin înviere omul ajunge iar întreg cum a fost, cu trup şi suflet, 
potrivit firii sale; despărţirea sufletului de trup în tot acest răstimp dintre moarte şi învierea de 
obşte nu doar e nefirească, ci e împotriva firii. Daca omul e hărăzit veşniciei, spune 
Atenagora, atunci el are nevoie şi de trup, nu doar de suflet, ca unul care e alcătuit din acestea 
două: „omul trebuie să dăinuiască etern sub forma ambelor elemente"; or, fără înviere, „o 
nouă împreunare firească a celor două componente - suflet şi trup - nu s-ar putea concepe". 
Aşadar, „dacă n-ar exista înviere, atunci nici omul ca atare nu ar putea dăinui". 77 * 

Apoi învierea se face spre judecată: „Prin urmare, vom învia. Sufletele se vor uni cu 
trupurile [...]. Şi aşa ne vom apropia de înfricoşatul scaun de judecată al lui Hristos". 779 Căci 
sufletul şi trupul care au vieţuit înjugate, împreună vor da seama de cele ce-au lucrat, bine ori 
rău. 780 Astfel Tertulian spune ca „omul întreg este alcătuit prin punerea laolaltă a celor două 
elemente, şi de aceea înaintea Judecăţii vor sta şi unul şi celălalt, căci făptura trebuie judecată 
în întregimea ei, pentru că neîndoielnic nu poate trăi altfel decât întreagă. Aşadar, aşa cum a 
trăit omul, aşa va fi judecat, pentru că se judecă felul vieţuirii sale. Şi pentru că însăşi viaţa 



Ibidem, LXI. 
Ibidem, LX. 

75 Vezi Sf. Grigorie de Nyssa, Dialogul despre suflet şi înviere; Sf. Ioan Gură de Aur, Despre mângâierea în 
fata morţii, I, 6. 

76 Vezi H. Rahner, „Leş debuts d'une doctrine des cinq sens spirituels chez Origene", în Revue d'ascetique et de 
mystiqne, 1932, p. 1 13 ş. u.; A. Stolz, Theologie de la mystique, Chevetogne. 1939, p. 23 1 ; J. Danielou, Origene, 
Paris, 1948. p. 299-301; Platonisme et theologie mystique. Doctrine spirituelle de saint Gregoire de Nysse, Paris, 
1944, p. 235-252. 

77 Vezi studiul nostru Therapeutique des maladie spirituelles. Paris, 1997, ediţia a IlI-a, p. 123-125. 
Vezi Atenagora, Despre învierea morţilor, XV, 7. 

779 Sf. Ioan Damaschin, Dogmatica, IV. 27. 

780 Vezi Tertulian, Despre înviere, XIV-XVII; XXIII; XLIII; Sf. Grigorie de Nyssa, Omilii la Sfintele Paşti, I. 8- 

este adusă înaintea judecăţii, ea trebuie cercetată cât priveşte ambele elemente datorită cărora 
s-a depănat ca viaţă." 781 Trebuie să fie înviere, scrie Atenagora, pentru ca „odată adunate cele 
despărţite, fiecare om să-şi poată primi răsplata dreaptă pentru ceea ce a săvârşit, bun ori rău, 
prin mijlocirea trupului" 782 , căci „pentru fiecare dintre faptele săvârşite în timpul vieţii, 
cercetate la Judecată, omul este răspunzător, iar nu sufletul singur". 783 

In cele din urmă, omul va învia cu trupul, ca aşa, întregit, să intre în latura în care îl va 
pune Domnul Hristos. Căci până atunci, numai cu sufletul se bucură omul de odihna, 
slobozenia si veselia Raiului; si numai cu sufletul se îndură chin, întemniţare si osândă în iad. 
După aceea însă vor simţi şi-n trup desfătarea ori suferinţa. 784 Căci, după cum spune 
Apostolul Pavel: „Noi toţi trebuie să ne înfăţişăm înaintea judecăţii lui Hristos, ca să ia 
fiecare după cele ce a făcut prin trup, ori bine, ori rău. " (II Cor 5, 10). Iar „când e vorba de 
fapte trupeşti, scrie Tertulian, trupul trebuie să plătească, căci el le-a săvârşit". 785 

Sufletul singur, după cum spune Sfanţul Ioan Gura de Aur, nu poate gusta desăvârşit 
bunătăţile cele veşnice ale împărăţiei; şi nici osânda din iad n-ar fi deplină: „Că de-ar rămâne 
sufletul de mii de ori nemuritor — după cum chiar şi este -, totuşi fără de trup nu se va putea 
învrednici de acele bunătăţi negrăite"; „dacă trupul nu înviază, atunci sufletul rămâne 
neîncununat şi în afară de fericirea cea din ceruri"; şi tot aşa, fără trup „nici nu va putea fi 

1 -.ii 786 

pedepsit . 



781 Despre înviere, XIV. Aceasta nu-1 împiedică pe Tertulian să spună că în răstimpul dintre moarte şi Judecata 
obştească, sufletul plăteşte de unul singur pentru faptele din timpul vieţii: „Că sufletele sunt încă de acum în chin 
sau mângâiere în lumea de dincolo, chiar dacă sunt dezbrăcate de trup şi departe de el - ne-o arată pilda săracului 
Lazar (Le. 16, 29). [...] Pricina pentru care Judecata se va face la sfârşitul veacurilor este ca, stând şi trupul de 
faţă, hotărârea dumnezeiască să fie desăvârşit dată." (Ibidem, XVII). 

82 Vezi Atenagora Atenianul, Despre învierea morţilor, XVIII, 4-5. Cf. Sf. Ioan Damaschin, Dogmatica, IV, 27: 
„Dacă sufletul ar fi purtat singur lupta pentru virtuţi, numai el ar fi încunat; iar dacă numai el s-ar fi tăvălit în 
plăceri, pe bună dreptate numai el ar fi pedepsit. Dar pentru că nici virtutea, nici viciul nu le-a săvârşit sufletul 
fără trup, în chip drept amândouă vor avea parte de răsplată". 



Vezi Atenagora Atenianul, Despre învierea morţilor, XXV, 1; Tertulian, Despre înviere, XXIII; Sf. Ioan 
Gură de Aur. Omilii la Ioan, LXVI, 3. 



Vezi Tertulian, Despre înviere, XLIII. 
' Tâlcuiri la Epistola întâi către Corinteni, XXXIX, 3. 



141 



II . JUDECATA DIN URMĂ, JUDECATA OB STEASCĂ 



1. Cine este Cel Ce judecă? 



Odată înviaţi, oamenii vor fi judecaţi. Şi judecata va fi săvârşită de Hristos însuşi, 
Care va veni întru slava Sa (Mt. 25, 31) 787 , după cum mărturisim în Crez: „Şi iarăşi va să vină 
cu slavă şi mărire, să judece vii şi morţii". Cu adevărat, după cum spune Sfanţul Apostol 
Petru, „El este Cel rânduit de Dumnezeu să fie judecător al celor vii şi al celor morii" (Fapte 
10, 42). Va judeca în numele Tatălui 788 , căci „Tatăl nu judecă pe nimeni, ci toată judecata a 
dat-o Fiului" (In. 5, 22), stând pe tron (Ps. 9, 7-8; Mt. 25, 31; Rom. 14, 10; 2 Cor. 5, 10; 
Apoc. 20, 11-12), ca simbol al slavei Sale (cf. Mt. 25, 31) şi al desăvârşitei Lui domnii şi 
atotputernicii, înconjurat de toţi sfinţii îngeri (Mt. 16,27; 25, 31) 789 , de Apostoli (cf. Mt. 12, 
27; 19,28) şi de toţi sfinţii (cf. 1 Cor. 6, 2). 790 



2. Toţi oamenii vor fi judecaţi 

Atunci vor fi judecaţi de Hristos toţi oamenii, din toate timpurile. „Se vor aduna 
înaintea Lui toate neamurile" (Mt. 25, 32), simbolizate prin cele douăsprezece seminţii ale lui 
Israel (cf. Mt. 19, 28). Şi nimeni nu va scăpa de judecată, căci „noi toţi trebuie să ne înfăţişăm 
înaintea judecăţii lui Hristos", după cum spune Sfântul Apostol Pavel (2 Cor. 5, 10). Hristos 
„va judeca tot neamul omenesc", arată Sfanţul Iustin Martirul şi Filosoful. 791 Iar Sfântul 
Clement Romanul spune, la rândul său: „Cine dintre noi poate scăpa de mâna Lui cea 
atotputernică? Care lume va primi pe vreunul din cei care fug de El? [...] Unde poţi, dar, fugi 
sau unde poţi scăpa de Cel Ce le cuprinde pe toate?" 792 

7 Vezi Pseudo-Barnaba, Epistolă, VII, 2; Clement Romanul, Epistola către Corinteni, I, 1; Sf. Policarp al 

Smirnei, Epistola către Filipeni, II, 1; Sf. Iustin Martirul şi Filosoful, Dialogul cu iudeul Tryfon, 118; Sf. Ioan 

Gură de Aur, Omilii la Ioan, XXXIX, 3; Omilii la Romani, XXV, 3-4; Sf. Chirii al Alexandriei, Comentariu la 
Evanghelia Sfântului Ioan, 11,7. 

788 Vezi Sf. Chirii al Ierusalimului, Cateheze către cei care au să se lumineze, XV, 25. 

89 Vezi ibidem, 24. 

7,0 Vezi Sf. Simeon Noul Teolog, Cateheze, V, 637-654. 
Apologia întâi, 53. Cf. Dialogul cu iudeul Tryfon, 124. 

92 Epistola către Corinteni (I) , XXVIII, 2, 4. Cf. Atenagora Atenianul, Solie în favoarea creştinilor, XII, 2. 

3. Se va judeca întreaga viată a omului 



Omul va fi judecat pentru întreaga sa viaţă pământească, de la naştere şi până la cea 
din urmă suflare, pentru tot ce-a făcut în timpul vieţii. 793 „Fiul Omului va să vină întru slava 
Tatălui Său, cu îngerii Săi, şi atunci va răsplăti fiecăruia după faptele sale. "(Mt. 16, 27). 

Hristos va răsplăti fiecăruia după faptele sale 794 , după cum spune Apostolul Pavel 
(Rom. 2, 6) şi după el Sfântul Vasile cel Mare, într-o rugăciune din ceasul al treilea, care 
îndeamnă să ne aducem aminte „pururea de preaslăvita a doua venire, când vor fi cercetate 
faptele oamenilor". 795 

Şi nu numai toate faptele, ci şi fiecare gând şi oricare cuvânt, fie el bun ori rău, cât de 
mic şi neînsemnat, toate vor fi cercetate şi cântărite 796 , după cuvântul rostit de Mântuitorul: 
„ Va spun că pentru orice cuvânt deşert pe care-1 vor rosti, oamenii vor da socoteală în ziua 
judecăţii!" (Mt. 12, 36). Chiar ceea ce a fost tăinuit se va arăta atunci. Căci în ziua aceea 
„Dumnezeu va judeca, prin lisus Hristos [...], cele ascunse ale oamenilor" (Rom. 2, 16). 
Sfântul Ioan Gură de Aur arată că atunci „toate vor fi goale şi descoperite [...] chiar şi 
gândurile cele mai dosite" 797 . Atunci se va arăta ca adevărata proorocia lui Osea, care spune: 
„Acum îşi au în preajmă chiar sfaturile lor; venit-au înaintea feţei Mele." (Osea 7, 2). 79 

Că toată această nemăsurată mulţime de fapte, cugete şi cuvinte este adunată şi 
păstrată ca să se cerceteze atunci, ni se arată prin „cărţile" ce se vor deschide înaintea Dom- 
nului 799 : „Am văzut apoi un tron mare şi alb şi pe Cel Care şedea pe tron, iar dinaintea feţei 
Lui pământul şi cerul au fugit şi loc nu s-a mai găsit pentru ele. Şi am văzut pe morţi, pe cei 
mari şi pe cei mici, stând înaintea tronului şi cărţile au fost deschise şi altă carte a fost 
deschisă, care este cartea vieţii, şi morţii au fost judecaţi din cele scrise în cărţi, potrivit cu 
faptele lor." (Apoc. 20, 11-12; 'cf. Dan. 7, 9-10). 

Dar, asa cum am văzut, în ziua aceea se va tine seama si de solirile pe care cei rămaşi 
în viaţă le-au făcut pentru morţii lor, ca să li se ierte şi să li se şteargă păcatele. 



793 Vezi Sf. Simeon Noul Teolog, Cateheze, XXVIII, 164-175. 

794 Vezi Pseudo-Barnaba, Epistola, IV, 12; Sf. Clement Romanul, Epistola către Corinteni (II) , XI, 6. 

795 Ceaslov, Mijloceasul al treilea. 

Vezi Sf. Ioan Gură de Aur, Tâlcuire la Psalmul 48, 4; Apologia vieţii monahale, III, 1; Sf. Vasile cel Mare, 
Epistole, XLVI, 5; Sf. Chirii al Ierusalimului, Cateheze către cei care au să se lumineze, XV, 25. 

97 Apologia vieţii monahale, III, 1. Vezi şi această rugăciune de după catisma a şaptea din Psaltire: „Când va 
şedea ludecătorul pe scaunul Său şi îngerii vor sta de faţă, când trâmbiţa va răsuna şi văpaia va arde, ce vei face, 
suflete al meu, ducându-te la judecată? Căci atunci răutăţile tale vor sta de faţă şi greşalele tale cele ascunse se 
vor vădi[...]". 

Tâlcuire la proorocul Isaia, I, 43. 

Ibidem. Vezi şi această rugăciune după catisma a treia din Psaltire: „La înfricoşătoarea judecată, fără de 
paraşi voi fi vădit şi fără de martori voi fi osândit, că se vor deschide cărţile conştiinţei şi lucrurile cele ascunse 
se vor descoperi [...] în priveliştea aceea a toată lumea [...]". 

4. Cum se va face judecata? 



După cum spun Părinţii, toate câte au făcut oamenii de-a lungul vieţii, de când au 
văzut lumina şi până au intrat în mormânt, se vor descoperi în chip minunat înaintea lui 
Hristos. 

Hristos vădeşte starea fiecăruia mai întâi ca Cel Ce este Cuvântul lui Dumnezeu, 

5 " 

descoperitorul voii Lui şi izvorul poruncilor Sale. Căci, după cum spune Apostolul Pavel: 
„Cuvântul lui Dumnezeu este viu şi lucrător şi mai ascuţit decât orice sabie cu două tăişuri, 
şi pătrunde până la despărţitura dintre suflet şi duh, dintre încheieturi şi măduvă şi este 
judecător al simţirilor şi cugetelor inimii. Şi nu este nici o făptură ascunsă înaintea Lui, ci 
toate sunt goale şi descoperite pentru ochii Celui în faţa Căruia noi vom da socoteală. " (Evr. 
4, 12-13). La rândul său, Sfântul Simeon Noul Teolog spune şi el: „Atunci nici slava, nici 
demnităţile, nici bogăţiile lumii, nici cunoaşterea profană, nici discursurile cele frumoase, 
nimic altceva din lucrurile sau averile de pe pământ nu vă vor fi de vreun folos când Dum- 
nezeul meu va judeca toate şi pe toţi. Ci Cuvântul Stăpânului care a fost trecut cu vederea de 
noi va sta atunci în faţa fiecăruia dintre noi şi va judeca pe oricine nu L-a păzit [...] venind în 
întâmpinarea noastră - vai mie! -, porunca va arăta pe cel ce e necredincios sau credincios, as- 
cultător sau neascultător faţă de cuvintele Stăpânului, pe cel grijuliu sau fără grijă, şi aşa vor fi 
despărţiţi cei nedrepţi de cei drepţi, cei neascultători de cei ce au ascultat în toate de Hristos, 
cei ce iubesc lumea de cei ce iubesc pe Dumnezeu". 800 

Apoi, vom fi judecaţi de Hristos, pentru că El este şi lumină (In. 1, 4-5; 8, 12; 12, 46). 
Iar în ziua Judecăţii, după cuvântul Scripturii, El Se va arăta în slavă, adică în lumina 
necreată. Şi strălucind lumina aceea peste toţi, se vor descoperi până în străfunduri, înaintea 
lui Dumnezeu şi a oamenilor, făptura şi făptuirea fiecăruia. Atunci oamenii se vor arăta cu 
totul goi, spun Părinţii urmând cuvântul Apostolului (Evr. 4, 13). 801 „Toate faptele noastre vor 
fi dezvăluite şi se vor da pe faţă în văzul tuturor. Căci se vor judeca atunci şi cele ascunse ale 
sufletului". 802 „Fericit cel care, în ziua dreptei judecăţi a lui Dumnezeu, când Domnul va veni 
ca să se lumineze cele ascunse si să se dea pe fată voile inimii, nu se va ruşina să stea în 

5 " 5 ' 5 

lumina aceea care vădeşte de păcat, fără să aibă a roşi din pricina unei conştiinţe întinate de 
patimi!" 803 „Atunci, la Venirea Domnului - scrie Sfântul Simeon Noul Teolog -, lumina cea 
ascunsă acum se va descoperi celor ce n-au voit să vină acum la lumină, ci au urât-o, şi toate 
cele ascunse ale lor se vor face arătate. Si asa cum fiecare dintre noi, oamenii, acum ne 
ascundem pe noi înşine, nevrând să arătăm prin pocăinţă cele ascunse ale noastre, tot aşa 
atunci ne va face lumina vădiţi si arătaţi atât lui Dumnezeu, cât si tuturor oamenilor. L.l si 

5 5 5 * 5 L J 5 

toată fapta fiecăruia, bună şi rea, şi tot cuvântul şi tot gândul şi cugetul cel născut în fiecare 
din noi, de la naştere şi până la cea din urmă suflare a noastră, se va arăta atunci adunat acolo 

r- ii 804 

sus, in fiecare om . 

Imne, 3 1 . 

Vezi Sf. Ioan Gură de Aur, Omilii la I Tesaloniceni, VIII, 2; Sf. Simeon Noul Teolog, Cateheze, XXVIII, 
169; Imne, 17. 

Sf. Ioan Gură de Aur, Tâlcuiri la Epistola a doua către Corinteni, X, 3. 

803 Omilie la psalmul 33, 4. 

804 Cateheze, XXVIII, 164-175. Vezi şi multe rugăciuni din Psaltire, ca de pildă, cea după catisma a treia: „La 
înfricoşătoarea judecată, fără de paraşi voi fi vădit şi fără de martori voi fi osândit, că se vor deschide cărţile 
conştiinţei şi lucrurile cele ascunse se vor descoperi. De aceea, mai înainte de a se cerceta cele lucrate de mine, 
în priveliştea aceea a toată lumea, Dumnezeule, curăţeşte-mă şi mă miluieşte!"; sau cea după catisma a şaptea: 
„Când va şedea Judecătorul pe scaunul Său şi îngerii vor sta de faţă; când trâmbiţa va răsuna şi văpaia va arde, 
ce vei face atunci, suflete al meu, ducându-te la judecată? Căci atunci răutăţile tale vor sta de faţă şi greşalele tale 
cele ascunse se vor vădi [...]"; sau cea după catisma a şaisprezecea: „Altă lume te aşteaptă, suflete, şi Judecă- 

Aşadar, oamenii vor fi judecaţi de Hristos, căci vor fi judecaţi în lumina slavei Sale, 
dar şi ei înşişi se vor judeca, că fiecare din faptele lor sau se va slăvi, sau se va ruşina. Sfântul 
Grigorie de Nyssa spune că despărţirea „oilor" de „capre" se va face lesne, pentru că fiecare 
om „poartă semnele" faptelor sale, ale virtuţilor şi ale păcatelor. 803 Tot aşa spune şi Sfântul 
Chirii al Ierusalimului, că nu va fi nevoie de multă cercetare: „Cum desparte păstorul oile de 
capre? Cercetează oare după carte care este capră şi care este oaie? Nu le desparte, oare, după 
înfăţişarea lor? Nu se cunoaşte oaia după lână, şi capra după părul ei aspru şi tare?" 80 ' 

Şi văzându-se omul pe sine cum este, singur se va osândi. Hristos însuşi spune că nu 
El judecă şi osândeşte, căci nu aceasta este bună voia Lui: „Dacă cineva aude cuvintele Mele 
şi nu le păzeşte, Eu nu-l judec; căci n-am venit să judec lumea, ci ca să mântuiesc lumea." 
(In. 12, 47). Insă, aşa cum spune Sfântul Ioan Gură de Aur, să nu uităm că „Cel Care acum ne 
iartă păcatele" este „Cel Care ne va fi judecător", iar „Cel Ce a murit pentru noi" este „Cel Ce 
va veni să judece tot neamul omenesc"; iar atunci, după cuvântul Apostolului, „Se va arăta nu 
ca să ridice păcatele, ci spre mântuirea celor ce-L aşteaptă (Evr. 9, 28)". 807 

Din Sfânta Scriptură vedem că Hristos, stând în scaunul de judecată, prin însăşi 
prezenţa Sa vădeşte păcatul ori dreptatea celor ce-I stau înainte. Căci, aşa cum spune 
Apostolul Pavel, „noi toii trebuie să ne înfăţişăm înaintea judecăţii lui Hristos, ca sa ia 
fiecare după cele ce a făcut prin trup, ori bine, ori rău. " (2 Cor. 5, 10). 

Aşa se face că oamenii vor putea fi judecaţi toţi deodată, într-o clipită. 

Şi Sfinţii Părinţi spun că, stând înaintea lui Hristos, pe om îl judecă chiar starea lui şi 
propria-i conştiinţă. Sfântul Vasile cel Mare scrie că „niciun alt acuzator nu va sta atunci 
lângă tine; înseşi faptele, fiecare în chipul în care a fost săvârşită [...], pe scurt, fiecare păcat 
cu însuşirea lui proprie îţi va pune în faţă vădit amintirea lui". 808 Iar Sfântul Chirii al 
Ierusalimului scrie, la rândul său: „De conştiinţa ta vei fi judecat, «deoarece gândurile între 
ele se pârăsc sau se apără în ziua când Dumnezeu va judeca cele ascunse ale oamenilor» (cf. 
Rom. 2, 15-16). Faţa înfricoşătoare a Judecătorului te sileşte să spui adevărul; dar, mai bine 
spus, vădeşte adevărul chiar dacă nu-l spui. In adevăr, vei învia îmbrăcat fie cu păcatele tale, 
fie cu faptele tale drepte". 809 

Lumina dumnezeiască care descoperă faptele oamenilor este deopotrivă şi foc, şi 
cercare prin foc. „Lucrul fiecăruia - spune Apostolul Pavel - se va face cunoscut; îl va vădi 
ziua (Domnului). Pentru că în foc se descoperă, şi focul însuşi va dovedi ce fel este lucrul 
fiecăruia. Dacă lucrul cuiva pe care l-a zidit va rămâne, va lua plată. Dacă lucrul cuiva se va 
arde, va fi păgubit, iar el se va mântui, dar aşa, ca prin foc. " (1 Cor. 3, 13-15). Sfântul Nichita 
Stithatul tâlcuieşte astfel aceste versete: „Fapta fiecăruia, zice Pavel, va fi descoperită în ziua 
cea de apoi şi va fi cercată prin foc. Deci dacă lucrul cuiva e din substanţă nestricăcioasă, ceea 
ce şi-a aşezat în sine spre zidire va rămâne nestricat în mijlocul focului. Şi nu numai că nu va 
arde, ci va căpăta şi strălucire, curăţindu-se cu totul de puţina tină. Dar dacă lucrul cuiva este 
din substanţă stricăcioasă, ceea ce şi-a legat de sine ca povară va arde, mistuindu-se, şi el va 
rămâne golit în mijlocul focului". 810 



torul, Care va să vădească cele ascunse şi rele ale tale!" - n. tr. 

805 Că nu trebuie să plângem pe cei ce au adormit în credinţă. PG 46, 532-536. 

806 Cateheze către cei ce au să se lumineze. XXVIII, 164-175. 
07 Omilii la Ioan, XXXIX, 1 . 

808 Omilie la psalmul XLVIII, 2. Cf. Sf. Grigorie de Nazianz, Poeme morale, XXXIV, 254-256. 

809 Cateheze către cei care au să se lumineze, XV, 25. 

810 Cele trei sute de capete despre făptuire, despre fire şi despre cunoştinţă, III, 79. 

5. Măsura Judecăţii 



Din cele patru pilde ale Mântuitorului în care ni se arată cum se vor cerne oamenii la 
Judecată, despărţindu-se în oi şi capre (Mt. 25, 32-46), ori în grâu şi neghină (Mt. 13, 24-30), 
ori în fecioare nebune şi fecioare înţelepte (Mt. 25, 1-13), în cei ce poartă haină de nuntă şi cei 
ce n-au veşmânt de nuntă (Mt. 22, 1-14), vedem că măsura judecăţii este purtarea omului faţă 
de Dumnezeu şi faţă de aproapele, şi silinţa cu care s-a silit să dobândească împărăţia ceru- 
rilor. La întrebarea: „Pentru ce unii sunt numiţi oi, iar alţii capre?", Sfântul Ioan Gură de Aur 
răspunde: „Pentru ca să afli că-s numiţi aşa nu din pricina deosebirii de fire, ci din pricina 
deosebirii de voinţă". 811 Adică, de-au iubit sau nu curăţia mintii si a inimii, de-au stăruit ori nu 
în virtuţi; într-un cuvânt dacă s-au supus ori nu necontenit voii lui Dumnezeu, împlinind 
desăvârşit poruncile şi asemănându-se Lui pe cât se poate în cuget şi-n faptă, având prin 
împărtăşire cele ce sunt ale lui Dumnezeu după fiinţă. Astfel, oile închipuie curăţia - prin 
blana lor cea albă -, bogăţia virtuţilor - prin darul mare de lână -, smerenia - că sunt blânde şi 
supuse - şi ascultarea poruncilor - că nu pregetă să-1 urmeze pe păstor. 812 

Fiecare va da atunci socoteală de cum a lucrat virtuţile în locul si la rostul său, în 
vremea vieţii. Şi cei care le-au împlinit desăvârşit vor fi atunci măsura judecăţii celorlalţi, du- 
pă cum arată în chip minunat Sfântul Simeon Noul Teolog: 

„Patriarhilor, (Judecătorul) le va pune înainte pe sfinţii patriarhi Ioan Gură de Aur, 
Ioan cel Milostiv, Grigorie Teologul, Ignatie, Tarasie, Metodie şi pe ceilalţi care nu numai cu 
cuvântul, dar şi cu fapta s-au făcut icoană a adevăratului Dumnezeu; mitropoliţilor le va pune 
înainte pe sfinţii mitropoliţi Vasile, Grigorie, fratele lui, şi pe făcătorul de minuni cu acelaşi 
nume, pe Ambrozie şi pe Nicolae. Şi, simplu spus, pe fiecare patriarh şi pe fiecare mitropolit 
şi pe fiecare episcop Dumnezeu îi va judeca împreună cu apostolii şi cu sfinţii părinţi care au 
strălucit mai înainte în fiecare mitropolie şi episcopie şi, punându-i pe toţi unii în faţa altora - 
precum îl auzi zicând: «Oile de-a dreapta, iar caprele de-a stânga» -, va zice: «Oare nu acolo 
unde mi-au slujit aceştia ati trăit si voi si ati şezut pe scaunele lor? Pentru ce n-ati imitat viata 
si vieţuirea lor? L.l Duceti-vă de la Mine, lucrătorii fărădelegii, duceti-vă!». Aşadar, în ziua 
cea înfricoşată a Judecăţii tot omul păcătos va vedea în fata lui, în viata veşnică si în acea 
lumină negrăită, pe cel asemenea lui şi va fi judecat de el: părinţii de părinţi, prietenii şi rudele 
de prieteni şi rude, fraţii de către fraţi, robii şi cei liberi de robi şi de liberi, bogaţii şi săracii, 
de bogaţi si săraci, cei căsătoriţi de cei ce au strălucit în căsătorie, cei în libertate de cei ce au 
trăit în libertate. Deci ce vreau să spun? Privind spre cineva asemenea lui, împăratul la 
împărat, nobilul la nobil, desfrânatul cel nepocăit spre desfrânatul pocăit, săracul spre sărac şi 
robul spre rob si aducându-si aminte că si acela a fost om, a avut acelaşi suflet, aceleaşi mâini, 
aceiaşi ochi şi, simplu spus, a avut toate deopotrivă şi a trăit împreună cu el în această viaţă şi 
i-a fost asemănător în demnitate, meşteşug, avuţie, dar nu a vrut să-1 imite, fiecărui păcătos i 
se va astupa numaidecât gura şi va rămâne fără cuvânt de apărare, nemaiavând nimic ce să 
mai spună. Deci când mirenii vor vedea pe mireni, împăraţii păcătoşi vor vedea pe împăraţii 
sfinţi, bogaţii şi cei aflaţi sub jugul vieţii vor vedea pe cei care s-au arătat sfinţi printre bogaţi 
şi printre cei aflaţi sub jugul vieţii, şi toţi cei aflaţi în chinuri vor vedea pe cei asemenea lor în 
împărăţia cerurilor, atunci se vor ruşina şi se vor afla fără cuvânt de apărare, ca bogatul acela 
care-1 vedea pe Lazăr în sânul lui Avraam, iar el se perpelea în foc". 813 

Iar dintre virtuţi, ca roade ale împlinirii poruncilor, cea mai de preţ este iubirea: 

Despre mărginită putere a diavolului, III, 3. 

Vezi Sf. Grigorie de Nyssa, Că nu trebuie să plângem pe cei ce au adormit în credinţă, PG 46, 532-536; Sf 
Chirii al Ierusalimului, Cateheze către cei care au să se lumineze, XV, 25; Sf. Grig. Palama, Omilii, 4. 

813 Cateheze, V, 637-689. 

iubirea lui Dumnezeu, înfăţişată de Mântuitorul drept cea dintâi poruncă, şi iubirea de aproa- 
pele, a doua mare poruncă (Mt. 22, 34-40). îndeobşte, Părinţii socotesc iubirea drept 
înmănunchere şi culme a tuturor virtuţilor. De aceea, mai întâi de toate, după faptele de iubire 
vădite prin milă vor fi judecaţi oamenii. 814 „Oricine va fi găsit cu adevărat dezbrăcat şi gol de 
slava dumnezeiască [...] va fi scos numaidecât afară şi din rai şi din împărăţie şi din cămara de 
nuntă cerească", spune Sfântul Simeon Noul Teolog, pentru că e „dezbrăcat şi gol" de virtuţi, 
şi mai cu seamă de iubire. „Chiar daca nu are păcat, dacă e lipsit de virtuţi, el stă gol. Iar 
prima dintre toate virtuţile, împărăteasa şi doamna lor, e într-adevăr iubirea. Ea este cap, haină 
şi slavă a tuturor. Trupul fără cap e mort şi fără suflare, iar fără haină, cum nu va fi gol? 
Virtuţile fără iubire sunt veştede si nefolositoare, iar cine n-are iubirea e gol de slava 
dumnezeiască, chiar dacă are toate virtuţile; stă gol şi, neîndurând goliciunea, ar vrea să se 
ascundă (Fac. 3, 8). Căci având ruşinea, are şi osânda şi aude de la Judecătorul a toate: «Nu te 
cunosc pe tine!» ( Mt . 25, 12) ". 815 

Că mai presus de toate iubirea e măsura judecăţii, ne-o arată însuşi Hristos, spunând: 
„Când va veni Fiul Omului întru slava Sa şi toţi sfinţii îngeri cu El, atunci va şedea pe 
tronul slavei Sale. Şi se vor aduna Lui toate neamurile şi-i va despărţi pe unii de alţii, cum 
desparte păstorul oile de capre. Şi va pune oile de-a dreapta Sa, iar caprele, de-a stânga. 
Atunci împăratul va zice celor de-a dreapta Sa: „ Veniţi, binecuvântaţii Părintelui Meu, 
moşteniţi împărăţia cea pregătită vouă de la întemeierea lumii. Căci flămând am fost şi Mi- 
aţi dat să mănânc; însetat am fost şi Mi-aţi dat să beau; străin am fost şi M-aţi primit; gol am 
fost si M-ati îmbrăcat; bolnav am fost si M-ati cercetat; în temniţă am fost si ati venit la Mi- 
ne!" Atunci drepţii Ii vor răspunde, zicând: „Doamne, când Te-am văzut flămând şi Te-am 
hrănit? Sau însetat şi ii -am dat să bei? Sau când Te-am văzut străin şi Te-am primit, sau gol 
si Te-am îmbrăcat? Sau când Te-am văzut bolnav sau în temniţă si am venit la Tine?" Iar 
împăratul, răspunzând, le va zice: „Adevărat zic vouă, întrucât aţi făcut unuia dintr-aceşti 
fraţi ai Mei, prea mici, Mie Mi-aţi făcut!" Atunci va zice şi celor de-a stânga: „Duceţi-vă de 
la Mine, blestemaţilor, în focul cel veşnic, care este gătit diavolului şi îngerilor lui. Căci 
flămând am fost şi nu Mi-aţi dat să mănânc; însetat am fost şi nu Mi-aţi dat să beau; străin 
am fost şi nu M-aţi primit; gol, şi nu M-aţi îmbrăcat; bolnav şi în temniţă şi nu M-aţi 
cercetat!" Atunci vor răspunde şi ei, zicând: „Doamne, când Te-am văzut flămând, sau 
însetat, sau străin, sau gol, sau bolnav, sau în temniţă, şi nu li-am slujit?" Atunci le va 
răspunde, zicând: „Adevărat zic vouă: întrucât nu aţi făcut unuia dintre aceşti prea mici, nici 
Mie nu Mi-aţi făcut!" Şi vor merge aceştia la osânda veşnică, iar drepţii, la viaţa veşnică. " 
(Mt. 25, 31-46). 



6.„Infricosătoarea Judecată a lui Hristos" 



Părinţii si Biserica numesc Judecata lui Hristos grozavă si înfricoşătoare 816 si o 
zugrăvesc în cele mai întunecate culori. 817 Şi fac aceasta spre zidirea noastră, după cum sin- 

814 Vezi Sf. Grigorie Palama, Omilii, 4, 13-16. 

815 Imne, 17,462-494. 

Vezi Sf. Grigorie de Nyssa, Tâlcuire la Psalmul 6, PG 44, 612; Sf. Ioan Damaschin, Dogmatica, IV, 27. 
Acest calificativ apare în multe slujbe bisericeşti, şi chiar în Liturghie, când, într-una dintre ectenii, se cere de la 
Dumnezeu „răspuns bun la înfricoşătoarea Judecată a lui Hristos". 

17 Vezi, între alţii, Sf. Vasile cel Mare, Epistole, XLVI, 5; Sf. Ioan Gură de Aur, Apologia vieţii monahale, III, 
2; Omilii la parabola despre săracul Lazar şi bogatul nemilostiv , VI, 2; Sf. Maxim Mărturisitorul, Epistole, I. 

guri spun 818 , ca sa ne îndemne să lucrăm în această viaţă „cu frică şi cutremur" pentru 
mântuirea noastră si să scăpăm dincolo de chinul cel veşnic si de neîncetata suferinţă. 

5 r 5 5 5 

Dar şi după adevăr şi pe sfântă dreptate Judecata lui Hristos e înfricoşătoare. 

Mai întâi, pentru ruşinea din ceasul acela, când vom sta cu totul dezgoliţi în lumina ce 
răzbate până în străfundul sufletului, dând la iveală tot răul săvârşit; când viaţa noastră se va 
face privelişte pentru îngeri şi sfinţi şi toată mulţimea de oameni care-au trăit din veac, acolo, 
înaintea lui Hristos. 819 

Apoi, pentru că atunci vom fi cu totul lipsiţi de orice apărare; nu-i mai avem pe îngeri 
ajutători, ca la judecata din ceasul morţii. După cum spune Sfântul Ioan Gură de Aur, în ziua 
aceea va avea omul înaintea sa „înfricoşătorul scaun de judecată şi pe Judecătorul Cel 
nemitarnic, faptele sale puse de faţă, şi nimeni care să-1 ajute: nu tu vecin, ori apărător, ori 
ruda, ori frate, ori tată, ori mamă, ori gazdă să-1 ascundă; nimeni şi nimic!" 820 

In vreme ce, la judecata ce se face fiecăruia în parte, soarta omului nu e pecetluită şi 
mai e nădejde de scăpare, la Judecata de apoi însă, doar drepţii n-au a se teme, căci păcătoşii 
vor merge atunci pentru vecie în iad. „Ziua aceea - scrie Sfântul Ioan Gură de Aur - este dorită 
de cei ce trăiesc făcând fapte bune, după cum este înfricoşătoare celor ce trăiesc în păcate, 
pentru că le aduce osândă". 821 



7. Judecata va fi dreaptă, adevărată şi nestrămutată 



Judecata lui Hristos se numeşte „Judecata din urmă" mai întâi pentru că se face după 
judecata cu care este judecat fiecare la ieşirea din această viaţă, apoi pentru că se petrece la 
sfârşitul veacurilor, iar alta nu va mai fi, şi pentru că este nestrămutată. 822 

De altfel, cine ar putea tăgădui hotărârea ce se va da atunci, văzându-se pe sine în 
lumina dumnezeiască aşa cum este şi înţelegând limpede că judecata s-a făcut după sfânta 
dreptate? „Cei osândiţi atunci - scrie Sfântul Vasile cel Mare - vor socoti judecata ce li s-a 
făcut cu totul dreaptă". 823 

Urmând Sfintei Scripturi (In. 5, 30; Rom. 2, 5; 2 Tim. 4, 8; Apoc. 19, 2, 11), Părinţii 
spun că judecăţile Celui Ce este însuşi adevărul (In. 14, 6), ale Celui Ce este drept (Fapte 3, 
14; 22, 14; Iac. 5, 6; 1 In. 2, 1) nu pot fi altfel decât cu totul drepte şi adevărate. 824 Apoi 
judecăţile lui Dumnezeu nu sunt ca cele omeneşti 821 ; Dumnezeu nu caută la faţa omului şi 
nu-i părtinitor (cf. Fapte 10, 34; Rom. 2, 11; Gal. 2, 6; Efes. 6, 9), ci toţi sunt de-o seamă 



18 Vezi Sf. Ioan Gură de Aur, Apologia vieţii monahale, III. 2. 

8 " Vezi Sf. Simeon Noul Teolog, Cateheze, XXVIII, 150-189; Imne, 17,482. 

Sf. Ioan Gură de Aur, Omilii la parabola despre săracul Lazăr şi bogatul nemilostiv, VI, 2; cf. Tâlcuiri la 
Epistola a doua către Corinteni, IX, 4; Omilie la Psalmul 48, 4; Omilie la acest cuvânt: „Nu te teme când se va 
îmbogăţi omul [...]" şi despre primirea de străini, 6; Sf. Grigorie de Nazianz, Cuvântări, XVI, 9. 

821 Omilii la Matei, XC, 2. 

Cf. Sf. Ioan Gură de Aur, Omilii la I Tesaloniceni, VIII, 2; Sf. Nicodim Aghioritul, Eortodromion, Venenţia, 
1836, p. 304. 

3 Comentariu la profetul Isaia, III, 119-120, PG 30, 312B-D; Omilie la Psalmul VII, 4: „păcătoşii [...] auzind 
sentinţa dumnezeiască, vor primi de bunăvoie pedeapsa ce li se dă". 

824 Vezi Sf. Ioan Gură de Aur, Despre mărginită putere a diavolului, I, 8; Omilii la Cruce şi la tâlhar, I, 3. 

5 Vezi Sf. Ioan Gură de Aur, Omilii la cruce si la tâlhar, 1,3. 

înaintea feţei Sale. Iar hotărârea Sa e cu totul dreaptă, căci ştie adâncurile inimii, felurimea, 
mulţimea şi mărimea greşelilor noastre 827 , cântărind cu o nemăsluită măsură faptele 
fiecăruia. 828 



8.1ncheierea Judecăţii 



Judecata de apoi va despărţi tot neamul omenesc în două - şi numai două cete: cei 
vrednici de împărăţie şi cei osândiţi pe vecie la chinurile iadului. Hristos însuşi spune că „îi va 
despărţi pe unii de alţi, precum desparte păstorul oile de capre. Şi va pune oile de-a dreapta 
Sa, iar caprele de-a stânga. Atunci împăratul va zice celor de-a dreapta Sa:„Veniţi, 
binecuvântaţii Părintelui Meu, de moşteniţi împărăţia cea pregătită vouă de la întemeierea 
lumii!" [...] Va zice şi celor de-a stânga: „Duceţi-vă de la Mine, blestemaţilor, în focul cel 
veşnic, care este gătit diavolului şi îngerilor lui, [...] Şi vor merge aceştia la osândă veşnică, 
iar drepţii, la viaţă veşnică. " (Mt. 25, 32-46). Şi iarăşi, că aşa se va încheia Judecata o spune 
zicând: „Şi vor ieşi cei care au făcut cele bune spre învierea vieţii, iar cei care au făcut cele 
rele, spre învierea judecăţii. " (In. 5, 29). 

Tot despre despărţirea în două cete în urma Judecăţii se vorbeşte şi în pilda despre 
grâu şi neghină (Mt. 13, 24-30); sămânţa bună sunt drepţii care au rodit virtuţi, iar neghina, 
păcătoşii întinaţi cu păcate; secerişul închipuie Judecata; stăpânul casei e Hristos, iar 
secerătorii sunt îngerii care-I vor sta alături la Judecată, după cum însuşi tâlcuieşte: „Secerişul 
este sfârşitul lumii, iar secerătorii sunt îngerii. Aşadar, după cum se adună neghina şi se arde 
în foc, aşa va fi la sfârşitul veacului: Trimite-va Fiul Omului pe îngerii Săi, şi vor culege din 
împărăţia Lui toate smintelile şi pe cei care fac fărădelegea şi-i vor arunca pe ei în văpaia 
focului; acolo va fi plângerea şi scrâşnirea dinţilor. Atunci cei drepţi vor străluci ca soarele 
în împărăţia Tatălui lor. " (Mt. 13, 39-43). 

Despărţirea în două cete o închipuie şi parabola despre fecioarele înţelepte şi cele 
nebune (Mt. 25, 1-12); cele dintâi sunt vrednice să intre în cămara de nuntă - împărăţia lui 
Dumnezeu -, pentru că şi-au agonisit virtuţi - uleiul din candelele lor aprinse; celelalte se 
alungă şi se osândesc la întunericul cel mai din afară. 

Acelaşi lucru îl înfăţişează şi pilda nunţii fiului de împărat, unde împăratul - Hristos - 
îi primeşte ca oaspeţi ai Săi pe cei ce poartă haină de nuntă - adică virtuţi -, dar îl alungă de la 
ospăţ - din împărăţie, adică - pe cel lipsit de acest veşmânt, spunând slugilor sale - îngerilor: 
„Legându-i mâinile şi picioarele, luaţi-l şi aruncaţi-l în întunericul cel mai din afară! Acolo 
va fi plângerea şi scrâşnirea dinţilor. "(Mt. 22, 1-14). 829 



Sf. Grigorie de Nazianz, Cuvântări, XIX, 15. 
827 Sf. Isidor Pelusiotul, Epistole, II, 172. 
S2S Vezi Sf. Vasile cel Mare, Omilie la Psalmul VII, 5. 
2 ' Pentru tâlcuirea acestei parabole drept simbol al Judecăţii din urmă, vezi Sf. Grigorie de Nyssa, Omilii, XLI. 

XI 



VIATA CEA VEŞNICA. 
ÎMPĂRĂŢIA CERURILOR SI IADUL. 



Nici împărăţia cerurilor, nici iadul - după cum am mai spus-o - nu sunt simple locuri, 
ţinuturi situate undeva anume, ci realităţi duhovniceşti, ce nu se văd cu ochii trupeşti. 830 După 
cum spune Sfântul Marcu Eugenicul, ele sunt „locuri ce se cugetă cu mintea" 831 , fiind 
potrivite unor stări 832 , trepte şi feluri de vieţuire. 

In textele scripturistice ele sunt înfăţişate adesea sub o formă materială: iadul, ca foc 
(Mt. 25, 41; Mc. 9, 45), vierme neadormit (Mc. 9, 45), plâns şi scrâşnire a dinţilor (Mt. 13, 
42). Tot aşa le întâlnim şi în tâlcuirile Părinţilor 833 , care se folosesc de imagini materiale când 
zugrăvesc chinurile iadului şi desfătările din împărăţie; aceasta din urmă, de pildă, apare ca o 
grădină plină de verdeaţă sau ca un ospăţ cu multe şi felurite bunătăţi 834 - simbolul ospăţului 
fiind de altfel folosit chiar de Hristos (Mt. 22, 1-14; Le. 14, 16, 24) [...]. Ei fac aceasta spre 
zidirea oamenilor, ca să iste frica de iad şi râvna pentru împărăţie prin cele ce se pot vedea şi 
pipăi, ca nişte chipuri ale realităţilor duhovniceşti din cealaltă lume, de neajuns şi de neînţeles 
pentru ei. 

Altfel spus, avem de-a face cu o exprimare simbolică 835 , care nu trebuie înţeleasă după 
literă. De altfel, chiar Părinţii care folosesc în chip obişnuit astfel de imagini concrete 836 atrag 
atenţia asupra acestui lucru, spunând: „Când auzi despre (unele realităţi spirituale) [...] trebuie 



Vezi Sf. Teofilact al Bulgariei, Talcuire la Evanghelia de la Luca, XVI; Sf. Nicodim Aghioritul, 
Eortodromion, Veneţia, 1836, p. 400. Cel din urmă face o apropiere între cuvintele „Hades" şi aeides, fără 
formă, nevăzut. 

831 P0 15,p. 153. 

Vezi Sf. Grigorie de Nyssa, Dialogul despre suflet şi înviere. 

" Vezi, de pildă. Sf. Ioan Gură de Aur, Către Teodor cel căzut, I, 10-12; Omilii la Matei, XLIII, 4; Tălcuiri la 
Epistola a doua către Corinteni. X, 4; Sf. Maxim Mărturisitorul, Epistole, I, 24. 

Vezi, de pildă, Sf. Eusebiu de Cezareea, Talcuire la Luca. 

35 Principiul simbolismului fiind tocmai acela de a reprezenta realităţi abstracte sau spirituale, greu de conceput, 
prin mijlocirea realităţilor materiale analoge. 

836 Vezi Sf. Ioan Gură de Aur, Către Teodor cel căzut, I. 10-12. 

să înţelegi de la început şi să cunoşti nu în chip simplu, ci în înţelesuri gândite ce înseamnă 
(ele)". 837 Sfântul Grigorie de Nyssa, de pildă, ne face atenţi la faptul că „bunătăţile făgăduite 
celor ce vor vieţui cum se cuvine nu sunt de natură să poată fi exprimate prin cuvinte. Căci 
cum s-ar putea descrie ceea ce ochiul n-a văzut, urechea n-a auzit şi la inima omului nu s-a 
suit (cf. 1 Cor. 2, 9)? Tot aşa, nici viaţa cea plină de chinuri a păcătoşilor nu se poate asemăna 
cu nici una din caznele ori suferinţele ce le rabdă omul pe pământ. De le-ai da orice nume şi 
de le-ai compara cu cele mai grele torturi din lume, deosebirea dintre ele este enormă. Când 
auzi că si acolo va fi un foc, să ştii că acela are o însuşire pe care n-o găseşti deloc la focul cel 
obişnuit; acela nu se stinge, pe când pentru focul acesta de aici oamenii au descoperit tot felul 
de mijloace de a-1 stinge; şi între ceea ce se poate stinge şi ceea ce nu poate fi în niciun chip 
stins este o mare deosebire. Cu alte cuvinte, acela e cu totul altceva decât focul de aici. Si, 
iarăşi, când vei auzi de viermele care nu moare, să nu ţi se ducă gândul, prin asemănarea 
numelor, la vietatea aceasta mică care trăieşte în pământ, căci adaosul „care nu moare" ne face 
să ne gândim la ceva de o cu totul altă natură decât cea pe care o cunoaştem noi din realitatea 
pământeasca 



1. împărăţia cerurilor 



împărăţia cerurilor, pe care o moştenesc drepţii pe vecie, este numită şi „împărăţia lui 
Dumnezeu", si „Rai" în înţeles înalt, si fericita „viată veşnică". 839 

După cum zic Părinţii 840 şi însuşi Apostolul Pavel, viaţa împărăţiei nu poate fi povestită, căci: 
„Cele ce ochiul n-a văzut şi urechea n-a auzit şi la inima omului nu s-au suit, pe acestea le-a 
gătit Dumnezeu celor care II iubesc pe El. " (1 Cor. 2,9). 

Sfinţilor li s-a dat arvuna şi pregustarea ei în vedenii şi răpiri duhovniceşti, dar 
adevărul ei rămâne mai presus de cuvânt. Sfântul Pavel, răpit „până la al treilea cer", „în rai, 
a auzit cuvinte de nespus, pe care nu se cuvine omului să le grăiască. " (2 Cor. 1 2 , 4) . „ O , Rai 
preafrumos, e cu putinţă a ne veseli de tine, dar cu neputinţă este a cugeta cum eşti!", exclamă 
Sfântul Nicodim Aghioritul. 841 

Din învăţătura Domnului Hristos si a Sfinţilor Apostoli si din cele cunoscute în duh de 
sfinţi putem afla însă câtuşi de puţin ce înseamnă această împărăţie. 

Ştim astfel că ea este mulţimea bunătăţilor gătite de Dumnezeu dintru început celor 
vrednici să le primească: „Atunci împăratul va zice celor de-a dreapta Sa:„Veniti, 
binecuvântaţii Părintelui Meu, de moşteniţi împărăţia cea pregătită vouă de la întemeierea 
lumii...!" (Mt. 25, 34). 

Binele din împărăţie e uneori înfăţişat de Părinţi prin negaţie, ca sfârşit al tuturor 
relelor de care are parte omul în această lume; alteori, simplu, ca dobândire a tuturor bu- 



7 Sf. Isaac Şirul, Cuvinte despre nevoinXă, 30; Sf. Marcu Eugenicul, Al doilea cuvânt despre focul curaXitor, 18, 
PO 15, p. 130. 

838 Sf. Grigorie de Nyssa, Marele cuvânt catehetic, XL, 7-8. 

839 Pentru că de viaţă veşnică vor avea parte şi cei din iad, însă de-o viaţă chinuită. 

De pildă, Sf. Ioan Gură de Aur, Omilii la Romani, V, 7; Sf. Teodoret al Cirului, Tratamentul bolilor elineşti, 
XI, 52. 

Exomologhitar (Sfătuire către duhovnic), Veneţia, 1855, p. 219. Vezi şi aceste cuvinte ale Sf. Maxim 
Mărturisitorul: „Viaţa dumnezeiască şi neînţeleasă, deşi dă bucuria de ea celor ce se împărtăşesc de ea prin har, 
dar nu dă şi înţelegerea. Căci rămâne pururea neînţeleasă chiar şi în împărtăşirea celor ce se bucură de ea; căci 
are după lire, ca una ce e nefăcută, necuprinderea." (Răspunsuri către Talasie, 61. Scolia 18) 

nătăţilor de care-am fost lipsiţi în lume din pricina răutăţilor. 842 In împărăţie, scrie Sfântul 
Ioan Gură de Aur, „am scăpat în sfârşit de dureri, de chinuri, de gemete; [...] nu mai e 
suferinţă, întristare ori plâns; [...] nu mai sunt împotriviri şi piedici; tulburarea şi neliniştea au 
pierit. [...] Acolo sus e viaţa cea adevărată, fără de moarte şi plină de bunătăţi neamestecate cu 
rău [...] Nu mai e nimic care să ne supere, nici griji, nici ispite, numai bucurie, iubire, veselie; 
toate sunt desăvârşite, toate nepieritoare". 843 

Toate acestea sunt palide imagini, căci binele împărăţiei este neasemănat şi mai presus 
de tot binele acestei lumi. „împărăţia cerurilor, spune Sfântul Grigorie de Nazianz, aceasta 
este: aflarea celei mai înalte curaţii si desăvârşiri". 844 

5 5 1 

împărăţia cerurilor înseamnă mai întâi de toate a fi împreună cu Dumnezeu; intrând în 
împărăţie, drepţii II vor întâlni pe Hristos Cel iubit de ei şi II vor vedea în lumina slavei Sale 
(cf. In. 17, 24), în toată mărirea (Rom. 8, 1 8 ). 843 Şi va fi văzut de ei atunci nu ca prin oglindă, 
în parte şi în ghicitură, ci „faţă către faţă" (1 Cor. 13, 12). 846 Atunci, spune în acelaşi loc 
Apostolul Pavel, „voi cunoaşte deplin, precum am fost cunoscut şi eu". 

Si se vor sălăşlui si vor petrece cu Dumnezeu ( cf. In. 14, 2-3; 2 Cor. 5, 8 ) si El va fi 
atunci „totul în toate" (1 Cor. 15, 28), şi ei desăvârşit vor fi întru El; şi-L vor avea în launtrul 
lor pe Duhul Cel Sfânt, 847 iar prin Duhul, în Hristos, vor fi uniţi cu Tatăl, deopotrivă fiind 
întru El şi avându-L pe El în launtrul lor. Vor fi cu El, uniţi cu El pe vecie (cf. 1 Tes. 4, 17), 
vieţuind pururea cu El „viaţă dumnezeiască şi netrecătoare". 848 Hristos, Domnul nostru, El 
însuşi ne-a descoperit că aceasta este plinirea vieţii creştineşti: unirea desăvârşită cu El, iar în 
El, cu Tatăl, unire care se săvârşeşte în slava sau lumina ce se vede prin Duhul: „după cum 
Tu, Părinte, în Mine şi Eu în Tine, aşa şi aceştia în Noi să fie una [...] Şi slava pe care Tu Mi- 
ai dat-o le-am dat-o lor, ca ei să fie una, precum Noi una suntem; Eu în ei şi Tu în Mine. . . " 
(In. 17, 21-23). Această unire deplină cu Dumnezeu în veacul ce va să fie o înfăţişează 
rugăciunea de la Liturghie în care se cere: „Dă-ne nouă, Doamne, să ne împărtăşim cu Tine 
mai adevărat în ziua cea neînserată a împărăţiei Tale!" 

Drepţii şi ei vor străluci de acea lumină pe care o văd şi-n care-L văd pe Dumnezeu 
Cel în Treime 849 (cf. Mt. 5, 8), unindu-se cu El. „Atunci cei drepţi vor străluci ca soarele în 
împărăţia Tatălui lor." (Mt. 13, 43). Impărtăşindu-se de lumina dumnezeiască 850 şi 
preamărindu-se împreună cu Hristos (Rom. 8, 17), vor fi părtaşi ai slavei lui Dumnezeu (1 Pt. 
5,1). 

Iar părtăşia de slava dumnezeiască dăruieşte adevărata şi deplina libertate, cea a fiilor 
lui Dumnezeu. (Rom. 8,21). 

842 Vezi, de pildă, Sf. Ioan Gură de Aur, Către Teodor cel căzut, 1,11; 

43 Omilie la psalmul 114, 3; Sf. Vasile cel Mare, Omilie la psalmul 104, 5. Omilie la psalmul 114, 3. 

44 Cuvântări, XX, 12. 

845 Vezi Sf. Grigorie Palama, Omilii, 8. 

Despre vederea lui Dumnezeu, potrivit Sfinţilor Părinţi ai Răsăritului, vezi V. Lossky, „Le probleme de la 
«vision face â face» et la tradition patristique â Byzance", în Studia Patristica, 2, Texte imd Untersuchungen, 64, 
Berlin, 1957, p. 512-537; Vision de Dieu, Neuchâtel, 1962. 

847 Vezi Sf. Simeon Noul Teolog, Cateheze, 6, 112-113: „împărăţia cerurilor e împărtăşirea Duhului Sfânt". 

Sf. Grigorie Palama, Către maica Xenia, 15. 

849 Vezi Sf. Grigorie de Nazianz, Cuvântări, XVL9; XX, 12; Sf. Maxim Mărturisitorul, Epistole, 24; Sf. Grigorie 
Palama. Omilii, 8. 

50 Vezi Sf. Grigorie Palama, Contra lui Gregoras, III, 27. 

Şi vor avea parte sfinţii de toate bunătăţile cele dumnezeieşti. Căci împărăţia lui 
Dumnezeu este „împărtăşirea prin har de bunătăţile pe care le are El prin fire". 851 Iar aceasta 
naşte în cei drepţi bucurie de nespus; şi spune Apostolul că aşa, cu bucurie şi veselie, vor intra 
acolo „unde Iisus a intrat pentru noi ca înainte -mergător" (Evr. 6, 20). Unirea cu Hristos în 
legătura iubirii aduce bucurie care întrece nemăsurat toată bucuria lumească, bucuria „depli- 
nă" de care vorbeşte Sfântul Evanghelist Ioan (16, 24), numită de Sfânta Tradiţie „fericirea 
dumnezeiască". 832 Sfântul Ioan Gură de Aur spune că mai mult decât frumuseţea Raiului şi 
decât vieţuirea lipsită de orice neajuns ori întristare lumească, adevărata pricină a fericirii 
sfinţilor este „bucuria de a vedea faţa lui Hristos şi de a se veseli pururea de El împreună cu 
îngerii, arhanghelii şi puterile cereşti". 853 Iar fericirea cerească e neştirbită, nesfârşită şi 
nestrămutată, căci, după cuvântul evanghelistului: „bucuria voastră nimeni nu o va lua de la 
voit' (In. 16, 22). 

Dimpreună cu corurile îngereşti şi ale tuturor sfinţilor, drepţii vor lăuda pururea pe 
Dumnezeu. 854 Căci văzând neacoperită şi-n toată măreţia puterea şi slava Lui, întreaga lor 
fiinţă se face izvor de laudă 855 , cinstire si închinare. 

Intr-un cuvânt, după cum spune Sfântul Ioan Damaschin, în chip apoteotic: „cei care 
au făcut fapte bune, împreună cu îngerii vor străluci ca soarele spre viaţa veşnică, împreună cu 
Domnul nostru Iisus Hristos. Şi II vor vedea pururea şi vor fi văzuţi de El şi vor culege 
bucuria nesfârşită care vine de la El, lăudându-L împreună cu Tatăl şi cu Sfântul Duh, în vecii 
nesfârşiţi ai vecilor". 856 

Vederea lui Dumnezeu în lumina slavei Sale negrăite nu doar că-i uneşte deplin pe cei 
drepţi cu Dumnezeu, ci-i şi preschimbă în chip minunat şi-i face asemenea Lui. 857 „Ce vom fi, 
nu s-a arătat până acum. Ci ştim că atunci când El Se va arăta, vom fi asemenea Lui, fiindcă 
II vom vedea cum este. "(1 In. 3,2). 

Atunci se va săvârşi deplin asemănarea cu Dumnezeu lucrată de cei drepţi 818 , care-i 
va face prin har ceea ce este Dumnezeu prin fire, ajungând astfel, în Dumnezeu şi prin El, la 
plinătatea vieţii dumnezeieşti, potrivit celor rânduite dintru început pentru om de Pronia 
dumnezeiască. 859 „Căci spre aceasta ne-a si făcut, ca «să ne facem părtaşi dumnezeieştii firi» 
(2 Pt. 1, 4) şi ai veşniciei Lui şi să ne arătăm asemenea Lui prin îndumnezeirea cea din har, 
pentru care este toată existenta si durata celor ce sunt si aducerea la fiinţă si naşterea celor ce 



, „ 860 

nu sunt . 



Sf. Maxim Mărturisitorul, Cele două sute de capete despre cunoştinţa lui Dumnezeu şi despre iconomia 
Fiului II, 90. 

52 Cf. Sf. Vasile cel Mare, Epistole, 8, 12; Sf. Grigorie de Nyssa, Dialogul despre sufletşi înviere. 
833 Sf. Ioan Gură de Aur, Către Teodor cel căzut, I, 1 1. 
854 Vezi Sf. Maxim Mărturisitorul, Epistole, I, PG 91, 388B. 

35 Vezi Fer. Augustin, Cetatea lui Dumnezeu, XXII, 30. 

856 Sf. Ioan Damaschin, Dogmatica, IV, 27. 

Vezi Sf. Dionisie Areopagitul, Despre numele divine. I. 4 

838 Vezi Sf. Grigorie de Nazianz, Cuvântări. XXI. 2 

59 Nu vom spune aici mai multe despre îndumnezeirea omului, dat fiind că am scris pe larg despre ea în studiul 
nostru La Divinisation de l'homme selon saint Maxime le Confesseur, Paris, 1997. Pe această temă, vezi şi: J. 
Gross, La Divinisation du chretiene selon Ies Peres grecs, Paris, 1938; B. Sartorius, La Doctrine de la 
divinisation de l'homme d'apres Ies Peres grecs en general el Gregoire Palamas en particulier, Geneva, 1965. 

860 Sf. Maxim Mărturisitorul, Epistole, 24. 

In împărăţie, drepţii vor gusta fericirea potrivit măsurii lor duhovniceşti. 861 Hristos 
însuşi o arată, spunând: „In casa Tatălui Meu multe locaşuri sunt." (In. 14, 2); iar Apostolul 
Pavel scrie: „Fiecare îşi va lua plata după osteneala sa." (1 Cor. 3, 8); sau, în altă parte: „Alta 
este strălucirea soarelui si alta strălucirea lunii si alta strălucirea stelelor. Căci stea de stea 
se deosebeşte în strălucire." (1 Cor. 15, 41). Tâlcuind acest ultim verset, Sfântul Ioan Gură de 
Aur spune: „Şi ce voieşte el să arate prin aceste vorbe? Din ce pricină de la vorba învierii 
trupurilor a ajuns la slava soarelui şi a stelelor? [...] Fiindcă el a adus vorba de înviere, apoi 
arată că mare va fi atunci deosebirea de slavă, deşi învierea este una si aceeaşi. L .1 Căci deşi 
stelele sunt toate în cer, totuşi nu au toate aceeaşi strălucire. Deci ce învăţăm noi de aici? Că 
deşi toţi drepţii vor fi întru împărăţia lui Dumnezeu, nu toţi însă se vor bucura de aceleaşi bu- 
nătăţi". 862 Tot asa zice si Sfanţul Grigorie de Nazianz: „Nu toţi se vor învrednici de acelaşi 
rang, nici de aceeaşi treaptă, ci unul de una, altul de alta, fiecare, socotesc, după curăţia sa". 86 
Sfântul Grigorie Sinaitul spune şi el ca felurită este „răsplătirea bunătăţilor" 864 ; „mărimea şi 
felul răsplăţii (drepţilor) vor fi pe potriva deprinderii şi lucrării virtuţilor". 865 Sfanţul Nicolae 
Cabasila, la rândul său, scrie că „în cer există locaşuri multe şi felurite, pentru ca să poată fi 
cinstită orice treaptă de virtute". 866 Iar Sfântul Isaac Şirul spune şi el: „Precum fiecare se 
bucură de soarele văzut după curăţia puterii văzătoare şi primitoare, şi precum un sfeşnic ce 
luminează într-o casă răspândeşte multe raze, fără ca lumina lui să scadă, aşa şi în veacul 
viitor" drepţii vor fi luminaţi „de unicul Soare înţelegător [...] fiecare pe măsura lui [...] şi 
fiecare se va veseli înlăuntrul său după harul dat lui, după măsura sa"; însă harul este unul şi 
acelaşi, căci toţi se bucură de una şi aceeaşi vedere (a lui Dumnezeu) „şi una le este 

■ ' • 11 867 ' 

bucuria . 

Starea duhovnicească a drepţilor în împărăţia cerurilor este şi se numeşte desăvârşită 
faţă de viaţa aceasta pământească, iar nu în sine. Ajunşi asemenea lui Dumnezeu, uniţi cu El 
şi îndumnezeiţi cu adevărat, ei încă au să sporească necontenit în asemănare, şi-n unire şi-n 
îndumnezeire. Căci Dumnezeu, nemărginit fiind, rămâne pururi neajuns şi necuprins în fiinţa 
Sa, iar omul nu-L va putea cunoaşte şi iubi deplin vreodată; şi, neputând sorbi întreg izvorul 
nesecat al harurilor Sale, neîncetat va înseta, dorind saturarea de ceea ce nu are capăt ori 
sfârşit. 

Despre această tindere neostenită a omului spre Dumnezeu vorbeşte mai cu seamă 
Sfântul Grigorie de Nyssa 868 , arătând cum „dragostea sufletului simţitor faţă de Cel prin fire 
bun [...] îl atrage pururea de la binele atins, la binele văzut mai sus, aprinzându-i, prin ceea ce 
a dobândit, dorinţa spre ceea ce e ascuns [...] marea dărnicie a lui Dumnezeu a binevoit să 
împlinească dorinţa lui, dar nu i-a făgăduit vreo încetare şi saturare a dorinţei. [...] Căci a 

Vezi Sf. Vasile cel Mare, Despre Sfântul Duh, XVI; Sf. Grigorie de Nyssa, Dialogul despre suflet şi înviere; 
Sf. Maxim Mărturisitorul, Răspunsuri către Talasie, 59. 

Sf. Ioan Gură de Aur, Tâlcuiri la Epistola întâi către Corinteni, XLI. 

863 Sf. Grigorie de Nazianz, Cuvântări, XLI, 1 1. 

Sf. Grigorie Sinaitul. Cuvinte felurite despre porunci, dogme..., 33. 

5 Ibidem, 36. Vezi şi Sf. Maxim Mărturisitorul, Răspunsuri către Talasie, 1 1. 

Sf. Nicolae Cabasila, Talcuirea dumnezeieştii Liturghii. XLV. 

Sf. Isaac Şirul, Cuvinte despre nevointă, LVI. 

° 8 Vezi J. Danielou. „Mystique et Tenebre chez Gregoire de Nysse", art. „Contemplation", în Dictionnaire de 
spiritualite. 2, 1953, col. 1882-1885; Platonisme et theologie mystiqite. Essai sur la doctrine spirituelle de 
Gregoire de Nysse, Paris, 1954, p. 291-307. 

vedea pe Dumnezeu cu adevărat stă în aceea că acela care priveşte spre El nu ajunge niciodată 
la sfârşitul dorinţei de a-L vedea"; „dorinţa către Bine, atrasă de urcuşul spre ea, se întinde 
pururea împreună cu drumul ce duce spre ea. Şi în aceasta stă a vedea cu adevărat pe 
Dumnezeu: în a nu afla niciodată o saturare a dorinţei de a-L afla. Totdeauna văzătorul, prin 
cele ce le poate vedea, arde de dorinţa de a vedea şi mai mult. Astfel niciun hotar nu ar putea 
să oprească înaintarea în urcuşul spre Dumnezeu, prin faptul ca, pe de o parte, nu se află o 
margine a Binelui, şi pe de alta, prin nicio saturare nu se taie sporirea dorinţei spre Bine". 869 



Despre aceasta vorbesc încă şi alţi Părinţi. Astfel, Sfântul Ioan Scărarul spune şi el ca: 
„dacă dragostea nu ajunge niciodată la sfârşit (cf. 1 Cor. 13, 8) [...], atunci marginea acesteia 
este cu adevărat fără margini. înaintând în ea, niciodată nu ajungem la sfârşit nici în veacul 
acesta, nici în cel viitor, adăugând lumină la lumină". 870 Vorbind îndelung despre osteneala 
sfinţilor răsplătită cu vederea slavei dumnezeieşti, Simeon Noul Teolog spune că: „alergarea 
le este neîncetată [...] începutul alergării e sfârşit, iar sfârşitul e început. Desăvârşirea e fără 
sfârşit". 871 Iar în altă parte iarăşi arată că „nu va fi sfârşit al înaintării în veci, fiindcă oprirea 
adăugirii sfârşitului nesfârşit ar însemna cuprinderea Celui cu totul necuprins şi Cel de Care e 
cu neputinţă pentru toţi să se sature S-ar face un lucru de care te saturi; ci plinătatea Lui şi 
slava luminii va fi adânc al înaintării şi început fără de sfârşit. Şi aşa cum, având pe Hristos 
Care a luat chip înlăuntrul lor, stau înaintea Celui Ce le străluceşte lumina neapropiată, tot aşa 
sfârşitul se face în ei început al slavei şi în sfârşit îşi au începutul, iar în început sfârşitul". 872 
In împărăţia cerurilor, spune Sfântul Fotie „bucuria nu încetează, necunoscând vreodată sa- 
turare. Şi prisosul bucuriei se face pricină de tot mai multă şi mai mare dragoste de 
Dumnezeu. Iar covârşirea cunoaşterii dumnezeieşti sporeşte dorinţa noastră sfântă de 
cunoaştere, care nici nu sfârşeşte, nici nu slăbeşte vreodată". 873 La rândul său, Sfântul Maxim 
Mărturisitorul vorbeşte de: „odihnirea pururea mobilă a celor plini de dorinţa în jurul Celui 
dorit" 874 , care este în fapt „bucuria veşnică şi neîncetată de Cel dorit". 875 Cele spuse de aceşti 
doi Sfinţi Părinţi din urmă arată că lipsa saturării nu ştirbeşte nicicum bucuria. Nesaţul din 
împărăţie nu ştie de nemulţumirile, neliniştea şi suferinţa iscate în suflet de neîmplinirea 
dorinţelor pământeşti. Ci bucuria drepţilor merge din desăvârşire în desăvârşire, şi ei se 
minunează văzând că fericirea desăvârşit gustată izvorăşte iar si iar o nouă si tot mai mare 
fericire. 

Aşadar, vieţuirea în împărăţia cerurilor nu înseamnă odihna de orice lucrare; încetează 
lucrările cele din puterile fireşti ale omului, covârşite desăvârşit de energiile dumnezeieşti 
necreate, revărsate în cei ce s-au făcut vase alese prin curăţia lor; iar pe aceştia nu-i mai 
însufleţesc de-acum simplele lor puteri, prea plăpânde pentru petrecerea cerească, ci 
dumnezeiescul har, care le cucereşte voia. 876 Viata omului în veşnicie nu e biata viată 

8f " Viata lui Moise. II. 238-239. 
870 Scara, XXVI, partea a Ii-a, 38. 
71 Imne, 23. 
872 Imne, 1. 

Scrisoare de mângâiere către patriciul Talasie. 

Răspunsuri către Talasie, 59. 

Ibidem. Vezi comentariul nostru la aceste expresii, ca şi la altele de acelaşi gen. In Divinisation de l'homme 
selon saint Maxime le Confesseur, p. 665-673. 

76 Această temă a fost în mod deosebit dezvoltată de Sf. Maxim Mărturisitorul. A se vedea studiul nostru, La 
Divinisation de l'homme selon saint Maxime le Confesseur, p. 527-640; 665-674. 

omenească mutată în cer, ci viaţă dumnezeiesc-omenească, în care puterile lui sunt mişcate de 
energia dumnezeiască; atunci el va putea să spună după adevăr: „Nu eu mai trăiesc, ci Hristos 
trăieşte în mine!" (Gal. 2, 20). Animat de suflul dumnezeiesc, omul săvârşeşte fără osteneală 
lucrarea sa, ca revărsare a preaplinului de iubire. 

Şi care va fi lucrarea acelor preafericiţi, dacă nu vederea/cunoaşterea şi slăvirea lui 
Dumnezeu, iubirea Lui, a îngerilor şi a celorlalţi oameni? Sfântul Grigorie de Nyssa spune că, 
vestind Apostolul „încetarea şi întreruperea tuturor faptelor noastre de acum, chiar şi a celor 
mai bune, numai iubirii nu i-a aflat sfârşit (cf. 1 Cor. 13, 8); când nădejdea s-a împlinit, 
rămâne numai lucrarea iubirii, care nu poate fi înlocuită chiar dacă toate celelalte încetează. 
De aceea şi este iubirea cea dintâi dintre virtuţi şi dintre poruncile Legii. Sufletul, o dată ajuns 
la această stare, nu mai are nevoie de celelalte simţiri, căci a atins plinătatea existenţei [...]. 
Căci viata cerească este iubirea, deoarece Binele este vrednic de iubirea celor ce-L cunosc 
[...], iar cunoaşterea dă naşterii iubirii, fiindcă ceea ce se cunoaşte este prin excelenţă bun. Iar 
de adevăratul Bine nu te saturi niciodată. Şi pentru că nu e saturare care să facă să înceteze 
dorirea ce ne mână să iubim Binele, urmează că în viata dumnezeiască nu conteneşte lucrarea 
iubirii". 877 



2. Iadul 



Iadul (ori gheena) este înfăţişat de Sfânta Scriptură şi de Părinţi drept loc de osândă 878 , 
sau starea celor păcătoşi 879 , care îndură pe vecie chin şi suferinţă, fără putinţă de scăpare. 

Cea dintâi pricină de suferinţă este, potrivit Părinţilor, focul cel nestins şi veşnic 880 , 
după cuvântul Domnului care zice: „Duceti-vă de la Mine, blestemaţilor, în focul cel veşnic, 
care este gătit diavolului şi îngerilor lui...!" (Mt. 25, 41). Pe lângă ,Jbcul care nu se stinge" 
(Mc. 9, 47-48; cf. îs. 66, 24), Hristos vorbeşte în acelaşi loc şi de „viermele care nu moare" şi 
de locuirea pe vecie cu diavolul şi îngerii lui (vezi Mt. 25, 41 ) 881 , în vreme ce drepţii au parte 
de tovărăşia lui Dumnezeu, a îngerilor si a mulţimii de sfinţi. 

Grozăvia suferinţei acolo se arată în „plângerea şi scrâşnirea dinţilor", de care 
vorbeşte Hristos (Mt. 13, '42; 25, 30). 

Iadul este încă si loc al tenebrelor, întunecat si neguros, „ţinutul întunericului si al 
umbrelor morţii, tară de întuneric şi neorânduială, unde lumina e tot una cu bezna", după 
cum spune Iov (10, 21, 22). însuşi Hristos îl numeşte „întunericul cel mai din afară" (Mt. 25, 
30). 



Dialogul despre suflet şi înviere. 



878 



Vezi, între alţii, Sf. Teofil al Antiohiei, Către Autolic, I, 14; Patericul, seria anonimilor, N 490 (Antonie); Sf. 
Maxim Mărturisitorul, Capete despre dragoste , II, 34. 

879 Vezi Sf. Nichita Stithatul, Cele trei sute de capete ..., III, 79. 

Vezi, între alţii, Martiriul Sfântului Policarp, XI; Sf. Ignatie al Antiohiei, Epistola către Efeseni, XVI. 2; Sf. 
Iustin Martirul şi Filosoful, Apologia întâi, 8, 17. 18; Apologia a doua, 1, 8; Dialogul cu iudeul Tryfon, 45, 81, 
120, 131, 133, 140, 141; Sf. Irineude Lugdunum, Contra ereziilor, IV, XL; V, XXVI, 2; Sf. Vasile cel Mare, 
Regulile mici, 267; Sf. Chirii al Ierusalimului, Cateheze către cei care au să se lumineze, XV, 26; XVIII, 19; Sf. 
Chirii al Alexandriei, Omilie la psalmul 10, 6; Sf. Ioan Scărarul, Scara, VII. 12, 24; Sf. Maxim Mărturisitorul. 
Epistole, 4; Questiones et dubia, 99; Sf. Grigorie Palama, Omilii, 22; Sf. Nicodim Aghioritul, Noua scară, 
Constantinopol, 1844, p. 188-191. 

881 Vezi şi Sf. Vasile cel Mare, Omilie la psalmul 33, 8; Sf. Maxim Mărturisitorul, Epistole, 1, PG 91, 389; Sf. 
Grigorie Palama, Omilii, 4. 

156 



Zugrăvind iadul, Părinţii nu fac decât să reia cuvintele Scripturii 882 , îngroşând uneori, 
înmulţind amănuntele şi materializând suferinţele, pentru ca omul să se înfioare şi să se teamă 
văzând la ce cazne vor fi daţi păcătoşii. 883 

Să nu uităm însă că avem de-a face aici cu o exprimare simbolică. Astfel, mulţi Părinţi 
spun apăsat că focul iadului nu este acest foc cunoscut de noi, ci unul „cum numai Dumnezeu 
îl ştie". 884 El este pururi arzător şi nestins, dar nu pârjoleşte şi nu mistuie ca focul de pe 
pământ, pentru că, după înviere, trupurile păcătoşilor sunt şi ele, ca şi ale drepţilor, 
nestricăcioase. 885 El nu iscă suferinţă trupească ori sufletească, pentru că, după înviere, toţi 
oamenii ajung nepătimitori şi cu trupul, şi cu sufletul. Aşadar, chinurile iadului, pe care le 
îndură atât sufletul, cât şi trupul - căci omul întreg va suferi atunci - sunt de natură spirituală. 

Părinţii spun că o mare suferinţă va fi lipsirea de viaţa cea slobodă. 886 Vorbesc apoi de 
„ruşinea si necurmata părere de rău si mustrarea conştiinţei". 887 Aceeaşi ruşine vor îndura 

atunci păcătoşi în priveliştea drepţilor şi a sfintelor puteri cereşti, ca şi Adam când, păcătuind, 
s-a aflat gol înaintea lui Dumnezeu (cf. Fac. 3, 10), adică lipsit de darurile dumnezeieşti şi de 
slava lui Dumnezeu de care se împărtăşea în Rai. Veşnica părere de rău, închipuită în parte de 
„viermele cel neadormit", se naşte din vederea păcatelor şi a relei lor vieţuiri pe pământ, a 
cărei amintire de-acum nu se mai stinge şi care nu mai poate fi nicicum îndreptată. „Să ne 
gândim la amara durere din iad, ce se va sălăşlui în suflet prin conştiinţă, de amintirea celor 
rău făcute de el prin trup!", scrie Sfântul Maxim Mărturisitorul. 888 „Cine - se întreabă el - va 
suporta ruşinea fără margini a conştiinţei, care se va ivi la arătarea celor ascunse ale lui? Cine 
va putea măsura plânsul netăcut, şi acele lacrimi amare şi fără folos, şi scrâşnirea dinţilor, şi 
durerile celor copleşiţi de chinul părerii de rău statornicită în inima lor şi sfâşiind cu dreptate 
adâncul sufletului? Cine e în stare să descrie strâmtorarea pricinuită lor de neputinţa de a nă- 
dăjdui vreodată schimbarea acestei stări şi vreun sfârşit al chinului ce-i apasă sau revenirea 
într-un sfârşit la o mai bună vieţuire?" 889 

5 5 

Toţi Părinţii spun însă, într-un glas, că în iad chinul cel mare vine din alungarea şi 
îndepărtarea de la faţa lui Dumnezeu (cf. 2 Tes. 1,9), lipsirea de prezenţa Lui şi de bunătăţile 
ce izvorăsc din ea si tăierea comuniunii cu El. înfăţişând suferinţele iadului prin asemănare cu 

5 5 5 5^ 

cele ce pot fi îndurate aici pe pământ, Sfântul Ioan Gură de Aur încheie spunând: „Dar sunt 
chinuri mai mari decât acestea. Pierderea bunurilor cereşti îi va aduce celui ce-o îndură o 

5 

asemenea durere, o atât de cumplită strâmtorare a sufletului şi o aşa de mare întristare, încât 
de n-am avea parte de niciun alt chin, acesta doar ar fi de-ajuns ca să ne sfâşie sufletele cu 
înţepătura si amăreala lui si să ne muncească mai rău decât toate chinurile iadului." 890 Si 

5^55 5 

adaugă: „E o caznă mai grea decât toate chinurile gheenei, să fii lipsit de slava cerească! Cel 

Vezi, de pildă, Awa Isaia, Douăzeci si nouă de cuvinte, XXVII, 5. XXIX, 8. Sf. Grigorie Smaitul, Capete 
foarte folositoare..., 33-34; Sf. Nichita Stimatul, Cele trei sute de capete..., III, 79; Sf. Grigorie Palama, Către 
maica Xenia. 1 1 . 

s3 Vezi, între alţii, Sf. Vasile cel Mare, Omilie la psalmul 33, PG 29, 372; Sf. Ioan Gură de Aur, Către Teodor 
cel căzut, 1, 10; Sf. Ioan Scărarul, Scara, VII, 12; Sf. Maxim Mărturisitorul, Epistole, 1; 24. 

884 Sf. Ioan Damaschin, Dogmatica, IV, 27. 

85 Sf. Ioan Gură de Aur, Omilie despre învierea morţilor, 8. Vezi şi Sf. Ioan Damaschin, Dogmatica, IV, 27. 

Sf. Maxim Mărturisitorul, Răspunsuri către Talasie, 6 1 . 

887 Sf. Maxim Mărturisitorul, Epistole, 24, PG 91, 612C; cf. 1, PG 91.381D. 

888 Epistole, 24, PG9L612B. 
""Epistole, 1, PG 91, 381D-384A. 

° Sf. Ioan Gură de Aur, Către Teodor cel căzut, I, 10. 

dezmoştenit de ea, nu are a se mai tângui de suferinţele iadului, ci numai pentru ea să verse 
lacrimi". 891 La rândul său, Sfanţul Maxim Mărturisitorul spune şi el că sufletul împătimit „va 
fi aruncat în viitor, după cuviinţă, din slava dumnezeiască, luând ca osândă înfricoşată pentru 
veacuri nesfârşita înstrăinare de Dumnezeu". 89 " Iar Sfântul Vasile cel Mare arată că 
„aruncarea în iad înseamnă lepădarea de la faţa lui Dumnezeu" 893 , şi încă: „înstrăinarea şi ura 
de Dumnezeu îmi pare mai grea decât pedepsele cele din gheena!" 894 De aceea, un mare du- 
hovnic al zilelor noastre, Părintele Iustin Popovici spune, ca şi Dostoievski: „Nimic nu e mai 
groaznic de închipuit, decât o veşnicie fără Hristos! Mai bine iadul cu Hristos -iertat să-mi fie 
cuvântul acesta nebunesc -, decât un rai lipsit de El!" 895 

Păcătoşii au parte de veşnicie în iad, dar nu si de viată, de Viata cea adevărată, de viata 
în Dumnezeu; ei îndură astfel pe veci o „a doua moarte" 896 (Apoc. 20, 14; 21, 8), cea 
duhovnicească. Căci „aceasta este propriu-zis moartea, lipsirea sufletului de harul 
dumnezeiesc". 897 

Lipsirea de viaţă înseamnă şi lipsirea de energiile dumnezeieşti, adică de „slava lui 
Dumnezeu", cum spun Părinţii. Aceste energii sunt puterile Sale lucrătoare, ce se arata şi se 
împărtăşesc ca har al Său celor vrednici şi pe care păcătoşii nu pot să le primească. 

Sfântul Nicodim Aghioritul arată în chip cutremurător mărimea şi profunzimea acestei 
pierderi: „Ah, oare puţină pagubă este şi puţină durere să pierzi, biet păcătos, pe Dumnezeu, 
Care este în întregime dulceaţă, veselie, dorire şi în întregime îndestulare fără margini; Care 
este în întregime lumină şi început al luminii; înţelepciune şi început al înţelepciunii? Puţină 
durere este să pierzi pe Dumnezeu a Cărui frumuseţe întrece orice frumuseţe, înţelepciunea Sa 
întrece orice înţelepciune, iar dulceaţa Lui întrece orice dulceaţă? De la Care, dacă o singură 
rază a slavei Sale ar străluci în iad, îndată iadul s-ar preschimba în rai? [...] Intr-un cuvânt, 
puţină durere este să pierzi, nenorocitule, pe Dumnezeul tău, Care este bunul cel mai înalt, 
începutul, mijlocul şi sfârşitul fiinţării tale? [...] Cum să nu suspini tu, sărmane, din adâncul 
inimii, fiindcă ai pierdut atâtea binecuvântări şi daruri de la cerescul tău Părinte şi-n schimb ai 
moştenit sumedenie de răutăţi şi chinuri; pe scurt, cum să nu te jeleşti, păcătosule, că pierzând 
pe Dumnezeul tău, o dată cu El ai pierdut toate, toate laolaltă? O, pierdere nemărginită! O, 
pierdere nemăsurată! Sunt încredinţat, frate, că dacă ai vedea această mare pierdere pe care ai 
suferit-o prin păcatele tale, ai striga ca împăratul acela care, la vremea morţii sale, spunea că a 
pierdut tot, fiindcă, pierzându-L pe Dumnezeu, şi-a pierdut şi trupul, şi sufletul, şi pământul, 
şi cerul, şi pe cele trecătoare, şi pe cele veşnice şi pe toate, toate!" 898 

Mulţimea acestor energii se înmănunchează si se arată ca Lumină dumnezeiască, de 
care cei osândiţi la iad n-au parte. De aceea si este si se numeşte iadul loc de întuneric si 
tărâm al umbrelor. 

Dar nu e cu putinţă să se zăgăzuiască energiile dumnezeieşti ce izvorăsc din Tatăl, prin 
Fiul, în Duhul Sfânt, şi să nu se reverse în tot locul, încât putem spune fără teamă că până şi în 

Sf. Ioan Gură de Aur, Către Teodor cel căzut, I, 12; cf. Cuvânt despre judecata viitoare, PG 63, 751 ; Omilii 
la 2 Corinteni, X, 3. 

"■^Ambigua, 83 b, PG 91, 1252B. 

893 Omilii la Isaia, 5, PG 30, 392. 

8,4 Regulile mari, 2. 

895 Omul şi Dumnezeu-Omul, Lausanne, 1989, p. 41. 

Cf. Sf. Irineu de Lugdunum, Contra ereziilor, V, XXXV, 2; Sf. Grigorie Palama, Către maica Xenia, 1 1 . 

97 Sf. Grigorie Palama, Către maica Xenia, 11-12. 

898 Exomologhitar, Veneţia, 1855, p. 187-188. 

iad Dumnezeu este unit cu toţi, fiind „totul în toate!" 899 Lumina dumnezeiască străluceşte 
pretutindenea şi luminează tot; răzbate până la iad şi la cei închişi acolo. Iubirea lui 
Dumnezeu, ca energie dumnezeiască, îi învăluie pe toţi deopotrivă, şi pe cei din iad, şi pe fiii 
împărăţiei. Nu e neputincioasă slava lui Dumnezeu, ca să se împiedice de porţile iadului; 
neputincioşi sunt cei din iad s-o primească, că şi-au ferecat fiinţa la raza harului prin voia lor 
statornic rea. Sfântul Maxim Mărturisitorul, la care aflăm o viziune de mare profunzime 
asupra acestor lucruri, spune că, la sfârşitul veacurilor, Dumnezeu Se va uni cu toţi, 
deopotrivă; şi unirea cu El, celor vrednici, iubitori şi râvnitori ai harului Său, le este spre 
desfătare şi fericire; dimpotrivă, pentru cei nevrednici, care au respins harul, înseamnă durere 
şi suferinţă, căci ei sunt, aşa-zicând, siliţi s-o „îndure": „Mai presus de fire numim plăcerea 
dumnezeiască şi înţeleasa, pe care Dumnezeu o procură firii, unindu-Se după har cu cei 
vrednici. Iar contrară firii este durerea negrăită, ce se naşte din lipsa acelei plăceri pe care 
Dumnezeu o procură firii, unindu-Se în lipsa harului cu cei nevrednici. Căci Dumnezeu, 
unindu-Se cu toţi, după calitatea dispoziţiei aflătoare în fiecare, da fiecăruia, precum însuşi 
ştie, simţirea potrivă, după cum s-a pregătit fiecare prin sine însuşi spre primirea Celui Ce Se 
va uni cu toţi la sfârşitul veacurilor". 900 

Cei osândiţi la iad II văd si ei pe Dumnezeu, văd iubirea si mulţimea bunătăţilor 

hărăzite oamenilor, pe care drepţii le primesc cu mulţumire şi cântări de laudă, răspunzând 
iubirii cu iubire, în vreme ce ei suferă că s-au lipsit de toate acestea pe vecie, din vina lor. Şi 
chinul lor sporeşte văzându-le şi înţelegând ce-au irosit şi cât de mult s-au păgubit. Astfel, 
după Grigorie de Nyssa şi Maxim Mărturisitorul, chinul celor din iad este lipsirea de Binele 
pe care, în sfârşit, ajung să-L cunoască. 901 Binele pierdut - spune Sfântul Grigorie - se face 
pentru ei atunci „văpaie care le pârjoleşte sufletul". 902 Sau, cum zice Sfanţul Grigorie 
Teologul, „atunci vor vedea ca foc pe Acela pe Care [...] nu L-au cunoscut şi nu L-au crezut 
ca lumină. Dar focul acela este întunecat; mai bine zis, e unul si acelaşi lucru cu întunericul 
prezis ca pedeapsă". 903 

Mai limpede încă o spune Sfântul Isaac Şirul, arătând că pentru cei din iad iubirea 
însăşi se face izvor de suferinţă - căci văd iubirea mare ce-o are Dumnezeu pentru ei, dar nu 
se pot bucura de ea şi nu se pot întoarce spre El cu iubire, din pricina păcătoşeniei lor. Şi nu e 
chin mai mare ca acesta: 

„Eu zic că cei chinuiţi în gheenă vor fi biciuiţi de biciul iubirii. Si ce chin mai mare si 
mai cumplit este decât chinul dragostei! Cei ce simt că au greşit faţă de dragoste, suferă acolo 
un chin mai mare decât orice chin, fie el cât de înfricoşător. Căci tristeţea, întipărită în inimă 
de păcatul faţă de dragoste, e mai ascuţită decât orice chin. E nebunie să socotească cineva că 
păcătoşii se lipsesc în gheenă de dragostea lui Dumnezeu! Dragostea este odrasla cunoştinţei 
adevărului, care, după mărturia de obşte, s-a dat tuturor. Dar dragostea lucrează prin puterea 
ei în două feluri: pe păcătoşi îi chinuie, cum se întâmplă şi aici pe pământ, că prieten face pe 
prieten să sufere; iar pe cei care au păzit cele cuvenite, îi veseleşte. Aceasta este, după 
judecata mea, părerea de rău sau chinul din gheenă." 904 

Cum citim în Cartea Psalmilor: „Unde mă voi duce de la Duhul Tău şi de la fata Ta unde voi fugi? De mă voi 
sui la cer, Tu acolo eşti. De mă voi pogon în iad, de fată eşti [...] întunericul nu este întuneric la Tine şi noaptea 
ca ziua va lumina!" (Ps. 137,7-8, 12). 

00 Răspunsuri către Talasie, 59. Vezi şi Ambigua, 157, unde Sf. Maxim spune că cei osândiţi nu se pot împărtăşi 
de „Buna-existenţă", pentru că i s-au împotrivit. 

Sf. Grigorie de Nyssa, Dialogul despre suflet şi înviere; Sf. Maxim Mărturisitorul, Questiones et dubla. 19, 
99. 

902 Dialogul despre suflet şi înviere. 

,03 Viaţa şi învăţătura Sf. Grigorie Palama. 

Cuvinte despre nevoinţă, 84. 

Intr-una din epistolele sale, Sfântul Maxim Mărturisitorul vorbeşte cu durere despre 
împotrivirea la har de-a lungul vieţii, pentru care şi zac în iad păcătoşii, şi în care - după cum 
arată timpul prezent folosit de Sfântul Părinte - încă şi acolo stăruie, deşi îi văd acum întreaga 
strălucire: „Dreaptă e judecata Ta, Dumnezeule! Ne chemi şi nu Te ascultăm! Ne vorbeşti şi 
noi nu luăm aminte! Lipsim de putere sfaturile Tale, fiindcă nu primim cuvintele Tale. De 
aceea, pe drept au venit asupra noastră pieirea şi nimicirea, frica şi necazul [...] Căci cei ce 
urâm înţelepciunea şi lepădăm frica de Tine, nici nu voim să ţinem seama de sfaturile Tale, 
secerăm roadele cuvenite din cele ce am semănat, si cu nebunia noastră ne hrănim". 90 ' 

Despărţirea pe vecie de Dumnezeu este aşadar cuvenita urmare a alegerii libere pe 
care omul n-o face doar o dată, ci necurmat şi statornic. Sfântul Irineu de Lugdunum spune că 
omul e de vină pentru chinul ce-1 îndură; nu Dumnezeu pedepseşte, ci el însuşi se osândeşte, 
respingând darul lui Dumnezeu şi lipsindu-se de unirea şi părtăşia cu El: „Celor ce stăruie în 
dragostea Lui, Dumnezeu le dă comuniunea cu El. Or, comuniunea cu Dumnezeu este viaţa, 
lumina şi desfătarea de bunătăţile ce vin de la El. Dimpotrivă, cei care aleg de bunăvoie sa se 
despartă de El, primesc ca pedeapsă despărţirea pe care ei înşişi au ales-o. Iar despărţirea de 
Dumnezeu este moartea; despărţirea de lumină, întunericul; despărţirea de Dumnezeu 
înseamnă pierderea tuturor bunătăţilor ce vin de la El. Aşadar, cei care, prin apostazia lor, au 
pierdut toate acestea, lipsindu-se de tot binele, se aruncă în cazne; nu le-o ia Dumnezeu înain- 
te cu pedeapsa, ci pedeapsa le vine din lipsirea de tot binele. Şi pentru că binele de la 
Dumnezeu e veşnic şi necurmat, lipsirea de el nu poate fi altfel decât veşnică". 906 La Sfântul 
Maxim, îi auzim pe cei sălăşluiţi în iad mărturisind: „Primim cele ale faptelor noastre. Mai 
bine zis, îndurăm cele corespunzătoare simţirii voite de noi!" 907 

In esenţă, cugetarea despre iad a Sfinţilor Maxim, Grigorie de Nyssa, Isaac Şirul şi 
Irineu este una şi aceeaşi. Totuşi, Vladimir Lossky, în Teologia mistică a Bisericii de Răsărit, 
îl socoteşte pe Sfântul Maxim Mărturisitorul reprezentativ pentru gândirea ortodoxă atunci 
când, citându-1 pe acesta, spune că „făpturile vor învia întru nestricăciune, pentru a fi unite cu 
Dumnezeu devenit «totul în toate». Dar unii vor fi uniţi prin har, alţii, în afară de har, după 
Sfântul Maxim. 908 Unii vor fi îndumnezeiţi prin energiile dumnezeieşti pe care le-au dobândit 
înlăuntrul fiinţei lor; alţii vor rămâne în afară, şi pentru ei focul îndumnezeitor al Duhului 
Sfânt va fi o flacără din afară, insuportabilă pentru cei a căror voinţă se împotriveşte lui 
Dumnezeu. 

Aşadar, potrivit Părinţilor, deosebirea dintre împărăţia cerurilor şi iad „se cugetă 
omeneşte; la Dumnezeu nu există rai şi iad. Ele sunt, e drept, două feluri de vieţuire, dar nu 
Dumnezeu a făcut să fie aşa. In tradiţia patristică e limpede că nu e îndoită cale, ci Dumnezeu 
însuşi este rai pentru sfinţi şi iad pentru cei păcătoşi". 910 

Aceeaşi putere dumnezeiască, după cum e simţită şi primită, face să răsară împărăţia 
ori aprinde focul iadului. Căci lumina cea dumnezeiască, asemenea luminii soarelui, se simte 
ca strălucire ori arsură. Drepţii primesc luminarea şi veselia din minunăţiile ce li se arată; 
păcătoşii, ca nişte orbi care nu pot să vadă, vor îndura arsura; vederea şi iubirea lui Dumnezeu 

""Epistole, 1,PG91,384BC. 

Sf. Irineu de Lugdunum, Contra ereziilor, V, 27, 2; cf. 28, 1. 
""Epistole, 1, PG91,385D. 

908 Răspunsuri către Talasie, 59, 609BC. 

909 Theologie mystique de VEgllise d'Orient, p. 175-176. 

910 Mitropolitul Hierotheos Vlachos, Life after Death, p. 254. 

n-o vor simţi ca lumină ce luminează si veseleşte, ci ca foc arzător si mistuitor. Sfântul Va- 

5 5 5' 5 

sile cel Mare spune că focul din iad „e un foc care nu dă lumină; arde în întuneric, fără de 
strălucire". 911 

Acelaşi Părinte, arătând cum cei trei tineri aruncaţi în cuptorul de foc se răcoreau în 
văpaia ce mistuia totul înjur (cf. Dan. 3, 21-27), spune: „glasul Domnului a tăiat în două para 
focului". Căci, tâlcuieşte Sfântul Părinte, în foc sunt două puteri: una care arde şi alta care 
luminează, iar „puterea usturătoare şi pedepsitoare a focului rămâne celor vrednici de ardere, 
iar puterea luminoasă, prin strălucirea ei, este sortită celor fericiţi. Glasul Domnului, deci, taie 
para focului şi o împarte aşa, ca focul pedepsei să fie neluminos, iar lumina odihnei să rămână 
nearzătoare" 912 . Scurt vorbind, cum arată Sfântul Grigorie de Nazianz, păcătosul „e osândit la 
întuneric, unde-L va vedea ca foc pe Cel pe Care nu L-a cunoscut ca lumină". 913 Iar într-o 
rugăciune, exclamă: „O, Prea Sfântă Treime, va fi o zi când toţi Te vor cunoaşte, unii ca 
lumină, alţii ca osândă!" 914 In altă parte scrie că însuşi Cuvântul Se face „înfricoşat celor 
nevrednici şi văzut de cei care s-au gătit" prin curăţie să-L primească 915 , îndemnând: 
„Primeşte ca dreaptă răsplata dată de dreapta cumpănă a lui Dumnezeu: lumină celor ce şi-au 
luminat cugetul, adică însuşi Dumnezeu Ce Se vede şi Se cunoaşte după măsura curăţiei, şi- 
aceasta este împărăţia cerească; şi dimpotrivă, întuneric celor cu mintea întunecată, adică 
depărtarea de la faţa lui Dumnezeu pe măsura orbirii lor de aici, de pe pământ". 916 

Sfântul Ioan Scărarul spune şi el la fel: pe păcătoşi, „cum zice unul din cei ce s-au 
împărtăşit de numele de teolog, venind focul cel sfânt şi mai presus de ceruri, îi arde pentru 
nedeplinătatea curăţiei; pe ceilalţi (pe drepţi) îi luminează pe măsura desăvârşirii la care au 
ajuns. Căci Acelaşi se numeşte foc mistuitor si lumină luminătoare". 917 

J 5 5 5 

După cum se vede din textele citate, chinurile iadului şi fericirea din împărăţie sunt 
mai mari ori mai mici, potrivit stării şi aplecării fiecăruia. „Chinurile sunt felurite, precum şi 
răsplătirile cu bunătăţi"; „mărimea şi felul răsplăţii, de care vor avea parte, va fi după 
deprinderea şi lucrarea patimilor sau a virtuţilor" spune Sfântul Grigorie Sinaitul. 918 „Toţi 
păcătoşii merg în gheena, dar nu toţi vor îndura acelaşi chin!", spune Sfântul Ioan Gură de 
Aur. 919 Iar Sfântul Grigorie de Nyssa zice că, „pe cât de multă răutate e în fiecare, pe atât este 
de mare şi durerea". 920 La rândul său, iarăşi, Grigorie Sinaitul scrie: „mărimea şi felul răsplăţii 
de care se vor bucura va fi după deprinderea şi lucrarea patimilor sau a virtuţii". 921 

Dar pentru că spusele acestea pot naşte întrebarea: „Dacă unul se va bate mult, iar altul 
puţin (Le. 12, 47), cum spun unii că nu are sfârşit munca celor pedepsiţi?", Sfântul Vasile cel 
Mare răspunde pe larg, cu următoarele argumente: 

Omilie la psalmul 33, PG 29, 372. 
" 2 Sf. Vasile cel Mare, Omilie la psalmul 28, PG 29, 297 A. 
913 Sf. Grigorie de Nazianz, Cuvântări, XXI, 2. 



9 I 4 



915 



916 



Ibidem, XXIII, 12. 

Ibidem, XXXIX, 10. 

Ibidem, XL, 45. 

Sf. Ioan Scăraru 
' Capete foarte folositoare în acrostih, 33; cf. 36. 

Tâlcuiri la Epistola întâi către Corinteni, XLI. 
1 Dialogul despre suflet si înviere. 

Capete foarte folositoare în acrostih, 36. 

„Cele ce par a fi spuse neclar şi acoperit în unele locuri ale Scripturii de Dumnezeu 
insuflate, se lămuresc din cele mărturisite în alte locuri. Domnul spune uneori hotărât că: 
«aceştia vor merge la osânda veşnică» (Mt. 25, 46), iar alteori trimite pe unii «în focul cel 
veşnic, care este gătit diavolului şi îngerilor lui» (Mt. 25, 41), iar alteori vorbeşte de «gheena 
focului» şi adaugă: «unde viermele [...] nu moare şi focul nu se stinge» (Mc. 9, 45); şi încă 
mai de mult a spus pentru unii, prin proorocul, că viermele lor nu va muri şi focul lor nu se va 
stinge (îs. 66, 24). Unele ca acestea se găsesc în multe locuri ale Scripturii de Dumnezeu 
insuflate, însă e o mestesugire a diavolului, că adică mulţi oameni uită de atâtea si atâtea 
cuvinte şi hotărâri ale Domnului, ca să îndrăznească mai mult la păcat; îşi nălucesc înaintea 
ochilor un sfârşit al muncii, însă, dacă munca veşnică va avea cândva sfârşit, în mod sigur va 

, 5 5 , , 5 D 

avea sfârşit şi viaţa veşnică. Căci, dacă în privinţa vieţii veşnice nu primim să cugetăm 
aceasta, ce motiv ar fi ca să dăm un sfârşit muncii veşnice? Căci adaosul de veşnic se referă în 
mod egal la amândouă. Căci zice: «şi vor merge aceştia la osândă veşnică, iar drepţii la viată 
veşnică» (Mc. 25, 46). Aşadar, mărturisindu-se acestea astfel, se cuvine să se ştie că şi «se va 
bate mult» şi «se va bate puţin» nu arată sfârşit, ci deosebire a muncii. Căci dacă Dumnezeu 
este judecător drept nu numai al celor buni, ci şi al celor răi, dând fiecăruia după fapta sa, se 
poate ca unul să fie vrednic de focul cel nestins, şi acesta să-1 ardă mai domol sau mai tare, 
iar altul, vrednic de viermele care nu moare, şi acesta, de asemenea, îl va roade mai blând sau 
cu cruzime, după răutatea lui; şi altul poate să fie vrednic de gheena, care are munci diferite: 
unul merită întunericul cel mai din afară, altul este numai în plângere, iar altul şi în scrâşnirea 
dinţilor, pentru adaosul de chin ce-1 îndură. Căci «întunericul cel mai din afară» arată că 
există şi un oarecare întuneric mai dinăuntru. Şi ceea ce se spune în Pilde (9, 18): «în fundul 
iadului», arată că unii sunt fără îndoială în iad, dar nu în fundul iadului, pentru că îndură o 
pedeapsă mai uşoară. Aceasta s-ar putea spune acum şi în privinţa bolilor trupului. Căci unul 
care suferă de friguri mai are şi semne ale altor boli; iar altul suferă numai de friguri, dar şi 
acesta nu la fel ca altul; iar altul nu suferă de friguri, ci se chinuieşte de durere din pricina 
unui mădular al trupului, şi acesta, la fel, suferă mai mult sau mai puţin decât altul. Dar 
aceasta, adică «mult» şi «puţin», s-a spus de Domnul după întrebuinţarea obişnuită a 
cuvintelor, cum şi altele oarecare ca acestea. Căci ştim că de multe ori spunem despre cei care 
îndură o simplă neputinţă, friguri ori o boală de ochi: „Vai, cât a suferit!" ori: „Cum a răbdat 
atâtea chinuri?" (deşi nu sunt cu adevărat mari chinuri şi suferinţe), încât, repet, se va bate 
«mult» ori «puţin» nu se referă la întinderea sau împlinirea timpului, ci la deosebirea 
pedepsei." 922 



3. Apocatastaza 



întrebarea de mai sus, pe care nu vrea s-o lase nelămurită Sfântul Părinte, ne trimite la 
o problemă îndelung şi mult dezbătută în Biserică, anume la apocatastaza. 

Teoria apocatastazei - adică a restaurării universale a stării paradisiace - a fost 
susţinută cu tărie mai ales de Origen 923 si de curentul origenist. Mai moderat si cu oarecare 
ambiguitate vorbeşte despre ea şi Sfântul Grigorie de Nyssa 924 , ceea ce a permis ca ea să poată 

922 Regulile mici, întrebarea 267. 

23 Ase vedea îndeosebi: Despre principii, I, VII; II, III, 3, 4, 7; X, 5, 6; III, V, 4, 8; VI, 3, 6; IV, 23. 

924 Vezi J. Danielou, „L'apocatastase chez Gregoire de Nysse", în Recherches de science religieuse, 30, 1940, p. 
328-347; J. Gaith, La Conception de la liberte chez Gregoire de Nysse, Paris, 1953, p. 187-195. Sfântului Maxim 
Mărturisitorul această teorie i-a fost atribuită în mod eronat, după cum demonstrează: P. Sherwood, The Earlier 
Ambigua of St. Maximus the Confessor, Roma, 1955, p. 205-221; B. E. Daley, „Apokatastasis and «Honorable 
Silence» in „The Eschatology of Maximus the Confessor", în C. von Schonbom şi F. Heinzer (editori), Maximus 
Confessor. Actes du Symposium sur Maxime le Confesseur, Fribourg, Suisse, 1982, p. 309-339; J.-Cl. Larchet, 

fi interpretată în sens ortodox de unii autori din vechime 925 , dar şi de unii autori moderni. 926 In 
diferite epoci şi sub diferite forme, ea apare şi la unii gânditori creştini 927 , pentru care ideea 
unui iad veşnic apare ca incompatibilă cu bunătatea lui Dumnezeu. 

Potrivit acestei teorii, iadul nu va dăinui veşnic; cei ferecaţi acolo, până şi Satana cu 
demonii lui, vor fi până la urmă eliberaţi şi mântuiţi. 

Această teorie însă rămâne marginală. Ea a iscat criticile multor Părinţi 928 , mai înainte 
chiar de a fi oficial condamnată de Biserică, împreună cu alte erori origeniste 929 , la al cincilea 
sinod ecumenic, ţinut la Constantinopol, în 553. 

Cu excepţia lui Origen şi a discipolilor săi, la toţi ceilalţi Părinţi aflăm învăţătura 
despre veşnicia chinurilor din iad şi a soartei celor ce au să le îndure. 930 

împotriva veşniciei iadului s-a adus cuvântul despre bunătatea şi milostivirea lui 
Dumnezeu. Dar, după cum spun Părinţii, iadul nu-i după voia lui Dumnezeu, ci după voia rea 
a lui Satan si a îngerilor lui, si a oamenilor care s-au însoţit cu ei. Iadul, ca si răul, nu există 
decât ca neajuns şi lipsă a binelui; iadul este lipsirea păcătoşilor de bunurile împărăţiei, pentru 
că s-au lepădat de Dumnezeu. De aici se vede că n-a fost făcut de Dumnezeu. Iar veşnicia lui 
e dată de voia statornic rea a lui Satan, a diavolilor şi a omului care a ales să se împotrivească 
până la capăt harului veşnic şi necreat al lui Dumnezeu. Visarion de Niceea spune că: 
„Dreptatea osândei veşnice se vede mai cu seamă din faptul că păcătoşii stăruie cu neclintire 
în voinţa lor întoarsă spre rău, iar unei voinţe veşnic rele i se cuvine o pedeapsă veşnică" 931 . 

Mulţi Părinţi 932 , între care si Sfântul Maxim Mărturisitorul 933 , se folosesc de acest 
argument, al voii libere a făpturii, pe care Dumnezeu n-o sileşte în nici un chip, respectându-i 
până la capăt alegerea şi cele ce urmează din ea, chiar de sunt rele. 934 

La Divinisation de l'homme selon saint Maxime le Confesseur, Paris, 1996. p. 653-662; Introducere la Maxime le 
Confesseur, Questiones et difficultes, Paris, 1999, p. 18-21. 

Ca Sf. Maxim Mărturisitorul, de pildă, care a socotit totuşi de cuviinţă să-i aducă unele rectificări. Vezi 
introducerea noastră la Maxim le Confesseur, Questiones et difficultes, Paris, 1999, p. 18-21. 
Ca Sf. Maxim Mărturisitorul, de pildă, care a socotit totuşi de cuviinţă să-i aducă unele 
rectificări. Vezi introducerea noastră la Maxim le Confesseur, Questiones et difficultes, Paris, 
1999, p. 18-21. 

926 Ca Mitropolitul Hierotheos Vlachos, de pildă, în Life after Death, p. 279-312. 

927 Ca, recent, Părintele Serghie Bulgakov, în L 'Orthodoxie, p. 207-208. 

Intre alţii, vezi: Sf. Ioan Gură de Aur, Omilii la Romani, XXV, 4-6; XXXI, 4-5; Tâlcuiri la Epistola întâi 
c&tre Corinteni, IX, 1-3; Sf. Chirii al Alexandriei, Tâlcuire la psalmul 10, 6; Tâlcuire la psalmul 35, 13; Tâlcuire 
la psalmul 62, 10, 6; Omilie la Isaia, IV, 11; Anonim, De sectis, X, 6; Sf. Ioan Scărarul, Scara, V, 29; Sf. 
Atanasie Sinaitul, Călăuză, V; XXII; Despre Hexaemeron, PG 89, 971 C; Sf. Maxim Mărturisitorul, Ambigua, l, 
42; Questiones et dubia, 19; Sf. Teofilact al Bulgariei, Tâlcuire la evanghelia de la Luca, XVI. 

Origenismul întrece cu mult învăţătura lui Origen. Să nu uităm însă că aceasta fusese deja condamnată de 
sinoadele din Alexandria din 231 şi 232. Despre origenism, vezi mai ales: A. Guillamont, Leş „Kephalaia 
gnostica" d'Evagre le Pontique et l'histoire de l'origenisme chez Ies Grecs et Ies Syriens, Paris, 1962. 

Vezi mărturiile patristice pe această temă adunate de M. Richard, în „Enfer d'apres Ies Peres", în 
Dictionnaire de theologie catholique, 5, 1913, col. 47-83. 

931 Răspunsul grecilor fată de poziţia latinilor în privinţa focului curatitor, 19, III, Patrologia Orientalis, 15, p. 

76-77. 

Vezi mai ales Sf. Ioan Gură de Aur, Omilie la Filimon, III, 2; Sf. Ioan Damaschin, Dialogul împotriva 
maniheilor, 75; Sf. Teofilact al Bulgariei, Tâlcuire la evanghelia de la Luca, XVI. 

33 Vezi studiul nostru: La Divinisation de l'homme selon saint Maxime le Confesseur, Paris, 1966, p. 658-662. 

934 Ceea ce explică existenţa şi perpetuarea relelor aici, pe pământ, cu deosebirea că lumea aceasta nu e veşnică. 

Stăruie totuşi două obiecţii: mai întâi, cine poate spune că cei din iad merg 
neîndoielnic în gheenă, de vreme ce, înainte de Judecata din urmă, soarta nu le e pecetluită? 
Apoi, cum se poate şti dinainte că cei aflaţi în întunericul cel mai din afară, care e gheena, 
rămân statornici în alegerea lor cea rea şi n-ar voi să se schimbe? 

Cât priveşte ultima întrebare, să ne aducem aminte că îndată ce-a trecut pragul morţii, 
omul nu se mai poate nicicum pocăi ori face altă alegere; până la Judecata din urma însă, prin 
rugăciunile Bisericii, ale sfinţilor şi ale semenilor săi rămaşi în viaţă, mai este nădejde de 
schimbare a soartei sale. (însă, aşa cum am văzut, solirile rodesc numai dacă a existat în ei un 
fir de bine, mai înainte de a fi seceraţi de moarte). E drept că neputinţa de a lucra ceva după 
moarte apare ca o îngrădire a libertăţii. Dar omul ştie bine că i s-a pus acest hotar şi nu-i 
rămâne decât să chibzuiască bine înainte de a-şi face alegerea. La aceasta îndeamnă pilda 
despre săracul Lazăr şi bogatul nemilostiv şi cuvântul Părinţilor, care nu ostenesc să spună: 
„acum este vremea bine primită, acum este ziua mântuirii; acesta este veacul pocăinţei!" 

Prima obiecţie se respinge lesne prin cuvântul nemincinos al lui Hristos, Care a spus 
că osânda va fi veşnică; si însuşi Dumnezeu fiind, ştie de mai înainte si cele din urmă, si pe 
cele de demult (Ps. 138, 5). 

învăţătura despre apocatastază n-a fost primită de Biserică, dar neîncetat Biserica şi 
credincioşii se roagă pentru mântuirea tuturor oamenilor. Pentru că una e să afirmi ca pe un 
adevăr de credinţă mântuirea de obşte, alta este s-o doreşti şi s-o ceri cu nădejde de la 
Dumnezeu. Iar cât va fi veacul acesta, soarta celor din iad nu e pecetluită, şi de aceea sunt 
deplin îndreptăţite şi nădejdile, şi rugăciunile noastre. 935 



Vezi studiul nostru: Dieit ne veutpas la soufrrance des hommes, Paris, 1999. Vezi şi recenzia noastră la cartea lui 
A. Glucksmann, La troisieme mort de Dieu, apărută în Contacts, în care am subliniat ideea că libertatea este 
inalienabilă, şi dacă Dumnezeu n-ar îngădui ca omul să facă rău şi să îndure răul, i-ar răpi totodată puterea de a 
face binele şi a se bucura de el. 

Despre preştiinţa lui Dumnezeu, care nu înseamnă predeterminare, vezi Sf Ioan Damaschin, Contra 
maniheilor, 79. 

164 



XII 



GATIREA DE MOARTE SI DE VIATA VEŞNICA 



1. Rostul cunoaşterii celor ce vor fi în 
lumea de dincolo 



Toate cele spuse până aici arată ca neadevărată părerea larg răspândită că, spre 
deosebire de mai toate celelalte religii, creştinismul rămâne tăcut când e vorba de viata de 
după moarte. 

Cercetarea Sfintelor Scripturi şi a Tradiţiei patristice ne conduce la o reprezentare 
cuprinzătoare şi clară despre moarte şi cele ce se petrec după ea, şi despre destinul omului în 
veşnicie. 

Insă nici în Scriptură, nici la Părinţi nu vom afla o descriere amănunţită a vieţii din 
lumea de dincolo, ci doar una simbolică. E limpede că Dumnezeu n-a îngăduit ca morţii să le 
descopere celor vii petrecerea lor în cealaltă lume. In pilda despre săracul Lazăr şi bogatul cel 
nemilostiv, rugămintea bogatului nemilostiv către Avraam: „Rogu-te, dar, părinte, să-1 
trimiţi în casa tatălui meu, căci am cinci fraţi, să le spună acestea, ca să nu vină şi ei în acest 
loc de chin", nu este ascultată, dându-i-se acest răspuns: „Au pe Moise şi pe prooroci; să 
asculte de ei!"; şi stăruind el şi spunând: „Nu, părinte Avraame, ci dacă cineva dintre morii se 
va duce la ei, se vor pocăi!", i se spune răspicat: „Dacă nu ascultă de Moise şi de prooroci, 
nu vor crede nici dacă ar învia cineva dintre morii." (Le. 16, 27-31). Tot aşa, Sfântul Ioan 
Gură de Aur, care adesea zugrăveşte foarte viu chinul din iad şi desfătarea din împărăţie, 
atunci când este întrebat: „In care loc se află, deci, gheena?", răspunde sec: „Ce-ţi pasă? [...] 
Nu-i treaba noastră să cercetăm unde este, ci cum să facem să scăpăm de ea". 936 

Ambele spuse, a Scripturii şi a Sfântului Părinte, învaţă unul şi acelaşi lucru: 
cunoaşterea celor ce se întâmplă după moarte sau cum şi ce fel este viaţa în lumea de dincolo 
nu-i este de mare folos omului; bine este pentru el să se gătească de acum pentru cele ce au să 
fie. In ceasul morţii, toată ştiinţa noastră e netrebnică, si numai de vom fi făcut roade vrednice 
de pocăinţă, de vom fi cu suflet curat şi plin de toată virtutea, iubitori de Dumnezeu şi de 
aproapele, bine călătorind cu rugăciunile Bisericii, ale sfinţilor şi ale semenilor săi, vom avea 
parte de „sfârşit creştinesc [...], fără durere, neînfruntat, în pace", iar la sfârşitul veacurilor, de 
„răspuns bun la înfricoşătoarea judecată a lui Hristos", după cum se cere la Sfânta Liturghie. 

Dar şi atunci când Părinţii ies din tăcerea lor, tot spre zidirea noastră o fac, arătându-ne 

ca vom fi cercetaţi pe cale până vom intra în veşnicie, că vom da seamă de tot ce-am făcut, că 
soarta noastră atârnă de cum vom fi aflaţi în ceasul morţii şi că după aceea e cu neputinţă s-o 
mai schimbăm cumva. Acesta este rostul spuselor lor, să ne facă să ne gătim de pe acum de 
moarte, ca să fim vrednici de starea de-a dreapta şi de aşezarea la stânga să scăpăm. Cuvântul 
lor vrea să trezească în noi râvna raiului şi groaza de iad. Awa Isaia, de pildă, ne îndeamnă: 
„Adu-ţi aminte de împărăţia cerurilor, ca dorirea ei să te atragă pe încetul spre ea. Gândeşte-te 
la gheena, ca sa urăşti faptele ce te duc la ea"." 7 Sau, iarăşi: „înainte de a face ori de a împlini 
vreun lucru, în fiecare zi adu-ti aminte si cugetă totdeauna unde eşti si unde ai să mergi când 

vei pleca din trup, şi nu te vei lenevi în sufletul tău în nicio zi. Cugetă la cinstea ce-au primit-o 
toţi sfinţii şi râvna lor să te atragă puţin câte puţin. Dar cugetă şi la osândirile ce le-au luat 
păcătoşii, şi păzeşte-te pe tine pururea de cele rele!" 938 

Cel mai adesea Părinţii îndeamnă să ne ferim de iad, ştiind că omul firesc e îmboldit 

5 ' 5 

mai uşor de teama de suferinţă, decât de dorul împărăţiei, care i se pare greu de închipuit şi 
foarte îndepărtată. Astfel, Sfântul Grigorie Palama scrie: „de această (a doua) moarte, de 
osânda veşnică zic, să fugim din toate puterile. Să tăiem, să lepădăm şi să nu primim nicio 
tovărăşie, lucrare ori voie rea, cele care ne mână în jos, ne depărtează de Dumnezeu şi aduc o 
astfel de moarte. Căci cel care se înspăimântă şi se fereşte de ea, nu se va teme de venirea 
morţii celei trupeşti!" 939 Awa Isaia sfătuieşte astfel: „Ia aminte la tine, amintindu-ţi şi având 
înaintea ochilor focul cel veşnic si chinurile veşnice si pe cei osândiţi si chinuiţi de acolo si 

socoteşte-te pe tine mai degrabă ca unul din cei de acolo, decât dintre cei vii!" 940 

Sfântul Ioan Gură de Aur ştie bine că oamenii nu primesc cu bucurie aceste îndemnuri 
şi de aceea îşi îndreptăţeşte cuvântul, spunând: „Ştiu că vă supăr şi vă întristez cu aceste 
cuvinte. Dar ce să fac? N-as vrea să grăiesc asa! As vrea ca si eu, si voi toţi să îndrăgiţi 

virtutea. Dar pentru că cei mai mulţi dintre noi trăim în păcate, aş vrea să-mi dea cineva atâta 

putere cât să vă întristez cu adevărat şi să ating sufletul ascultătorilor mei. Atunci aş înceta să 

vă mai grăiesc despre iad. [...] Nimic n-ar trebui să fie mai plăcut, decât a vorbi de iad, pentru 

că nimic nu-i mai amar decât chinurile din iad [...] Pentru că aceste cuvinte supărătoare în 

aparenţă îndepărtează iadul de la noi, căci, intrând în suflete, ni le schimbă, ne fac mai 

evlavioşi, ne înalţă mintea, ne înaripează gândul, alungă atacul cel rău al poftelor, fiind cu 

adevărat doctorie 941 ; înfăţişând înfricoşatele încercări prin care are să treacă sufletul păcătos, 

Awa Teofil arată că este de folos pentru om să le cunoască mai dinainte, spre îndreptarea 

vieţii sale: „Dacă aşa stau lucrurile, ce fel trebuie să fim noi în petreceri bune şi cu dreaptă 

credinţă? Ce fel de dragoste suntem datori să ne agonisim? Ce fel de vieţuire? Ce fel de 

petrecere? Ce fel de drum? Ce fel de luare-aminte? Ce fel de rugăciune? Ce fel de grijire? 

«Aşteptând acestea -zice -, sârguiţi-vă să fiii aflaţi de El în pace, fără prihană şi fără vină» (2 

Pt. 3, 14), ca să ne învrednicim a-L auzi pe Dânsul zicând: «Veniţi, binecuvântaţii Părintelui 

Meu, de moşteniţi împărăţia cea gătită vouă de la întemeierea lumii!" (Mt. 25, 14) în vecii 
vecilor»" 942 . 

La rândul său, Sfântul Ioan Gură de Aur arată că e de folos să li vorbească oamenilor 
despre viaţa de dincolo, pentru că e lucru primejdios să rămâi în neştiinţă: „Cel care nu 
nădăjduieşte că va învia şi nu se teme că va da socoteală de faptele sale, ci socoteşte că totul 

937 Douăzeci şi nouă de cuvinte, XVI. 

938 Ibidem, 6. 

Către maica Xenia, 1 2 . 

940 Douăzeci şi nouă de cuvinte, XXVII, 5. 

941 Omilii la Matei, XLIII, 5. 

942 Patericul, Pentru Teofil, arhiepiscopul Alexandriei, 4. 

se încheie cu viaţa aceasta, nu se va îngriji nici de virtute; şi pentru ce să se îngrijească, de 
vreme ce nu aşteaptă răsplată pentru ostenelile sale? Nu fuge nici de păcat, pentru că nu crede 
că se va osândi pentru răutăţile sale, ci se lasă în voia poftelor lui nebune şi săvârşeşte tot felul 
de păcate. Dimpotrivă, cel care crede că va fi o judecată, cel care are înaintea ochilor 
tribunalul acela înfricoşător şi pedepsele de neînlăturat şi hotărârea aceea de neocolit, duce cu 
orice preţ o viaţă virtuoasă şi fuge de desfrânare, de mândrie şi de orice alt păcat". 943 Iar în 
altă parte, iarăşi spune: «înaintea Mea tot genunchiul se va pleca!», zice prorocul (îs. 45, 23). 
Aşadar, fiecare dintre noi va trebui să dea socoteală de sine înaintea lui Dumnezeu. Si nu e 
vorba aici doar de închinarea cu care fiecare este dator înaintea Domnului, ci arată că va da 
fiecare seama de faptele sale. De aceea, vegheaţi şi fiţi gata de luptă; iuţiţi-vă şi gătiţi-vă de 
războiul cel duhovnicesc, căci iată-L pe Domnul a toate stând în scaunul de judecată!" 944 



2. Aducerea- aminte de moarte 



De aceea Părinţii îndeamnă întotdeauna la necontenita aducere-aminte de moarte 945 - 
bine ştiind că negreşit vom muri -, ca dobândind buna aşezare a sufletului nostru, să trecem 
nevătămaţi prin marea încercare şi să fim aflaţi vrednici de intrarea în împărăţia cerurilor. 946 

Pentru a rodi, nevoinţa aceasta trebuie să fie necontenită. Sfântul Grigorie de Nazianz 
îl învaţă pe un ucenic al său: „Trebuie să trăieşti pentru veacul ce va să fie şi să faci din viaţa 
aceasta cugetare la moarte!" 947 La rândul său, Sfântul Atanasie îndeamnă: „Adu-ţi aminte în 
tot ceasul de plecarea ta si tine-ti în toate zilele moartea înaintea ochilor!" 948 Iar Sfântul Ioan 
Scararul: „Aducerea-aminte de moarte să se culce cu tine si să se scoale cu tine!" 949 

Sfântul Isihie Sinaitul numeşte pomenirea morţii „pedagog bun al sufletului şi al 
trupului". 950 Prin ea, omul poate cu adevărat sa se lepede de lume şi de poftele cărnii şi să-şi 



943 Cuvânt despre învierea morţilor, I. 

944 Omilie la a doua venire a lui Hristos, I. PG 59, 619-620. 

Vezi Patericul, Cuvânt pentru Evagrie, 4; Teofil, 5; Sf. Macarie Egipteanul, Epistole către fiii săi 
duhovniceşti, 17. Sf. Vasile cel Mare, Epistole, 46; Awa Isaia, Douăzeci şi nouă de cuvinte, I, 5; Avva 
Ammonas, învăţături duhovniceşti, IV, 45; Ioan Moshu, Livada duhovnicească, 156; Sf. Varsanulie şi Ioan, 
Epistole, 232, 242, 256, 639, 789, 790; Sf. Dorotei, învăţături de suflet folositoare, IV, 6; Sf. Ioan Scararul, 
Scara, I, 9; IV, 16; V, 5; VI; VII, 20; XI, 3; XXVIII, 48;' Sf. Isaac Şirul, Cuvinte despre nevoinţa, 18, 39, 68; 
Isihie Sinaitul, Cuvânt despre trezvie şi virtute, 155; Pilotei Sinaitul, Capele despre trezvie, 6, 13, 21, 38; Sf. 
Simeon Noul Teolog, Capete teologice, gnostice şi practice, I, 13. 39; III. 5. 17; Ilie Ecdicul, Culegere din 
sentinţele înţelepţilor, II, 11, 12. 

946 In viata ascetică, aducerea-aminte de moarte are multe alte forme şi laturi asupra cărora însă nu ne putem opri 
aici. Ne putem însă face o idee despre ele, citind cel de-al treizeci şi nouălea cuvânt despre nevoinţa al Sfântului 
Isaac Şirul, care, în chip sugestiv, începe astfel: „Primul gând care vine în om din iubirea de oameni a lui 
Dumnezeu şi care călăuzeşte sufletul spre viaţă, e cel ce se iveşte în inimă despre ieşirea noastră din lumea 
aceasta". 

7 Epistole, 3 1 . 

Despre feciorie, 2 3 . 

49 Scara, XV, 50. Vezi şi Sf. Isaac Şirul, Cuvinte despre nevoinţa, 18; Sf. Pilotei Sinaitul, Capete despre trezvie, 
6, 13. 

950 Cuvânt despre trezvie, 94. 

facă astfel uşoară ieşirea sufletului din trup. 951 Ea fereşte de păcat (cf Inţ. Sir. 7, 38) şi de 
patimi 952 şi- 1 alipeşte pe om de Dumnezeu şi de voia Lui prin împlinirea poruncilor. 953 După 
Awa Isaia, pomenirea morţii dimpreună cu pocăinţa duce la „păzirea a toată virtutea". 954 De 
altfel, pomenirea morţii naşte ea însăşi pocăinţa 953 , iar cel ce-a dobândit-o pe aceasta va trece 
nevătămat prin porţile morţii. 

In aducerea-aminte de ieşirea din trup e şi frică de moarte, dar frica cea bună a celui ce 
se teme de judecata lui Dumnezeu şi de hotărârea Lui cea dreaptă. 956 Awa Isaia spune că 
omul „trebuie să aibă frica de a se întâlni cu Dumnezeu, ca răsuflarea" 957 , adică necontenit. Iar 
Sf. Vasile cel Mare scrie: „Fericit sufletul care zi şi noapte n-are în gândurile sale altă grijă, 
decât de a şti cum va putea să răspundă fără frică de viaţa lui în marea zi, când toate făpturile 
vor sta înaintea Judecătorului ca să dea socoteală de faptele lor!" 958 

Tot aşa, Părinţii spun că fiecare zi trebuie trăită ca şi cum ar fi cea din urmă. 959 Astfel, 
Sfanţul Ioan Casian scrie: „Fără îndoială, moartea tuturor patimilor este să se gândească 
(omul) în fiecare zi că are să plece din lumea aceasta" 960 . Iar Awa Isaia zice scurt: „Cugetă în 
fiecare zi că doar azi am să trăiesc pe lume, şi nu vei păcătui faţă de Dumnezeu!" 961 ; căci, 
tâlcuieşte el puţin mai departe: „cel ce are moartea aproape în aşteptarea lui, nu păcătuieşte 
mult (cf. îs. Sir. 7, 36). Dar cel ce o aşteaptă să vină după multă vreme, se va încurca în multe 
păcate. Dumnezeu Se îngrijeşte să curăţească de păcate drumul celui ce se pregăteşte să dea 
răspuns de faptele lui, dar cel ce dispreţuieşte aceasta şi zice: «Mai am până-oi ajunge la 
sfârşit!», trăieşte în păcate" 962 

In sfârşit, Sfanţul Antonie înjugă cele două îndemnuri, spunând: „Ca să nu cădem în 

31 Cf. Sf. Antonie cel Mare, învăţături despre viata virtuoasă a oamenilor si despre buna purtare, 91: „Ci adu-ţi 
îndată moartea înaintea ochilor şi niciodată nu vei pofti vreun rău sau vreun lucru lumesc!"; Sf. Isaac Şirul, 
Cuvinte despre nevoinţa, 39; Sf. Simeon Noul Teolog, Cele 225 de capete teologice şi practice, I, 13; Ilie 
Ecdicul, Culegere din sentinţele înţelepţilor, 11,11. 

32 Cf. Awa Ammonas, învăţaturi duhovniceşti, IV, 43; Sf. Vasile cel Mare, Omilii despre facerea omului, II, 
13; Epistole, 174; Sf. Ioan Gură de Aur, Omilii la Romani, X, 3; Sf. Varsanufie şi Ioan, Epistole, 789; Isihie 
Sinaitul, Cuvânt despre trezvie, 11.53; Filotei Sinaitul, Capete despre trezvie, 38. 

Cf. Sf. Ioan Gură de Aur, Omilii la Romani, X, 3; Sf. Simeon Noul Teolog, Capete teologice, gnostice şi 
practice, I, 13. 

Douăzeci şi nouă de cuvinte, VII, 12; Isihie Sinaitul, Cuvânt despre trezvie, II, 53; Sf. Filotei Sinaitul, Capete 
despre trezvie, 38 . 

Cf. Sf. Vasile cel Mare, Epistole, 46, 6; Sf. Filotei Sinaitul, Capete despre trezvie, 38. (Vezi în Psaltire, 
rugăciunea după catisma a paisprezecea: „De ce nu-ţi aduci aminte de moarte, suflete al meu? De ce nu te întorci 
acum la îndreptare, mai înainte până ce nu sună trâmbiţa de judecată? Căci atunci nu va mai fi vreme de 
pocăinţă" - n. tr.) 

Cf. Patericul, Pentru Awa Evagrie, 4; Awa Isaia, Douăzeci si noua de cuvinte, I. 5; Sf. Ioan Scărarul, Scara, 
IV. 16; V, 5; Sf. Simeon Noul Teolog, Capete teologice, gnostice şi practice, I, 13. 

" 7 Douăzeci şi nouă de cuvinte, XXVI, 1. 

""Epistole, 174. 

159 Vezi, în afară de textele citate mai sus: Evagrie, Tratatul practic. 29: Omul „trebuie să se ţină tot timpul gata, 
ca şi cum ar muri a doua zi"; Sf Ioan Casian, Aşezămintele mănăstireşti, V, 41; Sf. Varsanufie şi Ioan, Epistole, 
94. 346, 637; Sf. Isaac Şirul, Cuvinte despre nevointă, 34. 



1 Douăzeci si nouă de cuvinte, IX, 2. 



962 Ibidem, XVI, 6. 

nepăsare, e bine să cugetăm la spusa Apostolului: «Mor în fiecare zi!» (I Cor. 15, 31). Căci 
dacă am trăi şi noi ca cei ce aşteaptă să moară în fiecare zi, n-am păcătui. Iar ceea ce se spune 
prin acesta trebuie s-o înţelegem aşa: sculându-ne, în fiecare zi să socotim că nu vom rămâne 
în viaţă până seara; şi când ne culcăm să socotim că nu ne vom mai scula. Căci viaţa noastră e 
prin fire nesigură şi ne e măsurată de pronia lui Dumnezeu." 963 



3. Aducerea-aminte de lucrurile cele de pe urmă 



Sfântul Maxim Mărturisitorul îndeamnă să adăstam în cugetarea la moarte şi la 
sfârşitul lumii: 

„Să potolim, prin frica de Dumnezeu şi prin gândul la ameninţarea celor viitoare, 
simţirile ce se mişcă si lucrează în chip neînfrânat; în toate si înainte de toate să ne amintim de 

moarte şi de ieşirea înfricoşată a sufletului din trup. Să ne gândim cum îl vor întâmpina în 
văzduhul acesta începătoriile, stăpâniile şi puterile întunericului, toate trăgându-1 spre ele, 
rupând din el şi sfâşiindu-1 pe măsura relei familiarităţi pe care şi-a câştigat-o prin legăturile 
cu ele, prin mijlocirea cine ştie cărei patimi. Să ne gândim la amara durere din iad, ce se va 
sălăşlui în suflet prin conştiinţa şi amintirea celor rău făcute de el prin trup. Să ne gândim la 
sfârşitul cel mai de pe urmă al întregii lumi, când prin focul cel nemăsurat de mare va arde tot 
universul acesta, stihiile se vor nărui în văpaia ce le topeşte, cerul înfaşurându-se cu 
înfricoşare şi fugind de la faţa focului, care va curaţi zidirea pentru arătarea Celui preacurat, 
marea va dispărea, pământul se va cutremura şi va scoate din sânul lui la arătare, până la unul, 
nesfârşitele miliarde de trupuri omeneşti. Să ne gândim la ceasul cumplit al răspunsului ce se 
va da în faţa înfricoşatului şi temutului scaun al lui Hristos, când toată puterea cerurilor şi 
toată mulţimea oamenilor, începând de la întemeierea veacului, va privi toate ale fiecăruia, 
până la simplul gând; când pe unii îi va primi pentru strălucirea faptelor în lumina negrăită a 
Sfintei şi strălucitoarei Treimi, Care va străluci limpede celor ce O pot privi şi primi pentru 
curăţia sufletului; iar pe alţii, pentru faptele lor rele, îi va primi întunericul cel mai din afară şi 
viermele neadormit si focul nestins al gheenei si, lucrul cel mai greu, ruşinea fără sfârşit a 

conştiinţei. Să ne amintim de toate acestea, ca de unele să ne facem vrednici, iar pe celelalte 
să nu fim osândiţi să le îndurăm. Şi să ne facem de-ai lor (ai celor drepţi) şi ai lui Dumnezeu, 
mai bine zis toţi ai lui Dumnezeu şi cu El întreg în întregime, nepurtând nimic pământesc în 
noi, ca să ne apropiem de El şi să ne facem dumnezei după har, luând de la Dumnezeu harul 
de a fi dumnezei! Căci aşa se cinstesc darurile lui Dumnezeu şi se primeşte cu bucurie venirea 
Bucuriei dumnezeieşti." 964 

5 

In prima dintre scrisorile sale, Sfântul Părinte stăruie el însuşi în asemenea cugete, 
stând ca unul care se căieşte de păcatele sale şi fâcându-ne şi pe noi părtaşi, ca să ne mişte 
spre lepădarea răutăţii cât mai e timp; căci atunci nu va mai fi cale de întoarcere: 

„Dreaptă e judecata lui Dumnezeu! Nu vom înceta s-o spunem. Am fost chemaţi şi n- 
am ascultat. Am fost sfătuiţi si n-am luat aminte. Eram învăţaţi în fiecare zi despre aceleaşi 

pedepse ce ne aşteaptă şi dispreţuim cele spuse. Nu ne-au întristat câtuşi de puţin cuvintele 
rostite. Căci altfel nu ne-ar întrista acum aceste lucruri atât de tare. Ni se păreau aiureli cele ce 
acum ne strâmtorează viaţa, iar atunci ni se spuneau des. O, nepăsare! O, amăgire! O, sfaturi 

Sf. Atanasie cel Mare, Viata cuviosului părintelui nostru Antonie , XIX. 

Epistole, 24, PG 91, 609-612D. Aflăm un cuvânt asemănător, încă şi mai dezvoltat, la Sf. Vasile cel Mare, 
Epistole, 46, 5, care arată şi rostul cugetării la cele ce vor să fie: frica de chinuri, pocăinţa şi curăţirea, ca să fim 
primiţi de Hristos în împărăţia Sa (ibidem. 6). 

rele! O, negustori vicleni! O, minunea dreptei hotărâri a lui Dumnezeu despre acestea cu 
privire la noi! Cum ne-a răsplătit cu chinul potrivit fiecărui fel de păcate! Pentru ticăloasa şi 
vrednica de osândă plăcere a trupului am fost judecaţi cu dreptate să avem parte de gheena 
înfricoşătoare. Am fost osândiţi să locuim în această negură si în acest întuneric 

înspăimântător, fiindcă am iubit toate vederile şi vorbele urâte şi am preţuit cele ale lumii mai 
mult decât toate bunătăţile dumnezeieşti [...]. De aceea, cu dreptate ne-am lipsit acum de 
lumină, fiindcă n-am văzut în viaţa noastră vremelnică de acum zidirea spre slava lui 
Dumnezeu care a facut-o, ci ne-am întinat ochii noştri, şi urechile, şi limba. Mai bine zis, prin 
acelea am stricat toate vederile şi cuvintele lui Dumnezeu şi, cu pizmele unora împotriva alto- 
ra, ne-am urâţit sufletul făcut după chipul Lui. Şi aşa am fost aruncaţi în tartar şi pironiţi cu 
totul în prăpastia lui, fiindcă în locul smeritei cugetări celei înalte şi pricinuitoare a celor 
înalte şi dumnezeieşti am ales mândria, şi am respins tăria şi puterea virtuţii pentru desfătarea 
şi împrăştierea în poftele trupeşti. 

Unde este acum mândria noastră, şi îngâmfata purtare faţă de toţi, şi moleşeala 
trupului, şi desfătarea cea multă? O, suflet lipsit de sfat! In locul râsului nestăpânit şi al vor- 
birii fără rost, avem acum această grea scrâşnire a dinţilor. Noi, cei ce n-am primit să ne 
nevoim în învăţătura cuvintelor dumnezeieşti şi mântuitoare, ci am preţuit mai mult decât 
lauda lui Dumnezeu prin cuvânt, necumpătarea beţiei, suntem chinuiţi acum în chip cumplit 
de o sete dureroasă. Vom secera ca rod vrednic al urii faţă de fraţii noştri, al pizmei, al 
vicleniei si făţărniciei, din care vine si în care stă ascunsă uciderea, clevetirea, tinerea de 

minte a răului, minciuna şi batjocura, acest vierme neadormit care roade fără să se sature 
adâncul sufletului nostru. Căci, strâmbând simţirea dreaptă a iubirii şi întipărind în inima 
noastră o mişcare sucită, i-am stricat nepătimirea ei întru adevăr, pervertind-o după voile 
noastre. Şi aşa noi singuri ne-am făcut din răul cu voia viermele acesta, săpând prin minciună 
o simţire încă şi mai strâmbă, care ne taie de la unirea cu Dumnezeu Cel drept şi adevărat. 
Fiindcă El însuşi a zis prin proorocul David: «Nu s-a lipit de Mine inima strâmbă!» (Ps. 
100,5). 

Deci, primim cele ale faptelor noastre. Mai bine zis, purtăm cele corespunzătoare 
simţirii voite de noi: focul gheenei pentru focul plăcerii; întunericul veşnic pentru întunericul 
neştiinţei şi al amăgirii; viermele chinuitor şi neadormit pentru viermele urii şi al minciunii, 
care ne-a învăluit si strâmbat inima; urâţenia fetei si scrâsnirea dinţilor pentru înfierbântarea 

trupului şi cuvintele fără de ruşine; adâncul fără fund şi groaza aruncării în el pentru înălţarea 
mândriei deşarte şi a trufiei. Şi, simplu vorbind, luăm cu dreptate osânda fără voie, cuvenită 
fiecăruia dintre păcatele noastre săvârşite cu voia. O, ce stare vrednică de plâns ne aşteaptă! 
Pentru ce noi, ticăloşii, n-am stins focul trupului prin post şi priveghere şi prin pătrunderea 
cuvintelor dumnezeieşti celor bune şi în stare să stingă focul, ca să nu ajungem în acest foc de 
acum? Pentru ce nu ne-am obişnuit ochii si urechile si limba să vadă, să audă si să grăiască 

după fire, ca să nu ajungem în această negură şi tăcere prea grea şi să ne bucurăm şi noi cu 
sfinţii de lumina şi de cuvântul şi de înţelepciunea lui Dumnezeu, facându-ne văzători ai 
slavei dumnezeieşti si auzitori si cântăreţi ai ei? Iar dacă prin iubire am zdrobit viermele urii 

de bunăvoie si am alungat minciuna, ne-am făcut liberi de viermele acela arzător si de 

celelalte osânde câte apasă viaţa noastră. 

Dreaptă e judecata lui Dumnezeu! Nu aflăm ce n-am căutat. Nu ni se deschide uşa 
împărăţiei cerurilor, fiindcă n-am bătut la uşa virtuţilor cu fapta. Nu dobândim bucuria 
bunătăţilor veşnice, fiindcă n-am cerut prin rugăciune harul cunoştinţei. Nu avem nicio 
dragoste de cele dumnezeieşti, de vreme ce ne-am lipit mintea de cele pământeşti. Ba ne-am 
stricat cu ele însăşi viaţa noastră. Căci acelea toate au pierit ca un fum, iar cuvântul despre 
osândirea lor nu va trece niciodată. 

Acestea aflându-le unii despre puterea dreptăţii dumnezeieşti din cele ce le pătimesc - 
ca să scurtez cuvântul -, se vor înţelege, poate, între ei. Dar ce voi ajunge eu, nenorocitul?! Pe 
ce fapte sprijinindu-mă, voi nădăjdui să scap de osândă, eu, cel pustiu de toată virtutea şi 
cunoştinţa? Mă tem ca nu cumva, legat de mâini şi de picioare, să fiu aruncat în pământul 

neguros şi întunecat al întunericului veşnic, unde nu este şi nu se poate vedea nicio lumină şi 
viaţă de oameni, ca unul ce mi-am legat de bunăvoie prin patimi puterile lucrătoare ale 
sufletului şi mi-am împiedicat paşii pe drumul vieţuirii evanghelice. Mă tem de ruşinea 
înfricoşată, care nu va avea sfârşit, de nu mă voi schimba lepădând multele mele răutăţi. Mă 
tem de plânsul şi lacrimile amare şi de scrâşnirea dinţilor; de nu mă voi trezi, fie măcar şi mai 
târziu, şi de nu mă voi scutura de somnul nepăsării şi al leneviei şi nu voi dezbrăca haina 
murdară a păcatului, în loc de lumină mă va aştepta întunericul sigur, în loc de bucurie, 
întristarea, în loc de uşurare, chin şi strâmtorare. Şi ceea ce e mai jalnic şi, ca să spun drept, 
mai rău decât toate, lucrul care mă doare chiar şi numai să-1 spun, cu cât mai mult să-1 
pătimesc - ai milă, Hristoase, şi mă mântuieşte de această durere! - e despărţirea de Dumnezeu 
şi de sfintele Lui puteri, şi împreuna-locuire cu diavolul şi cu duhurile răutăţii, care rămâne 
pururea, fără nădejde sa scăpăm de asemenea cumplite rele. Căci cei cu care am ales prin 
obişnuinţele noastre cele rele să fim în veacul acesta, de bunăvoie, cu ei vom fi osândiţi să 

fim, precum se cuvine, în mod necesar, fără să voim, în veacul viitor. Şi ce e mai chinuitor şi 
mai greu decât orice chin, să fim pururea cu cei ce ne urăsc şi pe care-i urâm şi să nu fim fără 
aceste chinuri, ci numai cu ele; şi să fim despărţiţi de Cel Care ne iubeşte şi pe Care-L iubim. 
Căci Dumnezeu nici nu e urât de cei judecaţi de El, o dată ce-i judecă drept, fiind şi numindu- 
Se prin fire iubire; nici nu urăşte pe cei judecaţi, căci e liber de orice patimă. 

Crezând cu adevărat, iubitule, că vor fi acestea în chip nemincinos, să nu fim fără grijă 
de noi înşine, ci să fugim cu toată străduinţa, cu toată puterea, cât avem vreme, de lumea 
înşelătoare şi de stăpânitorul lumii! Căci trece şi toate cele din ea se veştejesc. Va veni, cu 
adevărat, timpul când va suna o trâmbiţă înfricoşătoare, scoţând sunet străin; şi tot ce vedem 
se va desface, căzând din rânduiala ce se vede acum. Şi lumea văzută va trece, primindu-şi 
sfârşitul. Şi se va arăta lumea celor cugetate, ascunse acum, descoperind tainele cele cu totul 
străine ochilor şi urechilor şi înţelegerii. Şi trâmbiţa care va suna la porunca dumnezeiască va 
scula din moarte nenumărate milioane de trupuri omeneşti, deodată, ca dintr-un somn, 
aducându-le la cercetare. Iar Dumnezeu va da fiecăruia răsplătirile drepte ale celor făcute în 
trup, fie bune, fie rele, dând tuturor marea şi înfricoşătoarea şi cea din urmă încheiere. Deci, 
fie ca noi toţi să avem neîncetat înaintea ochilor frica mântuitoare de gheenă si cinstita dorire 

a împărăţiei cerurilor - căci, propriu-zis, prin amândouă se spune acelaşi lucru, Dumnezeu 
fiind şi numindu-Se totul în toate, după cum fiecare are însuşirea virtuţii sau a păcatului; frica, 
pentru că ea ne face să ne înfrânăm şi să ne oprim de la rele; dorirea, pentru că ea ne 
îndeamnă cu veselie la prisosinţa în faptele bune". 965 

Cugetând la sfârşitul lumii, să nu ne deznădăjduim pentru mântuirea noastră, ci frica 
de judecată şi de iad s-o cumpănim cu nădejdea în mila lui Dumnezeu, cu dorirea bunătăţilor 
celor dumnezeieşti şi cu aşteptarea încrezătoare a împărăţiei ce va sa fie! Să ne aducem 
aminte de acest cuvânt al Domnului către Sfântul Siluan: „line -ti mintea în iad si nu 
deznădăjdui!" 966 



4. Noutatea deplină şi minunată a creştinismului 

Atitudinea creştinismului se deosebeşte de cea a înţelepţilor din Antichitate, epicurei 
ori stoici, pentru care moartea în sine era subiect de filosofare şi de speculaţii folosite drept 
antidot al fricii. Ea se deosebeşte şi de atitudinea generală a civilizaţiei noastre, pentru care 
moartea este aproape un subiect tabu. 

Creştinismul învaţă că n-avem a ne teme de moarte; ea e doar prag şi trecere la o altă 

Epistole, I, PG 91, 384D-392A. 

Cât priveşte înţelesul acestui cuvânt, vezi lucrarea noastră: Saint Siloitane de l'Athos, Paris, 2001, cap. I. 

viată, si ochii credinţei o văd ca binecuvântare, ca una ce ne izbăveşte de strâmtorarea si 
răutatea astei vieţi, urcându-ne la viata cea bună. 

Trecerea însă e grea şi plină de trudă; despărţirea de trup şi de lume se face cu mare 
chin, mai cu seamă pentru cel alipit de ele. La capătul caii, nu ştim ce ne-aşteaptă: fericire ori 
chin. Şi totul atârnă de cum vom fi aflaţi în ceasul morţii. De aceea spune Sfântul Ioan Gură 
de Aur: „Nu-i rău să mori; rău este să mori rău!" 967 

Viaţa omului pe acest pământ este scurtă şi se împuţinează pe zi ce trece. Viaţa de 
dincolo însă, nu are sfârşit. Aşa cum trece pragul morţii, aşa intră omul în veşnicie, la capătul 
veacurilor. 968 De aceea el trebuie să se gătească de veşnicia care-i stă înainte, neprecupeţind 
osteneală şi timp. „In vremea de acum - spune Sfântul Grigorie de Nazianz - de un singur 
lucru să ne îngrijim: de ieşirea noastră din această lume; doar la ea să ne gândim şi pentru ea 
să ne pregătim!", în ceasul morţii nu-i vreme de gândire şi gătire; pregătirea este lucrarea unei 
vieţi întregi, clipă de clipă. Şi aşa cum candela nu poate da lumină fără untdelemn, creştinul 
nu poate intra în împărăţie fără „untdelemnul faptelor bune". De aceea, trebuie sa vegheze ca 
întotdeauna să aibă acest untdelemn, ca să nu se asemene cândva fecioarelor celor nebune, 
care n-au fost primite în cămara de nuntă (Mt. 25, 1-13). „De aceea trebuie să ne agonisim 
aici pe pământ untdelemn, ca să ne fie de folos dincolo, când ne va veni vremea. Nu-i acela 
timpul strângerii, ci acesta! Dincolo, ai nevoie de mult untdelemn!", spune Sfanţul Ioan Gură 
de Aur. De aceea Mântuitorul, tâlcuind El însuşi pilda, ne îndeamnă: „Privegheaţi, dar, că nu 
stitiziua, nici ceasul!" (Mt. 25, 13). 

Pregătirea pentru viaţa cea veşnică nu se face aşadar într-o clipită şi nu-i de ajuns 
tânguirea din ceasul morţii - deşi căinţa si întoarcerea omului la Dumnezeu în ceasul din urmă 
îşi au şi ele preţul lor. Ea este lucrare de fiecare clipă, de-a lungul întregii noastre vieţi, 
întemeiată pe credinţă, nădejde şi iubire. Este curăţire de răutate, de păcate şi de patimi, adică 
de tot ce ne ţine alipiţi de trup şi de această lume; este osteneală pentru dobândirea virtuţilor, 
prin care ne alipim de Dumnezeu, împlinindu-I poruncile. Şi numai aşa vom fi aflaţi fără de 
vină la Judecată şi vrednici de a ne sălăşlui alături de Dumnezeu, împreună cu sfinţii şi 
puterile cele cereşti. 

Pentru ca să fie unit în veşnicie cu Hristos în Duhul Sfanţ, iar prin El cu Tatăl, viind 
viaţă dumnezeiască, împărtăşindu-se de bunătăţile cele dumnezeieşti şi de dumnezeiasca 
fericire, omul trebuie încă din această lume să se unească cu Hristos şi să se asemene Lui, pe 
cât îi stă în putinţă. Căci viaţă veşnică la Dumnezeu nu putem afla, decât în Hristos şi prin 
Hristos, după cum stă scris: „Dumnezeu ne-a dat viată veşnica şi această viaţă este întru Fiul 
Său. Cel ce are pe Fiul, are viata: cel ce nu are pe Fiul lui Dumnezeu, nu are viată!" (I In. 5, 
11-12). 

Iar această viaţă hărăzită nouă nu e doar o biată viaţă omenească, pe care am putea 
singuri să ne-o croim; ci e dumnezeiesc-omenească şi n-o putem trăi aşa cum se cuvine, decât 
prin împreuna-lucrare a slabelor noastre puteri omeneşti cu harul dumnezeiesc, primit în 
Biserică, prin Sfintele Taine. 

Viaţa veşnică, propovăduită de creştinism, reprezintă biruirea în toate chipurile a 
naturii căzute - călcarea peste despărţirea dintre duh şi trup, izbăvirea cărnii de putreziciune, 
ieşirea din îngustările materiei, covârşirea timpului -, care se săvârşeşte prin înviere. 

Numai creştinismul pune înaintea omului o astfel de biruinţă. Toate celelalte credinţe 
învaţă că, murind, el îşi pierde pentru totdeauna trupul cu care a vieţuit pe pământ şi că doar 
sufletul său vieţuieşte veşnic; sau că, prin repetate reîncarnări, se întoarce în alte şi alte 

Sf. Ioan Gură de Aur, Omilii la Matei, XXXV, 1. 

Aşa cum şi stă în scris în Sfânta Scriptură: „Intru ce te voi afla, întru aceea te voi şi judeca!". 

trupuri, având să îndure iară şi iară aceleaşi rele şi mărginiri în toată această înşiruire de vieţi. 
Aceste religii lezează în acelaşi timp natura omului, care, dacă-şi pierde trupul, îşi pierde 
integritatea, cât şi persoana lui - negată prin reîncarnare. Pe de altă parte, pentru religiile 
extrem- orientale, viaţa de după moarte nu este propriu-zis o viaţă veşnică, ci o suită de 
existenţe succesive supuse ciclului reîncarnărilor, omul reintrând la nesfârşit în noi şi noi lumi 
din care nu poate nicicând să iasă. 

Viziunea creştină asupra vieţii de după moarte se întemeiază pe acest lucru cu totul 
unic, nou şi minunat, pe care nu-1 aflăm în nicio altă religie, anume învierea lui Hristos, 
Domnul nostru, Care, însuşi Dumnezeu fiind şi firea noastră omenească întreagă asupra Sa 
luând-o şi cu firea dumnezeiască unind-o, a dăruit tuturor oamenilor puterea de a învia şi de a 
se uni pururea cu Dumnezeu, cu întreaga lor făptură. De aceea, cei ce se unesc cu El şi 
vieţuiesc în El, în trupul Său tainic, care este Biserica, se vor bucura veşnic, cu sufletul lor 
curat şi trupul înnoit, de preafericita viaţă dumnezeiască şi harurile Sale. 

Drept încheiere, socotim că nu poate fi nimic mai potrivit decât să- 1 lăsăm pe Sfanţul 
cel cu Gura de Aur să rostească imnul de laudă al minunatei biruinţe a lui Hristos asupra 
morţii, prin care li s-a dat tuturor oamenilor nădejdea vieţii veşnice şi fericite în Dumnezeu, 
imn care răsună în bisericile ortodoxe în luminoasa noapte a Paştilor: 

„De este cineva credincios şi iubitor de Dumnezeu, să se bucure de acest praznic 
frumos şi luminat/ De este cineva slugă înţeleaptă, să intre, bucurându-se, întru bucuria 
Domnului său! De s-a ostenit cineva postind, să-şi ia acum răsplata! De a lucrat cineva din 
ceasul cel dintâi, să-şi primească astăzi plata cea dreaptă! De a venit cineva după ceasul al 
treilea, mulţumind, să prăznuiască! De a ajuns cineva după ceasul al şaselea, să nu se 
îndoiască nicidecum, căci de nimic nu se va păgubi! De a întârziat cineva până în ceasul al 
nouălea, să se apropie, nicidecum îndoindu-se! De a ajuns cineva abia în ceasul al 
unsprezecelea, să nu se teamă din pricina întârzierii, căci darnic fiind Stăpânul, primeşte pe 
cel din urmă ca şi pe cel dintâi, odihneşte pe "cel din al unsprezecelea ceas, ca şi pe cel ce a 
lucrat din ceasul dintâi; şi pe cel de pe urmă miluieşte, şi pe cel dintâi mângâie; şi aceluia 
plăteşte, şi acestuia dăruieşte; şi faptele le primeşte, şi gândul îl ţine în seamă; şi lucrul îl 
preţuieşte, şi voinţa o laudă! 

Pentru aceasta, intraţi toţi întru bucuria Domnului nostru: si cei dintâi, si cei de-al 
doilea, luaţi plata! Bogaţii şi săracii, împreună bucuraţi-vă! Cei ce v-aţi înfrânat şi cei leneşi, 
cinstiţi ziua! Cei ce aţi postit şi cei ce n-aţi postit, veseliţi -vă astăzi! Masa e plină; ospătaţi -vă 
toţi! Viţelul este mult; nimeni să nu iasă flămând! Gustaţi toţi din ospăţul credinţei; 
împărtăşiţi -vă toţi din bogăţia bunătăţii! Să nu se plângă nimeni de lipsă, că s-a arătat 
împărăţia cea de obşte! Nimeni să nu se tânguiască pentru păcate, că din mormânt iertare a 
răsărit! Nimeni să nu se teamă de moarte, că ne-a izbăvit pe noi moartea Mântuitorului; a 
stins-o pe ea Cel Ce a fost ţinut de ea! Prădat-a iadul Cel Ce S-a pogorât la iad; umplutu-1-a 
de amărăciune, fiindcă a gustat din trupul Lui! Şi aceasta mai înainte înţelegând-o Isaia, a 
strigat: «Iadul, zice, s-a amărât», întâmpinându-Te pe Tine jos; amărâtu-s-a, că s-a stricat! 
S-a amărât, ca a fost batjocorit; s-a amărât, că a fost omorât; s-a amărât, că s-a surpat; s-a 
amărât, că a fost legat. A primit un trup, şi de Dumnezeu a fost lovit. A primit pământ şi s-a 
întâlnit cu cerul. A primit ceea ce vedea şi a căzut prin ceea ce nu vedea. Unde-ţi este, 
moarte, boldul? Unde-ţi este, iadule, biruinţa? înviat- a Hristos şi tu ai fost nimicit! Sculatu-S- 
a Hristos şi au căzut diavolii, înviat-a Hristos şi se bucură îngerii, înviat-a Hristos şi viaţa 
stăpâneşte, înviat-a Hristos şi nici un mort nu mai este în groapă: că Hristos, sculându-Se din 
morţi, începătură celor adormiţi S-a făcut! Lui se cuvine slava şi stăpânirea în vecii vecilor! 
Amin!" 

